
Predgovor drugom izdanju 


Od prvog izdanja ove knjige prošlo je osam godina i ono je 
već davno rasprodano. Utvrdivši da je interes za problematiku 
Nezavisne Države Hrvatske i dalje velik, nakladnik se odlučio za 
novo izdanje. Kako je u međuvremenu, od prvog izdanja do da- 
nas, objavljeno nekoliko monografija i manjih studija u znanstve- 
nim časopisima u kojima se donose novi rezultati znanstvenih is- 
traživanja o NDH, trebalo je povećati opseg knjige. Tako je u do- 
govoru s nakladnikom prvobitni tekst mjestimično proširen i 
dopunjen. Proširenje i dopune teksta omogućila su temeljitija i 
shvatljivija objašnjenja nekih pojedinčanih događanja, koja daju 
potpuniju sliku osnovne problematike. Kao i u prvom izdanju, 
zadržana je struktura teksta i obrada bez bilježaka kako bi se po- 
stigla veća preglednost i bolje praćenje sadržaja. Time je knjiga i 
dalje ostala pristupačna širem krugu čitatelja koji žele više sazna- 
ti o nastanku, trajanju i nestanku hrvatske države u vrijeme Dru- 
gog svjetskog rata. Proširen je i popis literature radovima koje je 
autor naknadno konzultirao. Naime, riječ je o već spomenutim 
monografijama koje su se pojavile nakon prvog izdanja knjige. 


I u ovom izdanju donose se na kraju knjige kratke biografije 
niza aktera zbivanja koji se u knjizi spominju. Broj tih ličnosti je 
povećan, a o nekima, koje su već bile uvrštene u prethodno izda- 
nje, dodani su podaci do kojih je autor naknadno došao. Ti doda- 
ci pridonose cjelovitijoj spoznaji osoba koje su imale udjela u 
određenim političkim akcijama. 


U ovo izdanje uvršteno je i nekoliko dokumenata. Njihov je 
broj ograničen jer predviđeni opseg novog izdanja nije dopustio 
širi izbor. Radi se o dokumentima karakterističnim za prosudbe 
ustaške ideologije i djelovanje ustaškog vrha, odnosno glavnog 
nositelja političke akcije - poglavnika Pavelića. Ti su dokumenti 

inače objavljeni u nekim zbirkama građe, navedenim u bilješci i 
u popisu literature. 


Neki su zahvati učinjeni i u ilustrativnom materijalu. Naime, 
određene su slike izostavljene i nadomještene onima koje autor 
smatra znakovitijima za ocrtavanje vremena i likova NDH, a do- 
dan je i prilog u boji. 


Na kraju zahvaljujem se izdavačkoj kuci i uredniku gospodi- 
nu Josipu Pavičiču, čijom inicijativom i suradnjom je pripremlje- 
no i objavljivano ovo izdanje. 


Autor 


Predgovor prvom izdanju 


Nastanak, trajanje i slom Nezavisne Države Hrvatske široj 
su javnosti površno i jednostrano poznati. U razdoblju druge Ju- 
goslavije pisanje o NDH bilo je opterećeno ideološkim Ppristu- 
pom i političkim prosudbama koje su je obilježile kao neprijatelj- 
sku tvorevinu. O njoj se pisalo sa stajališta pobjedničke partizan- 
ske borbe predvođene Komunističkom partijom Jugoslavije. Pri 
tom je uočljiva izrazita tendencija - posebno političkih ljudi - da 
se NDH, naglašavanjem njezinih negativnih obilježja i postupa- 
ka njenih vodećih ljudi, prikaže u što lošijem svijetlu. Međutim, 
NDH je dio novije hrvatske povijesti, i to upravo onaj koji je um- 
nogome utjecao na položaj Hrvatske i hrvatskog naroda poslije 
Drugog svjetskog rata. Nasuprot nekadašnjim pojavama sotoni- 
zacije NDH, u novije vrijeme se susrećemo s pojavama glorifika- 
cije te države. Stoga je potrebno objektivno utvrditi njezino pra- 
vo povijesno značenje u kontinuitetu povijesnog događanja. 
NDH je nepobitno rezultat prethodnog povijesnog razvitka Hr- 
vatske. Četiri godine NDH valja promatrati u širokom kontekstu 
povijesnih procesa na hrvatskim prostorima, poglavito u kontek- 
stu uzroka i posljedica tih procesa. Ona je nesumnjivo bila poku- 
šaj rješavanja hrvatskog pitanja uspostavom vlastite, neovisne hr- 
vatske države. No, u tome se ne smije zanemariti vrijeme njezine 
pojave i utjecaj okruženja u kojem je nastala. NDH bijaše pod- 
ložna planovima i pothvatima mnogih činitelja, i to najprije me- 

đunarodnih, a zatim i snaga koje su je osporavale i s kojima se 
ona neprestano sučeljavala. 


Svjestan potrebe da se našoj široj javnosti dadu najneophod- 
nije informacije o Nezavisnoj Državi Hrvatskoj kao povijesnoj 
stvarnosti, prihvatio sam ponudu nakladnika da priredim kratak 
pregled njezine povijesti. Danas uistinu možemo pristupiti smi- 
renijem i objektivnijem raspravljanju i prosuđivanju svega što se 
u NDH i oko nje događalo i što je ona uistinu bila te kakvo mjes- 
to zauzima u novijoj hrvatskoj povijesti. Tekst koji je pred čitate- 
ljem nastoji, na temelju do sada objavljene literature i dostupne 
izvorne grade, prikazati postanak i četverogodišnje trajanje hr- 
vatske države od 1941. do 1945. Znanstvena literatura, koja se do 
sada bavila Nezavisnom Državom Hrvatskom, iako nije bila sas- 
vim imuna na ideološke tendencije, dala je mnogo relevantnih 
podataka o uspostavi države, njezinom ustroju, unutarnjim prili- 
kama i vanjskopolitičkim odnosima. Autor se za izradu ovog 
pregleda koristio većim brojem knjiga i drugih radova. Posebno 
valja upozoriti na radove Bogdana Krizmana i Fikrete Jelić-Butić. 
Ti su autori objavili najviše tekstova o NDH. Ali, i drugi su rado- 
vi znatno pripomogli da se obrada upotpuni podacima i procje- 
nama (popis je priložen na kraju knjige). Oslanjajući se na tu lite- 
raturu, na nove izvorne podatke i na emigrantsku literaturu, ko- 
ja nam u posljednje vrijeme postupno pristiže, bilo je moguće 
prikazati sve komponente koje su u kratkom trajanju NDH došle 
do izražaja i procijeniti ih bez apologije i negativnih pretjeriva- 
nja. 


Knjiga je naslovljena Povijest Nezavisne Države Hrvatske kako 
bi se time vidljivo označilo da se radi o povijesnom, a ne o dnev- 
nopolitičkom pristupu. No, ona je tek kratak pregled najneop- 
hodnijih povijesnih podataka o NDH, i to onih koji upozoravaju 
na ključne probleme u vezi s njezinim postankom, ustrojstvom i 
političkom aktivnošću njezina vrha. (Dakako da temeljita obrada 
povijesti NDH zahtijeva mnogo veći prostor.) Ovaj kratki preg- 
led, nadamo se, ispunit će taj zadatak i pružiti osnovne informa- 
cije. Knjiga je podijeljena na pet poglavlja, od kojih je svako po- 
sebno naslovljeno. Naslov svake cjeline upućuje na osnovnu pro- 
blematiku koja je u njoj obrađena. 

Smatrali smo neophodnim da u prvom poglavlju (Uvod) ob- 
radimo položaj Hrvatske u jugoslavenskoj državi, kako bismo 
upozorili na ishodište političke orijentacije da se Hrvatska odvoji 
od Jugoslavije. U poglavlju Priprema prikazani su postanak i dje- 
lovanje ustaške organizacije do 1941. U narednom poglavlju, Dr- 
žava, najprije je prikazan raspad Jugoslavije i okupljanje ustaških 
snaga koje su imale i svoju domovinsku skupinu. Iskoristivši na- 
stalu situaciju, a uz suglasnost i pomoć Italije i Njemačke, te su 
snage 10. travnja 1941. uspostavile Nezavisnu Državu Hrvatsku. 
U tom su poglavlju obrađeni: razgraničenje NDH sa susjednim 
državama, bitni elementi državne organizacije i gospodarske 
prilike. Tu su i osnovni podaci o nastajanju i djelovanju oružanih 
snaga NDH, zatim prikaz položaja vjerskih zajednica i njihova 
odnosa prema NDH te osvrt na kulturne prilike. 


Sljedeće poglavlje naslovljeno je Akcija i njime su obuhvaće- 
ne sve bitne komponente političke aktivnosti hrvatske države na 
unutarnjem i vanjskopolitičkom planu. Prikazani su odnosi s Ita- 
lijom i Njemačkom, dvjema za hrvatsku državu najvažnijim sila- 
ma u tom razdoblju. Kao u prethodnom, tako se i u ovom pog- 
lavlju prati uloga poglavnika, koji je sve niti državne vlasti držao 
u svojim rukama. Dan je osvrt na tzv. srpsko pitanje, kao i na od- 
nos ustaških vlasti prema Židovima i Romima te na uspostavlja- 
nje koncentracijskih logora. Prikaz antifašističkog pokreta i orga- 
niziranja četničke vojske na teritoriju NDH daje samo naznake 
njihovih programskih orijentacija i aktivnosti, kako bi se dobila 
nužna slika konfrontacija s njima i prijetnji opstanku NDH. Me- 
đutim, položaju Hrvatske seljačke stranke posvećeno je više pro- 
stora, jer riječ je o političkoj grupaciji koja je do uspostave NDH 
imala vodeću ulogu u političkom životu Hrvatske. Zabilježena 
su i glavna previranja poslije kapitulacije Italije, posebno pitanje 
zapadne granice NDH i to na temelju novih, nedavno objavljenih 
izvornih materijala. Čitatelja će vjerojatno zaokupiti i musliman- 
ska akcija za autonomiju Bosne i Hercegovine, kao i napori za 
spašavanje NDH u završnici Drugog svjetskog rata. Poslije pri- 
kaza propasti Nezavisne Države Hrvatske (posljednje poglavlje 
Slom) ukratko je prikazana druga ustaška emigracija i njezino 
djelovanje. Iako se taj tekst više ne odnosi na samu NDH, on je 
ipak s njom u vezi, a odgovara na pitanje što se dogodilo s pre- 
živjelim ustaškim dužnosnicima i samim poglavnikom Antom 

Pavelićem po napuštanju Hrvatske i poslije bleiburške tragedije 
u svibnju 1945. te kako su oni dalje politički djelovali. 

Knjizi se mogu dati zamjerke da su izostavljene ove ili one 
pojedinosti, da se ne spominju neke osobe ili da je o drugima re- 
čeno premalo. No, svjesni manje ili veće opravdanosti takvih na- 
pomena, ipak upozoravamo da je ovdje riječ o kratkom pregledu 
koji je prema zamisli nakladnika unaprijed limitiran brojem stra- 
nica. Nastojali smo u zadanom okviru dati ono najhitnije, ono što 
omogućava oslikavanje kratkotrajne hrvatske države, prikaz os- 
novne strukture i organizacije njene vlasti i njezina samo bitna 
obilježja. 

Tekst je napisan na temelju znanstvene literature, ali nema 
znanstvene aparature. Tako je postignuta veća preglednost i pris- 
tupačnost teksta, a knjiga se približava znanstveno-popularnoj 
literaturi, kojom inače oskudijevamo, a koja je najprihvatljivija ši- 
roj čitalačkoj publici. U knjizi se donosi i odabrani slikovni mate- 
rijal, kao i nekoliko karata kojima se predočava prostor Nezavis- 
ne Države Hrvatske i neki elementi njezina unutarnjeg upravnog 
i vojnog ustrojavanja. 

Zahvaljujem akademiku Ljubi Bobanu i dr. Franku Miroševi- 
ću, koji su pročitali rukopis i dali mi nekoliko vrijednih sugestija 
za njegovo dotjerivanje. Ujedno zahvaljujem i prof. Vinku Niko- 
liću koji mi je omogućio uvid u neka izdanja emigrantske litera- 
ture, posebno u priloge objavljene u Hrvatskoj reviji. 

Autor 





HRVATSKA U JUGOSLAVENSKOJ DRŽAVI 
IZMEĐU DVA RATA 


obilježja hrvatske politike 


SI aključkom Hrvatskog sabora 29. listopada 1918. raski- 
MI nute su sve državnopravne veze hrvatskih zemalja s 
si Il Austrijom i Ugarskom, pa su Dalmacija, Hrvatska i 
Slavonija s Rijekom proglašene nezavisnom državom 
koja će pristupiti - kako se u nastavku zaključka navodi - u zajed- 
ničku narodnu suverenu državu Slovenaca, Hrvata i Srba na cijelom 
etnografskom području toga naroda bez obzira na ma koje teritorijalne i 
državne granice, u kojima narod Slovenaca, Hrvata i Srba danas živi. 
Do ujedinjenja ona je dio Države Slovenaca, Hrvata i Srba na če- 
lu s Narodnim vijećem Slovenaca, Hrvata i Srba. Ta je država 
obuhvaćala sve južnoslavenske zemlje u sastavu bivše Monarhi- 
je: užu Hrvatsku, Slavoniju i Dalmaciju, Istru, Rijeku, Trst, slo 
venske zemlje (Korušku, Kranjsku, Štajarsku, Gorišku, Gradišku), 
Bosnu i Hercegovinu te Vojvodinu. Od svih činitelja koji su sud- 
jelovali u njezinu nastajanju, Država Slovenca, Hrvata i Srba 
shvaćena je kao provizorij do konačnog formiranja jugoslaven- 
ske zajednice, tj. do njezina ujedinjenja sa Srbijom i Crnom Go- 
rom. 





Potkraj studenoga 1918. Narodno vijeće Slovenaca, Hrvata i 
Srba, osobitim zauzimanjem Svetozara Pribićevića i njegove sku- 
pine, donijelo je zaključak da se izabere delegacija Vijeća od 28 
članova koja će poći u Beograd i tamo u sporazumu sa srpskom 
vladom i predstavnicima svih stranaka u Srbiji i Crnoj Gori bez 

odlaganja provesti ujedinjenje i organizaciju nove zajedničke dr- 
žave. Predložena je i pismena uputa (tzv. Naputak) za delegaciju. 
Protiv takva zaključka glasovao je samo Stjepan Radić, koji je u 
prethodnoj raspravi tražio da se ne zaključuje nikakav dogovor o 
ujedinjenju prije nego što se utvrdi položaj Hrvatske u novoj dr- 
žavi. Zamjerio je vijećnicima toliku žurbu i upozorio ih da ne sr- 
ljaju kao guske u maglu. Međutim, delegacija Narodnog vijeća 
pod vodstvom dvojice potpredsjednika, dr. Ante Pavelića (stari- 
jeg, nije istovjetan s kasnijim ustaškim poglavnikom) i Svetozara 
Pribićevića otputovala je u Beograd. 


U međuvremenu su se Kraljevini Srbiji priključile Vojvodina 
(25. studenoga) i Crna Gora (26. studenoga). 


Dana 1. prosinca 1918. srpski regent Aleksandar Karađorđe- 
vić primio je u Beogradu delegaciju Narodnog vijeća. Tom je pri- 
likom dr. Ante Pavelić pročitao Adresu kojom delegacija moli re- 
genta da udruži Državu Slovenaca, Hrvata i Srba s Kraljevinom 
Srbijom. U svom odgovoru regent je prihvatio molbu delegacije, 
pa je proglasio njihovo ujedinjenje u jedinstveno Kraljevstvo Sr- 
ba, Hrvata i Slovenaca. Tim prvoprosinačkim aktom stvorena je ju- 
goslavenska država, dio koje su postale i hrvatske zemlje. Hrvat- 
ska je tada izgubila svoj povijesni identitet i svoju državnost koju 
je stoljećima imala. Sastavljena je jedinstvena vlada za cijelu dr- 
žavu. Predsjednik prve vlade Kraljevstva SHS bio je Stojan Pro- 
tić, ministar unutarnjih poslova Svetozar Pribićević, a ministar 
vanjskih poslova dr. Ante Trumbić, koji se tada nalazio u Parizu 
kako bi mogao sudjelovati u radu mirovne konferencije. 


Već prvi tjedni u novostvorenoj državi pokazali su političke 
smjerove kojima se država kreće: vlada je provodila oštar kurs 
centralizacije zemlje, iako država još nije imala ustav i još nije bi- 
lo utvrđeno kako će biti uređena. Centralisti su u vladi imali do- 
minantan položaj, a među njima se posebno isticao ministar 
unutarnjih poslova Svetozar Pribićević. On se bez oklijevanja 
prihvatio mjera kojima je nastojao provesti svoje tumačenje na- 
rodnog i državnog jedinstva. Želio je izbrisati nacionalne poseb- 
nosti i stvoriti jedinstvenu jugoslavensku naciju. Dotadašnjim 
pokrajinskim predstavničkim tijelima i vladama oduzeo je svako 
političko značenje. One su bile potčinjene vladi u Beogradu. Na 
prijedlog ministra unutarnjih poslova, regent Aleksandar neke je 

predsjednike pokrajinskih vlada potvrdio, a neke smijenio. Rege- 
nt je, i opet na prijedlog ministra unutarnjih poslova, ukinuo veći 
broj povjereništava u pokrajinskim vladama. 


Tada je došlo i do promjena u Hrvatskoj. U zemaljskoj vladi 
za Hrvatsku i Slavoniju bilo je tada 11 odjela. Na Pribićevićev 
prijedlog, regent je ostavio samo tri (za unutarnje poslove, pra- 
vosuđe i bogoštovlje). Za novog bana imenovan je Pribićevićev 
istomišljenik dr. Ivan Paleček, koji je uvođenje u bansku čast po- 
pratio izjavom da će sve raditi po uputama i pod nadzorom vla- 
de u Beogradu, jer da banska vlast nije više autonomna kao što je 
bila od 1868. do 1918. 


Nova država, Kraljevina SHS, dugo je ostala bez temeljnog 
zakona - ustava. Izbori za Ustavotvornu skupštinu provedeni su 
tek 28. studenoga 1920. U Hrvatskoj je na tim izborima najveći 
broj glasova dobila Radićeva Hrvatska pučka seljačka stranka 
(230.000 glasova i 50 zastupničkih mandata), pa je postala glavni 
politički predstavnik Hrvata u novoj državi. Stjepan Radić od 
početka je izražavao nezadovoljstvo načinom stvaranja jugosla- 
venske države te je osporio valjanost i obvezatnost prvoprosi- 
načkog akta. Odbacujući akt ujedinjenja, Radić i njegova stranka 
odbacili su i monarhijsko uređenje. Zato je i promijenjen naziv 
stranke u Hrvatska republikanska seljačka stranka. Radić je tada 
istaknuo zahtjev za uspostavu neutralne hrvatske seljačke mirot- 
vorne republike u granicama međunarodno priznatog teritorija 
nove jugoslavenske države. Mada je sudjelovala u izborima za 
Ustavotvornu skupštinu i postigla iznimno velik uspjeh, stranka 
nije sudjelovala u njezinu radu. HRSS objavljuje tada svoj ustav- 
ni projekt, ali ga nije podnijela Ustavotvornoj skupštini. Taj se 
nacrt temeljio na načelima federalizma s elementima konfedera- 
lizma. 


Federalizam HRSS-a postao je najadekvatniji izraz otpora 
sve jačem političkom i gospodarskom pritisku velikosrpskih kru- 
gova na Hrvatsku. Taj je pritisak osobito pojačan poslije izglasa- 
vanja u Ustavotvornoj skupštini centralističkog Vidovdanskog us- 
tava (28. lipnja 1921). Stjepan Radić tada predvodi borbu protiv 
centralizma. Njegovoj stranci, koja je u svojim redovima okuplja- 
la hrvatsko seljaštvo, prilazi i građanski sloj društva, pa se stran- 
ka postupno pretvarala u pravi hrvatski pokret. To se odrazilo na 

skupštinskim izborima na kojima je HRSS dobivala sve više gla- 
sova (1923. dobila je 473.000, a 1925. čak 532.000 glasova). U bor- 
bi protiv centralizma Stjepan Radić primjenjivao je različitu tak- 
tiku: apstinencija od rada Ustavotvorne (kasnije Narodne) skup- 
štine, upućivanje apela velikim silama i javnosti, agitacija u 
narodu, okupljanje pristaša, povezivanje s drugim, manjim hr- 
vatskim strankama (Hrvatskom zajednicom i Hrvatskom stran- 
kom prava), i najzad, osobni kontakti Radića s državnicima i po- 
litičarima u inozemstvu. Sve te akcije bile su sračunate na jačanje 
stranke i na što veći pritisak na vladajuće krugove u Beogradu, a 
s ciljem da se postigne sporazum o preuređenju države. Radiće- 
vo stalno isticanje međunarodno priznatih granica Kraljevine Sr- 
ba, Hrvata i Slovenaca kao najpogodnijeg okvira za budućnost 
hrvatskog naroda pokazuje da je HRSS svoju politiku zasnivala 
na priznavanju jugoslavenske državne zajednice, ali se zalagala 
za punu potvrdu hrvatske nacionalne individualnosti. 


Prilikom posjeta Moskvi 1924. Stjepan Radić je iz taktičkih 
razloga potpisao pristup svoje HRSS Seljačkoj internacionali, ka- 
ko bi izvršio još jači pritisak na Beograd prema sporazumijevan- 
ju. Tada su on i njegova stranka optuženi zbog komunizma i 
stavljeni pod udar Obznane (vladin dekret s kraja 1920. kojim je 
Komunistička partija Jugoslavije stavljena izvan zakona). U tim 
okolnostima Radić izvodi politički zoakret: priznaje monarhiju i 
Vidovdanski ustav. Bilo je to u ožujku 1925. dok se Radić nalazio u 
zatvoru. Stranka je tad promijenila i ime ispuštanjem iz svog na- 
ziva odrednice republikanska, pa se dalje nazivala samo Hrvatska 
seljačka stranka (HSS). U ljeto 1925. HSS zaključuje sporazum s 
Radikalnom strankom i ulazi u vladu. Nekoliko mjeseci poslije u 
vladu ulazi i sam Stjepan Radić kao ministar prosvjete. No, kako 
radikali nisu bili spremni da išta mijenjaju u sustavu uprave i u 
unutarnjem uređenju države, HSS raskida sporazum s njima i 
početkom 1927. vraća se u oporbu. Tako se završilo jedno raz- 
doblje Radićeve politike u kojem je pokušao s pozicija vlasti 
obuzdati velikosrpski hegemonizam i iznuditi promjene u unu- 
tarnjem uređenju države. Radikali su ga 1925. prihvatili, računa- 
jući da će nekoliko ministarskih resora za njegovu stranku smiri- 
ti i Radića i vodstvo HSS-a, a oni (radikali) će i dalje provoditi 
svoju politiku. Oni su je doista i provodili, pa se HSS nakon uo- 
čavanja radikalske nespremnosti za provođenje promjena vraća 

u oporbu i nastavlja borbu protiv centralizma i velikosrpske he- 
gemonije. 

U opoziciji se tada nalazio i Svetozar Pribićević, koji je pos- 
tupno došao do zaključka da je velikosrpstvo najveća opasnost 
za opstanak države, a nju je pod svaku cijenu želio sačuvati. U 
oporbi su se, dakle, našli i Stjepan Radić i Svetozar Pribićević, su- 
čeljeni s Radikalnom strankom kao zajedničkim protivnikom. Ta 
činjenica i istovjetna procjena opasnosti od radikalskog veliko- 
srpstva doveli su do političkog saveza Radićeve Hrvatske selja- 
čke stranke i Pribićevićeve Samostalne demokratske stranke. Da- 
na 11. studenoga 1927. dvije su se stranke povezale u politički sa- 
vez nazvan Seljačko-demokratska koalicija (SDK). Na čelu SDK-a 
bila su dva predsjednika - Stjepan Radić i Svetozar Pribićević. 


Koalicija bijaše veliko iznenađenje, jer se radilo o povezivan- 
ju stranaka s potpuno oprečnim programima: samostalski unita- 
rizam bio je negacija radićevskog hrvatskog nacionalnog progra- 
ma i hrvatske nacionalne individualnosti. Međutim, konkretna 
politička situacija bila je obilježena sve agresivnijim velikosr- 
pskim hegemonizmom, pa je to potisnulo ideološka pitanja u 
drugi plan. Pribićević je spoznao da njegova suradnja s radikali- 
ma u nametanju centralističkog Vidovdanskog ustava i provođenju 
centralističke uprave nije dovela do ostvarenja jedinstvene jugos- 
lavenske nacije, već je ojačala i učvrstila velikosrpsku hegemoni- 
ju. Radić je također osjetio neiskrenost radikalskih vođa, koji su 
zaključili sporazum s njim, a nastavili i dalje svojom velikosr- 
pskom politikom. Našavši se u oporbi prema radikalskoj politici 
i uočavajući sve opasnosti od takve politike, Radić i Pribićević su 
se udružili u SDK, stavljajući u početku težište na reorganizaciju 
političkog sustava i okončanje neparlamentarnih postupaka. Ma- 
da je programatska podloga HSS-a i SDS-a isključivala poveziva- 
nje, do toga je ipak došlo, jer je politička stvarnost ugrožavala 
prečanske krajeve u cjelini, a to ne znači samo Hrvate, nego i Srbe 
u Hrvatskoj, koji su korišteni za provođenje srbijanskih poli- 
tičkih ciljeva. Upravo su sve jači prodor velikosrpstva i sve agre- 
sivnija radikalska politika otvorile put suradnji Stjepana Radića i 
Svetozara Pribićevića. A ta je suradnja ozbiljno zabrinula veli- 
kosrpske vrhove u Beogradu, koji su se tada odlučili na fizičko 
uklanjanje glavnog protivnika - Stjepana Radića, kojega je u jav- 
nim nastupima karakterizirala izvanredna borbenost. 

Dana 20. lipnja 1928. u Narodnoj je skupštini izvršen atentat 
na narodne zastupnike HSS-a. Radikalski zastupnik Puniša Ra- 
čić pucao je sa skupštinske govornice prema klupama oporbe i 
ubio Pavla Radića i Đuru Basaričeka, a teško ranio Stjepana Ra- 
dića. Ranjeni su bili još i Ivan Pernar i Ivan Granđa. Poslanici 
SDK-a tada su zaključili da neće više sudjelovati u radu Narodne 
skupštine te su se povukli u Zagreb, gdje su 1. kolovoza 1928. u 
zgradi Hrvatskog sabora prihvatili rezoluciju kojom traže preu- 
ređenje države na osnovama jednakosti i ravnopravnosti svih 
nacionalnih individualiteta. Rezoluciju je potpisao na bolesničkoj 
postelji i Stjepan Radić. Bio je to njegov posljednji politički čin, jer 
je tjedan dana kasnije - 8. kolovoza 1928. - umro od posljedica 
ranjavanja. Poslije Radićeve smrti, vodstvo HSS-a preuzeo je dr. 
Vladko Maček. Kao predsjednik HSS-a, on je postao i jedan od 
dvojice predsjednika SDK. 


Opća politička situacija poslije atentata u Narodnoj skupštini 
bila je sve složenija. I dok je SDK povela borbu za novu organiza- 
ciju države na osnovi ravnopravnosti svih njenih naroda, kralj 
Aleksandar i velikosrpski vrh u pozadini su pripremali svoje rje- 
šenje državne krize. Dana 6. siječnja 1929. objavljena je kraljeva 
proklamacija kojom se ukida parlamentarni sustav i uvodi dikta- 
tura. Ukinutje Vidovdanski ustav i raspuštena Narodna skupština. 
Potkraj mjeseca zabranjene su i sve političke stranke. Kraljevim 
ukazom na čelo vlade postavljen je general Petar Živković (do ta- 
da zapovjednik kraljeve garde). Početkom listopada 1929. kralj je 
donio zakon o nazivu i o podjeli Kraljevine na upravna područja. 
Država je dobila novi naziv - Kraljevina Jugoslavija. Bila je podi- 
jeljena na devet banovina (umjesto dotadašnje 33 oblasti). Njiho- 
vo oblikovanje i utvrđivanje granica bilo je takvo da su povezane 
one s većinskim srpskim stanovništvom, pa su tako, zapravo, 
naznačene konture Velike Srbije. 


Proglašenjem diktature, pitanje unutarnjeg uređenja države 
još se više zaoštrilo. Tom se pitanju sada pridružilo i pitanje po- 
novnog uspostavljanja parlamentarizma i povrata stranačkog dje- 
lovanja. Na te promjene hrvatska je opozicija reagirala dvojako. 
Predsjednik HSS-a Vladko Maček, koga je slijedio najveći dio bi- 
rača, nije poduzimao nikakve političke akcije protiv režima dik- 
tature. Smatrao je da će se s vremenom režim sam od sebe istroši- 
ti i da će tada hrvatsko pitanje doći na red. Zagovarao je politiku 

čekanja. Pravaški prvak dr. Ante Pavelić mnogo je radikalniji. On 
napušta zemlju i u inozemstvu organizira akciju za rušenje Jugo- 
slavije i uspostavu neovisne hrvatske države. 


Opće pogoršanje unutarnjeg stanja u državi i njezin sve ne- 
povoljniji međunarodni položaj (zapadne zemlje nisu odobrava- 
le diktatorski režim) primorali su kralja Aleksandra na promje- 
ne. Ujesen 1931. kralj je objavio ustav nazvan Oktroirani (jer ga 
nije donio parlament, nego ga je dao vladar). Ustavom je uspos- 
tavljen dvodomni parlament - Narodna skupština i Senat - ali je 
njihovo funkcioniranje odudaralo od osnovnih načela parlamen- 
tarizma. Sve funkcije državne vlasti ostale su i dalje u kraljevim 
rukama. On je glavni činitelj zakonodavstva, uprave i sudstva, a 
politički ne odgovara nikome. On imenuje vladu i ona odgovara 
njemu, a ne Skupštini. Oktroirani je ustav zadržao centralističko 
uređenje. Zapravo, tim su ustavom sankcionirane politika i prak- 
sa šestosiječanjske diktature. Otvoreni apsolutizam samo je za- 
mijenjen prikrivenim apsolutizmom. 


Maček i vodstvo SDK tada se odlučuju na političku akciju. 
Na sastanku užeg kruga hrvatskih političara (studeni 1932.), ko- 
jemu su osim haesesovaca i samostalaca - prisustvovali i pred- 
stavnici federalista (dr. Ante Trumbić) i pravaša (dr. Mile Budak), 
prihvaćena je i potpisana rezolucija nazvana Zagrebačke punktaci- 
je. Tom se rezolucijom odlučno traži uklanjanje diktature i reor- 
ganizacija države isključivanjem svake prevlasti, dakle, rješenje 
hrvatskog pitanja u zajedničkoj državi. Zbog potpisivanja Zagre- 
bačkih punktacija, Maček je bio osuđen na tri godine zatvora. 
Međutim, emigranti, okupljeni u ustaškoj organizaciji ostaju i 
dalje na svom programu nezavisne Hrvatske. Oni su organizirali 
i izveli atentat na kralja Aleksandra prilikom njegova posjeta 
Francuskoj u listopadu 1934. Budući da je novi kralj Petar II. bio 
maloljetan (bilo mu je samo 11 godina), nije mogao pruezeti pri- 
jestolje, pa je do njegove punoljetnosti uspostavljeno namjes- 
ništvo od tri člana na čelu s knezom Pavlom. Druga dva člana 
bili su dr. Radenko Stanković i dr. Ivo Perović. 


Kao novi poglavar države, knez Pavle Karađorđević odlučio 
se za promjenu smjera unutarnje politike. Naređuje puštanje Ma- 
čeka na slobodu i raspisivanje novih prijevremenih izbora za dan 
5. svibnja 1935. Da bi ublažio diktatorski režim, knez Pavle odob- 


24 Hrvoje Matković: POVIJEST NEZAVISNE DRŽAVE HRVATSKE 


rava istupanje na izborima i bivših političkih stranaka. Tako je na 
skupštinskim izborima 1935. sudjelovala i LIdružena opozicija (iz- 
borni blok hrvatskih i srbijanskih političkih stranaka) s nositel- 
jem liste Vladkom Mačekom. Prema službenom izvješću, vladina 
je lista dobila više glasova, ali je oporba optužila vladu za priti- 
sak na birače i krivotvorenje rezultata. Unatoč nepravednoj pod- 
jeli mandata, broj glasova za Udruženu opoziciju nesumnjivo je 
upućivao na njezin uspjeh. Uočavajući takvo stanje, knez Pavle 
se odlučio na novi politički smjer. Vladu je povjerio radikalskom 
prvaku dr. Milanu Stojadinoviću. U vladu su ušli i vode još dviju 
stranaka: dr. Anton Korošec (Slovenska ljudska stranka) i dr. 
Mehmed Spaho (Jugoslavenska muslimanska organizacija), stva- 
rajući novu stranačku formaciju - Jugoslavensku radikalnu za- 
jednicu (JRZ). Novo u vladinoj deklaraciji bilo je to što je Stojadi- 
nović priznao postojanje hrvatskog pitanja, pa je najavio i njegovo 
rješavanje. 


Maček za to vrijeme prati novu situaciju i obnavlja rad HSS-a. 
Vlada pak tolerira slobodniji stranački rad, pa i ponovno oživlja- 
vanje HSS-a. U tome, zapravo, vidi mogućnost zaustavljanja pro- 
cesa radikalizacije hrvatskog pitanja i svođenje aktivnosti opozici- 
je u legalne okvire. Početkom 1937. Stojadinović se sastao s Ma- 
čekom u Brežicama u namjeri da pokrene rješavanje hrvatskog 
pitanja, ali bez rezultata. Maček je tražio ukidanje Oktroiranog 
ustava, a Stojadinović je to odbio, tvrdeći da se ustav može mije- 
njati tek po stupanju kralja Petra na prijestolje. Neuspjeh razgo- 
vora u Brežicama potaknuo je Mačeka na jače povezivanje sa Sr- 
bijanskom Udruženom opozicijom (sačinjavale su je Demokrat- 
ska stranka, Zemljoradnički savez i dio radikala oko Glavnog 
odbora koji nije bio uz Stojadinovića). Maček je u listopadu 1937. 
u selu Farkašiću kraj Petrinje s vođama Udružene opozicije - 
Ljubom Davidovićem, Jocom Jovanovićem i Acom Stanojevićem 
- dogovorio sporazum o preuređenju države donošenjem novog 
ustava bez majorizacije. U potpisanom sporazumu se izričito na- 
vodi da će novi ustav biti donesen pristankom većine Slovenaca, 
većine Hrvata i većine Srba. Država, dakako, ostaje i dalje mo- 
narhija. Međutim, provođenje tog sporazuma ovisilo je o knezu 
Pavlu, a on se protivio, ponajprije zbog zahtjeva da se ukine Ok- 
troirani ustav. 

Unatoč dogovaranju sa srbijanskom oporbom, Maček se nije 
želio čvršće vezati za nju, bojeći se gubljenja pregovaračke pozi- 
cije kod kneza Pavla, koji je ipak držao sve niti unutarnje i vanj- 
ske politike u svojim rukama (takvu mu je poziciju davao Oktroi- 
rani ustav). Kontakte s knezom Maček je održavao preko dr. Iva- 
na Šubašića, a jednom se s knezom i osobno sastao. Knez Pavle je 
i dalje težio rješenju hrvatskog pitanja, kako bi konsolidirao opće 
stanje u državi u vrijeme sve zategnutijih međunarodnih odno- 
sa. Kada je uočio da Stojadinović nije pogodna ličnost za prego- 
varanje s hrvatskom oporbom (a to mu je izjavljivao i sam Ma- 
ček), knez se odlučio za promjenu vlade. Nakon novih skupštin- 
skih izbora, održanih potkraj 1938., otpustio je Stojadinovića i 
vladu povjerio Dragiši Cvetkoviću, s izričitom zadaćom da os- 
tvari sporazum s Mačekom i HSS-om. Cvetković je postao kne- 
žev opunomoćenik za pregovore s hrvatskom stranom. 


Pad Stojadinovićeve vlade i osnivanje nove, Cvetkovićeve 
vlade, vodstvo HSS-a primilo je s očitim zadovoljstvom i sprem- 
nošću za pregovore. Prvi susret Mačeka i Cvetkovića održan je u 
Zagrebu početkom travnja 1939. U razgovorima je Maček inzisti- 
rao na tome da se najprije utvrdi teritorijalni opseg Hrvatske, a 
zatim njezin posebni položaj u državi s određenim autonomnim 
nadležnostima. Pregovori su potrajali više mjeseci, dok nije pos- 
tignut i 26. kolovoza 1939. potpisan konačni sporazum kojim se 
uspostavlja Banovina Hrvatska. Cvetković je tada podnio ostav- 
ku vlade, pa je sastavljena nova vlada kojoj je predsjednik bio 
Dragiša Cvetković, a potpredsjednik Vladko Maček. U tu Cvet- 
ković-Mačekovu vladu ušlo je šest predstavnika SDK (pet iz 
HSS-a i jedan iz SDS-a). 


Kako je sporazum Cvetković-Maček bio samo politički do- 
govor, istoga dana (26. kolovoza 1939.) objavljena je i Uredba o 
Banovini Hrvatskoj, u kojoj je pravno razrađeno ono što je utvrđe- 
no političkim sporazumom. Knez Pavle je istodobno potpisao i 
uredbu o raspuštanju Narodne skupštine i Senata. 


Banovina Hrvatska nastala je spajanjem Savske i Primorske 
banovine. Njima su pridruženi kotarevi s većinskim hrvatskim 
stanovništvom iz susjednih banovina: Dubrovnik, Travnik, Foj- 
nica, Brčko, Gradačac, Derventa, šid i Ilok. Banovina je Hrvatska 
imala zakonodavnu, upravnu i sudsku autonomiju. Time je na- 

rušeno načelo centralizma, na kojem je do tada počivala jugosla- 
venska država. Nova banovina je negirala i načelo državnog i 
nacionalnog unitarizma Oktroiranog ustava, jer je bila ustrojena u 
povijesnim i etničkim granicama hrvatskog naroda. Uredba o Ba- 
novini Hrvatskoj postavila je prve osnove složene ili federalne dr- 
žave, budući da je sama Banovina po svojim nadležnostima bila 
gotovo federalna jedinica unutar centralistički uređene monarhi- 
je. Sporazumom Cvetković-Maček bilo je čak predviđeno da će 
se u ustav unijeti odredba po kojoj se ovlasti Banovine Hrvatske 
ne mogu ovoj oduzeti ili smanjiti bez njezina pristanka. 


Banovina Hrvatska bila je uspostavljena samo nekoliko dana 
prije početka Drugog svjetskog rata (započeo je 1. rujna 1939). 
Događaji koji su slijedili tijekom 1940. sve više su približavali rat 
Jugoslaviji. Najposlije, u proljeće 1941. došlo je do njezina sloma, 
a to je otvorilo mogućnost rješenja hrvatskog pitanja izvan Jugos- 
lavije uspostavom posebne hrvatske države. 


PRIPREMA 





USTAŠKA EMIGRACIJA I NJEZINO DJELOVANJE 
DO 1941. 


3 ada je kralj Aleksandar 6. siječnja 1929. uspostavio 
diktaturu, jače se aktiviralo ono opozicijsko krilo u hr- 
vatskoj politici, koje se zalagalo za posve samostalnu i 
4 nezavisnu hrvatsku državu. Taj dio hrvatske oporbe 
smatrao je da se hrvatsko pitanje može riješiti samo izlaskom iz Ju- 
goslavije. Budući da zbog represije diktatorskog režima svoju 
djelatnost nisu mogli razvijati u zemlji, borbu za samostalnu i 
nezavisnu Hrvatsku ti su političari prenijeli u emigraciju. 





Korijeni ustaštva 


Hrvatska emigracija, formirana poslije 1929., vuče svoj kori- 
jen iz do tada marginalne Hrvatske stranke prava (HSP). (Njezini 
su pristaše nazivani frankovci po predratnom pravaškom stra- 
načkom vođi dr. Josipu Franku.) Ta je stranka u listopadu 1918. 
najavila svoje raspuštanje, ali je mjesec dana poslije obnovila 
svoju djelatnost. Njezin Poslovni odbor, na sjednici 28. studeno- 
ga 1918. (dakle, prije prvoprosinačkog akta) prihvatio je zaklju- 
čak o nastavku rada stranke s ciljem da se u složnom radu oko sje- 
dinjenja hrvatskog naroda očuva hrvatska država i da se tako spasi na- 
cionalni i državni individualitet hrvatskog naroda od posvemašnje 
propasti koja mu prijeti. Kada je proglašeno ujedinjenje, HSP je po- 
četkom prosinca 1918. objavila proglas u kojem je izrazila svoje 

neslaganje s ujedinjenjem, a njezin program od ožujka 1919. is- 
taknuo je zahtjev za uspostavu slobodne, samostalne hrvatske 
države po načelu samoodređenja naroda. U programu je posve 
jasno istaknula i svoj republikanizam, suprotstavljajući se tako 
potčinjavanju Hrvatske srbijanskoj dinastiji Karađorđevića, koju 
su drugi hrvatski političari u danima stvaranja jugoslavenske dr- 
žave (izuzev Stjepana Radića) bez pogovora prihvatili. Stranka je 
posebno isticala vjernost nauku Ante Starčevića i hrvatsko držav- 
no pravo kao najsnažniji argument u borbi za ostvarenje samos- 
talne i neovisne hrvatske države. Ocrtavajući teritorij buduće hr- 
vatske države pravaši su u svom programu naglasili potrebu 
ujedinjenja svih hrvatskih zemalja, uključujući i Bosnu i Herce- 
govinu. Program su potpisali predsjednik HSP-a dr. Vladimir 
Prebeg i tajnik dr. Ante Pavelić (odvjetnik, kasniji ustaški poglav- 
nik). 


Međutim, HSP nije uspjela jače utjecati na politički život Hr- 
vatske. Oslanjajući se na malen broj pristaša, najviše među sit- 
nim građanstvom (pretežno u Zagrebu), HSP nije imala znatni- 
jeg udjela u hrvatskoj politici dvadesetih godina kada je njome 
dominirao Stjepan Radić. Stranka je povremeno s Radićem sura- 
đivala i to u Hrvatskom bloku (sačinjavale su ga HRSS, Hrvatska 
zajednica i Hrvatska stranka prava), uključujući se tako u hrvat- 
ski front za borbu protiv velikosrpske hegemonije i centralizma. 
No, sa Stjepanom Radićem je dolazila i u sukob kad je on poka- 
zao spremnost za sporazumijevanje sa srbijanskom stranom. 
Glavni organ HSP-a bilo je Hrvatsko pravo, koje je u svojim napisi- 
ma otvoreno zastupalo neodrživost ideje jugoslavenstva, ocjen- 
jujući je kao zabludu i osnovnu prepreku za samostalan razvitak 
hrvatskog naroda. 


U vodstvu HSP-a postupno je sve značajniju ulogu imao An- 
te Pavelić koji je u raznim prilikama otvoreno istupao s progra- 
mom stvaranja samostalne Hrvatske. Na skupštinskim izborima 
1927. Pavelić je bio izabran za narodnog poslanika na listi dru- 
gog Hrvatskog bloka kojega su formirale Trumbićeva Hrvatska 
federalistička seljačka stranka i HSP. U svojim govorima u Na- 
rodnoj skupštini u Beogradu Pavelić se otvoreno izjašnjavao za 
hrvatsku nezavisnost. Kada je u jednom govoru žigosao vladine 
postupke, bezakonja i nasilja nad Hrvatima, neki srbijanski pos- 
lanik iz Skupštine mu je dobacio: Laku noć! Pavelić mu je na to 

odgovorio: Bit ću sretan kada vam budem mogao reći laku noć; bit ću 
sretan onda kada vam svi Hrvati uzmognu reći laku noć i hvala vam na 
ovakvoj zabavi, kakvu smo imali s vama. Nadam se da ćete, uostalom, i 
vi biti sretni kad ne budete ovdje imali Hrvate. Kao pravaški prvak 
Pavelić je razvijao znatnu aktivnost na političkom usmjeravanju 
pravaške omladine, koja se u to vrijeme jače organizirala i u Zag- 
rebu pokrenula listove Starčević i Kvaternik. 


Odlazak Ante Pavelića iz zemlje. Prve postaje 
Beč i Sofija 

Poslije atentata u Narodnoj skupštini pravaška se grupacija 
sve više radikalizira pa u njezinim redovima započinju pripreme 
za osnivanje ilegalnih omladinskih oružanih grupa. U tim dani- 
ma dr. Ante Pavelić pojačava svoju djelatnost. Potrebnu podršku 
nalazio je u malobrojnoj Hrvatskoj pravaškoj revolucionarnoj 
omladini (HPRO), koja je djelovala u okviru Hrvatske stranke 
prava još od 1926. kada je pokrenut i njezin organ Starčević. Na 
čelu joj je bio Branimir Jelić. Početkom listopada 1928. u Zagrebu 
je osnovano društvo Hrvatski domobran, koje je pod plaštem legal- 
nog športskog društva trebalo uvježbavati omladince za ilegalne 
borbene akcije. Kako policija nije odobrila djelovanje društva, 
ono je ipak potajno okupljalo omladince i pripremalo ih za tero- 
rističke aktivnosti. Tada je prestao izlaziti list Starčević, a umjesto 
njega pokrenut je Hrvatski domobran (prvi broj je izašao 16. stude- 
noga 1928.) s jasnim programom stvaranja samostalne hrvatske 
države. 


Aktivnost pravaške omladine došla je do izražaja u demon- 
stracijama 1. prosinca 1928. povodom proslave 10-godišnjice uje- 
dinjenja. Naime, na toranj zagrebačke katedrale, u trenutku okup- 
ljanja viših oficira i državnih službenika, izvješene su dvije crne i 
jedna hrvatska zastava. Obje crne zastave su pale na okupljene 
uzvanike pred ulazom u katedralu. Kada je policija uhiltila dva 
omladinca (sudionika incidenta), te ih sprovodila do policijske 
postaje, došlo je u Petrinjskoj ulici do sukoba s grupom demon- 
stranata i krvoprolića. Organizatori te akcije Branimir Jelić i Gus- 
tav Perčec tada su ilegalno napustili zemlju. 


Tako se do uspostave diktature dio hrvatske oporbe već po- 
čeo pripremati za akciju, koju će nastaviti nakon šestosiječanj- 

skog manifesta. Zbog nastalih prilika (oštrih policijskih mjera 
protiv antijugoslavenski orijentiranih osoba) ta grupacija težište 
rada prenosi izvan domovine. 


Kako je Ante Pavelić do 1929. već bio eksponiran kao zago- 
vornik stvaranja samostalne i nezavisne Hrvatske (a to znači 
zagovornik rušenja Jugoslavije), nastupom diktature njemu i nje- 
govim suradnicima prijetila je opasnost uhićenja. Zato već u si- 
ječnju 1929. Pavelić napušta zemlju i prelazi u Austriju. Paveli- 
ćev odlazak iz zemlje izazvao je određenu reakciju diktatorske 
vlade, koja je šifriranim brzojavom o tome zatražila izvješće od 
vršitelja dužnosti velikog župana u Zagrebu, generala Vojina 
Maksimovića. U svom odgovoru vladi Maksimović javlja: Po iz- 
javi njegove žene Pavelić je otputovao u noći 19-20. ov. mes. vozom za 
Beč, nepoznato preko kojeg pograničnog komesarijata, jer Maribor, Ko- 
privnica i Kotoriba ni do večeras nisu izvjestili o njegovu prelasku tamo 
u inostranstvo... Naređenje za praćenje Pavelića izdano je odmah posle 
20. juna prošle godine. Ovo sam naređenje ija pooštrio 7. ovog meseca. 
Stalno ga je pratio po jedan agent, u dve smene, i to celoga dana i u noć 
dok god se videla svetlost u Pavelićevu stanu. U toku ostatka noći nije 
se pazilo i to je vreme on i upotrebio da otputuje vozom posle 11 sati no- 
ĆU... 


Stigavši u Beč, Pavelić je uspostavio vezu s grupom hrvat- 
skih emigranata, bivših austrougarskih časnika oko generala Stje- 
pana Sarkotića, koji se 1918. nisu vratili u Hrvatsku, jer nisu 
prihvaćali stvaranje jugoslavenske države. U travnju 1929. Pave- 
lić u pratnji Perčeca odlazi u Sofiju, gdje se sastaje s vođom ma- 
kedonske emigracije Vančom Mihailovom. S njim se dogovorio o 
zajedničkoj suradnji s ciljem izdvajanja Hrvatske i Makedonije iz 
Kraljevine SHS. U Sofiji je s predstavnicima makedonske emigra- 
cije potpisao Deklaraciju o zajedničkoj aktivnosti. Održao je i je- 
dan antijugoslavenski govor. Jugoslavenski diktatorski vrh oštro 
je reagirao na Pavelićevu djelatnost u Sofiji, pa je u Beogradu u 
srpnju 1929. održan sudski proces protiv Ante Pavelića i Gustava 
Perčeca (koji je Pavelića pratio u Sofiju). Sud za zaštitu države 
obojicu je osudio na smrt u odsutnosti. 

ZapTOKCEN perurrtep 


“CKPERE CE NAXIbR 


Csuma BJACTHMA y 3EM/bH HA NOoTEpHMUE 
za laBeJIMHheM AHTYHOM ; 

XepenuunhemM HBaHoOM, koji 
owonapajy uo uuany 34. y pesmu uaana 91 
KAM. 3JAK., A KOje CY noTepnuue oniTamnane \ 
| loguuuekos raacuuky" ga [lanemhen s | 
611.20. aan Xenenuuhen v\.6823I 


Iz potjerničkog registra jugoslavenske policije: Potjernica za dr. Antom 
Pavelićem i Ivanom Herenčićem 

Prijelaz u Italiju i organiziranje emigranata 


Da bi izbjegle zaplete s jugoslavenskom vladom, austrijske 
su vlasti Paveliću - nakon povratka iz Sofije i beogradske presu- 
de - otkazale gostoprimstvo i on prelazi u Italiju, koja postaje ba- 
za okupljanja hrvatske emigracije. Prve veze s talijanskom fašis- 
tičkom vladom, kojoj je na čelu bio Benito Mussolini, Pavelić je 
uspostavio još 1927. Tada je bio zagrebački gradski zastupnik, pa 
je u lipnju te godine s delegacijom grada Zagreba (kojoj je na čelu 
bio gradonačelnik dr. Stjepan Srkulj) putovao u Pariz na Kongres 
gradova. Na povratku iz Pariza Pavelić se odvojio od delegacije i 
otputovao u Rim, gdje ga je primio visoki dužnosnik Fašističke 
stranke Roberto Forges Davanzati. Pavelić mu je izložio zapos- 
tavljenost Hrvatske i grubi pritisak beogradskog režima te objas- 
nio težnju Hrvata za stvaranjem vlastite države. I zaključio da 
Hrvatska računa na pomoć Italije. Pavelić mu je tom prilikom 
predao Promemoriju u kojoj se - između ostaloga - navodi da su 
Hrvati spremni prilagoditi se sferi talijanskih interesa, politički i eko- 
nomski, a također i u vojnom pogledu. Nadalje, da su spremni izvesti 
krajnje posljedice još dalje od ograničenja iz Rapallskog ugovora (Ra- 
pallskim ugovorom iz godine 1920. o razgraničenju između Itali- 
je i Kraljevine SHS, Italija je dobila Istru, kvarnerske otoke Cres i 
Lošinj, Zadar te otoke Lastovo i Palagružu). Tako Pavelić, pre- 
šavši 1929. u Italiju, nije bio nepoznat talijanskom političkom vr- 
hu i dobio je njegovu potporu. Kako Italija poslije Prvog svjet- 
skog rata nije uspjela zadobiti istočnu jadransku obalu u opsegu 
kako je to tražila (i kako joj je tajnim Londonskim ugovorom iz 
1915. obećano), težila je i dalje ostvarenju svojih pretenzija. U 
Mussolinijevim vanjskopolitičkim planovima ekspanzija prema 
Balkanu zauzimala je sve značajnije mjesto, pa je u kontekstu te 
politike razumljiv interes za Pavelićevu akciju razbijanja Jugosla- 
vije. U tome je Mussolini nazirao mogućnost prisvajanja Dalma- 
cije i učvršćivanja svojih pozicija na Balkanu. Radi toga je Italija i 
dala utočište hrvatskoj emigraciji i pružila joj punu materijalnu 
pomoć. 


Smjestivši se u Italiji, Pavelić je počeo okupljati i organizirati 
emigrante, ponajprije one ekonomske iz pojedinih europskih dr- 
žava (osobito iz Belgije) i nešto iz Južne Amerike. Pridružili su 
mu se i politički emigranti koji su umakli iz Jugoslavije pred po- 

litičkim progonima. Glavni Pavelićevi politički suradnici u orga- 
niziranju hrvatske emigracije bili su Gustav Perčec, dr. Branimir 
Jelić, Ivan Perčević te nešto kasnije pridošli dr. Mladen Lorković i 
dr. Mile Budak. 


Datum i godina osnivanja ustaške organizacije nisu točno ut- 
vrđeni. Prema nekim tvrdnjama Pavelić osniva emigrantsku or- 
ganizaciju pod nazivom Ustaša - hrvatski oslobodilački pokret već 
1930. Međutim, pouzdani podaci o postojanju ustaške organiza- 
cije potječu tek iz 1932., što ne isključuje njezino postojanje i rani- 
je. Naziv joj je tada Ustaša - hrvatska revolucionarna organizacija 
(UHRO). U literaturi se iznosi i podatak da je osnovana već 7. si- 
ječnja 1929. u Zagrebu prije Pavelićeva odlaska u emigraciju (taj 
se podatak navodio u vrijeme NDH). 


Početak rada ustaške emigracije označilo je stvaranje manjih 
vojnih formacija, koje su se uvježbavale za izvođenje diverzan- 
tskih akcija u Jugoslaviji. Uz financijsku pomoć talijanske vlade 
Pavelić osniva ustaške logore, u kojima se okupljaju prvi pripad- 
nici pokreta. U Italiji se s vremenom okupilo oko 500 emigranata. 





Haesesovac August Košutić i Ante Pavelić u Italiji (Livorno) 1929. 

Logori ustaških emigranata bili su smješteni u nekoliko mjesta: 
Bovigno, Brescia, Lipari. Na zahtjev talijanske vlade logori su 
često bili premještani. Glavni ustaški stan najprije je bio u Torinu, 
a zatim u Bologni. Posebni Pavelićevi izaslanici prenijeli su akcije 
u druge zemlje, gdje je bila brojnija hrvatska ekonomska emigra- 
cija. Već 1930. Gustav Perčec je po nalogu Pavelića radio u Belgiji 
na pridobivanju hrvatskih radnika za ustašku organizaciju. Tu je 
osnovao Hrvatski savez sa sjedištem u Seraingu i podružnicama u 
desetak belgijskih gradova. Savez je bio prijavljen i odobren kao 
udruženje za uzajamnu pomoć, a u stvari su se preko njega pri- 
kupljali budući pripadnici ustaških logora u Italiji. Sličnu je ulo- 
gu imao i Hrvatski domobran u Buenos Airesu, organizacija koju je 
1931. osnovao Branimir Jelić, a koji je tada neko vrijeme djelovao 
u Argentini. Ogranci te organizacije postojali su i u Urugvaju, 
Boliviji i Brazilu. Ustaških punktova biloje i u Sjevernoj Americi. 


U Europi, osim u Belgiji, ekonomskih emigranata iz Hrvat- 
ske bilo je i u drugim europskim državama (u Nizozemskoj i 
Francuskoj), gdje se vršila agitacija. Dr. Branimir Jelić djelovao je 
u Njemačkoj. U Berlinu je osnovao Ustaški propagandni centar i 
pokrenuo listove Croatia press i Nezavisna država Hrvatska. Među- 
tim, njemačke nacističke vlasti nisu bile sklone podržati ustašku 
akciju rušenja Jugoslavije, pa su početkom 1934. godine zabrani- 
le ustaške listove i onemogućile rad ustaških djelatnika. Drugači- 
jije odnos prema ustaškim emigrantima bio u Mađarskoj, gdje je 
Gustav Perčec 1931. - toleriran od mađarskih vlasti - organizirao 
ustaški centar na Janka Puszti blizu Nagy Kanizse. 


Pavelić je postupno organizirao i izdavačku djelatnost, po- 
sebno tiskanje novina. Čini se da je prvi počeo izlaziti list Hrvat- 
ski domobran u Buenos Airesu već 1930. u redakciji Ante Valente, 
glavnog suradnika Branimira Jelića. List je svake godine pod is- 
tim naslovom izdavao i godišnjak, neku vrstu kalendara. U Bue- 
nos Airesu je pokrenut i mjesečnik Croazia - boletin mensual, a za- 
tim Croazia - boletin informativo. U Pittsburgu je izlazio list Neza- 
visna Država Hrvatska, a u San Franciscu Hrvatsko pravo. God. 
1931. u Beču je počeo izlaziti Grič, kojega je do odlaska u Mađar- 
sku uređivao Gustav Perčec. Uz Grič bila je pokrenuta i kores- 
pondencija Velebit, koja je kasnije imala svoju agenciju i u Južnoj 
Americi. Međutim, glavni organ ustaške emigracije bio je list Us- 

taša, koji je izlazio u Glavnom 
ustaškom stanu u Italiji (pres- 
tao je izlaziti 1934. nakon aten- 
tata u Marseilleu). 

Prvi organizacijsko-prog- 
ramski dokument ustaške emi- 
gracije je Ustav Ustaše - hrvatske 
revolucionarne = organizacije iz 
1932. u kojem je razrađena or- 
ganizacijska struktura. U tom 
se dokumentu navodi da orga- 
nizacija ima zadaću oružanim 





ustankom (revolucijom) oslo- Ustaška emigracija iskovala je u 
boditi ispod tuđinskog jarma Mađarskoj kunu, budući hrvatski 
Hrvatsku, da ona postane pot- novac, već 1934. 


puno samostalna i nezavisna na cijelom narodnom i povijesnom 
području. Prema Ustavu, ustaše su organizirani kao vojna forma- 
cija. Najviše tijelo organizacije bio je Glavni ustaški stan (GUS), 
kojemu je na čelu poglavnik, a to je bio Ante Pavelić. 


U drugom dokumentu pod nazivom Načela hrvatskog ustaškog 
pokreta (1933) izneseni su program i ideologija pokreta. Dok se u 
Ustavu rabi naziv organizacija, u Načelima je taj termin zamijen- 
jen s pokretom, što znači da se cijela akcija postavlja na mnogo 
širu osnovu. Osnovni cilj ustaške organizacije, formuliran već u 
Ustavu, u Načelima se dalje razrađuje, s naglaskom na značenju 
povijesnog prava hrvatskog naroda na slobodnu hrvatsku drža- 
vu. Iz Načela, čiji je sastavljač bio Pavelić, jasno proizlazi da je os- 
tvarenje države najhitniji cilj narodne borbe. Država osigurava 
narodnosnu samosvojnost Hrvata, nezamjenjivost njihova imena 
za narod i zemlju i nedjeljivost narodnog teritorija. Naglašen je i 
kontinuitet hrvatske državnosti do 1918. i pravo hrvatskog naro- 
da da ostvari hrvatsku državu na čitavom etničkom i povijes- 
nom području, pa i silom oružja. Isključuje se mogućnost da ona 
(hrvatska država) bude sastavni dio neke druge države ili da hr- 
vatski narod dijeli suverenitet i vlast u svojoj državi s nekim dru- 
gim narodom. U Načelima se također navodi da su sva materijal- 
na i duhovna dobra vlasništvo naroda, a zemlja vlasništvo onoga 
tko je obrađuje, tj. seljaka. Tome se dodaje još i to da su industri- 

ja, obrt i trgovina izvor života radnika, a ne gomilanje narodne 
imovine u rukama kapitalista. 


Ustaški se pokret poziva na političke misli Ante Starčevića, 
nalazeći tako ishodište svog programa u pravaštvu. Posebno 
mjesto u ideologiji ustaškog pokreta zauzima obračun s jugosla- 
venstvom, koje niječe hrvatsku nacionalnu samosvojnost. Kao 
granica buduće hrvatske države na istoku ističe se rijeka Drina 
kao granica dvaju svjetova, zapadnog i istočnog. 


Lički ili Velebitski ustanak 


Pripadnici ustaške organizacije djelovali su skupno ili poje- 
dinačno. Prebacivali su se u Jugoslaviju (posebno iz Mađarske) i 
izvodili razne diverzije na željeznicama i drugim javnim objekti- 
ma. Kada se Pavelić 1932. odlučio za jednu opsežniju ustašku ak- 
ciju u zemlji, za njeno izvođenje odabrao je područje Like, gdje je 
u Gospiću postojala ilegalna ustaška organizacija na čelu s od- 
vjetnikom dr. Andrijom Artukovićem. Njeni ostali važniji člano- 
vi bili su Juraj-Juco Rukavina (bivši austrougarski časnik), Marko 
Došen (posjednik), Josip Tomljenović i Nikola Orešković (trgov- 
ci). Ta je grupa bila u vezi s ustaškim vodstvom u emigraciji, a 
neki su od njih odlazili u Italiju i Austriju, gdje su se sastajali s 
Pavelićem, Perčecom i drugim ustaškim prvacima. 


Pripreme za akciju započele su u proljeće 1932. U njima je 
posebnu ulogu imao Juco Rukavina, koji je konspirativno obila- 
zio sela Like i Primorja da bi za akciju pridobio i izvjestan broj 
seljaka na širem podurčju. U psihološkoj pripremi širili su vijesti 
da borbu za nezavisnost Hrvatske pomaže Italija i da je ustaško 
vodstvo s talijanskom vladom zaključilo sporazum prema koje- 
mu će Italija dobiti Triglav i dolinu prema Ljubljani, a ona će Hr- 
vatskoj ustupiti Rijeku i Trst. Kako je u okviru šire akcije bio 
predviđen napad i osvajanje vojarne i vojnog skladišta garnizona 
u Gospiću, domaća ustaška grupa je nastojala uspostaviti vezu s 
nekim vojnim osobama, ali sa slabim rezultatom. Kao glavna ba- 
za za prebacivanje oružja preko Velebita određen je Zadar (tada 
pod vlašću Italije). Prve količine oružja prebačene su na Velebit 
tijekom proljeća 1932., a najveća količina potkraj kolovoza. Oružje 
je u Zadar dopremljeno talijanskim brodom. Na Velebitu je bilo 
razdijeljeno članovima organizacije, a zatim je tamo prispjela i 

skupina od pet uniformiranih i naoružanih ustaških emiranata, 
koja je skrivana u kući jednog seljaka u selu Lukovo Šugarje. S 
posljednjom pošiljkom oružja stiglo je još pet naoružanih us- 
taških emigranata. 


Prije nego je počela prava akcija, Čelnik ustaške skupine u 
Gospiću Artuković, zajedno s Markom Došenom, prešao je u Za- 
dar. U noći između 6. i 7. rujna 1932. izvršen je napad na žandar- 
merijsku stanicu u Brušanima kraj Gospića. Uz deset ustaških emig- 
ranata, prebačenih iz Zadra, u napadu je sudjelovalo i nekoliko 
članova ustaške organizacije s područja Gospića. Prije napada bi- 
le su presječene sve telefonske veze s Gospićem, a tada je započe- 
la paljba na zgradu u kojoj su se nalazili oružnici. Okršaj je trajao 
oko pola sata i napadači su se povukli. Oni među njima koji su 
živjeli u zemlji, vratili su se svojim kućama, a emigranti su se po- 
vukli na Velebit i zatim u Zadar na teritorij Italije. U Zadar su se 
sklonili i neki istaknutiji članovi domaće ustaške organizacije (]. 
Tomljenović, N. Orešković). U sukobu s potjerom kod sela Ja- 
dovna poginuo je ustaša Stjepan Devčić. 


Poslije završetka akcije u Brušanima policijski organi su izvr- 
šili temeljito pročešljavanje područja Like i Primorja, kako bi se 
oduzelo oružje i pohapsili ljudi koji su bili umiješani u prebaci- 
vanje oružja. S obzirom da vlasti nisu znale stvarne razmjere us- 
taške akcije, širina i oštrina poduzetnih mjera bila joj je nesraz- 
mjerna. Pohapšeni su i zlostavljani mnogi nedužni ljudi, a pri 
pretresanju terena činjene su stanovništvu i velike materijalne 
štete. 


Događaji u Lici imali su priličan odjek u inozemnom tisku, 
posebno u talijanskom i mađarskom. Akcija ustaške grupe u 
Brušanima prikazivana je kao početak građanskog rata u Jugos- 
laviji i odlučan zaokret u borbi Hrvata protiv vladajućih krugova 
u Beogradu. U ustaškim krugovima akcija je nazvana Lički ili Ve- 
lebitski ustanak. No, radilo se ipak samo o diverziji ograničenoj na 
usko područje, koja nije izazvala širu i masovniju akciju i stvaran 
prijelaz s političke na oružanu borbu. 


U pripremanju akcije u Lici sudjelovao je i sam poglavnik 
Ante Pavelić. Ona je izvršena po njegovoj naredbi, što znači i po 
odobrenju talijanskih vlasti, koje su pružale utočište i pomoć us- 
taškoj emigrantskoj organizaciji. Italiji je u tom Času, s obzirom 

na odnose s Jugoslavijom i pretenzije prema istočnoj jadranskoj 
obali, odgovaralo da provjeri pripremljenost ustaša i mogućnost 
dizanja ustanka na širem području Hrvatske. Inače, pred početak 
ustaške akcije u Lici, u Italiji je pojačana antijugoslavenska pro- 
paganda, a posebno je isticano pravo Italije na Dalmaciju. Održa- 
vani su i zborovi koje su sazivale iredentističke organizacije Sa- 
vez odbora za dalmatinsku akciju i Savez ratnih dobrovoljaca i sinjih 
Dalmatinaca. Ustaška akcija u Lici 1932. pogoršala je ionako loše 
jugoslavensko-talijanske odnose. 


U ljeto 1933. pred Sudom za zaštitu države u Beogradu odr- 
žano je suđenje ličkim ustanicima. Međutim, većina glavnih or- 
ganizatora nije dospjela pred sud, jer su napustili zemlju. Uhićen 
je samo Juco Rukavina, kojije na procesu bio glavni optuženi (uz 
njega je bilo još 11 manje važnih optuženika). Rukavina je osu- 
đen na smrt vješanjem, ali mu je ta kazna izmijenjena i pretvore- 
na u kaznu doživotne robije. Ostali optuženi dobili su vremen- 
ske kazne. 


Atentat u Marseilleu 


Unatoč osloncu na zapadne demokracije, kralj Aleksandar je 
nastojao uspostaviti dobre odnose i s Mussolinijem, ali bez rezul- 
tata. Dolazak Hitlera na vlast u Njemačkoj početkom 1933. naveo 
ga je na preispitivanje odnosa Jugoslavije s Njemačkom, pa je uz 
puno uvažavanje tamošnjih promjena pripremao približavanje 
Jugoslavije Njemačkoj. No, uspon nacizma u Njemačkoj uznemi- 
rio je Francusku, koja uočava da dotadašnja europska sigurnost, 
zasnovana na sustavu paktova pod njezinim nadzorom, više ne 
zadovoljava. Kako bi zaustavila novu njemačku opasnost, Fran- 
cuska se tada pokušava približiti Italiji (koja još uvijek nije vezana 
uz Njemačku), što je izazvalo oHređenu zabrinutost u Beogradu. 
Italija je, naime, bila najveći problem u vanjskoj politici Jugosla- 
vije. Istodobno francuski ministar vanjskih poslova Louis Bar- 
thou zagovara i suradnju sa Sovjetskim Savezom i osmišljava 
Sredozemni pakt, koji bi povezao države Sredozemlja i Crnog mo- 
ra. Zato je francuska diplomacija uznemirena vijestima da se 
kralj Aleksandar namjerava približiti Njemačkoj. Posjet ministra 
Barthoua Beogradu u lipnju 1934. upravo je i uslijedio da bi se 
raspravila vanjskopolitička orijentacija jugoslavenske države u 

svjetlu izmijenjenih međunarodnih prilika. Tada je za jesen 1934. 
dogovoren i posjet kralja Aleksandra Francuskoj, kako bi se do 
kraja razriješili međusobni odnosi dviju država. Početak posjeta 
bio je utvrđen za 9. listopada 1934. 


O namjeravanom kraljevu putu u Francusku saznala je us- 
taška emigracija, pa se Pavelić odlučio za akciju: likvidaciju kra- 
lja. Vjerovao je da će uklanjanje nositelja diktature izazvati nere- 
de u zemlji i eventualno rasulo države. U tome je imao potporu 
Italije i Mađarske, koje su zbog ostvarenja svojih pretenzija pri- 
željkivale razbijanje Jugoslavije. Ustaška emigracija je već poku- 
šala eliminirati diktatora i to u prosincu 1933., ali joj taj pokušaj 
nije uspio. Bilo je to za vrijeme posjeta Aleksandra Zagrebu, ka- 
da su u zemlju ubačeni posebno pripremljeni atentatori. No, u 
odlučnom trenutku atentator Oreb nije djelovao. Policija je otkri- 





Atentat u Marseilleu 9. listopada 1934. 

la atentatore, pa su presudom Suda za zaštitu države dvojica od 
njih (Petar Oreb i Josip Begović) bili osuđeni na smrt i obješeni. 
Novi atentat bio je zato temeljitije pripremljen. 


Emigracija je saznala za plan kraljeva putovanja: ratnim bro- 
dom doplovit će u Marseille, a odatle će nastaviti put u Pariz. Za 
glavnog predvodnika skupine atentatora Pavelić je odredio Eu 
gena Didu Kvaternika. Atentatori su se pripremali na Janka Puszti 
u Mađarskoj, odakle su s krivotvorenim putovnicama preko 
Austrije i Švicarske stigli u Francusku. U švicarskoj im se prid- 
ružio i Dido Kvaternik u pratnji Makedonca, pripadnika VMRO-a 
(Unutarnja makedonska revolucionarna organizacija), naziva- 
nog Vlada-šofer. Naime, VMRO je održavao dobre odnose s us- 
taškom organizacijom radi zajedničkog cilja - rušenja Jugoslavi- 
je. Zato je u ustaške logore upućivao svoje članove kao instrukto- 
re za diverzantske akcije. I spomenuti Vlada-šofer bio je jedan od 
njih. U Lausannei atentatorima su mađarske putovnice zamijen- 
jene krivotvorenim čehoslovačkim. Pretpostavljalo se da lažni 
Čehoslovaci neće pobuditi veći interes francuske pogranične po- 
licije. 

U Francuskoj (u Parizu) atentatori su se podijelili u dvije 
skupine: marsejsku (Vlada-šofer i Mijo Kralj) i parišku (Ivan Ra- 
jići Zvonimir Pospišil). U Pariz je stigao i Ante Godina sa supru- 
gom Stanom, po kojima je Pavelić atentatorima dostavio oružje. 
Prema planu, ako ne uspije grupa u Marseilleu, aktivirat će se 
grupa u Parizu. Vlada-šofer je zapravo bio Veličko Kerin, a djelo- 
vaojei pod lažnim imenima Vladimir Georgijević Černozemski i 
Petar Kelemen. 


Kralj Aleksandar isplovio je iz Zelenike (Boka kotorska) na 
razaraču Dubrovnik 6. listopada, a u Marseille je stigao 9. listopa- 
da poslije podne. Na marsejskoj rivi kralja je dočekao ministar 
vanjskih poslova Louis Barthou. Poslije pozdravnog ceremonija- 
la, povorka automobila krenula je prema gradskoj vijećnici. Na 
tom putu izvršen je atentat na kralja Aleksandra. Atentator je po- 
jurio prema kraljevu automobilu s buketom cvijeća iz kojeg je iz- 
vadio revolver i iz neposredne blizine ubio kralja. Smrtno je bio 
pogođen i ministar Barthou. Atentator je bio Veličko Kerin koji je 
odmah, na samom mjestu, stradao od francuske policije. 

U suradnji s Interpolom francuska je policija odmah pokre- 
nula istragu. Utvrđeno je da je atentator imao krivotvorenu če- 
hoslovačku putovnicu na ime Petar Kelemen, a poslije je utvrđen 
i njegov pravi identitet. Na švicarskoj granici uhvaćeni su i ostali 
atentatori (Kralj, Rajić, Pospišil), dok je Dido Kvaternik uspio na 
vrijeme prijeći granicu i izbjeći uhićenje. Uhićeni pripadnici us- 
taške organizacije optuženi su kao sudionici u pripremanju i iz- 
vršenju atentata na kralja Aleksandra i ministra Barthoua u 
Aix-en-Provence 17. studenoga 1935. S izvjesnim prekidima pro- 
ces je trajao do veljače 1936. Optužene je branio pariški odvjetnik 
Georges Desbons, koji je zbog temperamentnih i žestokih inter- 
vencija (pri čemu je bilo i uvreda suda) bio udaljen s procesa. 
Dužnost branitelja preuzeo je tada predsjednik pariške Odvjet- 
ničke komore Emile de Saint Auban. (Odvjetnik Desbons za vri- 
jeme Drugog svjetskog rata boravio je u Zagrebu.) U svom iskazu 
Pospišil je spominjao ustašku prisegu i iskazivao svoju spremno- 
st da izvrši naredbe vrhovnog šefa ustaške organizacije. Sva troji- 
ca optuženih bili su osuđeni na doživotnu robiju. Kaznu su izdr- 
žavali u središnjem Francuskom zatvoru Fontevraultu. Tijekom 
okupacije Francuske Pospišil, Kralj i Rajić bili su pušteni na slo- 
bodu, ali im se tada gubi svaki trag. 


Prema nekim saznanjima, Rajić se početkom 1942. navodno 
pojavio u hrvatskom poslanstvu u Berlinu, gdje je tada poslanik 
bio Mile Budak. Rajić je tom prilikom smješten u jedan berlinski 
hotel, gdje je ostao sedam dana. Tada je po njega iz Zagreba do- 
šao Eugen Dido Kvaternik i odveo ga u domovinu. Po izričitom 
zahtjevu Nijemaca o Rajiću se nije smjelo ništa pisati u hrvat- 
skom tisku. U domovini se morao povući u najstrožu ilegalnost. 


Međutim, kako je tijekom procesa bilo utvrđeno da su začet- 
nici i organizatori atentata bili Ante Pavelić i Eugen Dido Kvater- 
nik, održan je poseban proces na kojemu su oni bili osuđeni na 
smrt, ali u odsutnosti. 


Ustaška organizacija poslije atentata u Marseilleu 


Budući da je ustaška emigracija svoje organizacije imala u 
Italiji i djelovala uz pomoć talijanskoga službenog vrha, nakon 
atentata na kralja Aleksandra, Italija se našla u nezgodnom polo- 
žaju. Zato je naredila interniranje svih ustaških emigranata i to 

tako da ih je iz nekoliko ustaških logora po Italiji sve prebacila na 
Lipare (otočna skupina uz sjevernu obalu Sicilije). Tamo ih je bilo 
oko 500. Sam poglavnik Ante Pavelić bio je uhapšen 1934. i zadr- 
žan u zatvoru u Torinu sve do kraja travnja 1936. godine. U is- 
tom zatvoru bio je i uhapšeni Dido Kvaternik. Oba su zatvoreni- 
ka bila smještena u zasebnim ćelijama. Tek pred Božić 1934. bilo 
im je dopušteno da se sastanu. Osvrćući se na atentat Dido Kva- 
ternik je kasnije zabilježio da mu je Pavelić tada rekao kako je to 
»jedini jezik kojega Srbi razumiju«. Pavelić je u torinskom zatvo- 
ru dobivao informacije o zbivanjima u domovini: o raspisivanju 
izbora za Narodnu skupštinu za dan 5. svibnja 1935., o postavlja- 
nju liste Udružene opozicije s nositeljem Vladkom Mačekom, te 
o rezultatima izbora. Izborni rezultat - tvrdi Dido Kvaternik - 
Pavelić je ocijenio kao uspjeh ustaške akcije. 


Pošto je pušten iz torinskog zatvora Pavelić je s obitelji naj- 
prije boravio u Salernu do potpisivanja sporazuma Stojadino- 
vić-Ciano u ožujku 1937. Tada je interniran u Sieni do 1939., a po- 
tom u Firenzi, gdje je boravio pod policijskim nadzorom u jednoj 
vili na periferiji grada do proljeća 1941. 


Međunarodna situacija nalagala je Italiji da se ogradi od us- 
taškog atentata (mada je i dalje pružala pomoć, sada umanjenu, 
ustaškim emigrantima). Smanjena je i aktivnost ustaša u Mađar- 
skoj. No, unatoč ograničenju aktivnosti, politička linija ustaške 
organizacije ostala je nepromijenjena: razbijanje Jugoslavije i stva- 
ranje nezavisne hrvatske države. 

Kada je u proljeće 1937. za Stojadinovićeve vlade Italija zak- 
ljučila s Jugoslavijom tzv. Beogradski sporazum o uređenju poli- 
tičkih i trgovinskih odnosa između dviju država, u kojem je bila i 
klauzula da će Italija spriječiti svaku djelatnost ustaša, mogućnost 
djelovanja ustaša bila je još skučenija. U ugovoru je stajalo da će 
Italija upoznati jugoslavensku vladu sa stanjem u ustaškoj emi- 
graciji te da će omogućiti povratak u zemlju onim njenim člano- 
vima koji to budu htjeli. Nakon toga više od polovice ustaških 
emigranata vratilo se iz Italije. Tada se u Hrvatsku vratio i Mile 
Budak. Uz Pa veliča, u Italiji je ostala samo manja skupina ustaša, 
koju je Mussolini ipak držao u pričuvi za potrebe talijanske poli- 
tike u budućnosti. 

U pripremanju Budakova povratka u domovinu važnu je 
ulogu imao Vladeta Miličević, agent jugoslavenske policije koji je 
boravio u Italiji sa specijalnim zadatkom da nadzire djelovanje 
ustaške emigracije i da o tom djelovanju izvješćuje beogradsku 
vladu. Budak i Miličević prvi su se put sastali u ožujku 1938. Bu- 
dak je tada Miličeviću izjavio da nije ništa znao o pripremanju 
atentata, jer je u to vrijeme bio u Berlinu. Njihovi razgovori su 
nastavljeni, pa je Miličević, uz odobrenje beogradske vlade, prip- 
remio sve za Budakov povratak u domovinu. Vlada je, naime, 
smatrala da će Budak u zemlji biti pod nadzorom i manje opasan 
nego u inozemstvu. Njegovo djelovanje u domovinskoj ustaškoj 
grupi - pretpostavljala je - može pomoći rastrojavanju HSS-a kao 
glavnog protivnika režima, a ustašku skupinu neće učiniti opas- 
nijom. Zanimljivo je da je Miličević organizirao i Budakov susret 
sa Stojadinovićem (tadašnji predsjednik vlade), koji je u lipnju 
1938. boravio u posjetu Italiji. Sastanak je održan u mjestu T.ago 
di Como u sjevernoj Italiji. Sljedećeg mjeseca Budak je već bio u 
Zagrebu. 


Djelatnost tada znatno smanjene ustaške skupine ovisila je o 
budućem razvoju međunarodnih odnosa, a ponajprije o razvoju 
jugoslavensko-talijanskih odnosa. Mussolini, zapravo, nikada ni- 
je napustio zamisao o razbijanju Jugoslavije i ostvarenju svojih 
aspiracija na Jadranu, unatoč trenutačno dobrim odnosima s ju- 
goslavenskom vladom. 


Djelovanje ustaške skupine u zemlji 


Nakon Pavelićeva odlaska u emigraciju i osnivanja ustaške 
organizacije, u zemlji je bilo sljedbenika njegovih političkih sta- 
vova. U njihovoj aktivnosti mogu se uočiti dvije etape: prva, do 
kraja 1937., i druga, od kraja 1937. do sloma jugoslavenske drža- 
ve. 


U prvom razdoblju nosioci ustaške orijentacije su članovi ra- 
nije osnovane organizacije Hrvatski domobran. Opredjeljujući se 
za pojedinačne terorističke akcije, oni su već u ožujku 1929. izveli 
atentat na Tonija Schlegla, glavnog ravnatelja Jugoštampe. Inače, 
u narednim godinama, Pavelićevi sljedbenici u zemlji svoju su 
aktivnost iskazivali u širenju ustaške propagande, što je režim 
nastojao suzbiti oštrim mjerama represije. Ustaške ideje imale su 

odjeka u određenim krugovima, osobito među desno orijentira- 
nom hrvatskom inteligencijom, ponajviše u Zagrebu. No, do kra- 
ja 1937. nije došlo do čvršćeg organiziranja pristaša ustaške ori- 
jentacije. Oni su svoju aktivnost sredinom tridesetih godina us- 
mjeravali prema drugim grupacijama i ustanovama, ulazeći u 
njihove redove. Djelovali su u katoličkim organizacijama (Križa- 
ri, Domagoj), a nove pristaše su nalazili i među omladinom u Hr- 
vatskom junaku i na Sveučilištu. Studenti ustaške orijentacije pos- 
tupno su preuzimali vodstvo u središnjem akademskom društvu 
August Šenoa, zatim u društvu Eugen Kvaternik te u raznim struč- 
nim klubovima po fakultetima. Utjecaj ustaša jačao je u zadruzi 
Hrvatski radiša, u vodstvu koje je bio Slavko Kvaternik, jedan od 
glavnih Pavelićevih suradnika u zemlji. Ustaški usmjereni inte- 
lektualci postajali su sve utjecajniji i u Matici hrvatskoj, kojoj je 
na Čelu kao predsjednik bio prof. Filip Lukas. On se s vremenom 
iskazao kao ideolog hrvatskog nacionalizma s naglašenim antisr- 
pskim i antikomunističkim stajalištem. Časopis Matice Hrvatska 
revija sve više je napuštao svoj dotadašnji liberalni karakter, pa 
su lijevo orijentirani intelektualci prestajali u njemu surađivati. 


Potkraj 1937. i početkom 1938. dolazi do jačanja proustaške 
djelatnosti u domovini. Povratak izvjesnog broja ustaških emig- 
ranata i sve očitiji uspon i značenje Njemačke i Italije u međuna- 
rodnim relacijama utjecali su na intenziviranje ustaške domovin- 
ske skupine. Među ustašama povratnicima bilo je i istaknutijih 
članova organizacije kao što su dr. Mile Budak, Jure Francetić, Jo- 
sip Milković i drugi. Iz Njemačke se potkraj 1939. vratio i dr. 
Mladen Lorković. 


Za djelovanje domovinskih ustaša posebno je značenje imao 
povratak Mile Budaka koji se u javnom životu pojavljuje kao 
glavni nositelj ustaške djelatnosti. On je početkom veljače 1939. 
pokrenuo tjednik Hrvatski narod, koji je postao legalno ustaško 
glasilo. Uz Budaka, u tjedniku su surađivali Slavko Kvaternik, 
Ivan Oršanić, Vilko Begić, Mladen Lorković i drugi. Hrvatski na- 
rod je posvećivao veliku pozornost unutarnjim pitanjima, ali i 
međunarodnim odnosima. Izražavajući otvorene simpatije pre- 
ma susjedima Italiji i Njemačkoj, jasno je davao do znanja da us- 
taški pokret u budućnosti računa na njihovu podršku i pomoć. 
Izražavane su i otvorene simpatije za Hitlerov »novi europski 
poredak«. Izjašnjavanjem protiv bilo kakvog sporazuma s Beog- 

U beogradskoj skupštini srpski radikal Puniša Račić pucao je 20. lipjna 1928. 
na zastupnike Hrvatske seljačke stranke i na mjestu ubio Pavla Radića i Đuru 
Basaričeka i teško ranio Stjepana Radića koji je od posljedica ranjavanja umro u 
Zagrebu 8. kolovoza 1928. Skupštinsko krvoproliće radikaliziralo je političke 
odnose u zemlji. (Ilustracija Drage TrumbetaŠa iz knjige Mala ilustrirana 
hrvatska povijest, Zagreb, 2001.) 


radom ustaška domovinska grupa napadala je HSS i dr. MaČeka, 
osuđujući ih zbog »spašavanja Jugoslavije«. Ti su napadi vršeni 
ne samo preko Hrvatskog naroda, već i raspačavanjem letaka. 
Zbog kritika upućenih vodstvu HSS-a i Mačeku nakon potpisi- 
vanja sporazuma i uspostave Banovine Hrvatske, banska vlast je 
u ožujku 1940. zabranila izlaženje Hrvatskog naroda. 


Sam Pavelić je tada poklanjao veliku pozornost aktivnosti 
ustaške skupine u zemlji s obzirom na činjenicu da je ustašama u 
emigraciji bila nametnuta potpuna pasivnost. On se sredinom 
1938. obratio ustašama u domovini porukom u kojoj preporučuje 
osnivanje ustaških organizacija po gradovima. Inače, u tekstu 
poruke posebnu pozornost posvećuje granicama buduće ustaške 
države. 

Ustaška domovinska skupina iskoristila je za političku dje- 
latnost nešto povoljniju situaciju nakon uspostave Banovine Hr- 
vatske. Središte ustaške aktivnosti postaje novoosnovano dru- 
štvo Uzdanica, štedna zadruga. Uzdanica je imala svoje podružni- 
ce po Hrvatskoj i Bosni i Hercegovini preko kojih se širio krug 
pristaša. U okviru Uzdanice 1940. bio je osnovan Ustaški sveuči- 
lišni stožer. Vodstvo domovinskih ustaša uspijeva osnovati i ne- 
ka društva. Uz Uzdanicu bilo je aktivno i ilegalno terorističko 
društvo Matija Gubec. Nakon nekoliko manjih terorističkih akci- 
ja, banska je vlast na početku 1940. uhiltila grupu od 50 ustaša, a 
medu njima i dr. Milu Budaka, dr. Mladena Lorkovića, Jucu Ru- 
kavinu i prof. Ivana Oršanića. Uhićeni su najprije bili internirani 
u Lepoglavi, a zatim su preseljeni u Krušćicu kod Travnika i ta- 
mo su ostali neko vrijeme. HSS i banska vlast Banovine Hrvatske 
te su mjere poduzimali kako bi - u vlastitom interesu - spriječili 
jačanje ustaške aktivnosti. Naime, vodstvo HSS-a želi sačuvati 
vlast i održati mirnu situaciju u Hrvatskoj. 


Uza svu pojačanu aktivnost ustaškoj grupi ipak nije uspjelo 
da se organizira u posebnu organizaciju s obilježjima političke 
stanke. Koliki je bio točan broj ustaša u zemlji (u pojedinim mjes- 
tima u Hrvatskoj i Bosni i Hercegovini) nije moguće pouzdano 
utvrditi. Ni kasnije ustaške vlasti u NDH nisu objavljivale nikak- 
ve podatke. U literaturi se spominje broj 2000, ali je to neprovje- 
ren podatak. U svakom slučaju radilo se o manjoj političkoj gru- 
paciji. Malen broj pripadnika ustaške orijentacije okupljen u do- 
movinskoj ustaškoj skupini nije osiguravao dovoljno prikladnu 
političku osnovicu za stranačko organiziranje, pa se ona izgrađi- 
vala i djelovala kao ilegalna organizacija. Pri tom valja uočiti da 
vodstvo ustaške organizacije u zemlji nije bilo formalno određe- 
no, niti je Pavelić za nju imenovao svog opunomoćenika. Ipak je 
neosporno da su Budak i Kvaternik, premda neimenovani, bili 
njeni čelnici. Slavko Kvaternik je kasnije navodio da je vodstvo 
pokreta bilo u njegovim rukama do povratka Mile Budaka u do- 
movinu. Tada je Budak preuzeo politički rad - tvrdi Kvaternik - 
dok se on bavio organizacijskim pitanjima. 


DRŽAVA 





USPOSTAVA NEZAVISNE DRŽAVE HRVATSKE 


Slom jugoslavenske države 


] uprotnosti medu državama Europe i svijeta tijekom 
dvaju desetljeća nakon zavšetka Prvog svjetskog rata 
(M izazvale su zaoštravanje njihovih međusobnih odno- 
i sa isvejaču polarizaciju. Najednoj strani bile su fašis- 
tičke države - Italija i Njemačka, kojima se pridružio i Japan, pa 
je tako nastao savez pod nazivom Trojni pakt. Tom su se sastavu 
suprotstavile zemlje zapadne demokracije - Velika Britanija, Fran- 
cuska i SAD, koje su čuvale svoju prevlast u kolonijama, na mo- 
ru i u svjetskoj trgovini. Pridružio im se SSSR kad su ga 1941. na- 
pale fašističke sile. 





Nakon nekoliko međunarodnih kriza izazvanih agresivnim 
akcijama Italije i Njemačke (talijansko osvajanje Etiopije, pripaja- 
nje Austrije Njemačkoj, njemačko zaposjedanje Sudetske oblasti, 
razbijanje Čehoslovačke), između suprotstavljenih tabora došlo 
je do velikog ratnog obračuna. Napad Njemačke na Poljsku 1. 
rujna 1939. označio je početak Drugog svjetskog rata. Njemačka 
je brzo svladala Poljsku (nakon čega je njezin teritorij podijelila 
sa SSSR-om). Velika Britanija i Francuska objavljuju Njemačkoj 
rat. U silovitom nadiranju Njemačka je pokorila Dansku, Nor- 
vešku, Belgiju, Nizozemsku, Luxemburg i Francusku. Italija je 
još u travnju 1939. Albaniju pretvorila u svoj protektorat, pa je 
odatle 1940. napala Grčku. Diplomatskim putem Njemačka je 
uključila u Trojni pakt Mađarsku, Slovačku, Rumunjsku i Bugar- 
sku. Sva ta zbivanja približila su rat i Kraljevini Jugoslaviji. 


54 Hrvoje Matković: POVIJEST NEZAVISNE DRŽAVE HRVATSKE 


U ljeto 1940. Hitler je donio odluku o napadu na SSSR. Vojni 
vrh Njemačke izradio je plan tog napada (poznat pod šifrom Bar- 
barossa). U planiranim vojnim operacijama Balkan je bio područje 
koje je trebalo štititi pozadinu južnog krila istočnog bojišta od 
eventualnog bočnog udara britanskih snaga. Zato je prethodno 
trebalo srediti prilike na Balkanu, a to je značilo završiti rat koji je 
Italija vodila protiv Grčke i Jugoslaviju Čvrsto vezati uz sile Oso- 
vine. Tako je potkraj 1940. i početkom 1941. Jugoslavija dospjela 
u središte interesa njemačke diplomacije. Hitlerje jugoslavenskoj 
vladi najprije nudio zaključivanje pakta o nenapadanju, a zatim 
je svoje zahtjeve proširio traženjem da Jugoslavija ude u Trojni 
pakt. 


Početkom 1941. Njemačka vrši sve jači diplomatski pritisak i 
traži da Jugoslavija donese konačnu odluku. Dana 25. ožujka 
1941. predsjednik jugoslavenske vlade Dragiša Cvetković i mini- 
star vanjskih poslova dr. Aleksandar Cincar-Marković u Beču su- 
potpisuju dokument o pristupanju Jugoslavije Trojnom paktu. 
Još prije pristupa Jugoslavije Trojnom paktu, grupa oficira, pove- 
zanih s britanskom obavještajnom službom, pratila je razvoj do- 
gađaja i pripremala se za akciju ako do potpisivanja dođe. Gene- 
ral Simović, jedan od vođa oficirske skupine, inače zapovjednik 
jugoslavenskog zrakoplovstva, posjetio je kneza Pavia i upozorio 
ga na negodovanje u vojsci zbog namjere vlade da državu pove- 
že s fašističkim silama. Nakon potpisivanja dokumenta u Beču 
oficirska je grupa stupila u akciju, pa je u ranim jutarnjim satima 
27. ožujka 1941. izvršen puč. Zbačena je Cvetković-Mačekova 
vlada i uklonjeno namjesništvo. Objavljeno je stupanje Petra II. 
na kraljevsko prijestolje, a novu vladu sastavio je general Simo- 
vić. U Beogradu su se održavale ulične demonstracije protiv 
Trojnog pakta, što su ih organizirale različite antifašističke skupi- 
ne (mnoge od njih s naglašenom velikosrpskom i unitarističkom 
orijentacijom). U demonstracije se uključila i Komunistička parti- 
ja Jugoslavije. Između ostalih parola, izvikivalo se i Bolje rat, nego 
pakt - Bolje grob, nego rob. 


Prilikom sastavljanja nove vlade Maček je od Simovića do- 
bio poziv da uđe u vladu kao potpredsjednik, ali je Maček posta- 
vio uvjet da se poštuje sporazum iz 1939. i da Banovina Hrvatska 
ostane u postojećem statusu. Kada je dobio jamstva da će nova 
vlada sačuvati zatečeno državnopravno stanje, Maček je otputo- 

Dr. Vladko Maček, poslije Radićeve smrti predsjednik HSS-a 


vao u Beograd (3. travnja) i položio prisegu kao prvi potpred- 
sjednik Simovićeve vlade (drugi potpredsjednik bio je dr. Slobo- 
dan Jovanović). U vladi su ostali i ministri Hrvati dr. Juraj šutej, 
dr. Ivan Andres i Bariša Smoljan, te predstavnik Srba u Hrvatskoj 
dr. Srđan Budisavljević. 


Osnovno pitanje nakon puča bilo je kakav će odnos nova 
vlada zauzeti prema (potpisanom) pristupu Irojnom paktu. Hit- 
ler je bio zatečen zbivanjima u Beogradu. Kada je mislio da je 
problem Jugoslavije riješio, on se ponovno pojavio. Sada je nje- 
gova reakcija bila munjevita: na vijest o vojnom puču u Beogra- 
du, odlučio je Jugoslaviju vojnički uništiti. Simovićeva vlada je 
preko njemačkog poslanika u Beogradu uputila u Berlin uvjera- 
vanja da je sve Što se dogodilo unutarnja stvar jugoslavenske dr- 
Žžave i da nova vlada ostaje uz potpisani dokument o pristupu 
Jugoslavije Trojnom paktu. No, Hitler nije mijenjao svoju odluku. 
Dao je nalog zapovjedništvu njemačke vojske da pripremi plan 
napada na Jugoslaviju (šifra mu je bila Pothvat 25) i da se pripre- 
mi za akciju. Bez ikakve objave, napad na Jugoslaviju je izvršen 
6. travnja 1941. Započeo je bombardiranjem Beograda, a zatim je 
uslijedio prodor njemačkih snaga iz Bugarske, Mađarske i Aus- 

trije. Napadu se priključila i Italija. Jugoslavenska vojska nije bila 
u stanju zaustaviti te silovite napade. Kralj i vlada povukli su se 
iz Beograda u unutrašnjost (Užice, Pale kod Sarajeva, Nikšić) i 
najzad pobjegli iz zemlje. Maček je napustio vladu i povukao se 
u Zagreb, a u vladu je mjesto sebe poslao dr. lurja Krnjevića, 
glavnog tajnika HSS-a, koji je kao novi potpredsjednik s vladom 
otišao iz zemlje. Zemlju je napustio i ban Banovine Hrvatske dr. 
Ivan Šubašić. 

Jugoslavenska vojska bila je u potpunom rasulu, pa je njezin 
ovlašteni predstavnik (general Radivoje Janković) 17. travnja 1941. 
u Beogradu potpisao bezuvjetnu kapitulaciju. Slomom Kraljevi- 
ne Jugoslavije njezin teritorij bio je okupiran i podijeljen između 
Nijemaca, Talijana, Mađara i Bugara. 


Proglašenje Nezavisne Države Hrvatske 


Sve do puča u Beogradu potkraj ožujka 1941. Njemačka je bi- 
la za održanje Jugoslavije, pa ju je u tome slijedila i Italija. Među- 
tim, događaji od 27. ožujka izmijenili su Hitlerov stav i on se br- 
zo odlučio za razbijanje Jugoslavije. To je odmah prihvatio i Mus- 
solini, koji tada aktivira svoj drugi plan, držan u pričuvi, a u 
kojem je određenu ulogu imala i ustaška emigracija. Sutradan 
poslije puča u Beogradu, Mussolini je pozvao k sebi Antu Paveli- 
ća, koji je tada stalno boravio u Firenzi. Sastali su se 29. ožujka 
1941. u privatnoj rezidenciji Benita Mussolinija (Vila Torlonia). 
Bio je to njihov prvi izravni susret nakon dvanaestogodišnjeg Pa- 
velićeva boravka u Italiji. Pavelić je stigao u Rim u pratnji Mije 
Bzika, ali ga je Mussolini primio samog. S talijanske strane bio je 
nazočan razgovoru još samo vršilac dužnosti ministra vanjskih 
poslova Filippo Anfuso (ministar vanjskih poslova grof Galleazzo 
Ciano u to je vrijeme bio na fronti). Mussolini je priopćio Paveli- 
ću namjere Njemačke i Italije prema Jugoslaviji, dajući mu na 
znanje da će Italija omogućiti ustašama preuzimanje vlasti u Hr- 
vatskoj, dakako, uz zadovoljenje talijanskih pretenzija na istočnoj 
obali (Dalmacija). Anfuso je u svojoj knjizi uspomena (objavio ju 
je u Milanu 1950.) opisao taj susret Mussolinija i Pavelića i navo- 
di da tijekom razgovora Pavelić potvrđuje ranije prema Italiji preu- 
zete obveze; garantira da će ih provesti u život; raspršuje svaku sumnju 
u lojalnost. Anfuso, zatim, dodaje: Mussolini se nalazi pred rješe- 

Ustaški emigranti u Pistoji uoči povratka u domovinu, travnja 1941. 


njem jadranskog pitanja koje za njega ne dolazi nepredviđeno, jer se nji- 
me zanosi već dugo godina... 


Od tog razgovora započinje ubrzana priprema ustaša u Italiji 
u očekivanju napada na Jugoslaviju, koji će im otvoriti put u Hr- 
vatsku. Svi ustaški emigranti (a bilo ih je oko 250) prebačeni su u 
Pistoju, gdje su dobili uniforme i naoružanje. Pavelić je mogao 
koristiti radio-postaju Firenza svakog dana poslije 22 sata za pro- 
mičbene emisije na hrvatskom jeziku kao Radio Velebit, a dodijeljen 
mu je i jedan talijanski časnik zbog veze s talijanskom vojskom. 
Već 1. travnja 1941. Pavelić izdaje Odredbu Glavnog ustaškog stana 
br. 1 u kojoj podsjeća ustaše da ih je stalno upozoravao da će doći 
čas obračuna. Ovaj čas je došao - nastavlja Pavelić - i domovina 
nas zove. Međutim, veze između ustaške emigracije i domovine 
bile su vrlo slabe. O stanju u Hrvatskoj dolazile su tek šture vijes- 
ti nekim kanalima, ali vrlo neredovito. Vijesti su stizale iz Rijeke 
preko trgovca Marijana Šimića, rodom iz Makarske, kasnijeg us- 
taškog ministra trgovine; zatim posredstvom majora Adolfa Sab- 
ljaka, i najzad, povremenim upućivanjem kurira. No, poslije pu- 

ča u Beogradu, nije više pristizalo ni to malo vijesti, jer je talijan- 
sko-jugoslavenska granica bila zatvorena. 


Međutim, Nijemci - opredjeljujući se nakon beogradskog 
puča za rasformiranje Jugoslavije - nastojali su osigurati svoje 
pozicije na tom prostoru, ali vodeći računa o unutarnjim poli- 
tičkim činiteljima, posebno u Hrvatskoj. Dok je Italija svoje pla- 
nove vezala uz Paveliča i s njim se dogovarala, Nijemci do tada 
nisu imali konkretan plan. Oni nisu ozbiljnije računali na malob- 
rojnu ustašku skupinu, već su željeli naći uporište u brojnijim i 
utjecajnijim čimbenicima u Hrvatskoj. Zato je njihova akcija bila 
usmjerena na Vladka Mačeka i HSS. Pavelić je za Nijemce u pr- 
vom redu bio čovjek Rima, preko kojega talijanska politika nastoji 
realizirati svoje planove. 


Kada je izveden puč u Beogradu, Nijemci nastoje spriječiti 
MaČekov ulazak u Simovićevu vladu te stvaranje samostalne Hr- 
vatske vezuju uz Mačeka. Iz Berlina su u Zagreb upućeni poseb- 
ni opunomoćenici Walter Malletke i Edmund Veesenmayer, sa 
zadaćom da privole Mačeka da stupi na čelo osamostaljene Hr- 





NjemaČka tenkovska postrojba na Trgu bana JelaČića nakon ulaska u Zagreb 
10. travnja 1941. 


Država 59 


vatske. Još prije dolaska posebnog emisara, veze s Mačekom je 
uspostavio njemački konzul u Zagrebu Elfred Feundt. On je Ma- 
čeka prvi obavijestio o stavu njemačke vlade prema Hrvatskoj i 
njemu. No, Maček je odbio njemačke ponude i pregovarao sa Si- 
movićem o ulasku u njegovu vladu radi čuvanja Banovine Hr- 
vatske. Maček je na njemačke planove odgovorio da će otputova- 
ti u Beograd, jer smatra da će tamo moći bolje poslužiti i interesima 
Njemačkog Reicha. Njemački predstavnik u Zagrebu izvijestio je 
tada Berlin da su njegovi (tj. Mačekovi) napori usmjereni, kako se či- 
ni, podjednako na održavanje mira s Njemačkom i na dalji opstanak Ju- 
goslavije. Mačekovo držanje nije izmijenio ni susret s Malletkeom 
(3. travnja). Nakon što je dobio uvjeravanja od generala Simovića 
o poštivanju sporazuma iz 1939. Maček je otputovao u Beograd. 
Malletke i Veesenmayer uspostavili su veze i s domovinskom us- 
taškom grupom oko Slavka Kvaternika, ispitujući njihove stvar- 
ne mogućnosti za uključivanje u konkretnu akciju. Kad je Maček 
odbio njemačku ponudu, njemački emisari skreću svoju glavnu 
pozornost na ustašku skupinu, koja je tada došla u priliku da Ni- 
jemci s njom neposredno pregovaraju. 


Poslije napada Njemačke i Italije na Jugoslaviju (6. travnja 
1941.) i početka ratnog stanja, Maček se vratio u Zagreb. Nje- 
mačke trupe ubrzo su stigle nadomak Zagreba. Dok se očekivao 
njihov ulazak u grad, Veesenmayer je sa Slavkom Kvaternikom 
pripremao proglašenje samostalne hrvatske države, nastojeći za 
taj čin dobiti Mačekovu potporu. Maček se tome nije usprotivio. 
Tako je Slavko Kvaternik 10. travnja 1941., dok su njemačke pos- 
trojbe ulazile u Zagreb, preko radio-postaje Zagreb pročitao pro- 
glas o uspostavi Nezavisne Države Hrvatske, a odmah nakon to- 
ga proglasa pročitana jei Mačekova izjava, kojom on poziva hr- 
vatski narod, pristaše HSS-a i niže organe vlasti, da surađuju s 
novom vladom. 


Kvaternikov proglas: 


Hrvatski narode! Božja providnost i volja našeg saveznika, te mu- 
kotrpna višestoljetna borba hrvatskog naroda i velika požrtvovnost na- 
šeg poglavnika dr. Ante Pavelića, te ustaškog pokreta u zemlji i inozem- 
stvu odredili su da danas pred dan uskrsnuća Božjeg sina uskrsne i na- 
ša Nezavisna Država Hrvatska, 

Mačekova Građanska zaštita, Zagreb, travanj 1941. 


Država 61 


Pozivam sve Hrvate, u kojem god mjestu oni bili, a naročito sve 
časnike, podčasnike i momčad cjelokupne oružane snage i javne sigur- 
nosti, da drže najveći red i da svi smjesta prijave zapovjedništvu oruža- 
ne snage u Zagrebu mjesto gdje se nalaze, te da cijela oružana snaga 
smjesta položi zakletvu vjernosti Nezavisnoj Državi Hrvatskoj i nje- 
nom poglavniku. Cjelokupnu vlast i zapovjedništvo cjelokupne oružane 
snage preuzeo sam danas kao opunomoćenik poglavnika. 


Bog i Hrvati! Za dom spremni! 
Izjava Vladka Mačeka: 


Hrvatski narode! Pukovnik Slavko Kvaternik, vođa nacionalističkog 
pokreta u zemlji, proglasio je danas slobodnu i nezavisnu hrvatsku dr- 
žavu na cjelokupnom historijskom i geografskom području Hrvatske, te 
preuzeo vlast. Pozivam sav hrvatski narod, da se novoj vlasti pokorava, 
pozivam sve pristaše HSS, koji su na upravnim položajima, sve kotar- 
ske odbornike, općinske načelnike i odbornike itd. da iskreno surađuju s 
novom narodnom vladom. 

Siloviti napad Njemačke i Italije na Jugoslaviju izazvao je br- 
zi slom njezinih vojnih snaga. Na mnogim točkama bojišnice - 
posebno u Hrvatskoj - uslijedilo je rasulo. Već 8. travnja u bjelo- 
varskom kraju zabilježena je pobuna 108. pješadijskog puka u 
Velikom Grđevcu i 40. dopunskog puka u Severinu. Vojnici Hr- 
vati otkazali su poslušnost srpskim oficirima i krenuli prema Bje- 
lovaru. Uz pomoć Hrvatske seljačke zaštite u GareŠnici su zauze- 
li žandarmerijsku postaju i razoružali posadu. Stigavši u Bjelo- 
var vojnici su pružili podršku gradonačelniku dr. Juliju Makancu 
koji je istoga dana proglasio »uskrsnuće« hrvatske države. Slje- 
dećeg dana u Bjelovar su pristizali i vojnici iz drugih jedinica, što 
je bio znak očitog raspada jugoslavenske vojske. Kada je 10. trav- 
nja 1941. proglašena Nezavisna Država Hrvatska, oni više nisu 
bili »buntovnici«, već pripadnici vojske novostvorene hrvatske 
države. U ustaškom tisku za vrijeme NDH ta epizoda, koja je 
prethodila Kvaternikovu proglašenju NDH na zagrebačkoj ra- 
dio-postaji, nazvana je bjelovarski ustanak. 

Pavelićev povratak u zemlju 


Proglašenje Nezavisne Države Hrvatske (NDH) uslijedilo je 
kao rezultat dogovora ustaške skupine u Zagrebu i njemačkih 
predstavnika. Italija u tome nije imala nikakva udjela ni utjecaja, 
pa se Mussolini čak pribojavao ishoda, sumnjajući u Nijemce 
zbog njihovih planova oko Hrvatske i dogovora sa Zagrebom 
bez njegova znanja. Ipak je Kvaternik proglasio NDH u ime Ante 
Pavelića, koji se još nalazio u Italiji. Veza Pavelića s domovinom i 
dalje nije postojala. Na dan 10. travnja Pavelić je iz Firenze kre- 
nuo u Pistoju, u ustaško sabiralište, U koje je toga dana stigla i 
posljednja skupina ustaša sa Sardinije. Pavelićeva posjeta logoru 
u Pistoji bio je, zapravo, njegov prvi opći susret s ustašama posli- 
je atentata u Marseilleu. On im je tada održao govor, u kojem je 
naglasio da se nalazimo pred uskrsnućem Nezavisne Države Hrvatske 
i da je oslobodilačka borba pri kraju. Kad se Pavelić s pratnjom 
vratio u Firenzu u svoj stan, čuo je preko radija (postaja Zagreb) 
proklamaciju Slavka Kvaternika. Tu je proklamaciju zagrebačka 
postaja ponavljala svakakvih 10 do 15 minuta. Vijest o proglašen- 
ju NDH Pavelić je čuo iste večeri i preko bečkog radija. 


Sljedećeg dana (11. travnja) Pavelić je u Rimu, gdje ga je naj- 
prije primio ministar Anfuso, a zatim u Pallazzo Venezia (službe- 
na rezidencija predsjednika talijanske vlade) i Benito Mussolini. 
Dogovoreno je da Pavelić krene u Zagreb, a kad tamo stigne, da 
će započeti pregovori o sporazumu inspiriranom ovim razgovorom. 
Anfuso, koji je bio nazočan tom sastanku, objašnjava o kakvom 
je sporazumu riječ. On bilježi da se radilo o tome da dalmatinski 
gradovi s izrazito talijanskim karakterom, tj. mletačkim, dođu pod tali- 
janski suverenitet. Mussolini je obećao Paveliću da će Italija priz- 
nati njegovu vladu čim stigne u Hrvatsku. Dakako, s Pavelićem 
će krenuti i ustaše do tada internirati u Italiji, koji su se upravo o- 
kupili u Pistoji. 

Od prve vijesti o proglašenju NDH Pavelić je bio prilično uz- 
nemiren, jer se sve dogodilo bez njega (proglašenje nije on izvr- 
šio) i bez suradnje ustaške organizacije u Italiji. Izoliran od zbiva- 
nja u Hrvatskoj - unatoč činjenici što je NDH proglašena u njego- 
vo ime - Pavelić nije bio posve siguran kako će se prema njemu 
odnositi Nijemci koji su toga dana ušli u Zagreb. Da li će na čelu 

NDH prihvatiti njega ili nekoga drugoga? Ta će Pavelićeva neiz- 
vjesnost potrajati nekoliko dana. 


Inače, kad je njemački ministar vanjskih poslova Von Rib- 
bentrop primio Veesenmayerovo izvješće o događajima u Zagre- 
bu 10. travnja, uputio mu je odgovor: U pogledu daljeg razvoja hr- 
vatskog pitanja naša je namjera da Italiji potpuno prepustimo prednost. 
Dakle, hrvatski prostor ostao bi u sferi Italije, prema ranijem nje- 
mačko-talijanskom dogovoru. Pavelić, dakako, o tom Ribbentro- 
povom brzojavu nije ništa znao. Pa ipak, njegova bojazan nije bi- 
la posve bezrazložna. Nijemci su doista, i pored tako izraženog 
stava, nastojali u Zagrebu osigurati što jači utjecaj, čega se pribo- 
javao i sam Mussolini. 


Poslije razgovora u Rimu, Pavelić je s ustaškom emigran- 
tskom grupom na talijanskim vozilima preko Trsta i Rijeke kre- 
nuo prema domovini. 


Nakon Kvaternikova proglašenja Nezavisne Države Hrvat- 
ske svi državni uredi i niži organi uprave ostali su onakvi kakvi 
su bili dotada. Nije bilo nikakvih imenovanja viših dužnosnika 
ili Činovnika. Sam je Kvaternik kasnije izjavio da je u prvim dani- 
ma NDH bio usredotočen na učvršćivanje reda i mira, te na nor- 
malizaciju uprave. Zato je vojno-posadnim zapovjedništvima 
uputio posebne naloge za održavanje reda i provedbu demobili- 
zacije pričuvnika, a Željezničkoj direkciji ponovljeni nalog za 
normalizaciju prometa. Kvaternik je očito čekao dolazak Paveli- 
ća u Zagreb i sam nije htio donositi nikakve značajnije odluke o 
ustrojavanju države bez njega. 


Doduše, 13. travnja u Zagrebu je sastavljeno Hrvatsko držav- 
no vodstvo, kojemu je predsjedao dr. Mile Budak. Slavko Kvater- 
nik je i dalje vršio dužnost zamjenika poglavnika. U državnom 
vodstvu, uz Budaka, bili su dr. Mirko Puk (zamjenik predsjedni- 
ka), dr. Andrija Artuković, dr. Branko Benzon, dr. Jozo Duman- 
džić, dr. Mladen Lorković, Ismet ef. Muftić, prof. Marko Veršić, 
dr. Jure Vranešić i dr. Milovan Žanić. To je vodstvo istoga dana 
održalo svoju prvu sjednicu, kojoj je bio nazočan i Kvaternik. No, 
ono je imalo samo simboličnu ulogu najviše državne vlasti do 
dolaska poglavnika. 


Pavelićeva grupa stigla je u Trst 11. travnja navečer. Tu se 
zadržala cijeli sljedeći dan i tek navečer je nastavila put prema 

Rijeci. Na Uskrs 13. travnja, u dva sata po ponoći, prešla je most 
na Rječini i zatim nastavila put prema Delnicama i Karlovcu. Pu- 
tem se Pavelić zadržao u nekoliko mjesta (Vrbovsko, Ogulin, 
Oštarije, Gornje i Donje Dubrave, Duga Resa), te je u Karlovac 
stigao tek navečer. Najprije je navratio u vojarnu nekadašnje aus- 
trijske kadetske škole, gdje su bili okupljeni njemački, talijanski i 
ustaški časnici. Tu je iz Zagreba prispio i Slavko Kvaternik, s ko- 
jim je Pavelić u posebnoj prostoriji razgovarao u četiri oka. O 
tom razgovoru Kvaternik je kasnije (u istrazi pred komunis- 
tičkim vlastima) izjavio: Ja sam ga upitao, pozivom na čast i poštenu 
riječ, da li on ima kakve osobne ili političke obveze prema Italiji, pa ga 
molim za iskreni odgovor, jer kad bi kakve obveze postojale, da ćemo na- 
ći načina da njima izbjegnemo, ako su teže političke naravi i krnje nam 
suverenitet. Pavelić mije na to dao ruku i rekao, da mu mogu vjerovati 
da nema nikakvih osobnih ili političkih obveza i da se od njega nije ništa 
tražilo... Pavelić je, dakle, zanijekao ono o čemu je doista razgova- 
rao s Mussolinijem, a Što će postati teška hipoteka tek uspostav- 
ljene hrvatske države. 


Poslije Kvatemika, Pavelić je primio Veesenmayera, poseb- 
nog izaslanika Von Ribbentropa, kojemu je izjavio da će ustaška 
vlada najlojalnije surađivati s Trećim Reichom. Ipak, naslućujući 
određeno njemačko-talijansko rivalstvo, Pavelić nije odmah pro- 
slijedio u Zagreb, već je prenoćio u Karlovcu u kući dr. Ante Nik- 
šića, predsjednika suda i kasnijeg ustaškog ministra. Karlovac ni- 
je napustio ni sljedećeg dana, očekujući najavljeni susret s poseb- 
nim izaslanikom Benita Mussolinija Anfusom. Naime, Mussolini 
se ozbiljno pribojavao - kako je izjavio Anfusu - da Nijemci ne 
obrade Pavelića. Dodao mu je da je Pavelić jedini pijun, koji držimo 
na balkanskoj ploči i ne smijemo dopustiti da nam ga otmu. Zato je i 
naredio Anfusu da odmah odleti avionom u Hrvatsku do Paveli- 
ća i da bude uz njega pri preuzimanju vlasti, dakako, vodeći nep- 
rekidno računa o talijanskim interesima, posebno o Dalmaciji. 


Stigavši u Karlovac, Anfuso je odmah posjetio Pavelića. Raz- 
govarali su sami, bez svjedoka. Kad je poslije razgovora Pavelić 
htio uputiti brzojav Mussoliniju, neke su formulacije izazvale 
spor, u koji se umiješao i Veesenmayer, a bio je konzultiran čak i 
Berlin. Sve je upućivalo na zaključak da Ribbentropova uputa 
Veesenmayeru ima u praksi drugačije značenje. No, kako je nje- 
mačka strana ipak prihvatila Pavelića, on je mogao nastaviti put 

Na dan proglašenja NDH u Crikvenici je ubijen Petar Kvaternik, Slavkov brat. 
U pogrebnoj povorci u Zagrebu bio je i odred hrvatskih vojnika u uniformama 
jugoslavenske vojske s hrvatskim trobojnicama na šajkačama 

u Zagreb. Dana 15. travnja 1941. oko 4 sata ujutro Pavelić je s 
pratnjom napokon stigao u Zagreb. Izostao je svečani doček koji 
mu se pripremao, pa se poglavnik bez posebnog slavlja smjestio 
u Banskim dvorima. Toga jutra Slavko Kvaternik je preko Radio 
Zagreba objavio: Hrvatski narode! Dajem ti radosnu vijest, da se tvoj 
slavom ovjenčani poglavnik vratio u glavni grad Zagreb i preuzeo svoju 
suverenu vlast u Nezavisnoj Državi Hrvatskoj. Naš poglavnik šalje ti 
svoje pozdrave, daje ti svoje srce, svoje energije i svoj um i radit će za te- 
be dan i noć, kao i dosad, a ti ga slijedi da vazdan budemo - Za dom 
spremni! 

Sutradan (16. travnja) poglavnik Ante Pavelić imenovao je 
prvu vladu Nezavisne Države Hrvatske, koja je u Banskim dvo- 
rima položila prisegu pred katoličkim župnikom iz Kustošije Vi- 
limom Ceceljom, zagrebačkim muftijom Ismetom ef. Muftićem i 
evangelističkim biskupskim vikarom u Zagrebu Michaelom Bac- 
kerom. Zakletvu je najprije položio poglavnik. Prišao je stolu na 
kojemu je bio križ s dvije upaljene svijeće oko njega. Ispred svije- 
ća bio je položen revolver. Prije izgovaranja riječi prisege, Pavelić 
je rekao: Od 1102. godine hrvatski narod nije nikada imao svoje samos- 
talne, neovisne države. I eto, nakon punih 839 godina došao je Čas da se 
uspostavi odgovorna hrvatska vlada. Zatim je dao izjavu o svom pod- 


Zakletva prve vlade NDH 

Ministri vlade NDH polažu zakletvu (drugi slijeva dr. Mile Budak) 





Skupina ministara nakon polaganja zakletve s poglavnikom Antom Pavelićem 
(lijevo od Pavelića dr. Mirko Puk i Slavko Kvaternik, desno dr. Osman 
Kulenović, dr. Mile Budak i dr. Lovro Sušić) 

rijetlu i osobnoj imovini. Ta izjava sadrži sljedeće podatke: član je 
seljačke zadruge Serdar, kućni broj 14 u Krivom Putu, koja ima 
14 jutara zemljišta; supruga mu je vlasnica polovice prizemne 
kuće s vrtom u Podsusedu, dok je njegova polovica prodana na 
javnoj dražbi; ima troje djece koja nemaju svoje imovine. Podi- 
gavši tri prsta u vis, Pavelić je izgovorio riječi prisege, a potom je 
pročitao zakonsku odredbu o imenovanju prve Hrvatske držav- 
ne vlade i listu s imenima njezinih članova, pa su oni također da- 
vali izjave o svom predživotu i imovinskom stanju. 


Sastav prve vlade NDH bio je sljedeći: predsjednik vlade i 
ministar vanjskih poslova dr. Ante Pavelić (koji je ujedno i pog- 
lavnik, a to znači šef države); potpredsjednik dr. Osman Kuleno- 
vić, ministar hrvatskog domobranstva i ujedno zapovjednik voj- 
ske Slavko Kvaternik (koji je i zamjenik poglavnika); ministar 
pravosuđa dr. Mirko Puk; ministar unutarnjih poslova dr. Andri- 
ja Artuković; ministar zdravstva dr. Ivan Petrić, ministar narod- 
nog gospodarstva dr. Lovro Sušić, ministar bogoštovlja i nastave 
dr. Mile Budak; ministar Šuma i ruda ing. Ivica Frković; ministar 
udružbe dr. Jozo Dumandžić; predsjednik zakonodavnog povje- 
renstva dr. Milovan Žanić. 


Nakon što je sastavio vladu, Pavelić je imenovao i nekoliko 
ključnih dužnosnika za funkcioniranje nove vlasti. Za ravnatelja 
Ravnateljstva za javni red i sigurnost imenovan je Eugen Dido 
Kvaternik, za zapovjednika Ustaške vojnice Juco Rukavina, a za 
pomoćnika ministra vanjskih poslova dr. Mladen Lorković. Pov- 
jerenikom za Bosnu postao je Jure Francetić, za Hercegovinu Ivo 
Herenčić i Mijo Babić, za Liku Ivan DevČić-Pivac. 

Prvi zakonski akt, koji je poglavnik potpisao 17. travnja, bila 
je Zakonska odredba za obranu naroda i države. 

PRIZNANJE NDH I UTVRĐIVANJE NJEZINIH 
GRANICA 


Priznanje Nezavisne Države Hrvatske 


Odmah nakon proglašenja NDH 10. travnja, Slavko Kvater- 
nik je uputio Hitleru brzojav kojim ga je zamolio za priznanje ne- 
tom proglašene hrvatske države. Ujedno mu se zahvalio na 
zaštiti koju je hrvatskom narodu pružila njemačka vojska. Sutra- 
dan (11. travnja) je i Pavelić iz Rima (kamo je stigao na razgovor 
s Mussolinijem) također uputio brzojav Hitleru u kojem mu u 
trenutku ulaska njemačkih jedinica u Hrvatsku iskazuje svoju 
zahvalnost i odanost. Pavelić u brzojavu ujedno ističe da će 
NDH vezati svoju budućnost s europskim novim poretkom koji su 
stvorili Fiihrer i Duce. Dana 13. travnja njemačka je vlada, preko 
svog emisara u Zagrebu Veesenmayera, potvrdila primitak oba 
brzojava i izrazila spremnost da prizna NDH pod vodstvom Pa- 
velića. Kada je Pavelić, odmah po dolaku u Zagreb, uputio Mus- 
soliniju brzojav u kojem ga moli za priznanje NDH, Mussolini se 
načelno složio s potrebom priznanja, ali je postavio pitanje Dal- 
macije. 


Priznanje NDH od strane Njemačke i Italije uslijedilo je 15. 
travnja, a iskazano je u brzojavima koje su Hitler i Mussolini 
uputili Paveliću. U svom brzojavu Hitler kaže: Za mene je posve 
osobita radost i zadovoljstvo, što Vam mogu izjaviti da Njemački Reich 
priznaje Nezavisnu Državu Hrvatsku u času kada je hrvatski narod 
našao svoju dugo željenu slobodu kroz pobjedonosno prodiranje četa si- 
la Osovine. Mussolini pak navodi: S najvećim zadovoljstvom poz- 
dravljam novu Hrvatsku, koja je sebi danas izvojštila dugo željenu slo- 
bodu, kada su sile Osovine uništile umjetno stvorenu Jugoslaviju. Na 
inzistiranje Mussolinija da se u dokumentu o priznanju (to su 
spomenuti brzojavi od 15. travnja) odijeli pitanje priznanja NDH 
od pitanja njezinih granica, u oba brzojava navedene su posve 
identične formulacije da će se pitanje njezinih granica riješiti u 
slobodnoj izmjeni misli između zainteresiranih strana. I dok nje- 
mačka strana nije postavila nikakve teritorijalne zahtjeve prema 
Hrvatskoj, Italija je isticala svoje pravo na Dalmaciju, što će se oso- 

bito aktualizirati već sljedećih dana kad započnu pregovori o 
razgraničenju. 

Dana 16. travnja Pavelić je uputio brzojav mađarskom nam- 
jesniku admiralu Miklosu Horthyju s molbom za priznanje NDH. 
Pavelićevo traženje priznanja podržao je njemački ministar vanj- 
skih poslova Joachim von Ribbentrop uputivši preporuku za 
priznanje NDH ne samo mađarskom admiralu Hor:hyju, nego i 
bugarskom kralju Borisu, rumunjskom šefu države lonu Anto- 
nescuu i slovačkom predsjedniku dr. Tissou. Već tijekom travnja 
1941. - uz Mađarsku - NDH su priznale Bugarska i Slovačka, a u 
svibnju Rumunjska. U lipnju to su uradile Španjolska i Japan, u 
srpnju Nacionalna Kina, Danska i Finska, a u kolovozu Mandžu- 
rija (Mandžukuo). Osim navedenih država, NDH nije priznala ni 
jedna druga država. Sve države koje su je priznale bile su ili pot- 
pisnice Trojnog pakta ili Antikominternskog pakta (taj je pakt bio 
sklopljen 1940. protiv Komunističke internacionale, pa mu je pri- 
stupila i NDH). Radilo se, dakle, o državama koje su bile vezane 


Pavelić drži govor na Markovu trgu u Zagrebu 15. travnja 1941. 

uz osovinske sile. S tim je državama NDH uspostavila i diplo- 
matske odnose i u njihovim prijestolnicama otvorila svoja diplo- 
matska predstavništva. 


Za NDH su, dakako, najvažnija bila diplomatska predstav- 
ništva u Berlinu i Rimu. Prvi poslanik NDH u Berlinu bio je dr. 
Branko Benzon. Na tom ga je položaju zamijenio Mile Budak, 
dotada ministar bogoštovlja i nastave. Kada je Budak povučen, u 
Berlin je otišao Stjepan Ratković. Posljednji poslanik NDH u Nje- 
mačkoj bio je dr. Vladimir Košak. U Rimu je prvi poslanik NDH 
bio dr. Stijepo Perič, a zatim dr. Ante Nikšič. Njemačka vlada je 
svojim poslanikom u Zagrebu imenovala Siegfrieda Kaschea. Ta- 
lijanski poslanik u NDH bio je Raffaello Casertano. 


Vodstvo NDH uvelike se trudilo da dobije priznanje Vatika- 
na i da s papinskom državom uspostavi diplomatske odnose. 
Sam je Pavelić za boravka u Rimu u svibnju 1941., posjetio papu 
Pija XII. Međutim, za cijelo vrijeme postojanja NDH vršila se sa- 
mo izmjena stalnih delegacija bez priznanja. Vatikan je kao svog 
apostolskog legata uputio u Zagreb opata Ramira Giuseppea 
Marconea, a hrvatska vlada je u Vatikanu uspostavila Ured iz- 
vanrednog opunomoćenika. Prve kontakte sa Sv. Stolicom uspo- 
stavljao je Nikola Rušinović, inače savjetnik poslanstva NDH u 
Rimu. Njega je zamijenio Ervin Lobkovicz kao izvanredni opu- 
nomoćenik NDH, koji je i otvorio spomenuti Ured. Taj je ured 
formalno bio nezavisan od poslanstva NDH u Rimu. Kako su 
poglavnik i vlada NDH nastojali da odnosi s Vatikanom budu na 
što višoj razini i da Vatikan prizna novu hrvatsku državu, opat 
Marcone je stavljen na listu diplomatskog kora akreditiranog u 
NDH, pa je s ostalim diplomatskim predstavnicima prisustvo- 
vao javnim manifestacijama. Međutim, iako je Sv. Stolica NDH 
priznala de facto, do formalnog, tj. priznanja de iure, do kraja 
NDH ipak nije došlo. Valja napomenuti da je Vatikan i dalje priz- 
navao jugoslavensku izbjegličku vladu u Londonu i da je s njom 
održavao veze preko jugoslavenskog poslanstva pri Vatikanu. 


lako Švicarska NDH nije priznala, ova je - kao neutralna dr- 
žava - ostavila svog konzula i dalje u Zagrebu, pa je čak s NDH 
potpisala i dva ugovora gospodarske prirode. U rujnu 1941. NDH 
je sa švicarskom vladom potpisala sporazum o robnom i plat- 

nom prometu. U Ziirichu je pak uspostavljeno stalno trgovačko 
izaslanstvo NDH. 


Rimski ugovori 


Pavelić je nastojao da se utvrđivanje granica s Italijom što vi- 
še oduži, pri čemu je nalazio na izvjesno razumijevanje Berlina, 
koji je opet zbog svojih vojnih interesa na Balkanu razgraničenju 
NDH i Italije posvećivao posebnu pozornost. Karakteristično je 
da je Hitler već 12. travnja 1941. zapovjedništvo Druge njemačke 
armije obavijestio da se Njemačka ne želi politički miješati u hr- 
vatske prilike, no da namjerava tamo štititi svoje vojno-strateške 
interese. Zato je istoga dana za njemačkog opunomoćenog gene- 
rala u Zagrebu imenovao Glaisea von Horstenaua, inače nesklo- 
nog Italiji. U razgovoru s Hitlerom, pred odlazak u Zagreb, Glai- 
se je upozoravao Fiihrera da su Hrvati okrenuti prema Nje- 
mačkoj i da duboko mrze Talijane te da je u interesu Njemačke 
da Dalmaciju ostavi Hrvatima, a Talijanima bi trebalo ostaviti sa- 
mo Boku kotorsku. No, s druge strane Nijemci nemaju preveliko 
povjerenje u Pavelića, kojeg smatraju Mussolinijevim čovjekom. 
Dakako, Nijemci su bili posve svjesni Mussolinijevih pretenzija 
na Jadranu i nastojanja da NDH podvrgne što jačem talijanskom 
utjecaju. 

Kad su se desetak dana nakon uspostave NDH, u Beču sas- 
tali Ciano i Von Ribbentrop, talijanski je ministar vanjskih poslo- 
va postavio zahtjev za priključenje Italiji cijele istočno-jadranske 
obale od Rijeke do Kotora, a najavljivao je i mogućnost usposta- 
ve personalne unije između NDH i Italije. Mada se Ribbentrop u 
početku nije slagao s takvim zahtjevima Italije, ipak je - na inter- 
jući Talijanima prvenstvo interesa u Nezavisnoj Državi Hrvat- 
skoj. Hitler je poručio Ribbentropu da problemi oko NDH ne 
smiju remetiti savezničke odnose Njemačke i Italije. Na bečkom 
sastanku dvojice ministara pretresena su i druga pitanja nastala 
slomom Jugoslavije, a pitanje hrvatsko-talijanske granice ras- 
pravljat će dalje predstavnici NDH i Italije u izravnim razgovori- 
ma. 


Pregovori između Italije i NDH o razgraničenju vodili su se 
25. travnja 1941. u Ljubljani, gdje su se u zgradi bivše Dravske 

banovine sastali Pavelić i Ciano. U Pavelićevoj pratnji bili su Edo 
Bulati Stijepo Perić, te Jozo Dumandžić i Andrija Artuković. Cia- 
no je istupio s dva prijedloga. Jedan je obuhvaćao prepuštanje 
Italiji Čitave jadranske obale od Rijeke do Kotora i u unutrašnjosti 
teritorija označenog na predočenoj karti do crte koja je povučena 
od Karlovca na jugu u ravnom potezu do pred Mostar i u bla- 
gom zavoju na sjeverozapadni kut Crne Gore. Drugi je prijedlog 
bio nešto umjereniji i obuhvaćao je tzv. povijesnu Dalmaciju, ali je 
istodobno predviđao tijesno političko upravno povezivanje Hr- 
vatske s Italijom. Pavelić nije prihvatio ni jedan od dva prijedlo- 
ga, već je istupio s protuprijedlogom prema kojemu bi NDH do- 
bila Trogir, Split i Dubrovnik s nekim otocima. Istodobno je po- 
kazao spremnost da pregovara o naslonu hrvatske države na 
Italiju. Međutim, u Ljubljani nije bilo ništa zaključeno. Ciano je - 
kako sam navodi u svom dnevniku - nakon Pavelićeva prijedlo- 
ga tražio nekoliko dana za razmišljanje. 


Pri utvrđivanju granice NDH prema Italiji Pavelić se nadao 
podršci Njemačke, ali je ova ostajala po strani. Dalji hrvatsko-ta- 
lijanski pregovori vodili su se diplomatskim kanalima. U tim 
pregovorima Pavelić je izmijenio svoj prijedlog, pristajući na us- 
tupanje Trogira i Splita Italiji s tim, da NDH sudjeluje u upravi 
grada Splita. Na toj osnovi održani su završni razgovori na sas- 
tanku Pavelića i Mussolinija u Tržiću, 7. svibnja 1941. Dogovore- 
no je da će se međudržavni ugovor između NDH i Italije potpi- 
sati u Rimu. 


Pavelić je na čelu velike hrvatske delegacije otputovao u Rim 
18. svibnja 1941. Tu je s Mussolinijem potpisao tzv. Rimske ugo- 
vore, koji se sastoje od tri dokumenta. Prvim je utvrđena granica 
između NDH i Italije. Utanačenom graničnom linijom Italija je 
prisvojila najrazvijeniji dio hrvatske obale. Hrvatskoj je ostao 
podvelebitski dio Hrvatskog primorja i obala od Omiša do Dub- 
rovnika, a to je prostor od mnogo manjeg pomorskog značenja 
od ostalih jadranskih krajeva koji su postali sastavni dio Kraljevi- 
ne Italije. Na tom su dijelu jadranske obale samo luke Metković i 
Gruž, koje nisu imale razvijeniju vezu sa zaleđem, kao Sušak, Ši- 
benik i Split. Drugim ugovorom NDH se obvezala da neće na ja- 
dransko-primorskom području podizati nikakve vojne objekte, 
niti držati ratnu mornaricu, osim manjih jedinica za potrebe poli- 
cijske i financijske službe. U trećem dokumentu precizira se poli- 

tički odnos NDH i Italije, pa se navodi da Italija preuzima jamstvo 
za političku nezavisnost Kraljevine Hrvatske uz dodatak da ona (Hr- 
vatska) neće preuzimati međunarodne obveze koje bi se kosile s 
navedenim jamstvom. 


U službenoj vijesti o sklapanju Rimskih ugovora navodi se 
da je uspostavljena Kraljevina Hrvatska (pod tim nazivom je u ugo- 
vorima označena NDH), te da je Pavelić prilikom audijencije kod 
talijanskog kralja Vittoria Emannuela III. u ime Hrvatske ponudio 
krunu kralja Zvonimira vladajućoj talijanskoj kući Savoja, a da je za 
nositelja te krune određen vojvoda od Spoleta. 


Nakon kapitulacije Italije 1943. svi krajevi koji su joj Rimskim 
ugovorima bili pripojeni na istočnoj jadranskoj obali, bili su uklju- 
čeni u NDH. 





Trg bana Jelačića u Zagrebu 1942. Snimio Tošo Dabac 
(Iz knjige Zagreb 1941-1945 D. Sagraka, 1995.) 

Razgraničenje s ostalim susjedima 


Susjedi i ratni protivnici nekadašnje Jugoslavije smatrali su 
posve prirodnim da se okoriste njenim raspadom i da uspostave 
granice koje će predstavljati ostvarenje njihovih starih »opravda- 
nih« (1) zahtjeva. To se odrazilo i na utvrđivanje granica NDH, 
Što je u prvom redu potvrdila Italija nametanjem Rimskih ugovo- 
ra. Slijedila ju je Mađarska koja je na sjevernom rubu nekadašnje 
jugoslavenske države zaposjela Međimurje, Prekomurje i dalje 
na istoku trokut između Drave i Dunava (Baranja). 

Zapadna granica. Njemački Reich je priključio sjevernu polo- 
vicu Kranjske, rubni pojas Koruške i južne štajerske, pa je postao 
izravni susjed NDH. Razgraničenje između NDH i Njemačke iz- 
vršeno je potpisivanjem ugovora 13. svibnja 1941. Tim je ugovo- 
rom utvrđena granica prema dijelu Slovenije koji je bio uključen 
u njemačku državu. 


Kako je dio Slovenije bio priključen Italiji kao Provincija Ljub- 
ljana, dio zapadne granice NDH trebalo je utvrditi s Italijom. To 
je učinjeno izmjenom nota između dviju država u srpnju 1941. 
godine. Granica se protezala od tromeđe NDH, Njemačke i Italije 
na ŽumberaČkoj gori, rijekom Kupom preko Gorskog kotara do 
Bakarskog zaljeva. 


Istočna granica. Pri utvrđivanju granice NDH prema Srbiji 
pojavio se problem granične crte u Srijemu. Naime, prema zah- 
tjevu vlade NDH granična crta u Srijemu išla bi po nekadašnjoj 
austrougarskoj granici, uključujući u hrvatski državni teritorij i 
grad Zemun. Međutim, u tom području njemačko vojno zapov- 
jedništvo za Srbiju zatražilo je takvo rješenje prema kojem bi Ze- 
mun s okolicom ostao u sastavu Beograda. Zapovjednik nje- 
mačkih okupacijskih snaga u Srbiji general Fčrster opravdavao 
je svoj prijedlog potrebama snabdijevanja Beograda živežnim 
namirnicama i korištenjem zrakoplovnog uzletišta kod Zemuna. 
Tome je dodao i prometno-sigurnosne razloge, kao i postojanje 
radio-odašiljača za kratke valove u blizini Zemuna, koii je potre- 
ban njemačkoj promidžbi za Srbiju. Na Fčrsterov nalog njemački 
zapovjednik Zemuna odbio je potvrditi uvođenje u dužnost gra- 
donačelnika Zemuna postavljenog od hrvatskih vlasti. 


Početkom svibnja 1941. njemačko poslanstvo u Beogradu 
obavijestilo je ministarstvo vanjskih poslova NDH o namjeri voj- 

nog zapovjednika Srbije. Mada je to pokušalo, ministarstvo nije 
moglo spriječiti namjeravani potez njemačkog zapovjednika Sr- 
bije, jer je u međuvremenu Vrhovno zapovjedništvo njemačke 
vojske u Berlinu (OKW) donijelo odluku da Zemun s okolicom pri- 
vremeno ostaje pod vlašću zapovjedništva Srbije. »Privremeno« je 
značilo da se predaja Zemuna hrvatskim vlastima odgađa dok 
traje njemačka vojna uprava u Srbiji. To je nagovijestilo buduće 
rješenje prema kojem se grad Zemun ne bi predao Srbiji, tim više 

štoje za postojanja Austro-Ugarske Monarhije bio u njenom sas- 
tavu. Pavelić nije mogao uraditi ništa drugo, nego prihvatiti iz- 
dvajanje Zemuna i njegove okolice iz sustava hrvatske vlasti. Ka- 
da je 10. svibnja 1941. vladi u Zagrebu stigla službena obavijest, 
poglavnik je dao svoj formalni pristanak, naglašavajući da se ra- 
di o privremenoj vojno-upravnoj mjeri. 

Njemački poslanik u Zagrebu Kasche predložio je da se pita- 
nje njemačke vojne uprave Zemuna i okolice utvrdi posebnim 
ugovorom, što je general Forster prihvatio. Tako je najzad 4. lip- 
nja 1941. potpisan hrvatsko-njemački ugovor prema kojemu se 
utvrđuje (u toč. 3) da područje Zemuna i okolice pripada Nezavis- 
noj Državi Hrvatskoj i da u njemu »imaju vrijediti načela NDH«. Ut- 
vrđuje se da u tom području NDH izravno preuzima samo nad- 
ležnosti u nastavi i pravosuđu, dok će ostale upravne grane 
(unutarnji poslovi, željeznice, pošta, porezi i dr.) za trajanja po- 
sebnog stanja biti podređene vojnom zapovjedniku Srbije u Beo- 
gradu. U toč. 5 ugovora navodi se da će se u svrhu zaštite gospo- 
darskih probitaka NDH u Zemunu osnovati Hrvatski ured. 


Preuzimanje ugovorom predviđenih poslova pod hrvatsku 
nadležnost izvršeno je sredinom srpnja 1941. godine. Time je hr- 
vatska strana dobila samo mali dio vlasti u Zemunu. Otvorena 
granica prema Beogradu i dvostruki novčani sustav omogućili 
su krijumčarenje roba na štetu gospodarstva NDH. Poteškoće su 
se javile i u poštanskoj i željezničkoj službi, na što je sve upozora- 
vala hrvatska vlada, predlažući da se ponovno razmotri pitanje 
potpunog preuzimanja i pripojenja zemunskog podurčja hrvat- 
skoj državi. U tom traženju podržao ju je i njemački poslanik Ka- 
sche. Tako su u rujnu i listopadu 1941. vođeni novi pregovori o 
zemunskom području. Tada je zaključeno da oblast istočnog Srije- 
ma prelazi u potpunu vlast NDH. Zanimljivo je napomenuti da je 
tom prigodom dogovoreno da se postignuti sporazum neće obja- 

viti putem tiska. Time je bila završena borba za uključivanje Ze- 
muna i istočnog Srijema pod punu vlast Nezavisne Države Hr- 
vatske. 


Uskoro je bio otvoren konzulat NDH u Beogradu. 





Poštanski autobus izrađen u Zagrebu 1941. 


Sjeverna granica. U razgraničenju NDH s Mađarskom pojavi- 
lo se spomo pitanje Međimurja. Tijekom vojnih operacija u trav- 
nju 1941. mađarske su trupe okupirale područje Međimurja. No, 
poslije uspostave NDH, mađarski je konzul u Zagrebu uvjeravao 
ustaške vlasti da ulazak mađarske vojske u Međimurje ima is- 
ključivo strategijsko značenje, te da mađarska vlada priznaje to 
područje kao sastavni dio NDH i izražava želju da se ugovorom 
što prije utvrde granice između dviju država. Međutim, uskoro 
je mađarska strana zatražila slobodan pristup do Sušaka, na što 
je vlada NDH, odgovorila da se o tome ne može sklopiti nikakav 
ugovor prije nego li bude utvrđen hrvatski odnos prema Italiji. A kad 
su Rimski ugovori bili potpisani, držanje mađarske vlade se izmi- 
jenilo, posebno u odnosu na Međimurje. Kada je u lipnju 1941. u 
Zagreb stigla mađarska delegacija na pregovore o razgraničenju, 
predložila je da se granica između NDH i Mađarske utvrdi onak- 
va granica kakva je bila 1918., tj. da Međimurje pripadne Mađar- 

skoj. Ujedno je delegacija predložila i sklapanje ugovora o pristu- 
pu Mađarske Jadranskom moru preko hrvatskog teritorija. Kako 
hrvatska strana nije prihvatila te prijedloge, pregovori su završe- 
ni bez rezultata. Što se tiče držanja Njemačke, ono je - kao i pri 
razgraničenju između NDH i Italije - bilo neutralno. 


Unatoč procjene vlade NDH, da Mađarska nije ono što je Ita- 
lija i da prema njezinim zahtjevima može zauzeti čvršći stav, raz- 
graničenje sa sjevernim susjedom nije za Hrvatsku teklo na za- 
dovoljavajući način. Dalji pokušaji rješenja pitanja Međimurja 
zakomplicirali su se proklamacijom zapovjednika mađarske po- 
sade u Čakovcu (10. srpnja) o priključenju Međimurja Mađarskoj 
bez ikakvih dogovora s vladom NDH. Na protestnu notu Zagre- 
ba vlada u Budimpešti je odgovorila da se radi o povijesnom pra- 
vu Mađarske na Međimurje. Postajalo je sve jasnije da Hrvatska ne- 
ma mogućnosti da se tome suprotstavi. Vlada NDH - premda je 
ostala na svom stajalištu o Međimurju kao dijelu hrvatske drža- 
ve - nije htjela zaoštravati odnose s Mađarskom, pa je dala in- 
strukcije svom poslaniku u Budimpešti da djeluje snošljivo jer u 
postojećoj situaciji imamo velike neprilike s Talijanima. Odluka za- 
povjednika mađarskih jedinica u Čakovcu bila je samo akt jedne 
vojne osobe bez državno-pravnog značenja. No, 16. prosinca 
1941. mađarski je parlament prihvatio Zakon o pripojenju južnih 
krajeva, kojim je Međimurje jednostrano pripojeno Mađarskoj. 
Kao akt najvišeg mađarskog predstavničkog tijela, taj je zakon 
imao drugačiju težinu. Zato je vlada NDH 7. siječnja 1942. uputi- 
la vladi u Budimpešti protestnu notu, ali ona nije dovela do 
promjene u sporu oko Međimurja. Vlada NDH nije nikada zak- 
ljučila ugovor o razgraničenju s Mađarskom, pa je zato ministar 
Lorković u Hrvatskom državnom saboru i izjavio da su granice 
NDH utvrđene na zapadu, jugu i istoku. Sjeverna granica prema 
Mađarskoj nije bila utvrđena obostrano prihvaćenim ugovorom, 
pa se u izjavi vlade i ne spominje. 


Stanje u anektiranoj Dalmaciji 


Potpisivanjem Rimskih ugovora u sastav talijanske države uk- 
ljučen je znatan dio Dalmacije nastanjen u velikoj većini Hrvati- 
ma. Sam Ciano je u svom Dnevniku zapisao da Italija ne traži 
Dalmaciju iz etničkih razloga, nego na temelju načela životnog 

prostora To znači da je talijanska strana i te kako dobro pozna- 
vala etnički sastav Dalmacije i znala tko su njezini stanovnici. 
Međutim, o položaju Hrvata, koji postaju podanici Kraljevine 
Italije, u Rimskim ugovorima nema ništa. Nikakvim utanačanjem 
nisu zajamčena manjinska prava stanovnika Dalmacije. 


Istoga dana kad su potpisani Rimski ugovori, talijanska je vla- 
da donijela dekrete o pripojenju teritorija Dalmacije, Hrvatskog 
primorja, Boke kotorske i jadranskih otoka. Sušački, kastavski i 
čabarski i dio delničkog kotara s otocima Krkom i Rabom uklju- 
čeni su u Riječku pokrajinu. Anektirani dio Dalmacije, Boka ko- 
torska i dalmatinski otoci pripojeni su dotadašnjoj Zadarskoj 
pokrajini, pa je od tih krajeva ustanovljen Guvernatorat Dalmacija. 
Dijelio se u tri pokrajine: zadarsku, splitsku i kotorsku. Jadran i 
Dalmacija bili su potpuno u rukama talijanskih fašističkih vlasti, 
koje su provodile politiku rimske vlade usmjerenu k potpunoj 
talijanizaciji. Posljedice takve politike ubrzo su se odrazile u re- 
voltu i otporu naroda u tim krajevima. 


U anektiranim dijelovima Hrvatske fašistička Italija je orga- 
nizirala svoju vojnu i civilnu upravu. Već 15. travnja za civilnog 
komesara Dalmacije postavljenje Athos Bartolucci, koji je odmah 
imenovao kotarske i općinske komesare. Bila je to dovoljno jasna 
najava talijanskih namjera, dok granica dviju susjednih država 
još nije bila utvrđena. Poslije potpisivanja Rimskih ugovora tali- 
janska vlada je neograničeno zagospodarila novopripojenim teri- 
torijem. Tada je za guvernera priključene Dalmacije imenovala 
Giuseppe Bastianinija, Člana Velikog vijeća fašističke stranke. On 
je - kao i guvener Riječke pokrajine - dobio široke ovlasti za pro- 
vođenje mjera talijanizacije u anektiranom području. Sam je 
Mussolini, početkom lipnja 1941., izjavio da se dalmatinsko pitanje 
može smatrati konačno riješenim. Uputio je tada i prijetnju da će Ita- 
lija izvršiti i preseljenje stanovništva anektiranih krajeva ako ono 
ne bude lojalno. 


Prvi akti fašističkih vlasti u pripojenim područjima pokazali 
su kako izgleda »konačno rješenje«. Objavljena je uredba o zam- 
jeni hrvatskih natpisa na javnim mjestima talijanskima (nazivi 
ulica, ustanova, trgovina i dr.). Ulice i trgovi, kao i toponomasti- 
ka cijelog anektiranog područja, dobili su talijanske nazive. Zab- 
ranjeno ;e isticanje hrvatskih zastava i obustavljeno izlaženje hr- 

vatskih novina. Umjesto njih pokrenute su talijanske novine, naj- 
prije San Marco, a od prosinca 1941. i II! popolo di Spalato. Zatvore- 
ne su narodne čitaonice, raspuštena sva hrvatska prosvjetna i 
športska društva, te zabranjeno djelovanje svih organizacija koje 
su imale nacionalno hrvatsko obilježje. 


Da bi uništili bitnu oznaku nacionalne pripadnosti stanov- 
ništva, talijanske fašističke vlasti poduzele su daljnje oštre mjere 
za suzbijanje hrvatskog jezika. U upravu i sudstvo uveden je tali- 
janski jezik, što je stanovništvu predstavljalo velike teškoće, jer 
talijanski jezik nije poznavalo. No, to je bila samo prva mjera ko- 
ja je ubrzo protegnuta i na sve javne institucije i škole. Uvođenje 
talijanskog jezika u škole teško je pogodilo mladi naraštaj. Isto- 
dobno Talijani nastoje pridobiti mladež korumptivnim metoda- 
ma, pa je njihova vlast završenim srednjoškolcima omogućila 
studiranje u Italiji. Već prve godine namijenjeno je 211 stipendija 
(u iznosu od 1,200.000 lira) za mlade Hrvate i Srbe iz Dalmacije 
koji prihvate odlazak na studije u talijanske gradove, ponajprije 
u Padovu. Dakako, trebalo je da prihvate i opredjeljivanje za Ita- 
liju i fašistički režim. 


Denacionalizacija hrvatskog stanovništva vršila se na temel- 
ju talijanskih zakonskih odredaba, ali uz primjenu surovih repre- 
sivnih postupaka. Nisu izostali ni razni promičbeni materijali. 
No, budući da to nije davalo očekivane rezultate, fašistička upra- 
va je pooštrila represivne mjere. U govoru, održanom u travnju 
1942., guverner Bastianini je bez okolišavanja zahtijevao potali- 
jančivanje, a za neprihvaćanje prijetio se iseljavanjem. Onome koji 
odbija talijansku civilizaciju, što mu je nuđa fašistička Italija, - rekao 
je - onome koji neće da se njegov duh napaja na izvorima Vergilija, Ho- 
racija i Dantea... preostaje mu jedino da krene najkraćim putem na gra- 
nicu. Ovdje vlada Rim, njegov jezik, njegova znanost, njegov moral, a 
vratio se i naoružan Lav sv. Marka. 


Mjere talijanizacije (i fašizacije) stalno su se pojačavale. Službe- 
nici bivše Jugoslavije u upravnim službama, sudstvu, željeznici, 
zdravstvenim ustanovama bili su otpuštani, a na njihova mjesta 
dovođeni su službenici iz Italije. U dalmatinske gradove stigli su 
Talijani učitelji i profesori, liječnici i suci, trgovci i tehničari koji 
su zamijenili domaće službenike i stručnjake i tako osigurali nes- 
metano funkcioniranje talijanske uprave i javnih službi. Oni su 

postajali glavni oslonac talijanske fašističke vlasti u provođenju 
nasilnih mjera nad domaćim stanovništvom i u ostvarivanju pla- 
nova talijanizacije Dalmacije. 


Radi što uspješnijeg provođenja svog plana talijanske su vla- 
sti osnovale Ured za jadranske teritorije, koji je trebao koordinirati 
sve poslove usmjerene denacionalizaciji anektiranog područja. 
Sve mjere talijanizacije bile su popraćene neviđenim terorom. 
Represivne mjere bile su drastične. Uz druge oblike zastrašivanja 
i maltretiranja posebni odredi fašista, dovedeni iz Italije - uz po- 
moć nekolicine domaćih fašista i špijuna - provodili su batinanje 
i napajanje prokazanih ili osumnjičenih građana ricinusovim 
uljem. Pod svaku cijenu nastojalo se slomiti otpor talijanizaciji i 
fašizaciji, što je izazivalo još jači otpor stanovništva. 


Samo mjesec dana nakon potpisivanja Rimskih ugovora kao 
platežno sredstvo uvedena je talijanska lira. Izvršena je zamjena 
valute u odnosu 100 dinara za 38 lira. Bankarska i osiguravajuća 





Slijeva: Slavko Kvaternik, A. Pavelić, talijanski veleposlanik u NDH Raffaello 
Casertano i Erich Lisak 

društva bivše države bila su likvidirana, a Trgovačko-industrij- 
ska komora u Splitu ukinuta. Njihove poslove preuzele su odgo- 
varajuće talijanske ustanove. Nepovoljan omjer pri zamjeni valu- 
te pogađao je sve slojeve stanovništva, ne samo dalmatinske te- 
žake, već i službenike i radnike, kao i cijelu ionako osiromašenu 
privredu. No, ne obazirući se na učinak gospodarske djelatnosti, 
Talijani su i gospodarstvo uključili u politiku talijanizacije hrvat- 
skih krajeva. Naime, sva su privredna poduzeća bila proglašena 
mobiliziranima, pa su im na rukovodeća mjesta postavljeni tali- 
janski komesari. Istodobno su i radnici i drugi zaposlenici potpa- 
li pod vojne zakone, što je značilo pooštravanje represije za even- 
tualne propuste u radu ili za prkosno ponašanje prema talijan- 
skim starješinama. 


Posebna uloga u ostvarivanju potpune pokornosti stanovni- 
štva pripala je vojnim ratnim sudovima. Oni su za cijelo anektirano 
područje uvedeni Mussolinijevom naredbom već potkraj srpnja 
1941. Za svaki čin koji je bio procijenjen kao ugrožavanje integri- 
teta talijanske dražve - bilo da se radilo o ekonomskoj sabotaži ili 
pak o subverzivnoj akciji usmjerenoj na oštećivanje vojnih obje- 
kata - bila je predviđena smrtna kazna. Kada je započela aktiv- 
nost ilegalnih grupa u gradovima i kada su se pojavile prve sku- 
pine boraca u partizanskim jedinicama, osnovan je Izvanredni sud 
za Dalmaciju, ubrzo preimenovan u Specijalni sud, koji je po krat- 
kom postupku izricao masovna pogubljenja. 


Otpor talijanskoj vlasti i teroru u gradovima, diverzije i sa- 
botaže bile su u stalnom porastu, pa je tako područje anektirane 
Dalmacije postalo značajno izvorište snaga antifašističkog pokreta. 


Prema izvješću Hrvatskog državnog brojidbenog ureda (objavlje- 
nog 1941.) površina NDH iznosila je 115.133 km, a imala je 
6,966.729 stanovnika. Od toga je bilo 4,817.000 Hrvata, 1,848.000 


Srba, 145.000 Nijemaca, 70.000 Mađara, 37.000 Slovenaca, 44.267 
Čeha i Slovaka. Izvan hrvatskih državnih granica živjelo je 
1,727.548 Hrvata. 

USTROJSTVO DRŽAVE 
I UNUTARNJA ORGANIZACIJA 


Poglavnik 


Formiranje prve vlade NDH označilo je početak ustrojavanja 
nove vlasti i unutarnjeg organiziranja hrvatske države. Vlada je 
bila sastavljena od istaknutih prvaka ustaškog pokreta, od kojih 
je dio pripadao domovinskoj skupini, a dio ustaškoj emigraciji. 
Na čelu vlade kao njen predsjednik bio je Ante Pavelić, koji je 
preuzeo i resor vanjskih poslova, očito zato jer je novu državu 
čekao mučan posao utvrđivanja granica, posebno s Italijom. Pošto 
su Rimski ugovori zaključeni, Pavelić je napustio resor vanjskih 
poslova i 9. lipnja novim ministrom imenovao Mladena Lorkovi- 
ća (dotad tajnika u ministarstvu vanjskih poslova). Početkom 
svibnja 1941. potpredsjedništvo vlade NDH preselilo se iz Zagre- 
ba u Banja Luku, koja je tako postala drugo središte vlade. No, 
potkraj 1941. vraćeno je u Zagreb. (Dotadašnjeg potpredsjednika 
Osmana Kulenovića zamijenio je tada Džafer Kulenović, jedan 
od prvaka bivše Jugoslavenske muslimanske organizacije). 


Uz funkciju prvog čovjeka u vladi, Pavelić je obnašao i duž- 
nost šefa države s titulom poglavnika, koju je imao i u emigraciji 
kao osnivač i vrhovnik ustaške emigrantske organizacije. To je 
upućivalo na tijesnu povezanost, odnosno jedinstvo državne vlas- 
ti i ustaške organizacije. Pavelić je kao Šef države i vlade donosio 
sve važnije odluke u vanjskoj i unutarnjoj politici NDH, imeno- 
vao i razrješavao sve visoke dužnosnike u aparatu državne vlas- 
ti, a kao čelnik ustaške organizacije i visoke ustaške dužnosnike. 
Kao poglavar države Pavelić je bio i vrhovni zapovjednik oruža- 
nih snaga, pa je u njegovoj nadležnosti bilo postavljanje i raz- 
mještaj i vojnog zapovjedničkog sastava. Kako država nije imala 
predstavničkog zakonodavnog tijela (parlamenta), sve zakone i 
zakonske odredbe donosio je i potpisivao poglavnik. Tako se u 
rukama državnog poglavara koncentrirala sva vlast. On je po to- 
me bio i najodgovornija osoba za sve što se događalo u unutar- 
njoj i vanjskoj politici NDH. 

Koncentracijom silne moći u svojim rukama Pavelić je bitno 
pridonosio oblikovanju stila upravljanja u hrvatskoj državi. Nje- 

Poglavnik u okolici Zagreba 


gova ličnost među podređenim mu ustašama pretvarala se u ku- 
lt. Postao je nedodirljiv, a one koji su mu se na bilo koji način su- 
protstavljali ili iskazivali drugačije mišljenje, bezobzirno je ukla- 
njao. Nije volio akademske rasprave, već se više oslanjao na 
suradnike skromnijeg obrazovanja. Veće je povjerenje imao u us- 
taše - povratnike (one koji su s njim bili u emigraciji), nego u pri- 
padnike domovinske ustaške skupine. 

Nezavisna Država Hrvatska je bila država bez temeljnog za- 
kona - ustava. Ona nije imala nikakvu kodificiranu ispravu o 
svom ustrojstvu, nego se njezin unutarnji sustav zasnivao na raz- 
ličitim državnim zakonima i zakonskim odredbama ustavoprav- 
nog sadržaja. Cijeli je sustav nastao postupno na temelju skup- 
nih i pojedinačnih zakonodavnih akata, koje je donosio šef drža- 
ve - poglavnik. 

Uspostavljanje organa nove vlasti 


Nakon što je proglasom od 10. travnja 1941. uspostavljena 
NDH, usporedo s reguliranjem njezina položaja u odnosu na 
druge države (priznanje, uspostavljanje diplomatskih odnosa, 
utvrđivanje granica), pristupilo se i njezinoj unutarnjoj organiza- 
ciji. Poslije formiranja vlade, trebalo je organizirati vlast na tere- 
nu i izgraditi novi upravni aparat. Taj proces se odvijao tijekom 
prvih mjeseci postojanja NDH i bio je prilično složen jer se izvo- 
dio uz nazočnost njemačkih i talijanskih trupa, pri čemu su ove 
posljednje pravile novoj vlasti prilične smetnje. 


Već 22. travnja 1941. objavljena je odredba po kojoj se činov- 
nici i drugi službenici bivših banovina, ostalih samoupravnih tijela, 
svih ustanova javnog poretka, stavljaju na raspoloženje nadležnim mi- 
nistrima. U nastavku teksta te odredbe kaže se da ih nadležni mi- 
nistar može bez obrazloženja otpustiti, dići od službe, umiroviti, 
premjestiti bez njihove privole iz područja jednog ministarstva u drugo, 
iz državne službe u samoupravnu i u službu ustanova javnog poretka i 
obrnuto. Te su formulacije bile jasna najava da će nova hrvatska 
vjerom postojećeg. Jer, osnovicu novog sustava službenika treba- 
lo je ipak potražiti u bivšem banovinskom činovništvu. Pri ustro- 
javanju upravnog aparata i lokalnih vlasti NDH određenu ulogu 
je odigrala i Naredba o utvrđivanju rasne pripadnosti samoupravnih 
službenika i vršitelja slobodnih akademskih zvanja, koju je početkom 
lipnja 1941. potpisao ministar unutarnjih poslova Andrija Artu- 
ković. Ta je naredba obvezivala osobe na koje se odnosila da u 
roku od 14 dana dostave izjavu o rasnom podrijetlu svom i svog 
bračnog druga. 


Prvi organizatori nove vlasti na terenu bili su privremeni us- 
taški povjerenici. Njih je u prvim tjednima postojanja NDH ime- 
novao Ustaški nadzorni stožer u Zagrebu, a od početka svibnja 
Glavni ustaški stan. Ustaški povjerenici bili su dugogodišnji pri- 
padnici ustaškog pokreta, dakle, osobe posvjedočenih hrvatskih 
uvjerenja. Jedna od glavnih zadaća bila im je da na terenu pred- 
lažu i postavljaju pojedince za niže dužnosnike upravnog apara- 
ta i ustaškog pokreta u pojedinim gradovima, mjestima i širim 
područjima. Za ustaške povjerenike bili su imenovani: na pod- 
ručju Banja Luke dr. Viktor Gutić, Travnika Nikola Jurišić, Saraje- 


86 Hrvoje Matković: POVIJEST NEZAVISNE DRŽAVE HRVATSKE 


va Božidar Bralo, Tuzle Haklja Hadžić, Doboja dr. Dragutin Kam- 
ber, Mostara dr. Pavao Canki, za područje istočne Hercegovine 
Alija Šuljak, Bjelovara Mijo Hans, Varaždina dr. Mate Frković, 
Gospića Jurica Frković, te za Dalmaciju dr. Edo Bulat i Srijem dr. 
Petar Gvozdić. Njihovom djelatnošću došlo je do izmjena vode- 
ćih ljudi u općinskim i kotarskim upravama. Ustaški povjerenici 
razriješili su dužnosti općinske odbore, ali su u mnogim slučaje- 
vima morali prihvatiti veći ili manji dio prijašnjeg upravnog apa- 
rata. S obzirom na činjenicu da su strukturiranje nove vlasti na 
terenu provodili ustaški dužnosnici, često je dolazilo do preple- 
tanja funkcija predstavnika ustanova države i ustaškog pokreta. 
Bila je to, dakako, i posljedica težnje ustaškog vrha na čelu drža- 
ve da osigura što čvršći nadzor nad nižim organima vlasti. 


Uspostava nove vlasti nije bila vremenski ujednačena u poje- 
dinim područjima NDH. U mnogim krajevima, gdje nije bilo ve- 
ćih problema s preuzimanjem službenika stare vlasti, nova je vla- 
st uspostavljena odmah. No, u područjima s nacionalno miješa- 
nim stanovništvom, ustaški povjerenici imali su više posla oko 
dovođenja novih ljudi na pojedina mjesta, odnosno oko stvara- 
nja novih organa vlasti. 


Posebna je pažnja bila posvećena Bosni i Hercegovini, pa su 
23. i 24. travnja 1941. u Sarajevo stigli Petar Petković, izaslanik 
vlade, koji je bio odgovoran za javni red i sigurnost na području 
cijele Bosne i Hercegovine, Zvonko Kovačević kao povjerenik za 
javni red i sigurnost i zapovjednik grada Sarajeva te pukovnik 
Petar Blašković u svojstvu zapovjednika divizijskog područja. 
Dana 24. travnja navečer u Sarajevo je stigao i Slavko Kvaternik 
u pratnji njemačkog generala Glaisea von Horstenaua. On je pri- 
sustvovao činu preuzimanja vlasti u Sarajevu i njegovoj okolici. 
Potom je u Sarajevu uspostavljeno ustaško povjereništvo, koje je 
imenovalo povjerenike u sjedištima kotara i općina te u manjim 
mjestima i selima. Glavnim povjerenikom za cijelu Bosnu i Her- 
cegovinu imenovan je Jure Francetić i njemu su bili podređeni 
svi povjerenici u Bosni i Hercegovini. 


Uspostava vlasti na području koje su okupirale talijanske 
snage razlikovala se od one na područjima na kojima su se sta- 
cionirale njemačke jedinice. Dok su njemački vojni zapovjednici 
priznavali novu vlast NDH i davali joj podršku, Talijani su joj u 

svojoj zoni pravili ozbiljne smetnje. Ustaški povjerenici su poku- 
šali odmah po proglašenju NDH organizirati novu vlast, ali su ih 
Talijani u tome spriječili. Talijani su, usporedo s vojnom okupaci- 
jom uspostavljali svoju civilnu vlast u cijeloj talijanskoj zoni, što 
je izazvalo negodovanje i antitalijansko raspoloženje žiteljstva ne 
samo u tim krajevima, nego i u cijeloj Hrvatskoj. Stanje se nešto 
popravilo poslije potpisivanja Rimskih ugovora, kada je uspostav- 
ljena tzv. demilitarizirana zona, u kojoj su se postupno uspostav- 
ljali organi hrvatske vlasti, ali i dalje uz znatne smetnje Talijana. 


Upravna podjela 


Početkom lipnja 1941. poglavnik je objavio posebnu odredbu 
0 podjeli NDH na velike župe, koje su definirane kao državne 
upravne oblasti na određenom državnom području. Na čelu ve- 
like župe nalazio se veliki župan kao pouzdanik vlade, koji vodi ci- 
jelu građansku upravu. Velike župane imenuje poglavnik, a od- 
govornost im je jednaka odgovornosti ministara. Istom odred- 
bom grad Zagreb se izuzima iz područja velike župe i podređuje 
neposredno vladi NDH. U govoru kojega je održao ustaškim 
dužnosnicima 30. lipnja 1941., ustanovljenje velikih župa Pavelić 
je objasnio kao oživljavanje starih tradicija hrvatskog naroda. 
Težnja mu je - dodao je - da tradicionalnu, povijesnu ulogu župe 
spoji sa suvremenim zahtjevima sređene uprave u državi. Uspos- 
tavljanje velikih župa obuhvatilo je cijelu NDH, a to znači i Bosnu 

i Hercegovinu. Njenom podjelom na velike župe i ustrojavanjem 

nekoliko velikih župa udruživanjem bivših graničnih kotareva 
hrvatskih i bosanskohercegovačkih, trebalo je izbrisati podvoje- 
nost Hrvatske i Bosne i Hercegovine. Uspostavljanjem jedinstve- 
nog upravnog sustava u cijeloj NDH učvršćivalo se jedinstvo hr- 
vatskog državnog : nacionalnog prostora. 


Tijekom lipnja i srpnja osnovane su 22 velike župe. To su bi- 
le: Baranja (sjedište u Osijeku), Bilogora (Bjelovar), Bribir i Sidra- 
ga (Knin), Cetina (Omiš), Dubrava (Dubrovnik), Gora (Petrinja), 
Hum (Mostar), Krbava i Psat (Bihać), Lašva i Glaž (Travnik), Li- 
ka i Gacka (Gospić), Livac i Zapolje (Nova Gradiška), Modruš 
(Ogulin), Pliva i Rama (Jajce), Pokupje (Karlovac), Posavje (Sla- 
vonski Brod), Prigorje (Zagreb), Sana i Luka (Banja Luka), Usora 

i Soli (Tuzla), Vinodol i Podgorje (Senj), Vrhbosna (Sarajevo), Vu- 
ka (Vukovar), Zagorje (Varaždin). 


U sklopu tih velikih župa bio je 141 kotar i 18 kotarskih ispo- 
stava, te 978 općina. 


Površina Nezavisne Države Hrvatske iznosila je 115.133 km2. 
U taj podatak o površini uključeno je i Međimurje, koje su anek- 
tirali Mađari. 


Organizacija ustaškog pokreta 


Prije uspostave NDH, u zemlji su postojale ilegalne ustaške 
organizacije koje su djelovale pod vodstvom domovinskih us- 
taških prvaka. Proglašenjem NDH njima se pridružuje emigran- 
tska skupina, koja se na čelu s Pavelićem vratila iz Italije. U pr- 
vim tjednima glavna briga ustaškog vodstva bila je uspostava 
vojne i upravne vlasti, na Čemu su posebno radili ustaški povje- 
renici, oslanjajući se na malobrojno članstvo. No, novonastalo 
stanje - uspostava države i preuzimanje vlasti - zahtijevali su 
masovniju organizaciju i drugačije organiziran politički i ideo- 
loški rad. 


Početkom svibnja 1941. poglavnik Ante Pavelić je objavio 
odredbu kojom se djelatnost dotadašnjeg Ustaškog stožera u Za- 
grebu prenosi na Glavni ustaški stan. Ustaški stožer u Zagrebu - 
kaže se u odredbi - dostavit će Glavnom ustaškom stanu izvještaj o 
sadašnjem stanju organizacije, popis svih do sada imenovanih povjere- 
nika u državi Hrvatskoj, te će obavijestiti sve stožere i stožerne isposta- 
ve u zemlji da se od sada izravno obraćaju Glavnom ustaškom stanu... 
Time je započelo organiziranje ustaškog pokreta kao regularne 
organizacije u NDH. Osnovni dokumenti na kojima se temeljio 
njezin rad bili su Ustav iz 1932. i Načela hrvatskog ustaškog pokreta 
iz 1933. Na njih se pozivao Pavelić u svojoj odredbi. Glavni us- 
taški stan nastavlja u Nezavisnoj Državi Hrvatskoj svoje djelovanje 
propisano mu ustaškim Ustavom - navodi Pavelić. Glavni ustaški 
stan prije uspostave NDH bio je u emigraciji vrhovni organ us- 
taške organizacije. Sada dobiva legalni status kao vrhovni organ 
jedine političke organizacije u zemlji. (U NDH nije bilo političkih 
stranaka.) 

A. Pavelić u pratnji Rafaela Bobana (desno) u razgovoru s djecom 


Glavni ustaški stan (skraćeno GUS) sačinjavali su: poglav- 
nik, doglavnici, poglavni pobočnici i povjerenici. Poglavnik je 
bio vrhovni čelnik ustaške organizacije i on je imenovao ostale 
članove GUS-a. Doglavnici su bili dr. Mile Budak, Ademaga Me- 
šić, Jozo Sunarić, Marko Došen, Slavko Kvaternik, Luka Lešić, 
Andrija Betlehem. Oni su Činili Doglavničko vijeće u koje su pov- 
remeno uključivani i novi članovi (Mate Frković, Lovro Sušić, 
Ljudevit Šolc, Vilko Begić, Stipe Matijević, Ivan Ćelan, Janko Tor- 
tić, Jure Pavičić). Neki su od njih bili tijekom vremena razriješeni 
članstva u Vijeću (Matijević, Ćelan, Sunarić, Kvaternik). Poboč- 
nički zbor sačinjavali su poglavni pobočnici Blaž Lorković, Ivan 
Oršanić, Mijo Bzik, Alija Šuljak, Ivan Javor, Vjekoslav Blaškov, 
Hakija Hadžić i Mira Vrličak-Dugački. Članovi GUS-a bili su 
povjerenici (to nisu bili već navedeni ustaški povjerenici upućeni 
u pojedina područja NDH sa zadaćom organizacije vlasti). Ta je 
skupina bila najbrojnija i u njoj su bili Eugen Dido Kvaternik, 
Vjekoslav Luburić, Vilko Pečnikar, Branko Rukavina, Frane Mi- 

letić, Ante Štitić, Zdenko Blažeković, Božo Cerovski, Vlado Sin- 
ger, Vlado Herceg, Tomislav Grgić, Danijel Crljen, Vlado Jonić, 
Franjo Laslo i Aleksandar Seitz. Glavni ustaški stan samo je no- 
minalno bio vrhovni organ ustaške organizacije, jer se nikada ni- 
je sastajao, niti je obavljao funkciju koja mu je bila namijenjena. 
Poglavnik je organizacijom rukovodio sam. On je imenovao i 
smjenjivao ustaške (kao i državne) dužnosnike i provodio orga- 
nizaciju pokreta po vlastitom izboru. I kad je neka odredba ili na- 
log došao područnim organizacijama od GUS-a, to je, zapravo, 
bio nalog poglavnika. No, bez obzira na to što članovi Glavnog 
ustaškog stana nisu djelovali kao kolektivni organ, oni su bili 
skupina najutjecajnijih ljudi u NDH koji su vršili razne funkcije u 
aparatu vlasti. 





A. Pavelić na konju u pratnji zagrebačkog gradonačelnika Ivana Wernera na 
Gornjem gradu u Zagrebu 

Prema poglavnikovoj od- 
redbi od 24. lipnja 1941. cjelo- 
kupna djelatnost ustaškog po- 
kreta bila je podijeljena na tri 
grane: 1. Političko-organizacij- 
ska grana; 2. Ustaška vojnica; 
3. Ustaška nadzorna služba. 

PolitiČko-organizacijska grana 
imala je zadaću da organizira 
članstvo, te da brine o njegovu 
duševnom odgoju, kao i o dušev 
nom odgoju pučanstva uopće. U 
svakoj velikoj župi organiziran 
je ustaški stožer na čelu sa sto- Ivan Oršanić, neko vrijeme na čelu 
žernikom. Podređeni su mu bi- Ustaške mladeži 
li ustaški logori (u svakom ko- 
taru određene župe) na čelu s logornikom, te ustaški tabori u 
svakoj općini na čelu s tabornikom. U pojedinim selima formira- 
ni su ustaški rojevi s rojnikom na čelu. Ustaško vodstvo posveći- 
valo je veliku pažnju organiziranju mladeži. U Ustaškoj mladeži 
trebala se okupiti sva omladina od 7. do 27. godine. Dijelila se na 
Ustašku uzdanicu (7-11 godina), Ustaške junake (11-15 godina), 
Ustašku Starčevićevu mladež (15-21 godine) i Sveučilištarce. Iako 
dio Ustaške mladeži, sveučilišna omladina je bila posebno organi- 
zirana, pa je imala posebni Sveučilištni stožer na čelu sa stožerni- 
kom. 





Druga grana - Ustaška vojnica - činila je vojni dio organizaci- 
je i organizirala se uvelike po uzoru na nacional-socijalističke i 
fašističke stranačke vojne jedinice u Njemačkoj i Italiji. Postrojbe 
Ustaške vojnice bili su rojevi, vcdovi, satnije, bojne, pukovnije i 
zdrugovi. Na čelu ustaške vojnice nalazio se Glavni stožer, čiji je 
zapovjednik bio neposredno podčinjen poglavniku kao vrhov- 


nom zapovjedniku svih ustaških vojnih snaga. 


Ustaška nadzorna služba (skraćeno UNS), kao treća grana us- 
taškog pokreta, imala je zadaću da bdije nad cjelokupnim radom 
ustaških i državnih dužnosnika, da pazi na rad ustaških organi- 
zacija i državnih ustanova, te da suzbija rad koji bi išao na štetu 
hrvatske državne nezavisnosti. Tako široko formulirani zadaci 

UNS-a u praksi su vodili njegovu nametanju svim ostalim dijelo- 
vima ustaškog pokreta i organa vlasti, što je izazivalo negodova- 
nje u redovima ustaških dužnosnika izvan UNS-a. Protivljenje 
drugih ustaških institucija statusu UNS-a kao nadređenog či- 
nitelja dovela je do izmjene dijela formulacije o njegovim zadaci- 
ma. Pavelić je u novoj verziji formulaciju da su sve postrojbe i us- 
tanove ustaškog pokreta dužne izvršavati sve njene (tj. UNS-ove, 
op. a.) upute i zahtjeve zamijenio novom: Sve postrojbe i ustanove 
Hrvatskog ustaškog pokreta podupirat će Ustašku nadzornu službu u 
toj nadzornoj zadaći. U praksi se ipak događalo da su pojedini up- 
ravni zapovjednici, čelnici UNS-a ili Ustaške vojnice, istodobno 
prisvajali i obavljali iste zadatke ili dužnosti, što je dovodilo do 
antagonizama najviših ustanova i dužnosnika. Uočavajući takvu 
situaciju. Poglavnik je u kolovozu 1942. objavio Propisnik o zadaći, 
ustrojstvu, radu i smjernicama Ustaše - hrvatskog oslobodilačkog pok- 
reta, u kojemu se na novi način definira ideološka i politička ulo- 
ga pokreta u ostvarenoj hrvatskoj državi i utvrđuju nadležnost 
pojedinih segmenata organizacije. 


Za sustav vladavine u NDH karakteristično je dvojstvo poli- 
tičke i upravne vlasti u čemu je ustaški režim oponašao fašistički 
režim u Italiji i nacistički u Njemačkoj pod čijom se zaštitom na- 
lazio. Na jednoj su strani bile pojedine grane ustaškog pokreta, a 
na drugoj državna administracija na čelu s vladom. U praksi su 
ustaški dužnosnici imali veću moć i stvarno su ne samo nadzirali 
organe uprave, nego njima i dirigirali. Takvu su moć imali us- 
taški tabornici u općinama, logornici u kotarevima, stožernici u 
velikim župama, a ustaški vrh - posebno poglavnik - u državnoj 
vladi. 


Hrvatski državni sabor 


U Nezavisnoj Državi Hrvatskoj nije bilo izabranih predstav- 
ničkih organa vlasti (izabrane skupštine) ni u općinama, ni u ko- 
tarevima, ni u velikim župama. Nije bilo ni izabranog Sabora. Da- 
na 24. siječnja 1942. objavljena je poglavnikova odredba o sazivu 
Hrvatskog državnog sabora, ali ne i o izboru narodnih zastupni- 
ka. Tko će doći u Sabor, odredio je poglavnik tom zakonskom 
odredbom. Bili su to: svi još živući narodni zastupnici posljed- 
njeg Hrvatskog sabora do godine 1918.; živući narodni zastupni- 

ci izabrani na izborima 1938. te osnivači i doživotni članovi Glav- 
nog odbora bivše Hrvatske seljačke stranke; članovi Vijeća bivše 
Hrvatske stranke prava izabrani godine 1919.; doglavnici, pog- 
lavni pobočnici i povjerenici Glavnog ustaškog stana Hrvatskog 
ustaškog oslobodilačkog pokreta i dva predstavnika njemačke 
narodne skupine. Na zasjedanje Hrvatskog državnog sabora bilo 
je pozvano 217 zastupnika. 


Prvo zasjedanje Sabora održano je od 23. do 28. veljače 1942. 
Sjednicama su, pored zastupnika, bili nazočni svi članovi vlade 
(koji nisu bili saborski zastupnici), diplomatski te visoki dosto- 
janstvenici crkvenih zajednica (katoličke, islamske i evangelis- 
tičke). Zasjedanje Sabora otvorio je i vodio najstariji zastupnik 
Marko Došen, koji je bio i zastupnik Hrvatskog sabora od 1913. 
do 1918. 

Na početku zasjedanja poglavnik Ante Pavelić pročitao je 
svoju poslanicu kojom je podsjetio da je posljednja sjednica Hr- 
vatskog sabora održana 29. listopada 1918. te da taj Sabor nije bio 


Zasjedanje Hrvatskog državnog sabora 1942. Za govornicom A. Pavelić 

niti zaključen, niti raspušten, a da je 1. prosinca 1918. silom i pre- 
varom bilo provedeno uključivanje hrvatskih zemalja u jednu novu, ne- 
pravednu i neprirodnu versajsku tvorevinu. U nastavku je Pavelić 
govorio o obnovljenoj hrvatskoj državi: Nu, velebnom snagom oruž- 
ja naših saveznika i prijatelja, Njemačke i Italije, porušena je zgrada 
versajske laži i nasilja; snagom njihova oružja, njihove pravdoljubivosti 
i sviješću, otpornošću, borbenošću i žrtvama, te oružanom borbom Hr- 
vatskog ustaškog pokreta i cijelog hrvatskog naroda, napose seljačkog 
naroda uspostavljena je dne 10. travnja 1941. Nezavisna Država Hr- 
vatska, a evo u njoj uskrsava i njezin Hrvatski državni sabor davne pre- 
daje. Neka stoga u ovoj povijesnoj poslanici bude odana čast i zabilježe- 
na zahvalnost velikim i bogodanim vodama Benitu Mussoliniju i Adol- 
fu Hitleru, čija će imena dugo pokoljenja hrvatskog naroda s ushitom i 
zahvalnošću spominjati. Ocrtavajući budućnost hrvatskog naroda 
u vlastitoj državi, u kojoj će se ona uzvinuti do visokog stupnja 
uljudbe i prosvjete, Poglavnik je istaknuo da je NDH učinila važan 
i koristan korak, svrstavši se uz bok naših prijatelja pristupom T'roj- 
nom ugovoru i sklopivši s prijateljskom susjednom Italijom ugovor o 
suradnji i savezu, kojim je Italija i zajamčila našu državnu nezavisnost. 


Saboru se obratio (27. veljače) i vojskovoda-doglavnik Slav- 
ko Kvaternik opširnim izvješćem o hrvatskom domobranstvu. 


U svom izlaganju Kvaternik je objašnjavao što za hrvatsku 
državu znači vojska, utvrdivši da je ona sastavni dio naroda i pro- 
duženje narodnog života pod oružjem. Pošto je ocrtao zemljopisni 
položaj Hrvatske, Kvaternik je nastavio: Naša je zemlja, dakle, geo- 
političko čvorište na jugu Europe. Odatle njezina ogromna važnost za 
sve susjede, za one koji su blizu i daleko. To je i bio uzrok da smo kroz 
osam i pol stoljeća imali svoju krnju domovinu i krnji suverenitet. Os- 
jetljivost našeg geopolitičkog položaja je time dokazana i nameće nam 
dužnost, da čim prije stvorimo oružanu snagu, po duhu, po snazi i po 
broju takvu, da očuvamo ovu grudu slobodnu i nezavisnu za sve vjeko- 
ve, te da doprinesemo skrajnje žrtve, jer najezde iz prošlosti možemo 
očekivati i u budućnosti... Osobito naglašujem, da naša oružana snaga 
ne može danas, ni u budućnosti, ni nikada imati zadaću, da ma koga 
napadne, nego samo da brani našu najveću svetinju, a to je hrvatsko po- 
vijesno i državno područje. 


Pri kraju zasjedanja Sabor je prihvatio prijedlog narodnog 
zastupnika dr. Mirka Košutića da se donese odluka o ništavnosti 

Predsjednik Sabora 
Marko Došen 
govori na grobu 
Ante Starčevića u 
Šestinama kraj 
Zagreba 





svih propisa koji su doneseni u razdoblju od 1. prosinca 1918. do 
10. travnja 1941. a tiču se hrvatskog naroda i njegove samobitno- 
sti. Sabor je istodobno pozdravio i prihvatio sve državopravne 
čine od uspostave NDH. No, takvi su zaključci postali zakonom 
tek kad ih je potvrdio poglavnik, pa su nakon toga bili objavljeni. 
Time je pokazana i uloga Sabora. On je bio institucija u kojoj se 
samo proglašavaju određeni potezi unutarnje i vanjske politike, 
koje su inače bile u rukama poglavnika. Iako su bili ustrojeni i 
pojedini saborski odbori, oni u odnosu na vladu nisu imali ni- 
kakvih kompetencija. U njima su se mogle samo voditi rasprave 

s predstavnicima vlade i davati mišljenja, ali i to je sve bilo epi- 
zodnog karaktera. 


Na sjednici Hrvatskog državnog sabora bio je nazočan i sta- 
novit broj zastupnika i dužnosnika Hrvatske seljačke stranke. 
Radilo se o zastupnicima koji su bili izabrani na posljednjim 
skupštinskim izborima 1938. te o članovima Glavnog odbora 
HSS-a. Ali, izvršen je odabir, pa je dio njih bio izostavljen. Ni 
mnogi pozvani nisu došli na zasjedanje. Ipak, i oni koji su došli 
pokazali su da se i dalje osjećaju pripadnicima svoje stranke. 
Skupina bivših narodnih zastupnika i dužnosnika HSS-a istupila 
je odmah na početku zasjedanja podnošenjem predstavke, koju 
je potpisalo 39 članova Hrvatskog državnog sabora (od toga 28 
predstavnika HSS-a, nekoliko predstavnika bivše Jugoslavenske 
muslimanske organizacije i nekoliko zastupnika izvan stranaka). 
U predstavci se tražio odgovor na pitanje: gdje se nalazi pred- 





Odavanje počasti zagrebačkim žrtvama krvoprolića 5. XII. 1918. pred prigodno 
postavljenim obeliskom na Jelačićevu trgu u Zagrebu 5. XII. 1942. 

sjednik HSS-a Vlaćko Maček i na osnovi kojih mu je zakonskih 
propisa oduzeta sloboda? Zatim podnositelji predstavke pitaju 
namjerava li ga vlada pustiti na slobodu. Odgovor na pitanja u 
predstavci dao je sam Pavelić u govoru pred Saborom 28. veljače. 
On je izjavio da je Maček upućen na prisilni boravak da ne bi dola- 
zio u dodir s ljudima koji održavaju veze s inozemstvom, tj. s 
predstavnicima HSS-a u emigrantskoj vladi. 


Nakon prvog zasjedanja u veljači 1942. Pavelić je najavljivao 
da će se pristupiti izradbi zakonske odredbe o novom Saboru, ali 
do toga nije nikada došlo. Sabor se sastao još samo dva puta - u 
travnju i prosincu 1942. - opet samo kao reprezentativno tijelo. 
Nakon toga do kraja Nezavisne Države Hrvatske više nije bio sa- 
zivan. 


Prema nekim informacijama uoči posljednjeg zasjedanja Hr- 
vatskog državnog sabora njegov predsjednik Marko Došen pod- 
nio je poglavniku Memorandum, kojega je potpisala veća skupina 
narodnih zastupnika. U njemu se tražilo poništenje najvažnijih 
članaka Rimskih ugovora. 





Poglavnik u pratnji njemačkog i talijanskog veleposlanika i visokih domobranskih 
časnika pozdravlja vojne postrojbe 

Domobranski general 
Slavko Štancer 





ORUŽANE SNAGE 


Domobranstvo 


Hrvatsko je domobranstvo bilo redovna vojska Nezavisne Drža- 
ve Hrvatske. Stvarano je i popunjavano novačenjem i mobilizaci- 
jom. Ono je bilo samo dio oružanih snaga hrvatske države jer su 
postojale i ustaške vojne postrojbe. Domobranstvo se započelo 
formirati istoga dana kad je proglašena NDH - 10. travnja 1941. 
Naime, u dokumentu o proglašenju NDH Slavko Kvaternik je 
objavio da kao poglavnikov opunomoćenik preuzima zapovjed- 
ništvo nad cjelokupnom oružanom snagom hrvatske države. Ka- 
da je Pavelić po dolasku u Zagreb sastavio prvu vladu NDH, 
Kvaternika je imenovao ministrom hrvatskog domobranstva, a 
ujedno i zapovjednikom vojske, sa zadatkom da organizira oru- 
žane snage nove države. (Kvaternik je dobio titulu vojskovođa.) 
Dakako, trebalo je najprije formirati zapovjednički sloj. Osim Čas- 
nika i podčasnika hrvatske nacionalnosti bivše jugoslavenske 
vojske, u oružane snage nove države bili su prihvaćeni i časnici 

Hrvati iz bivšeg austrougarskog domobranstva, osnovanog na 
temelju Hrvatsko-ugarske nagodbe iz 1868., što se smatralo potvr- 
dom državopravne autonomije Hrvatske. Time se nastojalo po- 
kazati da se nova hrvatska oružana snaga oslanja na tradicije do- 
mobranstva iz bivše Austro-Ugarske Monarhije, koje je u toj vi- 
šenacionalnoj državi ipak bilo posebna hrvatska vojska. Grupa 
Hrvata umirovljenih austrougarskih časnika odazvala se pozivu 
i uključila se u organiziranje domobranstva (među njima su bili 
Slavko štancer, Ivan Perčević, Vladimir Laxa i dr.). Sto više oni 
su zauzeli vodeća mjesta u domobranskom zapovjedničkom vr- 
hu. Na početku se u vojne snage NDH nisu primali časnici Srbi. 
No, sredinom 1942., a u vezi s određenim promjenama državne 
politike u odnosu na pripadnike srpske nacionalnosti, dopušte- 
no je i uključivanje Srba u domobranstvo. 


Dana 16. travnja 1941. objavljena je Temeljna uredba o ustroj- 
stvu zapovjedništva vojske i ministarstva hrvatskog domobranstva, ko- 
ju je potpisao Poglavnik. Prema toj uredbi vojna sila NDH sasto- 
jala se od kopnene, zračne i pomorske vojske te oružništva i q'e- 
lokupnog prometa. Umirovljeni austrougarski pukovnik Slavko 





Vojskovođa Slavko Kvaternik u društvu njemačkog poslanika Kaschea i 
njemačkog zapovjednika generala Ldhra prilikom njegova posjeta vojnoj postrojbi 
u Zagrebu 

Štancer, promaknut u čin generala, imenovan je zapovjednikom 
kopnenih snaga. Vladimir Kren, ranije kapetan jugoslavenskog 
kraljevskog zrakoplovstva, promaknut u čin pukovnika, imeno- 
van je zapovjednikom zračnih snaga, a bivši kapetan bojnog bro- 
da - Đuro Jakčin, sada unaprijeđen u čin kontraadmirala, imeno- 
van je za zapovjednika plovnih snaga NDH. Uslijedila su i druga 
imenovanja najviših vojnih dužnosnika, pa je nekadašnji inten- 
dantski pukovnik Vilko Begić s novim Činom generala preuzeo 
organiziranje opskrbe vojske NDH, a bivši žandarmerijski časnik 
Milan Miesler, sada također u činu generala, imenovan je zapov- 
jednikom oružništva. Bivši austrougarski pukovnik Ivan Per- 
čević postavljen je na čelo Poglavnikova vojnog ureda. 


U prvih dvadesetak dana po osnivanju Nezavisne Države 
Hrvatske završeno je oblikovanje cjelokupne strukture hrvatskih 
oružanih snaga. Pojedine pješačke pukovnije dobile su brojeve 
od 1-15,a bile su raspoređene po cijelom području NDH. Stožeri 
tih pukovnija bili su smješteni u Bjelovaru, Zagrebu, Karlovcu, 
Osijeku, Požegi, Vinkovcima, Sarajevu, Tuzli, Iravniku, Banja 
Luci, Sisku, Otočcu, Mostaru, Irebinju i Kninu. Radio-postaje 
Domobranskog dojavnog središta bile su instalirane u Zagrebu, 
Sarajevu, Banja Luci i Mostaru. Zapovjedništvo vojnih snaga pri 
ustrojavanju vojnih jedinica moralo se pridržavati okvira koje je 
propisalo njemačko zapovjedništvo. Hrvatske bojne mogle su 
imati samo 800 vojnika s naoružanjem od 800 pušaka i 16 strojni- 
ca i s odgovarajućom opremom i skladištem oružja i ostalih voj- 
nih potrepština. Nijemci su smatrali da su Nezavisnoj Državi Hr- 
vatskoj dovoljne manje vojne snage, kojima će nova država odr- 
žavati red i mir. I samo njemačko zapovjedništvo zadržat će na 
području NDH manji broj jedinica, koje će osiguravati njemačke 
vojnostrategijske točke i gospodarske interese. Ali, ubrzo je poja- 
va partizanskog i četničkog pokreta prisilila njemačko zapovjed- 
ništvo da izmijeni svoj stav te je ono dopustilo ustrojavanje i no- 
vih domobranskih postrojbi. 


Za popunjavanje časničkog sastava hrvatskog domobranstva 
u Zagrebu je bila osnovana Domobranska vojna akademija. Školo- 
vanje pitomaca trajalo je dvije do četiri godine, prema tome kak- 
va je bila njihova prethodna naobrazba. Prvi natječaj za pitomce 
Akademije bio je raspisan već 7. svibnja 1941. Osim zagrebačke 
akademije otvoren je i Pripremni tečaj Domobranske akademije 


102 Hrvoje Matković: POVIJEST NEZAVISNE DRŽAVE HRVATSKE 


u Sarajevu. Polaznici sarajevske vojne škole nakon završene prve 
godine mogli su nastaviti školovanje na Domobranskoj akademi- 
ji u Zagrebu. Istodobno su osnovane i dočasničke škole. Za za- 
povjednika svih vojnih škola bio je imenovan general Dragan 
Klaić. Zapovjednik Domobranske vojne akademije postao je pu- 
kovnik Viktor Pavičić, a zapovjednik Pripremnog tečaja u Saraje- 
vu pukovnik Stjepan Gašić. 





Ante Vokić, ustaški krilnik i ministar oružanih snaga NDH, na smotri 
zrakoplovaca 


Potkraj listopada 1941. pri Domobranskoj akademiji u Zag- 
rebu osnovana je posebna ustanova - Domobranski sveučilištar- 
ci. Pitomci su bili završeni gimnazijalci, koji su pohađali jedan od 
pet fakulteta - medicinski, veterinarski, farmaceutski, pravni i 
tehnički - s obvezom da po završetku studija i promaknuća u čin 
natporučnika provedu u domobranstvu najmanje dvije godine. 
Mjesto redovnog vojnog roka, domobrani - sveučilištarci uz stu- 
dij svladavali su i najneophodniji program vojne obuke. Poslije 
se vršila i mobilizacija sveučilištaraca, pa su mnogi od njih iz re- 
dovnih jedinica bili upućeni na specijalizaciju za pojedine rodo- 
ve vojske u nekadašnje austrougarsko Vojno učilište u Stockerau 
kraj Beča. 

S obzirom na činjenicu da je Nezavisnoj Državi Hrvatskoj 
ostao tek mali dio jadranske obale, ona nije imala uvjeta za orga- 
nizaciju ratne mornarice. Osim toga, prema Rimskim ugovorima 
Hrvatska nije imala pravo na vlastitu mornaricu. Ipak je u Zagre- 
bu osnovano Zapovjedništvo mornarice (od studenoga 1941. mi- 
jenja naziv u Zapovjedništvo hrvatske mornarice). Na čelu Za- 
povjedništva nalazio se zapovjednik u rangu zapovjednika do- 
mobranskog zbora. 


Zrakoplovne snage NDH sastojale su se od tri dijela: letećih 
jedinica, protuzrakoplovnog topništva i dojavne i meteorološke 
službe. Zapovjedništvo zračnih snaga bilo je u Zagrebu, a aerod- 
romi su bili kod Zagreba, Banja Luke, Sarajeva, Mostara i Petro- 
varadina. No, ukupne snage pod Zapovjedništvom zrakoplov- 
stva bile su vrlo slabe i beznačajne, a sastojale su se pretežno od 
zastarjelih tipova zrakoplova, većinom njemačke i talijanske pro- 
izvodnje. 


Vojno-teritorijalna organizacija 


Usporedo s organiziranjem domobranskih postrojbi izvršena 
je i vojno-teritorijalna podjela cijele NDH. Do jeseni 1941. kopne- 
na vojska je bila podijeljena na pet divizijskih područja koja su se 
dijelila na popunidbena zapovjedništva. Divizijska područja su 
bila: Savsko (sa sjedištem u Zagrebu), Vrbasko (Banja Luka), Bo- 
sansko (Sarajevo), Osiječko (Osijek) i Jadransko (Mostar). Među- 
tim, već potkraj rujna 1941. uslijedila je reorganizacija. 


Zbog izbijanja oružane pobune protiv NDH, pristupilo se 
hitnom pozivanju pod oružje novih obveznika. Dio kopnenih 
snaga NDH prebačen je u ugrožene krajeve. Tada je Glavni sto- 
žer domobranstva, a u sporazumu s njemačkim generalom u Za- 
grebu, izradio plan za formiranje takvih domobranskih jedinica 
koje će biti bolje prilagođene za borbu protiv ustanika. Povećan- 
jem kopnenih snaga i stvaranjem većih operativnih jedinica, do- 
mobranstvo je dobilo veći i potpuniji obim, pa je izvršena nova 
vojno-teritorijalna podjela NDH. 


Cijelo državno područje podijeljeno je u tri domobranska 
zbora, koji su se dijelili u divizije. Svaki je zbor obuhvaćao po- 
sebno područje od nekoliko velikih župa. 

Prvo domobransko zborno područje obuhvaćalo je zapadni 
dio NDH, tj. deset velikih župa: Zagorje, Prigorje, Bilogora, Po- 
kupje, Gora, Modruš, Vinodol i Podgorje, Krbava i Psat, Bribir i 
Sidra ga, Gacka i Lika te grad Zagreb. Zapovjedništvo Prvog do- 
mobranskog područja bilo je u Petrinji. Drugo domobransko zbor- 
no područje obuhvaćalo je šest velikih župa na sjeveru i sjeveroi- 
stoku NDH, tj. velike župe Baranja, Vuka, Livac i Zapolje, Sana i 
Luka, Usora i Soli. Zapovjedništvo Drugog domobranskog zbor- 
nog područja bilo je u Banja Luci. Treće domobransko zborno po- 
dručje obuhvaćalo je južni i jugoistočni prostor NDH, i to velike 
župe Vrhbosna, Pliva i Rama, Lašva i Glaž, Dubrava, Hum i Ceti- 
na. Zapovjedništvo Trećeg domobranskog zbornog područja na- 
lazilo se u Travniku. 





Odavanje počasti palim domobranima uz domobranski križ na 
središnjem domobranskom groblju na Mirogoju u Zagrebu 
na Dušni dan 1942. 

Hrvatski legionari 


Odmah poslije napada Njemačke na SSSR, poglavnik Ante 
Pavelić obratio se Hitleru i izrazio mu spremnost NDH da svo- 
jim jedinicama sudjeluje u ratu protiv Sovjetskog Saveza. Karak- 
teristično je objašnjenje te odluke koje je tih dana poslaniku NDH 
u Rimu Stijepu Periću dao ministar vanjskih poslova Mladen 
Lorković: Njemačko-ruski rat smatramo za nas izvanredno povoljnim, 
jer će s jedne strane time pitanje prehrane Europe biti potpuno osigura- 
no, dok s druge strane u susjedstvu Balkana umjesto srbofilske Rusije 
dolazi Ukrajina... Za učvršćenje položaja Hrvatske države potrebno je, 
međutim, da sa svoje strane dademo makar i najmanji prilog. Danas je 
Poglavnik u tom smislu uputio jedno pismo Frihreru. 


Početkom srpnja 1941. organizirana je Hrvatska ojačana 369. 
pješačka pukovnija. Njen stožer nalazio se u Karlovcu. Prvi za- 
povjednik joj je bio pukovnik Markulj. (Kasnije su na tom mjestu 
bili pukovnik Viktor Pavičić i potpukovnik Marko Mesić.) Počet- 
kom jeseni, poslije završene obuke, pukovnija je bila upućena na 
istočno bojište, gdje je sudjelovala u ratnim operacijama u sasta- 





A. Pavelić u rujnu 1942. odlazi na istočno bojište. Uz njega stoji 
Slavko Kvaternik (sa sjekiricom) 

vu 17. njemačke armije. Hrvatski legionari imali su na odorama 
pored njemačkih i hrvatske znakove (grb NDH na kacigi i lijevoj 
nadlaktici). Sudjelovali su u mnogim bitkama i konačno u svojoj 
posljednjoj, tragičnoj bitki - bitki za Staljingrad, gdje je pukovni- 
ja uništena. 


Jedna postrojba hrvatske vojske za istočno bojište pripremala 
se pod talijanskim zapovjedništvom. Bio je to Laki prijevozni 
zdrug hrvatske legije, koji je od prosinca 1941. obučavan u Italiji, 
a u ožujku 1942. upućen na istočno bojište. I ta je jedinica bila 
uništena kod Staljingrada. 


Oružništvo 


Oružništvo je bilo dio oružanih snaga Nezavisne Države Hr- 
vatske i imalo je svoje posebno zapovjedništvo. Osnovni mu je 
zadatak bio da održava javni red i mir te Štiti osobnu i imovinsku 
sigurnost građana. Poglavnikovom odredbom od 15. srpnja 1941. 
Zapovjedništvo hrvatskog oružništva preimenovano je u Vrhov- 
no oružničko zapovjedništvo. Njemu su bila potčinjena zapov- 
jedništva oružničkih pukovnija u Zagrebu, Osijeku, Banja Luci, 
Sarajevu, Dubrovniku i Kninu. Niže oružničke jedinice bile su 
oružničke postaje (u gradovima i većim selima). Jačina oružničke 
postaje zavisila je od broja stanovnika i objekata koje je trebalo 
osiguravati. Na teritoriju cijele NDH bilo je između 600 i 700 
oružničkih postaja. 


U kolovozu 1941. Pavelić je potpisao dvije uredbe o oružniš- 
tvu, kojima je jasnije definirana njegova uloga. Oružništvo je oz- 
načeno kao vojnički ustrojena straža, koja kao dio oružane sile ima 
vojnički značaj i potpada pod vojničku sudbenost. U ratnoj situaciji 
ono je moglo biti upotrebljeno i za posebne vojničke svrhe. Vr- 
hovni nadzor nad oružništvom, prema tim uredbama, imao je 
ministar hrvatskog domobranstva. Međutim, u izdavanju naro- 
čitih odredaba, koje se odnose na javni red, mir i sigurnost, mini- 
starstvo domobranstva bilo je dužno postupati sporazumno s 
ministarstvom unutarnjih poslova. 


Već 18. travnja 1941. bio je raspisan natječaj za popunjavanje 
oružništva mladićima iz građanstva. Kandidat je morao biti Hr- 
vat, star do 26 godina, a mogli su se prijaviti i vojnici iz domo- 





Ustaški pukovnik Jure Francetić u Bosni (poginuo potkraj prosinca 1942. u selu 
Močila kraj Slunja) 


branstva. Za obuku je bila ustanovljena oružnička škola koja je 
trajala šest mjeseci. 

U njemačkoj okupacijskoj zoni uspostavljanje oružničkih po- 
staja teklo je bez smetnji. Nije bilo nikakvih teškoća u smjenjivan- 
ju oružnika srpske nacionalnosti (zatečenih u sastavu oružništva 
iz Kraljevine Jugoslavije) ljudstvom hrvatske nacionalnosti. U ta- 
lijanskoj okupacijskoj zoni to je išlo mnogo teže i sporije. Talijan- 
ske okupacijske vlasti ometale su, pa čak i sprečavale, formiranje 
hrvatskih oružničkih postaja ne samo do Rimskih ugovora, nego i 
poslije. 


Ustaška vojnica 


Prema poglavnikovoj odredbi od 24. lipnja 1941. o sastavu i 
djelovanju ustaškog pokreta, Ustaška vojnica je bila vojni dio us- 
taške organizacije. (Kao vojna postrojba ona će poslije postati i 
dio oružanih snaga NDH.) Prve jedinice iz kojih se razvila Us- 

taška vojnica bile su ustaške pripremne bojne ili ustaška pripre- 
ma. Te su bojne djelovale na području na kojemu su bile i osno- 
vane, a zadaća im je bila da održavaju red i mir i da vrše politički 
nadzor na svom području. Organizirali su ih i njima rukovodili 
ustaški stožernici. 


Ustaška vojnica dijelila se u više službi, medu kojima su 
glavne bile Poglavnikova tjelesna bojna (PTB) i redovne djelatne 
bojne. Ostali dijelovi Ustaške vojnice bile su pripremne ustaške 
bojne, ustaški podmladak i vojno-radna služba. Poglavnikova 
tjelesna bojna je vršila zaštitnu službu pri poglavniku. Mada je 
PTB trebalo regrutirati iz redova mladića od 18 do 24 godine, 
ipak su u bojnu ponajprije bili uključeni ustaše-emigranti (pov- 
ratnici), dakle oni koji su bili organizirane ustaše u ustaškim lo- 
gorima u Italiji. Ta je bojna kasnije proširena u Poglavnikov tjele- 
sni zdrug (korijenskim pravopisom: Poglavnikov tjelesni sdrug, 
kratica - PTS). 


Redovite djelatne ustaške bojne najprije su bile stacionirane 
u Zagrebu, Gospiću, Sarajevu i Mostaru. Od dvije bojne, koje su 
se nalazile u Sarajevu, potkraj 1941. bila je osnovana Crna legija. 
Na čelu joj se nalazio najprije Jure Francetić, a poslije Rafael Bo- 
ban. U listopadu 1941. u sastavu Ustaške vojnice osnovana je i 
Željeznička ustaška vojnica sa zadaćom osiguravanja željezničkih 
pruga i željezničkog prometa, koji je bio sve više ugrožavan šire- 
njem partizanskog pokreta i diverzantskih akcija. 


Ustaška nadzorna služba (UNS) imala je svoje naoružane je- 
dinice koje su također bile dio Ustaške vojnice. Bili su to Ustaški 
obrambeni zdrugovi, koji su imali zadatak da organiziraju i ču- 
vaju sabirne i koncentracijske logore, prije svega one u Jasenovcu 
i Staroj Gradiški. Zapovjednik Ustaškog obrambenog zdruga bio 
je Vjekoslav Maks Luburić. 


U sastavu Ustaške vojnice bile su i jedinice Njemačke narod- 
ne skupine formirane u srpnju godine 1941. Ta je formacija imala 
jačinu jedne bojne. U 1942. bila je raspuštena, a njezino ljudstvo 
je uključeno u sastav njemačke 7. SS divizije Princ Eugen. 


U srpnju 1942. poglavnik Pavelić je objavio odredbu kojom 
je organizacijska struktura Ustaške vojnice bila nešto jasnije defi- 
nirana. Njene zadaće i funkcije ostale su nepromijenjene. No, u 
odredbi je izričito navedeno da je Ustaška vojnica sastavni dio 














Ženska ustaška mladež uređuje groblje poginulih ustaša za Dan mrtvih 1942. 


oružanih snaga NDH, ali ima svog posebnog zapovjednika. Pot- 
kraj 1943. naređeno je spajanje Domobranstva i Ustaške vojnice u 
jednu vojnu formaciju pod nazivom oružane snage, te je Ministar- 
stvo domobranstva dobilo novi naziv - Ministarstvo oružanih 
snaga. PTS je ostao i dalje izvan nadležnosti tog ministarstva sve 
do proljeća 1945. kada je ušao u sastav oružanih snaga, ali samo 
u pogledu borbene upotrebe, dok je u upravnom pogledu i dalje 
bio samostalan. 


< 


Ante Pavelić s pratnjom u Hrvatskom zagorju 
početkom prosinca 1943. 

Poluvojničke postrojbe 


Poglavnikovom zakonskom odredbom o vojničkoj prednao- 
brazbi i radnoj službi mladeži od 3. svibnja 1941. i naredbom mi- 
nistra domobranstva od 7. svibnja 1941. bila je ustanovljena _Čas- 
na radna služba, po uzoru na slične omladinske organizacije u 
Njemačkoj i Italiji. Radna služba bila je obvezatna za sve omla- 
dince od 15 do 18 godina starosti, i to one koji nisu bili u radnom 
odnosu, a trajala je četiri mjeseca. U radnoj službi omladinci su 
polazili desetodnevni tečaj vojničke pred naobrazbe. 


Novom zakonskom odredbom o radnoj službi od 30. srpnja 
1941. ustanovljena je Državna časna radna služba u trajanju od go- 
dine dana. Njeni pripadnici korišteni su za razne vojne potrebe. 
Kako je to bila počasna služba prema hrvatskom narodu, u nju 
nisu imale pristupa osobe nearijskog podrijetla. Organizacija i 
vođenje Državne časne radne službe bili su povjereni Glavnom 
stožeru hrvatskog domobranstva. 


Kao posebna organizacija Domobranstva NDH, osnovana je 
Narodna zaštita, sa zadatkom sprečavanja i otklanjanja štetnih po- 
sljedica ratnih djelovanja i prirodnih nepogoda koje bi ometale 
privredu, promet i uopće normalni život stanovništva. U Minis- 
tarstvu domobranstva bio je fomiran poseban Odjel za Narodnu 
zaštitu, kojeg je pročelnik bio zapovjednik cjelokupne Narodne 
zaštite u NDH. 


Tržnica Dolac 
u Zagrebu 

GOSPODARSKE PRILIKE 


Osnovna obilježja 


Na području NDH određene gospodarske interese imale su i 
Njemačka i Italija. Sama ustaška promidžba naglašavala je da go- 
spodarski sustav NDH treba prilagoditi gospodarskom prostoru Nje- 
mačke i Italije. Zapravo, Nijemci su hrvatskoj državi namijenili 
zadaću da dopunjuje njemačko gospodarstvo i da Njemačku op- 
skrbljuje sirovinama koje su prijeko potrebne njenom gospodar- 
stvu, a sada - u ratno vrijeme - za vođenje rata. Dakako, Nje- 
mačka je bila zainteresirana i za radnu snagu koja u njemačkoj 
proizvodnji treba nadomjestiti sve veći broj mobiliziranih Nije- 
maca. U gospodarskom iskorištavanju NDH sudjeluje i Italija, pa 
je podjela Hrvatske demarkacijskom crtom između Njemačke i 
Italije uglavnom i napravljena prema njihovim interesima za is- 
korištavanje hrvatskih bogatstava. Za gospodarstvo NDH upra- 
vo je najznačajnija karakteristika da je ono ponajprije moralo 
udovoljavati znatnim obvezama prema svojim zaštitnicima - Nje- 
mačkoj i Italiji, koje su službeno nazivane saveznicama. 


Gospodarska podređenost NDH interesima Njemačke utvr- 
đena je privrednim sporazumom između dviju država, zaključe- 
nim sredinom svibnja 1941. Vlada NDH obvezala se da će naro- 
čito uzeti u obzir njemačke privredne interese, a među njima u 
prvom redu neograničeno iskorištavanje industrijskih sirovina. 
Tim sporazumom NDH je preuzela i obvezu da će snositi troško- 
ve njemačkih vojnih jedinica stacioniranih na svom području. S 
obzirom na privredne mogućnosti NDH, ta je obveza bila golem 
teret za hrvatsku državu. 


Ekonomski odnosi NDH i Italije temeljili su se na Rimskim 
ugovorima. Odmah nakon zaključivanja tih ugovora osnovano je 
posebno mješovito Gospodarstveno povjerenstvo. Karakteristično je 
da su se s Italijom zaključivali kratkoročni ugovori (obično na tri 
mjeseca), kojima su bili regulirani aktualni odnosi u sferi privre- 
de. To je očito bila posljedica nepovjerenja talijanske strane u 
ekonomske mogućnosti NDH. Inače, NDH je i prema Italiji preu- 
zela obvezu izdržavanja (opskrbe) talijanske vojske na svom po- 
dručju. Vlada NDH je stavljala na raspolaganje talijanskom voj- 

Milan Pavić: Pred tvornicom Chromos 1944. 


nom zapovjedništvu i određene iznose novca, koji su se utvrđi- 
vali svakog mjeseca. NDH je čak preuzela i obvezu opskrbe 
stanovništva u anektiranim područjima (Dalmacija), kao i vojnih 
snaga smještenih na tom području. Početkom 1942. Talijani su 
posebnim sporazumom dobili pravo sječe šuma u zonama u ko- 
jima su bile stacionirane njihove vojne jedinice. 

O izvršavanju gospodarskih obveza prema Njemačkoj i Itali- 
ji umnogome je ovisilo njihovo držanje prema vladi u Zagrebu i 
ocjena cjelokupne ustaške politike. No, u pogledu ekonomske 
politike i uopće privrednih odnosa s NDH, Berlin i Rim nisu bili 
suglasni, niti su imali jedinstvene planove, što je dodatno optere- 
ćivalo gospodarsko stanje i gospodarsku politiku hrvatske drža- 
ve. Svaka od dvije osovinske sile imala je svoje zahtjeve i nastoja- 
la ih je na svaki način ostvariti, pri čemu je odlučujuću ulogu 
imala nazočnost njihovih vojnih jedinica na teritoriju NDH. I jed- 
na i druga sila nastojale su što jače utjecati na privredne tokove 
Hrvatske i stvoriti uvjete za što povoljnije zadovoljavanje svojih 
interesa. Njemačka je, doduše, prilikom uspostave NDH izjavlji- 
vala da nema posebnih političkih pretenzija u tom dijelu Balka- 
na, ali je zato nastojala što jače sudjelovati u iskorištavanju priv- 
rednih potencijala Hrvatske. To je izazvalo nezadovoljstvo na ta- 
lijanskoj strani, pa je grof Ciano u studenom 1941. u svom 
dnevniku o stanju u NDH zapisao da danas više ne postoji talijan- 
sko-hrvatski, već naprotiv  talijansko-njemački problem. 


Nijemci su pak sa svoje strane za sve težu gospodarsku si- 
tuaciju u NDH glavnu krivnju prebacivali na Talijane. Glaise von 
Horstenau u ožujku 1942. u jednom svom izvješću kritički se os- 
vrće na situaciju u NDH i posebno na njene ekonomske odnose s 
Italijom. On procjenjuje da je iskorištavanje koje provode Talijani 
najteža prepreka za neku razboritu hrvatsku politiku. Glaise govori o 
pravoj pljački koju su Talijani bezobzirno razvili. Ipak je Ciano - 
utvrđujući da je Hrvatska predmet talijansko-njemačkog spora - 
u svom dnevniku zaključio da mi (misli na Njemačku i Italiju, op. 
a.) niti možemo, niti hoćemo, da zbog Hrvatske dođe do trzavica. Tali- 
jansko-njemačke suprotnosti i nesuglasice na području NDH u 
ekonomskoj sferi nisu ozbiljnije narušile odnose dviju velikih dr- 
žava, ali je zato dvostruki pritisak na hrvatsku ratom poremećnu 
privredu imao teških posljedica za Hrvatsku. 


Mada su prirodni uvjeti prostora kojega je obuhvaćala NDH 
pružali vrlo povoljnu podlogu za razvoj njenog gospodarstva, 
pretjerani zahtjevi Njemačke i Italije (posebno njihova zainteresi- 
ranost za isporuke boksita, željezne rudače, drva i žita, kao i za 
radnu snagu) prouzrokovali su hrvatskom gospodarstvu velike 
probleme. Međutim, probleme je izazivalo i unutarnje stanje u 
hrvatskoj državi, odnosno pojava antifašističkog pokreta i ras- 

plamsavanje građanskog rata. Zbog rušenja prometnica i ometa- 
nja prometa na gotovo svim cestama, ustaška vlast je sve teže 
osiguravala sirovine za vlastitu proizvodnju i opskrbu stanov- 
ništva, a trebala je podmirivati ugovorene obveze svojim savez- 
nicima. 





Bolnica Rebro u Zagrebu dovršena 1942. 


Organizacija gospodarskog života 


Jedno od ministarstava prve hrvatske državne vlade bilo je 
Ministarstvo narodnog gospodarstva. Dijelilo se u nekoliko odje- 
la: za financije, trgovinu, obrt, industriju, poljoprivredu. No već 
potkraj lipnja 1941. bilo je podijeljeno u tri ministarstva: Državna 
riznica, Ministarstvo za obrt, veleobrt i trgovinu te Ministarstvo 
seljačkog gospodarstva. 

Državna riznica (službeni naziv za Ministarstvo financija) je 
izrađivala državni proračun, utvrđivala poreze i carine, brinula 
0 državnim zajmovima, novčarstvu, katastru i državnoj imovini. 
Pod njenom izravnom upravom bila je Hrvatska državna banka 
kao emisijska ustanova. 


Ministarstvo za obrt, veleobrt i trgovinu u svojoj je nadležnosti 
imalo organizaciju privrede i nadzor nad njom. 


Ministarstvo seljačkog gospodarstva vodilo je brigu o poljodjel- 
stvu i njegovu unapređivanju, o stočarstvu, vinogradarstvu i vo- 
ćarstvu, te o posjedovnim odnosima na selu. 


I pored navedenih ministarstava, koja su imala točno utvr- 
đene nadležnosti u sektoru gospodarstva, u kolovozu 1941. usta- 
novljeno je i Državno gospodarstveno povjerenstvo. Zadaća mu je bi- 
la koordinacija i kontrola svih gospodarskih resora u NDH, po- 
sebno onih poslova koji su bili u vezi sa zahtjevima Nijemaca i 
Talijana na gospodarskom planu. Prema zakonskoj odredbi o Dr- 
žavnom gospodarstvenom povjerenstvu u njegovu sastavu su 
bili ministar domobranstva, državni rizničar, ministar obrta, ve- 
leobrta i trgovine, ministar vanjskih poslova, ministar Šumarstva 

irudarstva, ministar seljačkog gospodarstva, ministar prometa i 
javnih radova, predsjednik Hrvatskog privrednog vijeća i povje- 
renik Radničke komore u Zagrebu. Naknadno je u rad Državnog 
gospodarstvenog povjerenstva uključen i ministar udružbe, pa je 
u povjerenstvu bilo osam članova vlade. Broj članova Državnog 
gospodarstvenog povjerenstva u nekoliko se navrata mijenjao, 
ali su mu do kraja rata većinu činili ministri državne vlade. Po 
sastavu i po zadaći, koja mu je bila namijenjena, povjerenstvo je 
imalo posebnu važnost u gospodarstvu NDH. Na čelu mu je kao 
pročelnik bio vojskovođa Slavko Kvaternik, a kad je on uklonjen 
s vlasti u listopadu 1942., ono je privremeno prestalo djelovati, 
da bi u kolovozu 1943. bilo ponovno uspostavljeno. Od tada dje- 
luje do kraja NDH (pročelnici su mu bili najprije ing. Josip Balen, 
a zatim dr. Dragutin Toth). Državno gospodarstveno povjeren- 
stvo održavalo je sjednice dva do tri puta mjesečno, na kojima se 
raspravljalo o gospodarskim problemima države, posebno o pre- 
hrani stanovništva i cijenama, pa je ono djelovalo kao neka »eko- 
nomska vlada«. 

Gospodarski život NDH slijedio je model gospodarstva Nje- 
mačkog Reicha, a taj je bio usmjeren prema stvaranju novog gos- 
podarskog poretka. Osnovno obilježje tog poretka bilo je načelo 
upravljanog gospodarstva, a to je značilo snažno upletanje države u 
gospodarski život. Pristupilo se stvaranju stručnih zajednica, koje 
su trebale biti kopča između državnih vlasti i privrede. Osnova- 
ne su Hrvatska seljačka gospodarska zajednica, Zajednica za pro- 
met stokom i stočarskim proizvodima, Zajednica za perad i div- 
ljač i dr. Osnovane su i poslovne središnjice. Najvažnija među 
njima bila je Državna poslovna središnjica za zemaljske proizvo- 
de. Pojedinim odredbama uspostavljene institucije u praksi su 
slabo funkcionirale. Proklamirana uspostava novog gospodarskog 
poretka ostala je samo na proklamaciji i nije imala nikakvog uočlji- 
vog rezultata. Zato se zadovoljavanje osnovnih gospodarskih in- 
teresa osiguravalo ponajprije mjerama represije. 


Kuna - hrvatska novčanica 


U svibnju 1941. vlada NDH osnovala je Hrvatsku državnu 
banku, kojom je nastojala stvoriti privid gospodarske samostal- 
nosti. Uspostavljena je i vlastita novčana jedinica NDH pod nazi- 
vom kuna. Zamjena jugoslavenskih dinara za kune obavljala se 
postupno. Prve novčanice od 1000 i 100 kuna izdane su 26. svib- 
nja 1941. Kovani novac Kraljevine Jugoslavije od 10,20 i 50 dina- 
ra vrijedio je još do 31. siječnja 1942. Sitni kovani novac od 0,25 i 
0,50 dinara, te 1 i 2 dinara ostao je u upotrebi zaključno do 31. 
prosinca 1942. U odnosu na jugoslavensku dinarsku novčanicu 
kuna je zamijenjena u istoj nominalnoj vrijednosti (1:1). 


Za vrijednost hrvatske valute i njezinu stabilnost od poseb- 
nog je značenja bio njen odnos prema njemačkoj marki i talijan- 
skoj liri, jer se s Njemačkom i Italijom i vršio najveći dio trgovin- 
ske razmjene i uopće gospodarskih transakcija. Tečaj kune prema 
njemačkoj marki i talijanskoj liri u trenutku pojave hrvatske nov- 
čanice zadržan je u vrijednosti starog jugoslavenskog dinara pre- 
ma tim valutama. No, ubrzo se kuni vrijednost počela smanjiva- 
ti, na što je utjecalo više čimbenika. Padanju vrijednosti kune 
znatno je pridonijelo ponašanje Nijemaca i Talijana, koji su u pr- 
vim mjesecima svoje nabavke na području NDH plaćali dinari- 
ma iz jugoslavenskih blagajni koje su zaplijenili. K tome, nje- 

Novčanica od 1000 kuna izdana 26. svibnja 1941. 


mačka je vojska tiskala tzv. okupacijsku marku kao platežno 
sredstvo njemačkih vojnika, a Hrvatska državna banka je u kolo- 
vozu 1941. morala izvršiti zamjenu tog novca. S druge strane, 
ratno stanje koje se jačanjem partizanskog pokreta iz dana u dan 
pogoršavalo, te odnos Njemačke i Italije prema hrvatskom gos- 
podarstvu, smanjivali su gospodarske mogućnosti NDH, što je 
izazvalo rapidno padanje vrijednosti kune. Taj se proces prema 
kraju rata ubrzavao, pa je NDH zapadala u sve veću inflaciju (za- 
pravo hiperinflaciju). Prema raspoloživim podacima, početkom 
1945. u NDH je bilo u opticaju 150 milijardi kuna. Svakog mjese- 
ca NDH je izdavala novih 20 milijardi kuna. Od te svote tri četvr- 
tine trošile su se na izdržavanje njemačke vojske. 


Industrijska proizvodnja i rudarstvo 


Od gospodarskih grana u NDH najviše prihoda (ubranih iz- 
ravnim i neizravnim porezima) vlada je ubirala od industrije, a 
zatim od trgovine i obrta. Međutim, industrijska proizvodnja na 
području NDH neprestano se smanjivala, što je, dakako, utjecalo 
i na ostale gospodarske grane. Tome su pridonijeli mnogi razlozi: 
smetnje izazvane travanjskim ratom, sve osjetnije pomanjkanje 
sirovina, nestašica radne snage i stručnog osoblja, poremećaji u 
prometu nastali diverzijama četnika i partizana, postupni gubi- 

tak nadzora nad mnogim dijelovima državnog teritorija, te naj- 
zad i smanjivanje zanimanja za ulaganje kapitala u industrijsku 
proizvodnju. Prema nekim podacima, u NDH, na početku njezi- 
na postojanja, bilo je 1600 industrijskih poduzeća sa 2236 pogo- 
na. Od toga je najviše otpadalo na drvnu industriju - 20,30%, a 
na metalnu industriju tek 5,37%. Nema točnih podataka o vrijed- 
nosti proizvodnje i broju zaposlenih radnika, ali mnogi pokaza- 
telji upućuju na stalnu tendenciju pada. 


Što se tiče udjela kapitala u proizvodnim poduzećima, u 
NDH su postojale inokosne tvrtke, dionička društva i državna 
poduzeća. No, na državna poduzeća otpadalo je samo 2,82% po- 
gona. Sama vlada NDH pokazivala je najveći interes za one gos- 
podarske grane koje su imale posebnu važnost u ratnom stanju. 
Glavnina kapitala pripadala je dioničkim društvima. Ona su bila 
najviše zastupljena u građevinskoj, drvnoj i tekstilnoj proizvod- 
nji te u metalskoj i kemijskoj. Prema službenoj statistici, sredi- 
nom 1941. u NDH je bilo 718 dioničkih društava. 


U industriji zatečenoj u NDH, u trenutku njezina nastanka, 
bio je zastupljen i inozemni kapital. Najveće udjele stranog kapi- 
tala u industriji na području NDH imale su švicarska, SAD, Nje- 
mačka i Velika Britanija. Među strance koji su imali udjela u ka- 
pitalu uvršteni su i Srbi. Na osnovi podataka o strukturi osoba 
po nacionalnosti u dioničkim društvima, službeni podaci su is- 
kazivali da Hrvata u njima ima oko 50%, pa se iz toga izvodi 
zaključak da se gospodarstvo zatečeno na području NDH nalazi 
u nehrvatskim rukama. Zato su ustaške vlasti zagovarale potrebu 
što ubrzanijeg procesa otpadanja nenacionalnih elemenata i predaju 
gospodarskih poduzeća u hrvatske posebničke ili državne ruke. Uz 
to se osobito radilo na uklanjanju Srba kao nenarodnih i Židova 
kao nearijskih elemenata. 


Jedan od važnih čimbenika gospodarske nestabilnosti NDH 
bio je pad rudarske proizvodnje. Rudnici željeza i ugljena u Bos- 
ni stalno su smanjivali proizvodnju. Do jeseni 1943. mnogi su 
potpuno prestali s proizvodnjom. Bila je to posljedica djelovanja 
partizanskih snaga koje su svoje djelovanje u to vrijeme prenijele 
u Bosnu. Tada su bile uništene i željezare u Zenici i VareŠu te so- 
lane kraj Tuzle. 

Izvoz radne snage 


Početkom svibnja 1941., kada su se sklapali prvi gospodarski 
sporazumi između NDH i Njemačke, dogovoreno je da se iz Hr- 
vatske uputi u Njemačku oko 55.000 radnika različitih zaniman- 
ja, od poljoprivrednih i šumskih radnika do obrtnika i rudara. I 
doista, već potkraj lipnja upućena je prva grupa od 20.000 radni- 
ka, a zatim su u narednim tjednima i mjesecima odlazile nove 
grupe. Nijemci su pri tome stalno povećavali svoje zahtjeve (u li- 
stopadu 1941. čak su tražili 150.000 radnika). Vlada NDH je upo- 
zoravala da odlazak tolike radne snage prouzrokuje vidljivo po- 
manjkanje radnika u pojedinim granama hrvatske privrede. No, 
takva upozorenja nisu nailazila na razumijevanje. Dapače, doga- 
đalo se da je njemačka vojska bez znanja ustaških vlasti odvodila 
u Njemačku grupe radnika različite životne dobi. Inače, radna 
snaga u Njemačkoj dobivala je samo nužni smještaj (logorsko 
stanovanje) i prehranu. Vlada NDH trebala je obiteljima radnika 
na radu u Njemačkoj isplaćivati određenu naknadu, ali to se - 
zbog općenito lošeg gospodarskog stanja Hrvatske - obavljalo 
neredovito i nedovoljno organizirano. 


U veljači 1943. došlo je do sklapanja novog sporazuma, ko- 
jim je utvrđeno daljnje upućivanje radne snage iz NDH u Nje- 
mačku. Prema procjeni vlade NDH u siječnju 1944. u Njemačkoj 
je bilo oko 180.000 radnika s područja Hrvatske. Odlazak radne 
snage u Njemačku nastavio se do prvih mjeseci 1945. 


Radna snaga, upućena iz NDH u Njemačku, dijelila se u ne- 
koliko kategorija: dobrovoljci, radnici upućeni iz sabirnih logora 
preko Državne iseljeničke službe s ugovorima, radnici koje je 
uputio UNS, radnici koje je odvela njemačka vojska ili organiza- 
cija Todt, ratni zarobljenici s područja NDH, radnici upućeni kao 
rezervisti na temelju vojnih poziva. Izvozom radne snage NDH 
je znatno pridonosila njemačkom gospodarskom potencijalu i 
naporima za vođenje rata, ali na vlastitu štetu. 


Prehrana stanovništva 


Ratne prilike nepovoljno su se odrazile na prehranu stanov- 
ništva. Količina prehrambenih proizvoda bila je u stalnom opa- 
danju. Zivežne su namirnice bile racionirane i uvedena je njiho- 

va podjela (na aprovizacijske bonove). Prema službenim podaci- 
ma, u godini 1942. znatno su se smanjile površine zasijane žitari- 
cama u odnosu na godinu 1941., a taj se proces nastavio i u nared- 
nim godinama. K tome su se kao uzroci teških prilika u opskrbi 
stanovništva navodili zakašnjenje u prikupljanju viškova žetve 
te raskorak između cijena po kojima se pri otkupu žito plaćalo 
proizvođačima i onih po kojima se prodavalo potrošačima. Me- 
đutim, razlozi su bili dublji. Pojedini dijelovi države bili su izvr- 
gnuti akcijama partizana, pljački i pustošenjima, a neki su bili ot- 
rgnuti od državne cjeline, što je sve sprječavalo organizaciju pro- 
izvodnje žitarica (kao i drugih kultura značajnih za prehranu). 


Za žetvu 1942. izvršene su opsežne pripreme. Prikupljanje 
žitarica bilo je preneseno na velike župe. Svaka je župa bila za- 
dužena za određenu količinu žita. Upućen je i apel seljacima iz 
žitorodnih krajeva da predaju viškove. Akcija se trebala obavljati 
isključivo pod nadzorom velikih župana. Kako su žitna polja u 
mnogim krajevima bila ugrožena, seljaci su se ustručavali na njih 
izlaziti bez oružane pratnje. Zato je u pomoć bila pozvana i vojska. 


Slično je bilo i sa žetvom godine 1943. Opće prilike se nisu 
mijenjale na bolje. Dapače, u odnosu na prethodnu godinu, one 
su se pogoršale. Ministar unutarnjih poslova Andrija Artuković 
utvrdio je potkraj srpnja veoma teško stanje oko sakupljanja žet- 
ve. Zbog toga su bile ponovno angažirane vojne jedinice, osobito 
na području Bjelovara, Osijeka, Petrinje, Bijeljine, Brčkog, Banja 
Luke, a i drugdje. Nedostatak žita vlada NDH je nastojala na- 
doknaditi nabavkama iz savezničkih država (kao npr. uvozom 
kukuruza iz Rumunjske), ali te akcije nisu bitno izmijenile stanje. 


Međutim, nije se radilo samo o žitaricama, već i o drugim ar- 
tiklima, posebno o krumpiru i grahu, pa stočarskim proizvodima 
i masti. Neprilikama u prehrani stanovništva mnogo su pridoni- 
jele i osovinske vojske na području NDH. One su posebno ugro- 
žavale stočarstvo i opskrbu stočnim proizvodima. U izvješću mi- 
nistra Josipa Balena iz prosinca 1943. ocrtava se težak položaj go- 
spodarstva NDH. U njemu se kaže: ...Naša država nikako ne može 
doći u položaj, da bi mogla proizvoditi i prevoziti ona dobra, za čiju pro- 
izvodnju i prijevoz ima najbolje preduvjete. Ona se ne može nikako gos- 
podarski opraviti i ojačati u tolikoj mjeri, da bi proizvodnja i prijevoz 
barem i približno odgovarali istinskim mogućnostima našeg narodnog 

gospodarstva. No i tim nije položaj sasvim označen. On se iz dana u 
dan sve više pogoršava. 

Stari Dolac Vladimira Kirina na poštanskoj marki izdanoj 12. IX. 1943. 
u povodu III. filatelističke izložbe u Zagrebu 

Nadbiskup zagrebački Alojzije Stepinac s predstavnikom Svete Stolice u Zagrebu 
Giuseppeom Ramirom Marconeom 


Država 125 
VJERSKE ZAJEDNICE 


Katolička crkva 


Položaj Katoličke crkve u Kraljevini Jugoslaviji bio je takav 
da su vrhovi Crkve i visoki kler bili zbog mnogo čega nezado- 
voljni. Naime, ustavna načela o ravnopravnosti vjera u jugosla- 
venskoj državi često su bila izigravana. Kako je u bivšoj Kraljevi- 
ni Srbiji pravoslavlje bilo državna vjera, a Srpska pravoslavna cr- 
kva državna crkva, ta je crkva i u zajedničkoj državi - unatoč 
proklamiranoj vjerskoj ravnopravnosti - imala privilegiran polo- 
žaj. Državna je vlast vodila velikosrpsku politiku, znatno se osla- 
njajući i na Srpsku pravoslavnu crkvu. To je pravoslavlju davalo 
posebnu poziciju. Ono se izjednačavalo sa srpstvom, a srpstvo s 
državom. Nasuprot tome, Katolička crkva je bila i crkva Hrvata 
koji su vodili upornu borbu protiv velikosrpske hegemonije. Za- 
to su beogradski režimi s nepovjerenjem gledali na Katoličku cr- 
kvu i katoličku crkvenu hijerarhiju. Došlo je to do izražaja i prili- 
kom pokušaja zaključenja konkordata između Kraljevine Jugos- 
lavije i Vatikana sredinom tridesetih godina, kada se nije uzimalo 
u obzir mišljenje hrvatskog crkvenog vodstva. Katolički tisak ot- 
voreno je iskazivao nezadovoljstvo s postojećim položajem Cr- 
kve i sve se izrazitije vezivao uz hrvatski nacionalni pokret, a po- 
stupno izražavao i sve veću naklonost politici potpune hrvatske 
nezavisnosti. 


Kada je proglašena Nezavisna Država Hrvatska, zagrebački 
nadbiskup dr. Alojzije Stepinac posjetio je Slavka Kvaternika, a 
zatim i poglavnika dr. Antu Pavelića po njegovu dolasku u Zag- 
reb. Sam posjet visokog crkvenog predstavnika nositeljima nove 
vlasti nije još govorio o odnosu Crkve prema njoj. Naime, Crkva 
je redovito kontaktirala s onima koji stvarno imaju vlast na odre- 
đenom području radi svoje pastoralne misije i zaštite vjernika. 
Ipak, vrh Katoličke crkve u Hrvatskoj, u odnosu na predhodno 
stanje i položaj Crkve u bivšoj državi, pozdravio je pojavu nove 
države, kako to nepobitno proizlazi iz poslanice nadbiskupa Ste- 
pinca, objavljene potkraj travnja 1941. 


Obraćajući se tom poslanicom katoličkim svećenicima u NDH, 
Stepinac im je uputio poziv na uzvišeni rad oko čuvanja i unaprede- 

nja hrvatske države. U nastavku nadbiskup kaže: Mi vjerujemo i 
očekujemo da će Crkva u uskrsloj Državi Hrvatskoj moći u punoj slobo- 
di naviještali neoborive principe vječne Istine i Pravde. 


Od ostalih visokih crkvenih dostojanstvenika naglašenu po- 
dršku NDH i poglavniku iskazivao je sarajevski nadbiskup dr. 
Ivan Šarić. U svom pozdravu Paveliću on je posebno istakao da 
je s osnutkom NDH Pavelić donio slobodu i nezavisnost hrvatskom 
narodu Bosne i Hercegovine. 


Spomenuta Stepinčeva poslanica bila je osnovica za utvrđi- 
vanje odnosa između Katoličke crkve i Nezavisne Države Hrvat- 
ske. Crkva je imala dovoljno razloga da održava dobre odnose s 
državom. Dakako, i ustaške su vlasti nastojale oko što čvršće su- 
radnje s Crkvom, znajući koliki je njezin utjecaj na Široke slojeve 
pučanstva. Lojalnost legitimnih predstavnika Katoličke crkve bi- 
la je dobro prihvaćena od ustaških čelnika, posebno zbog vanj- 
skopolitičkog položaja NDH. Naime, ustaški je vrh ulagao napo- 
re da dobije priznanje Vatikana i tu mu je trebala pomoć hrvat- 
skog crkvenog vodstva. To bi priznanje, smatralo se, pridonijelo 
učvršćivanju međunarodne pozicije NDH i bilo zalog i jamstvo 
njezinu opstanku. Pavelić je u tom smislu dobio podršku crkve- 
nih dostojanstvenika, pa je od crkvenog vrha u Vatikan bila i 
upućena konkretna preporuka da prizna NDH. Stepinac je već 
potkraj travnja 1941. upoznao Pavelića da je poduzeo korake da dođe 
do prvog kontakta između Sv. Stolice i Nezavisne Države Hrvatske. 
Papa Pio XII. je uzvratio da inicijativa za uspostavljanje diplo- 
matskih odnosa treba doći od vlade NDH, pa je Pavelić u svibnju 
1941. i uputio pismo papi, u kojem izražava duboku vjernost Sv. 
Stolici i moli priznanje NDH. Međutim, Vatikan je NDH priznao 
samo de facto, a ne i de iure. 


U srpnju 1941. u Zagrebu je održana prva konferencija kato- 
ličkih biskupa u Nezavisnoj Državi Hrvatskoj. Po završetku kon- 
ferencije biskupi su bili primljeni kod poglavnika Pavelića, pa 
mu je tom prilikom nadbiskup Stepinac u pozdravnoj riječi izja- 
vio da ga biskupi posjećuju kao legitimni predstavnici crkve božje u 
NDH s obećanjem iskrene i lojalne suradnje za bolju budućnost naše 
domovine. Takva je izjava kasnije bila protumačena kao otvorena 
podrška ustaškom režimu, premda je ona mogla značiti i samo 
iskazivanje korektnog odnosa Crkve prema novoj vlasti. Jer cr- 

kveni vrh na čelu s nadbiskupom Stepincem u narednim je zbi- 
vanjima imao i zamjerki na postupke ustaškog režima, pa ih je u 
više navrata dostavio i samom Poglavniku. 


Zauzimanje nadbiskupa Stepinca za ljude koji su ustaške 
vlasti progonile ko državne neprijatelje (naročito Židove i Srbe) 
Pavelić nije podnosio, pa je svoju netrpeljivost prema nadbisku- 
pu na određeni način i iskazivao (npr. nepozivanjem Stepinca u 
protokolarnim prigodama kad je nazočnost predvodnika Crkve 
bila očekivana). 


No bez obzira na stav visokih crkvenih dostojanstvenika i 
njihovih službenih kontakata s nositeljima vlasti, mnogi svećeni- 
ci (iz redova višeg i nižeg klera) zdušno su podržali tu vlast ili su 
se barem mirili s ustaškom politikom. I neke katoličke organiza- 
cije (Križari, Domagoj) iskazivale su podršku novoj vlasti, pa nije 
bio rijedak slučaj da su upravo neki njihovi članovi bili prvi 
predvodnici ustaških organizacija. (Tako je npr. predsjednik Veli- 
kog križarskog bratstva dr. Feliks Niedzielsky postao zapovjed- 
nik Ustaške mladeži.) A pojedini katolički vjersko-odgojni zavodi i 
škole uključili su se u političko usmjeravanje omladine u NDH u 
ustaškom duhu. 


U odnosima Katoličke crkve u Hrvatskoj i ustaške vlasti pos- 
tavilo se kao posebno važno pitanje pokrštavanje Srba. Nasuprot 
tvrdnjama da je ustaška politika pokatoličavanja Srba vršena u 
suglasju s vrhovima klera zapisnici Biskupske konferencije, odr- 
žane u studenome 1941, pokazuju da su se katolički biskupi opi- 
rali ustaškim pritiscima za nasilno pokatoličavanje pravoslavaca. 
U rezoluciji Biskupske konferencije kaže se: U Katoličku crkvu mo- 
gu se primiti samo oni, koji bez svake sile, potpuno slobodnom voljom 
prelaze iz unutarnjeg uvjerenja o istinitosti katoličke vjere i koji su u 
cjelosti udovoljili crkvenim propisima. Tom je formulacijom izražen 
stav hrvatskih biskupa protiv svakog nasilnog i masovnog pokr- 
štavanja Srba, koje su u to vrijeme provodile ustaške vlasti. Bis- 
kupi su odbijali i ustaške naredbe da pravoslavni ne smiju biti 
primljeni među grkokatolike. Naime, Vatikan je sredinom listo- 
pada 1941. u uputama Biskupskoj konferenciji savjetovao da se 
oni koji se žele obratiti upute na grkokatoličke župe. Biskupi su se 
uopće usprotivili miješanju države u vjerske prijelaze. Posebno 
su zamjerali što se ruše pravoslavne crkve. U skladu sa stavom 

Biskupske konferencije, sam zagrebački nadbiskup izdao je službe- 
nu okružnicu u kojoj ističe crkvene zakone po kojima nitko ne 
smije biti primljen u Katoličku crkvu dok nije uvjeren da to sam 
posve sigurno želi. Odmah zatim nadbiskup Stepinac je uputio 
svećenicima i povjerljivu instrukciju u kojoj ih upućuje: Kad dođu 
k vama osobe židovske ili pravoslavne vjeroispovijesti, koje se nalaze u 
smrtnoj opasnosti, pa zažele konvertirati na katolicizam,, primite ih, da 
spasite ljudske živote... Uloga je i zadaća kršćana u prvom redu spasiti 
ljude. Takav stav vodstva Crkve nije odgovarao ustaškoj vlasti i 
izazvao je njeno određeno nezadovoljstvo, iako se ono nije javno 
očitovalo. No, godine 1942. ustaški će vrh i sam uvidjeti proma- 
šaj svoje politike prema pravoslavcima, pa će prići drugačijem 
rješenju. 

Kada je riječ o odnosima nadbiskupa Stepinca i ustaške vlas- 
ti, valja podsjetiti i na pismo koje je nadbiskup uputio poglavni- 
ku Paveliću u veljači 1943. Zgražajući se nad onim Što se događa 
u Jasenovcu, Stepinac u pismu poručuje Paveliću: ...Čitav jaseno- 
vački logor je sramotna ljaga za Nezavisnu Državu Hrvatsku. 


Hrvatska pravoslavna crkva 


Prema popisu stanovništva iz 1931., u granicama NDH bilo 
je 6,042.306 stanovnika, a od toga 1,845.340 (ili 30,5%) pravoslav- 
nih. Pravoslavno stanovništvo u najvećem su broju činili Srbi, a 
tek u vrlo ograničenom broju pripadnici drugih nacionalnosti - 
Rusi, Ukrajinci, Makedonci, Bugari i dr. U bivšoj Kraljevini Jugo- 
slaviji svi pravoslavni vjernici bili su pripadnici Srpske pravos- 
lavne crkve. Propašću jugoslavenske države i uspostavom NDH, 
na teritoriju NDH prestala je nadležnost Srpske pravoslavne cr- 
kve, pa je pravoslavno žiteljstvo u NDH ostalo bez crkvene orga- 
nizacije. K tome su službeni stav i praksa ustaške vlasti u odnosu 
na Srbe pravoslavce bili krajnje negativni. 


Ministarskom naredbom od 18. srpnja 1941. dokinut je naziv 
srpskopravoslavna vjera, s obrazloženjem da taj naziv nije u suglas- 
nosti s novim državnim ustrojstvom. Naziv srpskopravoslavna vje- 
ra zamijenjen je nazivom grčkoistočna vjera, koji se upotrebljavao 
prije godine 1918. S danom 5. prosinca 1941. ukinut je na pod- 
ručju NDH i julijanski kalendar, te je za grčkoistočnu crkvu uve- 
den gregorijanski. (To je naređeno Zakonskom odredbom od 4. 





Mitropolit Hrvatske pravoslavne crkve Germogen kod A. Pavelića 


prosinca 1941.) Istodobno je uslijedila i akcija prisilnog prekršta- 
vanja Srba pravoslavaca na katoličku vjeru. 


Nasuprot univerzalnim religijama, koje nisu vezane za poje- 
dine nacije (takva je Katolička crkva), u pravoslavlju nema jedin- 
stvene crkvene organizacije. Pošto su na balkanskom prostoru 
stvorene nacionalne države, na njihovom su se teritoriju formira- 
le i autokefalne crkve (tj. nezavisne crkve, koje same sobom up- 
ravljaju). One su se osamostalile od Carigradske patrijaršije. Ta- 
ko su - uz već ranije osamostaljenu Rusku pravoslavnu crkvu - 
nastale Grčka pravoslavna crkva, Rumunjska pravoslavna crkva, 
Bugarska pravoslavna crkva, Albanska pravoslavna crkva i Sr- 
pska pravoslavna crkva. Poslije uspostave NDH, zbog vezivanja 
pravoslavlja uz državu, organizaciju nad pravoslavnima u NDH 
nije mogla zadržati crkva izvan njenih granica, tj. Srpska pravos- 
lavna crkva. Dakako, da su to diktirali i politički razlozi, jer su 
pravoslavni u NDH bili u najvećoj mjeri Srbi. Sam poglavnik Pa- 
velić je u Hrvatskom državnom saboru 28. veljače 1942. izjavio: 
U pravoslavlje ne dira nitko, ali u hrvatskoj državi ne može biti srpske 
pravoslavne crkve. Kažem još jednom - ne može biti srpske, a ne može 
biti ni grčke pravoslavne crkve. Zašto? Zato, jer su svugdje na svijetu 

pravoslavne crkve nacionalne crkve. Srpska pravoslavna crkva je dio sr- 
pske države Srbije. HijerarhiČki je Srpska pravoslavna crkva vođena po 
državnoj vlasti Srbije... To može biti u Srbiji, možda je to moglo biti i u 
bivšoj, nesretnoj Jugoslaviji, ali u hrvatskoj državi to ne može i neće bi- 
ti. Iz tako formuliranog stava jasno proizlazi riješenost ustaške 
vlasti ne samo da ne tolerira, nego da ni ne prizna na teritoriju 
NDH Srpsku pravoslavnu crkvu, koja je autokefalna pravoslav- 
na crkva Srbije. No, Pavelić je u nastavku svog govora rekao: Ali 
ako crkvena organizacija nije internacionalna (a takva je npr. Kato- 
lička crkva, op. a.), ako je partikularna, onda može biti samo nacional- 
na hrvatska, onda može biti samo takva, koja u svome duhovnom životu 
vrši i uživa potpunu duhovnu slobodu, slobodu savjesti, ali u svim dru- 
gim stvarima mora biti pod nadzorom hrvatske države i njezinih oblas- 
ti. Time je Pavelić, zapravo, najavio da problem pravoslavlja u 
NDH namjerava riješiti u jednom izvansrpskom, hrvatskom ok- 
viru priznanjem autokefalne domaće pravoslavne crkve. 


U ožujku 1942., na osnovi Pavelićeve direktive i u Saboru iz- 
rečenog stava, počelo se raspravljati o osnivanju posebne pravos- 
lavne crkve u Nezavisnoj Državi Hrvatskoj. Vlasti NDH nisu 
htjele neposredno razgovarati s predstavnicima Srpske pravos- 
lavne crkve kojoj su pravoslavci u Hrvatskoj do tada pripadali, 
tj. mitropolitom Josifom. (Srpskog patrijarha Gavrila Nijemci su 
nakon okupacije Srbije odveli u internaciju, pa je Sinod Srpske 
pravoslavne crkve za zamjenika patrijarha izabrao skopskog 
mitropolita Josifa Cvijovića). Zato je veza sa Srpskom pravoslav- 
nom crkvom uspostavljena preko posrednika Miloša Obrkneže- 
vića, ranijeg dugogodišnjeg službenika i pravnog savjetnika Srp- 
ske pravoslavne crkve u Sremskim Karlovcima. Njega je u fun- 
kciji pregovarača tri put primio i sam Pavelić. U tim susretima 
raspravljen je prijedlog Ustava Hrvatske pravoslavne crkve, izrađen 
prema predlošku Ustava Srpske pravoslavne crkve zamjenjivanjem 
naziva države, državne vlasti i nacionalnosti. Zatim je rasprav- 
ljen i prijedlog kandidata koji bi preuzeli najviša mjesta u crkve- 
noj hijerarhiji. Objavljena je Zakonska odredba o Hrvatskoj pravos- 
lavnoj crkvi, a konačno njezino ustrojstvo završeno je do početka 
lipnja 1942. Ustav Hrvatske pravoslavne crkve stupio je na snagu 6. 
lipnja godine 1942. 


Organizacija Hrvatske pravoslavne crkve, prema njenom Us- 
tavu, bila je autokefalna i episkopalna. Njezini crkveni i samoup- 

ravni organi bili su Patrijarh, mitropolit zagrebački, Sveti arhije- 
rejski sabor, veliki crkveni sud, episkopi, arhijerejski namjesnici, 
parosi i crkveno-općinski upravni odbori. U upravnom pogledu 
Hrvatska pravoslavna crkva se dijelila na eparhije, arhijerejska 
namjesništva i parohije. 


Na čelo Hrvatske pravoslavne crkve postavljen je mitropolit 
Novomoskovski Germogen. (Germogen je bio rodom iz Kubana, 
nekada profesor bogoslovlja u Saratovu, u vrijeme Prvog svjet- 
skog rata izabran za arhiepiskopa Jekaterinoslavskog i mitropoli- 
ta Novomoskovskog, u vrijeme revolucije napustio je Rusiju, bo- 
ravio je neko vrijeme u Grčkoj na Atosu, zatim je došao u Kralje- 
vinu SHS i smjestio se u manastir Hopovo u Srijemu.) Po Ustavu 
Hrvatske pravoslavne crkve na njezinu čelu trebao je biti patrija- 
rh postavljen i posvećen u suglasnosti s veseljenskim patrijar- 
hom u Carigradu. No, kako zbog ratnih prilika to nije bilo mogu- 
će izvesti, Germogen je došao na čelo Hrvatske pravoslavne cr- 
kve u dostojanstvu mitropolita, dok je procedura za ustoličenje 
patrijarha bila odgođena za normalnije prilike. O Ustavu Hrvatske 
pravoslavne crkve i imenovanju mitropolita Germogena bio je oba- 
viješten patrijarh Srpske pravoslavne crkve u internaciji Gavrilo 
Dožić i njegov zamjenik mitropolit Josif Cvijović. Patrijarh Gav- 
rilo je bio suglasan s izborom Germogena kao glavara Hrvatske 
pravoslavne crkve. 


Ustoličenje mitropolita Hrvatske pravoslavne crkve Germo- 
gena obavljeno je 7. lipnja 1942. u pravoslavnoj Crkvi Svetog Pre- 
oraženja u Zagrebu. Kao predstavnici vlasti ceremoniji su prisus- 
tvovali predsjednik Hrvatskog državnog sabora Marko Došen, 
te ministar seljačkog gospodarstva Jozo Dumandžić i zagrebački 
gradonačelnik Ivan Werner. Tom je prilikom ministar Duman- 
džić održao govor i pročitao odredbu poglavnika Pavelića o ime- 
novanju Germogena za mitropolita Hrvatske pravoslavne crkve 
sa sjedištem u Zagrebu. 


Prema Ustavu Hrvatske pravoslavne crkve, bile su organizirane 
zagrebačka mitropolija, brodska, sarajevska i bosansko-petrovač- 
ka eparhija. Na upražnjene parohije upućeni su mladi pravoslav- 
ni svećenici iz Srijema. S obzirom na nedovoljan broj svećenika, 
ubrzan je završetak školovanja bogoslova koji su bili pred zavr- 
šetkom studija, pa su i oni upućeni u parohije po NDH. Njihov 

razmještaj bio je u isključivoj nadležnosti hijerarhije Hrvatske 
pravoslavne crkve. Tada se počeo tiskati list Glas pravoslavlja te 
Pravoslavni kalendar i knjižice molitava u kojima nije bilo poli- 
tičkih tekstova. Inače, valja napomenuti, da su vrijedni crkveni 
predmeti (ikone, ikonostasi) i namještaj iz oštećenih ili porušenih 
pravoslavnih crkava sklonjeni, zaštićeni i sačuvani u Muzeju za 
umjetnost i obrt (brigom njegova osoblja). 


Stvaranje Hrvatske pravoslavne crkve označilo je određeni 
zaokret ustaškog režima ne samo u vjerskoj politici, nego i u Ši- 
rem političkom odnosu prema Srbima. Cilj je bio stvaranje nove, 
tolerantnije atmosfere i uvjeta za otupljenje sukoba i neprijatelj- 
stva s najvećom manjinskom nacionalnom skupinom u NDH. 
Poslije osnivanja Hrvatske pravoslavne crkve formirane su tije- 
kom 1943. tzv. Dora pukovnije (domobranski radni pukovi), na 
prostoru svakog zbornog područja po jedna. U njih su pozvani 
ponajprije pravoslavni građani NDH. 


Islamska vjerska zajednica 


Stav prema muslimanima u Bosni i Hercegovini ustaški pok- 
ret je zauzeojoš u emigraciji prije stvaranja NDH. Naime, Bosna i 
Hercegovina je zauzimala važno mjesto u koncepciji buduće hr- 
vatske države kao njezin sastavni dio. U ustaškom programu se 
isticalo da su Bosna i Hercegovina najvećim dijelom nastanjene 
hrvatskim pučanstvom te da su muslimani po nacionalnoj pri- 
padnosti Hrvati, koji moraju biti uključeni u hrvatsku državu. Te 
su teze prihvatili i pojedini muslimanski intelektualci, posebno 
oni koji su studirali na fakultetima Zagrebačkog sveučilišta. Je- 
dan od prvaka ustaškog pokreta, Mile Budak, u svojoj knjizi Hr- 
vatski narod u borbi za samostalnu Hrvatsku (objavljenoj u emigraci- 
natrunjeni Hrvati. U dokazivanje teze o hrvatstvu muslimana us- 
taše su se pozivale i na Starčevića, koji je u jednom svom spisu 
pisao: Muhamedovci Bosne i Hercegovine s turskom, muhamedanskom 
pasminom ne imaju ništa; oni su hrvatske pasmine, oni su najstarije i 
najčistije plemstvo, što ga Europa ima. 


Pri stvaranju NDH u njezin sastav ušla je i Bosna i Hercego- 
vina. Muslimani, koji su u hrvatskoj državi nastanjivali njezin 
središnji dio, tada su isticani kao jedno od glavnih konstitutivnih 





Meštrovićev Umjetnički paviljon u Zagrebu pretvoren u džamiju 


uporišta nove države. Kao Hrvati oni čine - naglašavano je - je- 
dinstvo s ostalim Hrvatima i dijele njihovu sudbinu. Zbog toga je 
ustaški vrh poduzimao odredene mjere s ciljem potpune kroati- 
zacije Bosne i Hercegovine, a u te mjere je bila uključena i politi- 
ka prema bosanskim Srbima. U dokazivanju hrvatstva muslima- 
na posebno značenje se pridavalo vjerskoj komponenti, odnosno 
afirmaciji Islamske vjerske zajednice. Pri tome se posebno tumačila 
uloga islama u konstituiranju hrvatstva. Prema tvrdnjama us- 
taških ideologa, islam je bio ona snaga koja je kroz burnu hrvat- 
sku povijest očuvala iskonsku hrvatsku krv, koja je osnovica jedin- 
stvene hrvatske nacionalne svijesti Hrvata i muslimana. Poslije 
prodora Turaka Hrvati su u Bosni i Hercegovini primili islam, 
ostajući i dalje Hrvati. Tok hrvatstva nije prekinut, već je u novom 

duhu nastavljen u islamu... - pi- 
sao je list Ustaša u povodu pr- 
vog bajrama u Nezavisnoj Dr- 
žavi Hrvatskoj. 

S ciljem privlačenja vrho- 
va Islamske vjerske zajednice, 
poglavnik Pavelić se izjašnja- 
vao za definiranje vjersko-pros- 
vjetne autonomije, o čemu je na- 
javio i izradbu zakonske od- 
redbe. U lipnju 1941. osnovano 
je u Sarajevu povjerenstvo sas- 
tavljeno od Šerijatskih vjerskih 
stručnjaka, koje je već u mjese- 
cu srpnju predalo poglavniku 
Nacrt islamskog zakona i ustava. 
A ministar bogoštovlja i nasta- 





Da bi iskazao posebnu počast ve Mile Budak u kolovozu 
muslimanskom pučanstvu, Pavelić se 1941. izjavljuje kakoje duboko 
slikao sfesom na glavi uvjeren da će u najkraćem vre- 


menu svaki musliman i u najza- 
bitnijem seocu osjetiti da je sada njegova vjera potpuno zaštićena od na- 
padaja s bilo koje strane, jer mi smo država dviju vjera - islamske i ka- 
toličke, koje su apsolutno ravnopravne i koliku autonomiju bude imala 
jedna, imat će je i druga. 


Spomenuto povjerenstvo bilo je ponovno aktivirano u rujnu 
1942. sa zadaćom izradbe Zakonskog nacrta o Islamskoj vjerskoj za- 
jednici u NDH. 


Da bi još jače naglasio svoju naklonost prema Islamskoj vjer- 
skoj zajednici i dao vidljivu potvrdu značenja kojeg joj pridaje, 
ustaški je vrh u kolovozu 1941. donio odluku o gradnji džamije u 
Zagrebu. 


Nije se, međutim, pristupilo gradnji nove zgrade, već je u 
džamiju pretvoren dotadašnji Muzej likovnih umjetnosti Ivana 
Meštrovića (nalazi se na današnjem Trgu žrtava fašizma). Oko 
okružnog zdanja postojeće građevine bila su podignuta tri mina- 
reta i izvršeno određeno unutarnje preuređenje. Džamija u Zag- 
rebu bila je otvorena u kolovozu 1944. 


Država 135 


KULTURNI ŽIVOT 


Uspostavom NDH došlo je do velikih promjena na području 
kulturnog života, kojemu su nove vlasti posvećivale veliku po- 
zornost. Na području kulture trebalo je - kako su to objašnjavali 
ustaški dužnosnici - izvršiti duhovni, moralni i intelektualni pre- 
vrat u smislu stvaranja i preoblikovanja novih ljudi. Trebalo je - tvr- 
dili su - izvršiti unutarnju obnovu NDH, kako bi se hrvatska kul- 
tura oslobodila negativnih utjecaja kojima je bila izvrgnuta u 
prethodnom razdoblju. Posebna pozornost posvećivala se kul- 
turnim institucijama, kojima je bila namijenjena uloga glavnih 





Lovro Matačić dirigira Berlinskom filharmonijom u Zagrebu 
(Iz knjige Zagreb 1941-1945. Darka Sagraka, 1995.) 

Izlog knjižare na Preradouićevu trgu u Zagrebu s novim brojem 
Hrvatske revije 1942. 


promicatelja nacionalne svijesti i ideološke preobrazbe u duhu 
ustaških načela. 


O cjelokupnoj kulturnoj politici u NDH vodilo je brigu Mini- 
starstvo bogoštovlja i nastave (poslije preimenovano u Ministar- 
stvo narodne prosvjete). Međutim, najutjecajniji činitelj, ne samo 
u usmjeravanju tiska, nego i cjelokupne kulturne djelatnosti i 
kulturne politike, bilo je Glavno ravnateljstvo za promidžbu. Ono je 
bilo nadležno i za cenzuru u svim područjima kulturnog života. 


Država 137 


Novine i časopisi 


Nakon proglašenja Nezavisne Države Hrvatske ustaške vla- 
sti su obustavile izlaženje svih listova na području cijele države. 
Odmah se pristupilo i podržavljenju tiskarskih poduzeća. (Najja- 
ča tiskarska poduzeća bila su u Zagrebu: Jugoštampa, Tipografija i 
Hrvatska seljačka tiskara.) Od 10. travnja 1941. nastavio je s izlaže- 
njem nekadašnji tjednik ustaške domovinske skupine Hrvatski 
narod, sada pretvoren u dnevnik. Hrvatski narod je, inače, bio pok- 
renut na početku 1939., a izlazio je do ožujka 1940. Izjašnjavao se 
tada protiv bilo kakvog sporazuma s beogradskom vladom i 
upućivao je oštre kritike Mačeku i vodstvu HSS-a kad su prego- 
varali s Cvetkovićem i dogovorili osnivanje Banovine Hrvatske, 
što je značilo dalji ostanak Hrvatske u Jugoslaviji. U NDH Hrvat- 
ski narod je postao glavni dnevni list (Do tada su glavni zagre- 
bački dnevnici bili: Novosti, Jutarnji list i Hrvatski dnevnik.) 


U pojedinim manjim mjestima izlazili su lokalni listovi, neki 
s novim nazivima, a neki i sa starima, ukoliko su njihove redak- 
cije i prije bile orijentirane u hrvatskom nacionalnom duhu. Od 
listova u većim gradovima najvažniji su bili Hrvatski list u Osije- 
ku i Sarajevski novi list u Sarajevu. U manjim gradovima u unut- 
rašnjosti izlazili su lokalni listovi, npr. Hrvatsko jedinstvo u Va- 
raždinu, Posavska Hrvatska u Slavonskom Brodu, Hrvatski tjednik 
u Virovitici, Vihor u Požegi i Hrvatsko jedinstvo u Sisku. Nekoliko 
listova, koji su izlazili kao tjednici ili čak mjesečnici, bili su nami- 
jenjeni pojedinim područjima politike i širenju ustaške promidžbe. 
Takvi su bili Ustaša, Ustaška mladež, Ustaškinja, Za dom, Neue Or- 
dnung. (Ustaša je bio pokrenut u emigraciji 1933. godine u Brescii 
u Italiji kao glavno glasilo ustaškog pokreta. U početku je redak- 
ciju vodio sam Pavelić i pisao članke u njemu, a onda je brigu 
oko lista preuzeo Mijo Bzik. Poslije atentata u Marseilleu list je 
obustavljen.) Bilo je listova koji su se pojavili, kraće vrijeme izla- 
zili i brzo se ugasili. 


U ožujku 1942. bio je pokrenut tjednik Spremnost koji je do- 
nosio programatske članke i rasprave ustaške usmjerenosti te se 
polemički osvrtao na ideje protivne ustaškom pokretu. U Sprem- 
nosti su surađivali poznatiji ustaški i drugi intelektualci, publici- 
sti i književnici. 

Poseban povjerenik za novinstvo pri vladi NDH Mijo Bzik u 
jednoj svojoj okružnici upozorio je novinare da moraju osobitu 
pozornost posvetiti poglavniku Anti Paveliću, jer - kaže se u ok- 
ružnici - nitko u Hrvatskoj nije kao osoba važan, pa se s toga nikome, 
bio on i ministar, ne smije posebna pažnja posvećivati. Iz posebnih ob- 
zira prema saveznicima, Njemačkoj i Italiji, listovima je bilo zabra- 
njeno donositi vlastite uvodnike iz vanjske politike, već su mogli 
samo pretiskavati članke iz njemačkih i talijanskih novina. U no- 
vinskim redakcijama kao glavni urednici, novinari i suradnici bi- 
li su pripadnici ustaškog pokreta, privrženi ustaškom režimu. 
Medu njima su se isticali Vilko Rieger, Ivan Oršanić, Tias Morti- 
gija, Ivo Bogdan, Kerubin Šegvić, Matija Kovačić, Marko Čavić, 
Ernest Bauer i Danijel Crljen. 


U Zagrebu je bio osnovan Hrvatski izvještajni ured kao glavni 
informativni punkt u Nezavisnoj Državi Hrvatskoj. Zadaća mu 
je bila da prati tisak i radio-vijesti ponajprije njemačke i talijanske 
agencije (DNB i Agenzia Stefani), ali i agencija ostalih država s ko- 
jima je NDH imala prijateljske odnose. 





Hrvatski državni tiskarski zavod u Preradovićevoj 2 u Zagrebu u kojem se 
tiskao i dnevnik Hrvatski narod 


Država 1:39 


U NDH izlazilo je nekoliko književnih časopisa. Neki od njih 
izlazili su i prije rata, pa su nastavili s izlaženjem i u NDH, kao 
npr. Hrvatska revija, časopis Matice hrvatske, u kojem su u počet- 
ku surađivali i književnici različitih orijentacija. Neki od njih po- 
slije su pristupili antifašističkom pokretu (NOP). Drugi je takav 
časopis bio Hrvatska smotra, koji je još 1933. osnovao Kerubin 
šegvić. Tada je taj časopis bio poznat po svojim polemikama s 
marksistički orijentiranim krugovima i po zalaganju za novi eu- 
ropski poredak. Ostali književni časopisi, koji su izlazili u Zagrebu, 
bili su Plava revija i Književni tjednik. 


Književni jezik i pravopis 


U NDH odmah se postavilo pitanje književnog jezika i pra- 
vopisa. Naime, u razdoblju stare Jugoslavije Hrvatska je bila iz- 
ložena i stalnom jezičnom pritisku u smislu nametanja srpskog 
leksika i srpskih jezičnih konstrukcija. Zato je ustaška vlast pris- 
tupila čišćenju jezika od tih utjecaja i učvršćenju posebnosti hrvat- 
skog književnog jezika. Utvrđivanje razlika između hrvatskog i 
srpskog jezika i ustanovljavanje novog hrvatskog pravopisa bila 
je posebna briga najvišeg hrvatskog vrha. Već potkraj travnja 
1941. Pavelić je potpisao odredbu o osnivanju Hrvatskog državnog 
ureda za jezik, kojemu je bila zadaća da rješava sva jezična pitanja. 
Ured je trebao brinuti prije svega o školskim knjigama i priručni- 
cima iz jezičnog područja, ali i pregledavati školske knjige za sve 
ostale predmete. Ured je davao jezične savjete piscima i naklad- 
nicima, obavljao jezični nadzor tiska i jezika u kazalištu, na radi- 
ju i filmu. Jedan od zadataka Ureda bila je i jezična promičba. 


Sredinom kolovoza 1941. poglavnik Pavelić je donio Zakon- 
sku odredbu o hrvatskom jeziku, njegovoj čistoći i pravopisu. Po toj za- 
konskoj odredbi bilo je zabranjeno u izgovoru i u pisanju upotreb- 
ljavati riječi, koje ne odgovaraju duhu hrvatskog jezika. Nadalje, tom 
je odredbom propisano da se ima pisati po korienskom, a ne po 
zvučnom pravopisu. Istom zakonskom odredbom imenovao je Po- 
vjerenstvo za hrvatski jezik, njegovu čistoću i pravopis. Ono je dobilo 
ovlast da propiše i kazne za zaštitu čistoće jezika i pravopisa za 
one koji se ne budu pridržavali novih rješenja. Inače, valja napo- 
menuti da se korijenski (etimološki) pravopis u Hrvatskoj rabio 
do 1892. Njegovo ponovno uvođenje tumačilo se kao povratak 

Tošo Dabac: Čitatelj Hrvatskog naroda u tramvaju 1941. 
(Iz knjige Zagreb 1941-1945. Darka Sagraka, 1995.) 


na pravopis kojega su kao obilježje hrvatske posebnosti nekada 
bili ukinuli vukovci (sljedbenici jezičnih normi Vuka Karadžića). 


Korijenski pravopis počeo se rabiti već od jeseni 1941., a pr- 
va knjiga objavljena tim pravopisom bila je knjiga Ante Pa veliča 
Strahote zabluda. Sam novi pravopis objavljen je u posebnoj knji- 
žici pod naslovom Koriensko pisanje u rujnu 1942. Hrvatski držav- 
ni ured za jezik izdao je 1944. opsežniju knjigu, Hrvatski pravopis, 
koja je bila i školski udžbenik. Novi se pravopis za vrijeme NDH 
primjenjivao u školama, publikacijama i tisku, ali se - unatoč na- 
stojanja vlasti - ipak nije svugdje sustavno i do kraja provodio. 


Država 141 


Nastojanja oko čišćenja jezika od tuđica prvenstveno su bila 
usmjerena na uklanjanje srbizama, a uz to i na zamjenjivanje rije- 
či s podrijetlom iz drugih, stranih jezika postojećim hrvatskim ri- 
ječima i izrazima. No, bilo je izmišljeno i mnogo potpuno novih 
riječi, s obrazloženjem da su više u duhu hrvatskog jezika (tako 
npr. brzoglas za telefon, samovoz za automobil, krugoval za ra- 
dio, krugovalnik za radio-aparat, slikopis za film itd.) 


Hrvatska akademija znanosti i umjetnosti 


Nakon uspostave Nezavisne Države Hrvatske prestala je po- 
stojati Jugoslavenska akademija znanosti i umjetnosti. Nova us- 
taška vlast nastojala je prekinuti sve veze s jugoslavenskom proš- 
lošću, a Akademija je već svojim imenom nedvojbeno podsjećala 
na tu prošlost. To je jasno istaknuo dr. Stjepan Zimmermann 24. 
travnja 1941. u svojoj izjavi u Hrvatskom narodu: Hrvatsko ime, koje 
će svojoj Akademiji dodijeliti Hrvatska država, znak je narodne svijesti, 
koja će baciti u prošlost sve, što sačinjava prijašnji naziv naše Akademi- 
je znanosti i umjetnosti. Posebnom odredbom poglavnika Paveli- 
ća, potpisanom 12. srpnja 1941. osnovana je Hrvatska akademija 
znanosti i umjetnosti. Nije se, dakle, radilo samo o promjeni ime- 
na, već o osnivanju nove ustanove. Čitava imovina, prava i obve- 
ze bivše JAZU prešle su na Hrvatsku akademiju znanosti i um- 
jetnosti (HAZU). 


Prema navedenoj odredbi, Poglavnik je imenovao prvih de- 
set akademika na čelu s pročelnikom. To su bili dr. Tomo Matić, 
Mirko Rački, dr. Stjepan Ivšić, dr. Franjo Fancev, dr. Stjepan Zim- 
mermann, dr. Ivan Maurović, dr. Stjepan Hondl, dr. Stjepan Škreb, 
dr. Ljubo Karaman i Franjo Dugan. Oni su dobili zadatak da izra- 
de nova pravila Akademije i da ih podnesu poglavniku na potvr- 
du te da predlože ostale članove Akademije. Nakon što poglav- 
nik potvrdi pravila i izbor novih akademika, mogla je biti sazva- 
na glavna skupština HAZU. Izabranog predsjednika Akademije 
također je trebao potvrditi poglavnik. 


Glavna godišnja skupština za konstituiranje HAZU održana 
je 25. siječnja 1942. Na toj je skupštini izabrana Uprava HAZU, 
koju su sačinjavali: predsjednik dr. Tomo Matić, potpredsjednik 
dr. Stjepan Škreb, književni tajnik dr. Ljubo Karaman i gospodar- 
ski tajnik dr. Franjo Fancev. Nakon smrti dr. Fanceva (31. ožujka 

1943.) zamijenio ga je dr. M. šantek. HAZU je imala zadaću da 
promiče znanstvena istraživanja i razvoj umjetnosti nadovezujući 
se na hrvatske znanstvene i umjetničke tradicije, te da vodi hrvatski na- 
rod stazom objektivne spoznaje istine - kako je to definirao njezin 
predsjednik, akademik Tomo Matić. 

Za cijelo vrijeme postojanja NDH djelovali su pojedini odjeli 
Hrvatske akademije znanosti i umjetnosti i objavljivali svoje znan- 
stvene edicije. 


Hrvatsko sveučilište 


Već prvih dana nove države došlo je do određenih promjena 
ina Zagrebačkom sveučilištu. Ministar bogoštovlja i nastave Mi- 
le Budak obavijestio je 19. travnja 1941. delegaciju Sveučilišnog 
senata da se do kraja školske godine neće održavati predavanja. 
Naime, u zgradama pojedinih fakulteta privremeno se smjestila 
njemačka vojska, a u glavnoj sveučilišnoj zgradi ustaške postroj- 
be. Dekretom od 2. svibnja osnovano je Povjerenstvo za Hrvat- 
sko sveučilište i visoke škole sastavljeno od jedanaest profesora 
na čelu s dr. Stjepanom Zimmermannom kao predsjednikom. 
Ono je trebalo predložiti nacrt sveučilišne reforme te izraditi i 
predložiti nove zakone i odredbe za Hrvatsko sveučilište i ostale visoke 
škole. Posebnom zakonskom odredbom stavljeni su na raspolaga- 
nje svi činovnici i nastavno osoblje Sveučilišta. Zatim je uslijedilo 
postupno otpuštanje pojedinih sveučilišnih nastavnika, ponaj- 
prije Srba i Židova, a neki su nastavnici i uhićeni. Ministar Budak 
je tada izjavljivao da ustaškoj vladi nije nipošto svejedno, da li na 
sveučilištu ima posve ukočene učenjake... ili da imade suvremene učen- 
jake Hrvate, prožete ustaškim načelima. 


Prema Zakonskoj odredbi o Hrvatskom sveučilištu od 23. listopa- 
da 1941. Sveučilište je stavljeno pod neposredan nadzor Minis- 
tarstva nastave i bogoštovlja čime je dokinuta sveučilišna auto- 
nomija. Bilo je propisano da će rektora birati posebno tijelo sas- 
tavljeno od izabranih predstavnika pojedinih fakultetskih vijeća, 
a dekane samo vijeća. No, nakon desetak dana taj dio odredbe 
preinačen je, pa je utvrđeno da rektora i dekane imenuje poglav- 
nik. Inače, popunjavanje ispražnjenih mjesta sveučilišnih profe- 
sora, prema zakonskoj odredbi, obavlja fakultetsko vijeće izbo- 
rom kojemu prethodi redoviti natječaj. Međutim, u istoj odredbi u 





Milan Pavić: Kupalište na Savi u Zagrebu 


nastavku se navodi da taj propis o izboru neće se primjenjivati kroz 
vrijeme od pet godina, već će u tom razdoblju profesore imenovati 
poglavnik, a ostalo nastavno osoblje ministar nastave i bogoštov- 
lja. Izvješćujući na sjednici Sveučilišnog senata o toj zakonskoj 
odredbi, rektor dr. Stjepan Ivšić je utvrdio da po tome zakonu za pet 
godina nema autonomije Sveučilišta. 


Sve te odredbe, donesene u ljeto i jesen 1941., jasno su pokaza- 
le da ustaško vodstvo nastoji zadobiti potpuni utjecaj na Sveuči- 
lištu. Ono nije bilo zadovoljno općim stanjem na toj visokoškol- 
skoj ustanovi, a posebno nastavničkim kadrom, koji ima jak utje- 
caj na studente. Govoreći o potrebi najuže povezanosti Sveučilišta 
s vladom NDH, ministar Budak je izjavio: Novo doba nameće nove 
odgojne potrebe, koje idu za ustaškim izgrađivanjem novih naraštaja, 
koji iz Sveučilišta neposredno ulaze u narod sa zadaćom da unose us- 
taški duh u kome će se odsada odgajati... Zato su bila ukinuta sva 
društva i klubovi, koji su djelovali na pojedinim fakultetima, a 
uspostavljen je Ustaški sveučilišni stožer kao jedina organizacija 
sveučilištaraca. 

Od školske godine 1940/41. rektor Sveučilišta bio je dr. Stje- 
pan Ivšić, profesor Filozofskog fakulteta. On je ostao na toj fun- 
kciji i poslije uspostave NDH. No, u siječnju 1943. bio je smijenjen, 
jer se odupro uvođenju etimološkog (korijenskog) pravopisa. No- 
vim rektorom tada je imenovan dr. Božidar špišić, profesor Me- 
dicinskog fakulteta. Godine 1944. rektorom je imenovan dr. Stje- 
pan Horvat, profesor Pravnog fakulteta. 


Početkom studenoga 1941. bila je uhićena i privremeno odstra- 
njena sa svojih fakulteta skupina profesora. Oni su optuženi kao 
slobodni zidari, bez obzira jesu li prije rata to doista bili ili su već 
odavno istupili iz masonske lože. Svi su bili upućeni u kaznioni- 
cu u Staru Gradišku. Tamo su zadržani do početka travnja 1942., 
kada su oslobođeni i pušteni kućama, pa su - ukoliko nisu bili 
umirovljeni - nastavili s radom na fakultetima. 


Odlukom vlade NDH, za sveučilišne nastavnike bilo je ime- 
novano i nekoliko stranaca, ponajviše Nijemaca. Tako je npr. već 
u listopadu 1941. dr. Franz Hille imenovan za kontraktualnog nas- 
tavnika lektora njemačko-hrvatskih kulturnih veza čija su predavanja 
bila namijenjena slušačima sviju fakulteta. Isti zadatak dobio je u 
ožujku 1942. i dr. Paolo Mix postavljanjem za ugovornog lektora 
talijanske civilizacije. Imenovano je i nekoliko profesora Nijemaca 
na pojedinim katedrama Filozofskog fakulteta, a neki su samo 
gostovali kao povremeni predavači. 


Što se tiče studenata, oni većinom nisu pokazivali naklonost 
ustaškoj vlasti. Njihovo raspoloženje bilo je uglavnom demokrat- 
sko i antifašističko, makar - kako to navodi jedan izvještaj iz 
travnja 1942. - mjesnoj organizaciji SKOJ-a nije uspjelo da obuhvati 
studentske mase. Ipak su na nekim fakultetima počeli djelovati ile- 
galni aktivi (npr. na Veterinarskom fakultetu). Prema kraju rata 
rastao je broj simpatizera antifašističkog pokreta, pa su se mnogi 
studenti uključivali u pozadinski rad ili prelazili u partizanske 
jedinice. Zbog toga je Sveučilišni stožer pojačao nadzor nad stu- 
dentima, pa su oni prilikom upisa morali ispunjavati nadzorni 
arak i mogli su se upisati tek onda ako je arak bio proviđen ži- 
gom Stožera. Inače, broj studenata na Sveučilištu (kojih je ujesen 
1941. upisano 6.412) smanjivao se zbog mobilizacije i upućivanja 
u vojne postrojbe, posebno 1944. 


Th 

Iako su opće ratne prilike i nepovoljna gospodarska situacija 
loše djelovali na Sveučilište, ipak je ono radilo i osposobljavalo 
nove visokokvalificirane stručnjake. U nekim segmentima ono je 
i proširivalo svoju djelatnost. Osnovani su Geofizički zavod i Za- 
vod za farmaceutsku botaniku, a u Fizikalnom zavodu Filozof- 
skog fakulteta bio je osnovan Laboratorij za atomsku fiziku. Far- 
maceutski odsjek Filozofskog fakulteta odvojio se u samostalan 
Farmaceutski fakultet. 

Dani hrvatske knjige na Zrinjevcu u Zagrebu u rujnu 1942. 

Matica hrvatska 


Početkom siječnja 1941. Odjel za unutarnje poslove Banovine 
Hrvatske donio je odluku o razrješenju upravnog i nadzornog 
odbora Matice hrvatske, a vođenje njihovih poslova povjereno je 
povjereniku prof. Anti Martinoviću, prosvjetnom savjetniku iz 
Zagreba. To je obrazloženo time što raspušteni odbori ne pružaju 
jamstvo za pravilan rad prema društvenim pravilima, odnosno što 
njihov rad prelazi granice djelokruga određenog im pravilima. Radilo 
se, zapravo, o tome što su u upravi Matice hrvatske bili okupljeni 
intelektualci izrazite proustaške orijentacije, pripadnici domo- 
vinske ustaške skupine. Zato je odmah po proglašenju NDH po- 
vučena odluka banske vlasti, ukinut komesarijat i vraćena na 
funkciju stara uprava na Čelu s prof. Filipom Lukasom. Na sjed- 
nici uprave Matice hrvatske, održanoj 23. travnja 1941., pozdrav- 
ljena je uspostava NDH, ali je Lukas dodao i jednu napomenu: 
Još nas samo muke muče, gdje će biti naše granice. Kolijevka naše drža- 

ve i počeci naše države nalaze se u Dalmaciji... Početak naše nove da- 
našnje nezavisne države bez mora bio bi početak našega sloma i rasula. 
(Te je riječi Lukas izrekao prije Rimskih ugovora, očito znajući za 
mučne pregovore s Talijanima, koji su najzad završili predajom 
Italiji vćeg dijela istočne jadranske obale.) 


Dana 13. svibnja 1941. predstavnici Matice hrvatske posjetili 
su poglavnika Antu Pavelića. Ustaški je vrh nastojao što više oja- 
čati rad te kulturne ustanove i to u smislu jačanja pravaško-us- 
taškog duha. Zato je Matica hrvatska imala punu potporu i samog 
poglavnika, koji joj je odao priznanje svojom izjavom da nitko bo- 
lje i veće za hrvatsku stvar nije mogao učiniti, no što je učinila Matica 
hrvatska. Ipak, nakon ostvarenja hrvatske države došlo je do izra- 
žaja nastojanje da se Matičini zadaci drugačije definiraju nego do 
tada. Prema riječima predsjednika Filipa Lukasa, svi zahtjevi na- 
cionalnog načela, za koje se Matica borila, bili su ostvareni, pa se 
ona vraća svom kulturnom radu. Matica je nastavila redovito iz- 
davati svoj časopis Hrvatska revija, objavljivala je nove knjige hr- 
vatskih autora i prijevode iz stranih književnosti, što je sve poja- 
čalo njezinu izdavačku djelatnost. U raznim knjižicama Matice 
hrvatske 1941. bilo je objavljeno 26, a 1942. čak 30 djela. 


Godine 1942. navršila se stogodišnjica postojanja Matice hr- 
vatske (osnovana je 10. veljače 1842.). Proslava je, međutim, odr- 
žana 1943. Premda ponajprije kulturna manifestacija, bila je isko- 
rištena i u političke svrhe. Na godišnjoj skupštini, održanoj 18. 
srpnja 1943., Filip Lukas je govorio o stogodišnjoj ulozi Matice 
hrvatske uz neke filozofske refleksije. 


Zbog općeg gospodarskog stanja u NDH, djelatnost Matice 
hrvatske morala se smanjivati. Tako je na sjednici uprave 24. ruj- 
na 1944. utvrđen zastoj u prodaji knjiga koji dovodi do poteškoća u 
namirivanju Matičinih redovnih obveza. Zbog toga je zaključeno da 
se privremeno obustavi rad na svim knjigama. Ustaške vlasti, koje su 
stalno podržavale rad Matice hrvatske, nastojale su joj pomoći, 
pa joj je Ministarstvo narodne prosvjete dodijelilo izvanredni 
kredit. Osim toga, Matica je dobila pomoć i od Ministarstva vanj- 
skih poslova, Štedionice Nezavisne Države Hrvatske i Hrvatske 
državne banke. Ipak, rastuća inflacija brzo je obezvrijedila dobi- 
veni novac, pa je izdavačka djelatnost Matice hrvatske bila znat- 
no smanjena. 

Izdavačka djelatnost, kazalište, film 


Osim Matice hrvatske, izdavaštvom se bavio i novoosnovani 
Hrvatski izdavalački bibliografski zavod (HIBZ). Njegova djelat- 
nost obuhvaćala je i znanstvena djela. Taj je zavod bio organiza- 
tor i nositelj rada na izdavanju Hrvatske enciklopedije, koja je bila 
pokrenuta u vrijeme Banovine Hrvatske. Hrvatska enciklopedija 
je bila planirana u 12 svezaka. Prvi je izašao iz tiska godine 1940. 
U vrijeme postojanja NDH objavljena su još četiri sveska, do slo- 
va E. (Slomom NDH prestao je rad na Hrvatskoj enciklopediji). No- 
ve komunističke vlasti, uspostavljajući potpuni nadzor nad izda- 
vačkom djelatnošću i nastojeći od početka nametnuti marksis- 
tički svjetonazor, povukle su iz distribucije upravo završen peti 
svezak Hrvatske enciklopedije i uništile ga. Ostao je u nekim insti- 
tucijama tek po koji primjerak, koji su one dobile prije uništenja 
naklade. 


Za vrijeme NDH djelovalo je i Društvo hrvatskih književni- 
ka. Ono je uživalo naklonost ustaškog režima, jer je knjizi i knji- 
ževnicima bila namijenjena važna uloga u preporodu hrvatskog 
naroda. Društvo je u okviru svoga rada izdavalo književna djela. 
Međutim, u redovima književnika došlo je do izražaja podvajan- 
je na desnu i lijevu orijentaciju. Iz redova lijevo orijentiranih knji- 
ževnika neki su prišli antifašističkom pokretu i otišli na teritorij 
pod nadzorom partizana. Inače, od književnika koji su djelovali 
u NDH, iznimno je mjesto zauzimao Mile Budak. On je bio ime- 
novan i za predsjednika Društva hrvatskih književnika. Tijekom 
1941. i 1942. ponovno su objavljeni njegovi romani, među kojima 
i Ognjište, književno djelo visokog literarnog dometa. 

U Zagrebu je nastavilo s radom Hrvatsko narodno kazalište, 
kojemu je za intendanta imenovan publicist dr. Dušan Žanko. Pi- 
šući o djelovanju i zadacima kazališta u Nezavisnoj Državi Hr- 
vatskoj, Žanko je u jednom svom tekstu (objavljenom 10. travnja 
1942. o prvoj godišnjici NDH) posebno isticao njegov odgojni i 
reprezentativno-promidžbeni zadatak. No, i u redovima kaza- 
lišnih djelatnika bilo je onih antifašističkog opredjeljenja, pa je 
1942. skupina poznatih glumaca Hrvatskog narodnog kazališta 
otišla u partizane. 


Dana 23. travnja 1941. osnovano je Ravnateljstvo za film pri 
Državnom tajništvu za prosvjećivanje naroda. Zadatak Ravna- 

Bista Ante Pavelića, rad Antuna Augustinčića, Zagreb, 1942 


teljstva bio je da stavi pod nadzor svu kinematografiju na pod- 
ručju NDH i da izvrši razvlašćivanje onih vlasnika koji su pripa- 
dali neprihvaćenim skupinama (Srbi, Židovi). Zbog što jačeg ut- 
jecaja na javno mišljenje, ubrzo je bila organizirana proizvodnja 
filmskih novosti, koje su registrirale sve važnije događaje u Ne- 
zavisnoj Državi Hrvatskoj, posebno aktivnost državnog vrha. 
Novosti su se prikazivale u svim kinodvoranama prije igranih 
filmova, a dobile su naziv Hrvatska u riječi i slici. Od 1943. taj je 
naziv izmijenjen u Hrvatski slikopisni tjednik. Godine 1942. osno- 
vano je posebno filmsko poduzeće Hrvatski slikopis, koje je orga- 
niziralo snimanje prvog (i jedinog) igranog dugometražnog fil- 

ma u NDH. Bio je to film Lisitiski (1944), melodramska biografija 
Ilirca koji je skladao prvu hrvatsku operu. Redatelj i snimatelj fil- 
ma bio je Oktavijan Miletić, a glavne uloge su igrali Branko Spo- 
ljar i Srebrenka Jurinac. 


AKCIJA 





ODNOSI NDH S ITALIJOM 


Talijanski diplomat u Zagrebu 





DSE=5%J] o proglašenju NDH Mussolini je naredio Filippu An- 
af R&R fusu, šefu kabineta ministra vanjskih poslova grofa 
(RES Ciana, da Ministarstvo pripremi imenovanje poslani- 
ni 1, Kraljevine Italije u NDH. Predložen mu je Paolo 
Cortese, tadašnji savjetnik talijanske ambasade u Tokiju. Musso- 
lini se s prijedlogom složio, pa je Cortese telegrafski o tome oba- 
viješten. No, kako se on iz Tokija ni e mogao odmah vratiti (nje- 
gov se povratak očekivao u drugoj polovici svibnja), odlučeno je 
da se u Zagreb pošalje posebni opunomoćenik talijanske vlade u oso- 
bi commendatorea Raffaela Casertana, koji je inače bio predviđen 
za prvog tajnika budućeg poslanstva Kraljevine Italije u Zagre- 
bu. 


Već 23. travnja 1941. poglavnik Ante Pavelić primio je Caser- 
tana. Na tom je sastanku dogovoren susret Pavelića i Ciana za 
25. travnja u Ljubljani. (Kao mjesto sastanka talijanska je strana 
predložila Veneciju, Trst ili Ljubljanu, a Pavelić je izabrao Ljublja- 
nu). Bio je to sastanak na kojemu se raspravljalo o razgraničenju 
između NDH i Italije. Kako u Ljubljani nije bilo još ništa konačno 
dogovoreno, daljnji pregovori o granici između dviju susjednih 
država vodili su se redovitim diplomatskim putem, pa je Caser- 
tano u njima bio veoma angažiran. On je potkraj travnja otputo- 
vao iz Zagreba u Rim na referat Duceu (primio ga je 29. travnja), 
kojega je opširno izvijestio o razgovorima s Pavelićem u Zagre- 
bu. Po povratku u Zagreb talijanski je diplomat pripremao susret 

Pavelića i Mussolinija, koji je održan 7. svibnja 1941. u Tržiču i na 
kojemu je dogovoreno sve što su desetak dana zatim (tj. 18. svib- 
nja) potpisali u Rimu. 

Nedugo poslije toga Casertano je imenovan za izvanrednog 
talijanskog poslanika i opunomoćenog ministra u Nezavisnoj 
Državi Hrvatskoj, pa je 3. srpnja 1941. predao Paveliću kao šefu 
države svoje akreditive. Tu je dužnost Casertano obavljao do 
pred slom Italije godine 1943. (U srpnju 1943. Casertana je zami- 
jenio Luigi Petrucci.) Prvotno predviđeni poslanik Paolo Cortese 
nije nikada stigao u Zagreb. 





Ante Pavelić u posebnom dječačkom domu na Paunovcu u Zagrebu 


Designirani hrvatski kralj 


Ideja o monarhijskom obliku vladavine u hrvatskoj državi 
prvi je put bila spomenuta u razgovorima između Pavelića i Cia- 
na u Rimu u siječnju 1940. Spomenuo ju je, čini se, grof Ciano, a 
Pavelić mu je odgovorio da će biti bolje da se to prepusti kasnijoj 
etapi. I nije trebalo dugo čekati. Već sljedeće godine uspostavom 
NDH ta je ideja bila aktualizirana tijekom pregovora između 

NDH i Italije. Casertano je 28. travnja 1941. telefonski obavijestio 
Rim, da je Pavelić pristao ponuditi hrvatsku krunu jednom prin- 
cu iz savojske dinastije, a sutradan po dolasku u Rim, o tome je 
usmeno referirao Mussoliniju. Pavelićev prijedlog bio je predo- 
čen talijanskom dvoru koji ga je prihvatio, pa je kralj Vittorio 
Emanuele III. odlučio da u Hrvatsku uputi člana kraljevske kuće 
Aimonea di Savoia Aosta, vojvodu od Spoleta. O tome su odmah 
bili obaviješteni Pavelić i njemačko Ministarstvo vanjskih poslo- 
va. Nekoliko dana poslije završenih pregovora u Iržiću (sasta- 
nak Pavelić-Mussolini), Pavelić je obavijestio Casertana da će 
sljedećih dana biti objavljena zakonska odredba o hrvatskoj kru- 
ni prije nego ona bude u Rimu ponuđena savojskom princu. Hr- 
vatski sabor proglasit će ga kraljem pod imenom Tomislav II, a 
zatim će biti obavljena svečana krunidba na Duvanjskom polju. 


Vojvoda od Spoleta rođen je u Torinu 1900. Završio je po- 
morsku akademiju u Livornu 1916. i dobio čin poručnika bojnog 
broda. Godine 1936. promaknut je u čin kontraadmirala i postav- 
ljen za zapovjednika pomorske baze u Puli, a 1939. na čelo Glav- 
nog zapovjedništva za Tirensko more. U njegovoj biografiji zabil- 
ježeno je da je bio pustolovne prirode, što potvrđuju i njegove 
ekspedicije po divljim krajevima Amerike i Perzije. Supruga voj- 
vode od Spoleta, Irena, bila je kći grčkog kralja Konstantina i ses- 
tra princeze Olge, supruge kneza Pavla Karađorđevića, kraljev- 
skog namjesnika u Jugoslaviji. 


Vojvoda Aimone di Savoia Aosta, designirani hrvatski kralj 
sve do 9. svibnja nije ništa znao o designaciji za kralja. Tek je tada 
(tj. poslije Mussolinijevog povratka iz Tržiča) bio pozvan u Rim, 
pa mu je kralj Vittorio Emannuele III. priopćio svoju odluku. Voj- 
voda je najprije odbijao svoje novo zaduženje, ali mu je objašnjeno 
da je ono veoma važno za Italiju i da ga mora prihvatiti. Osim to- 
ga - rečeno mu je - daje već sve dogovoreno i da je prekasno po- 
nudu otkloniti. Vojvoda je zatim pristao prihvatiti ponuđenu 
krunu, ali pod uvjetom da bude potpuno obaviješten o razvoju 
događaja u NDH i da mu bude dopušteno sastaviti osobni kabi- 
net radi prikupljanja informacija o zemlji u koju treba ići i o ta- 
mošnjem stanju. Doista, vojvoda od Spoleta osnovao je Hrvatski 
ured, kojega je kao neslužbeni tajnik vodio njegov prijatelj, pu- 
kovnik A. Bertochi. Skupina od četiri službenika trebala je prou- 
čavati prilike u Hrvatskoj. 

Kada se 14. svibnja 1941. vojvoda od Spoleta sastao s grofom 
Cianom, ministar mu je objasnio da će biti krunisani namjesnik u 
službi fašističkog carstva. U Zagrebu je, u međuvremenu (15. svib- 
nja), objavljena Zakonska odredba o Zvonimirovoj kruni. U njoj se 
navodi da suverenitet NDH predstavlja kruna kralja Zvonimira. 
Odredba sadrži i opis krune. Kada je 18. svibnja Pavelić, na čelu 
hrvatske delegacije, stigao u Rim na potpisivanje Rimskih ugovo- 
ra, ponudio je - na temelju prethodnih dogovora - krunu kralja 
Zvonimira talijanskom princu. Talijanski tisak je tom događaju 
dao veliki publicitet. Objavljene su i fotografije budućeg hrvat- 
skog kraljevskog para pod naslovom Aimone i Irene - suvereni Hr- 
vatske. 


Vojvodin kabinet organizirao je posebnu službu koja ga je iz- 
vještavala o prilikama u Hrvatskoj. Kako su izvještaji govorili o 
neraspoloženju prema ustoličenju talijanskog princa za hrvat- 
skog kralja (čak i o glasinama o zavjeri s ciljem da ga ubiju, ako 
dođe u Hrvatsku), vojvoda se pokušao osloboditi kraljevske časti. 
Potkraj lipnja 1941. uputio je kralju pismo, u kojemu navodi da 
pokušaj monarhijskog rješenja u Hrvatskoj odgovara samo pro- 
laznom interesu. On smatra da situacija nije povoljna za dolazak 
na prijestolje bilo kojega talijanskog princa, jer u Hrvatskoj vlada 
potpuna indiferentnost prema monarhiji, a osim toga ustaše mo- 
gu okupiti najviše 10 posto pučanstva. Većina su pristaše Hrvat- 
ske seljačke stranke, zapravo republikanci, a dio naginje i komu- 
nizmu. Vojvoda ne vjeruje da će se situacija pod ustaškim reži- 
mom ikada srediti. Zabrinutje i za Dalmaciju, za koju kaže da se 
nikada neće moći talijanizirati i to zato što tamo nema dovoljno Talija- 
na, Talijanski kralj u Zagrebu bio bi u nemogućoj situaciji. Pismo, 
koje je vojvoda od Spoleta uputio kralju (pa je dodatno njegov 
sadržaj i usmeno objašnjavao u audijenciji kod kralja), dostavio 
je i Mussoliniju, s kojim je opet posebno raspravljao u osobnom 
susretu. 


Kada je vojvoda od Spoleta posjetio papu Pia XII, papa ga je 
primio u audijenciju kao princa savojske kuće i priopćio mu da je 
nemoguće da ga prizna kao kralja Hrvatske sve dok ugovorom o 
miru ne bude riješen kompleks pitanja koja se odnose na novu 
državu - NDH. Vojvoda, koji je svojedobno prihvatio hrvatsku 
krunu protiv svoje volje, i to na izričit zahtjev talijanskog kralja 
kao glave savojske kuće, i dalje nije nikako bio oduševljen desi- 

gnacijom za hrvatsko prijestolje. A kako s hrvatske strane službe- 
ni predstavnici poslije ceremonije u Rimu nisu s njim uspostav- 
ljali nikakve kontakte, to ga je uvjeravalo da ga tamo baš i ne že- 
le. To je posebno podvukao kao simptomatično u razgovoru s 
Mussolinijem. Tek poslije Mussolinijeve intervencije kod Paveli- 
ća, čelnici NDH počeli su uspostavljati kontakte s talijanskim 
princom. Posjetio ga je Eugen Dido Kvaternik, pa jedna domob- 
ranska delegacija na Čelu s generalom štancerom. Počelo se ras- 
pravljati i o smještaju vojvode od Spoleta u Hrvatskoj. Po mišlje- 
nju Poglavnika - kako je to vojvodi prenio Kerubin Šegvić kad 
ga je posjetio potkraj kolovoza 1941. - hrvatski kralj će imati tri 
rezidencije: u Zagrebu, Banja Luci i Dubrovniku. Designirani 
kralj nastojao je i dalje da preko svojih kanala iz diplomatskih iz- 
vještaja bude što točnije obaviješten o situaciji u Hrvatskoj. U 
svjetlu dobivenih informacija i spoznaja o teškoj unutarnjoj si- 
tuaciji u Hrvatskoj (posebno poslije četničkih i partizanskih akci- 
ja), intimno je želio da se oslobodi nametnute dužnosti. 


Sredinom prosinca 1941. u vili kraj Firenze posjetio je vojvo- 
du od Spoleta poglavnik Pavelić s pratnjom, u kojoj je bio i mini- 
star vanjskih poslova Mladen Lorković. Početkom veljače 1942. 
za vrijeme posjeta Italiji, posjetio ga je i vojskovođa - doglavnik 
Slavko Kvaternik. Izvješćujući o tom posjetu, Kvaternik je naveo 
kako je stekao dojam da vojvoda baš i ne priželjkuje preuzimanje 
kraljevske dužnosti u Hrvatskoj. 


Poslije smrti starijeg brata (1942.) Aimone je preuzeo njegov 
naslov: vojvoda od Aoste. Međutim, vojvodin dolazak u Zagreb 
neprestnao se odgađao i do njegove krunidbe hrvatskom kru- 
nom nikada nije došlo. (Nakon proglašenja Italije republikom po 
završetku Drugog svjetskog rata vojvoda od Spoleta je otišao u 
egzil u Argentinu. Umro je 1948. u Buenos Airesu.) 


Talijanske vojne jedinice na području NDH 


Na teritoriju NDH bile su stacionirane jedinice talijanske 
Druge armije, kojom je zapovijedao general Vittorio Ambrosio. 
Stožer Druge armije nalazio se do 17. svibnja 1941. na Sušaku, a 
zatim do početka rujna iste godine u Karlovcu. Tada je ponovno 
premješten na Sušak, gdje je ostao sve do kapitulacije Italije 1943. 
Ponašanje talijanske vojske i njenog zapovjedništva u NDH nije 

bilo nimalo prijateljsko, ni u skladu s proklamiranim savezništvom, 
General Ambrosio već je 18. travnja 1941. naredio potčinjavanje 
hrvatskog oružništva i policije na području na kojem su djelova- 
le talijanske jedinice talijanskim vojnim zapovjedništvima. 


Odmah poslije potpisivanja Rimskih ugovora u Zagreb je stig- 
la talijanska Vojna misija, kojoj je na Čelu bio general Gionan- 
ni-Batista Oxilia. Zadatak misije bio je da na temelju u Rimu pot- 
pisanog sporazuma održava vezu s Ministarstvom domobran- 
stva NDH i zapovjedništvom vojske te da koordinira suradnju 
talijanskih i hrvatskih oružanih snaga na teritoriju Hrvatske. 


Zajedno s Rimskim ugovorima, 18. svibnja 1941. potpisan je 
Sporazum o pitanjima vojnog značenja, koja se odnose na jadransko 
primorsko područje. Prema tom sporazumu, teritorij od mora i 
anektiranog područja (koje je kasnije prozvano Prva zona) do de- 
markacijske linije između talijanske i njemačke vojske na tlu 
NDH bio je podijeljen na dvije zone, od kojih je ona bliže moru 
nazvana demilitarizirana zona (kasnije Druga zona). U toj zoni 
NDH nije smjela imati nikakve vojne objekte, utvrđenja ili vojne 
baze (zato je i dobila naziv demilitarizirana). Preostali pojas do de- 
markacijske linije nazvan je Treća zona. 


Kako su se već u ljeto 1941. u dijelu NDH, u kojem je bila ras- 
poređena talijanska vojska, javile ustaničke grupe i njihova bor- 
bena aktivnost, talijanska je vlada sredinom kolovoza tražila da 
u čitavom obalnom području (bez obzira što je dio hrvatskog dr- 
žavnog teritorija, tj. demilitarizirana zona) preuzme i civilnu up- 
ravu kako bi se uspješnije suzbili ustanici. Talijani su očito proci- 
jenili da ustanak mogu iskoristiti za proširenje i učvršćivanje 
svoje vlasti na što većem dijelu NDH. Svoju namjeru Mussolini 
je u posebnom pismu objašnjavao Paveliću, naglašavajući da je 
to potrebno uraditi zbog obrane obale od neprijateljskog napada s 
mora i u vezi s tim zbog otklanjanja opasnosti da se pobunjenici 
spuste do mora, što bi moglo poslužiti neprijatelju. 


Namjera Italije da reokupira demilitariziranu zonu i da odat- 
le potisne hrvatske upravne vlasti izazvala je protivljenje na hr- 
vatskoj strani i napetost u odnosima Zagreba i Rima. Vlada NDH 
je računala da će dobiti podršku njemačke vlade u otklanjanju ta- 
lijanskog pritiska. Međutim, Von Ribbentrop u instrukciji posla- 
niku Kascheu podsjeća da je politika Trećeg Reicha u čitavom 





Poglavnik Ante Pavelić u Rimu 1942.: 1) Casertano, 2) Erich Lisak, 
3) Mladen Lorković, 4) Josip Marković, 5) Josip Milković, 6) A. Pavelić, 
7) prof. Pietromarchi, 8) Stipe Tomičić, 9) Slavko Kvaternik 
(Iz knjige Zagreb 1941-1945, D. Sagraka, Zagreb, 1995.) 


prostoru Sredozemlja očuvanje srdačnog savezničkog odnosa s Itali- 
jom i da mora izbjegavati da im vlada NDH natura ulogu arbitra. Vla- 
da NDH je, dakle, sama trebala s Italijom riješiti sporno pitanje. 


Potkraj kolovoza 1941. organizirana je u Zagrebu konferenci- 
ja predstavnika Italije i NDH u vezi s pitanjem demilitarizirane 
zone. Na toj su konferenciji razmatrana pitanja civilne vlasti, jav- 
nog reda, hrvatskih jedinica i funkcioniranje vlasti u demilitarizi- 
ranoj zoni, a odluke je uglavnom diktirao general Ambrosio. 
Zaključeno je da će Zapovjedništvo talijanske Druge armije 7. 
rujna 1941. preuzeti civilnu vlast u navedenoj zoni. Organi NDH 
bili su pozvani na suradnju, ali više nemaju nikakvu upravnu fun- 
kciju, jer je ona u isključivoj nadležnosti talijanskih vojnih zapov- 
jedništava. 

Uvođenje talijanske uprave u demilitariziranoj zoni obzna- 
nio je general Ambrosio 7. rujna posebnim proglasom, u kojemu 
je, pod prijetnjom smrtne kazne, pozvao stanovništvo da preda 
oružje talijanskim vojnim vlastima. Od 1. rujna do 1. listopada 
1941. povukle su se domobranske posade iz Gračaca, Lovinca, 
Ljubinja, Plane, Plužana, Stolca i Berkovića, smanjene su posade 
u Otočcu, Kninu, Sinju, Mostaru i Nevesinju. Talijanskoj Drugoj 
armiji prispjela su pak pojačanja (divizija Cacciatori delle Alpi s 
područja Crne Gore raspoređena je u jadranskim gradovima; di- 
vizija Bergamo u području Glamoča i Livna, a štab divizije Sassari 
premješten je iz Šibenika u Knin). 

Situacija nastala talijanskom reokupacijom Druge zone sva- 
kim je danom postajala sve složenija. Hrvatska vlastje sve izrazi- 
tije potkopavana i anulirana. U tri velike župe obalnog pojasa 
(Bribir-Sidraga, Cetina i Dubrava) hrvatska je uprava bila posve 
demontirana. Veliki župani su postojali samo na papiru jer su svi 
upravni poslovi prelazili u ruke vojnih zapovjednika. Pravosud- 
ni organi NDH bili su nadležni samo za obična krivična djela. 
Domobranske jedinice u ovoj zoni nisu se smjele povećavati (već 
samo smanjivati), a od 1. rujna 1941. bile su podređene zapovjed- 
ništvu Druge armije. Ustaške jedinice morale su napustiti demili- 
tariziranu zonu. 


Nakon spomenute konferencije Poglavnik je potpisao Zakon- 
sku odredbu o osnivanju Općeg upravnog povjereništva NDH pri Dru- 
goj armiji, a za upravnog povjerenika imenovao je dr. Andriju 
Karčića. Već 10. rujna Karčić je dao opće upute velikim županima 
u pogledu suradnje s talijanskim vlastima. Časnik za vezu Hr- 
vatskog domobranstva sa zapovjednikom Druge armije bio je 
general Mihailo Lukić. 


Upravno povjerenstvo je bilo ustanova ministarstva unutar- 
njih poslova, a zadaća mu je bila da na obalnom području uskla- 
di rad hrvatske uprave glede održavanja javnog mira i poretka s 
djelatnošću talijanske Druge armije. Međutim, inicijative koje je 
ono poduzimalo nisu nailazile na prihvaćanje talijanskog zapov- 
jednika. Prigovore, koje je Povjerenstvo dostavljalo zapovjed- 
ništvu Druge armije, Talijani su na razne načine neutralizirali 
proglašavajući ih sitnim incidentima bez značenja. A radilo se, za- 
pravo, o nacionalnoj časti i osjećajima (npr. o vijanju hrvatskih 

zastava) i u krajnjoj liniji o nacionalnom opstanku hrvatskog pu- 
čanstva. Funkcija samog upravnog povjerenika ostala je bez ikak- 
va učinka. 


Andrija Karčić je ostao na dužnosti povjerenika samo do si- 
ječnja 1942., a onda su se na toj dužnosti izmijenili Vjekoslav 
Vrančić (do kolovoza 1942.), Nikola Rušinović (do veljače 1943.) i 
najzad David Sinčić, koji je bio povjerenik do kapitulacije Italije u 
rujnu 1943. Niti jedan od njih nije mogao izvršiti svoj zadatak ka- 
ko je bilo utvrđeno dogovorom. Svi su bili gotovo u istoj blokadi 
i nisu uspjeli ponovno zadobiti građanske ovlasti, niti utjecati na 
ponašanje i aktivnost talijanskih vojnih dužnosnika. 


Talijani su postupno pripremali učvršćivanje svoje vlasti i u 
Trećoj zoni. Taj proces započeo je početkom listopada naredbom 
generala Ambrosia. Pri tome je došla do izražaja naklonost Tali- 
jana prema četnicima. Talijanske vlasti uzimale su ih u zaštitu, a 
potajno ih i naoružavale. Talijanska promidžba je isticala da su 
Talijani zaštitnici srpskog naroda. Vlada i vojne vlasti NDH nazi- 
rali su u talijanskim postupcima ostvarivanje ekspanzionističkih 
namjera. Zbog toga su na inicijativu vlade NDH polovinom stu- 
denoga 1941. u Rijeci održani novi razgovori između predstavni- 
ka vlada Italije i NDH, kako bi se postigao sporazum o spornim 
pitanjima. Međutim, dogovorena utanačenja praktično se nisu 
provodila. 


Pavelić i Kvaternik u Italiji 


O pitanjima koja su opterećivala odnose NDH i Italije ras- 
pravljali su Pavelić i Ciano na sastanku u Veneciji 15. i 16. prosin- 
ca 1941. U pratnji Poglavnika bili su ministar vanjskih poslova 
Mladen Lorković, ministar pravosuđa Mirko Puk, državni rizni- 
čar Vladimir Košak, zamjenik ministra vanjskih poslova Vjekos- 
lav Vrančić, Eugen Dido Kvaternik i poglavnikov osobni po- 
bočnik Erich Lisak. U razgovorima Pavelić i Ciano razmatrali su 
položaj NDH, pa je Ciano govorio o ponudi Njemačke Italiji da 
preuzme nadzor nad cijelom NDH. Takvom ponudom Mussolini 
je bio zadovoljan, ali je procijenio da je ona nastala kao posljedica 
potrebe da se Nijemci povuku iz Hrvatske i svoje snage prebace 
na istočno bojište. U tom slučaju Talijani bi morali sami preuzeti 
obračun s ustanicima. No, Nijemci su svoj prijedlog povukli i tra- 

A. Pavelić u nazočnosti vojskovođe S. Kvaternika prima talijanskog generala 
Roattu 


žili samo veću suradnju s Italijom. U nazočnosti generala Am- 
brosija raspravljalo se o držanju Druge armije. Poglavnik je zat- 
ražio povlačenje nekih njenih mjera koje nisu prijateljske prema 
Hrvatskoj. Prema kasnijoj Poglavnikovoj izjavi, nije bilo iznena- 
đenja, nego samo daljnje smirivanje u talijansko-hrvatskim od- 
nosima. U Veneciji su Pavelić i Ciano zaključili neke gospodarske 
sporazume o pojačanoj isporuci sirovina (željeza, bakra, kositra i 
cinka) i žita. Italija bi trebala te isporuke podmiriti svojim isporu- 
kama tekstila i strojeva. Ciano je nabacio i pitanje personalne 
unije između Hrvatske i Italije kojom se idejom bavio i prije Rim- 
skih ugovora. Ciano je stalno imao pred očima albansko rješenje 
po kojemu bi u Zagrebu uz Pavelića bio i kraljev namjesnik, dak- 
le, ne bi bilo posebnog hrvatskog kralja. Upozoravao je da vojvo- 
da od Spoleta ionako ne želi na kraljevski prijesto u Hrvatsku. 
No, Pavelić je otklonio svaku promjenu državopravnog položaja 
Hrvatske. 


Nakon Venecije Pavelić je s hrvatskom delegacijom posjetio 
Firenzu, odnosno vojvodu i vojvotkinju od Spoleta u njihovu 
dvorcu Vila Cisterna kraj Firenze. 

U veljači 1942. u službeni posjet Italiji otputovao je i vojsko- 
vođa doglavnik Slavko Kvaternik. U njegovoj su se pratnji nala- 
zili general Ivan Perčević, ustaški bojnik Erich Lisak, te šef tali- 
janske Vojne misije general Giovanni-Batista Oxilia i pukovnik 
Lombarđi. U Rimu je Kvaternik posjetio grofa Ciana, šefa talijan- 
skog glavnog stožera generala Uga Cavallera i, dakako, ducea 
Benita Mussolinija. Vojskovođa je zatim primljen u audijenciju 
kod kralja i cara Vittoria Emanuela IIL, koji ga je odlikovao orde- 
nom Velikog križa sv. Mauricija i Lazara. Posjetio je i neke talijan- 
ske vojne ustanove, a na povratku se zaustavio u Firenzi, gdje ga 
je primio designirani kralj Hrvatske, vojvoda od Spoleta. Kvater- 
nik je posjetio i odjel hrvatskih legionara u sjevernoj Italiji i odr- 
žao im govor u kojem je rekao da se mali narodi neće održati ako se 
ne priklone velikim narodima i ako se ne pokažu da su hrabri i junački. 
Kvaternikov posjet Italiji uslijedio je na poziv talijanskog poli- 
zočnošću Druge armije na tlu Hrvatske, u razgovorima sa šefom 
talijanskog glavnog stožera bilo je govora o isporukama zrakop- 
lova i tenkova za hrvatsko domobranstvo. Međutim, general Ca- 
vallero je Kvaterniku prikazao talijansku vojnu situaciju vrlo 
tmurnom. Govorio mu je o poteškoćama u prijevozu ratnog ma- 
terijala preko mora u Libiju, o talijanskim gubicima na moru u 
lađama i materijalu, o teškoćama u Albaniji te o Rusiji kao velikoj 
zagonetki. Kvaternik je ocijenio da je Cavallero, izražavajući pe- 
simistička raspoloženja, govorio iskreno, a rezultat je bio da Itali- 
ja ne može Nezavisnoj Državi Hrvatskoj isporučiti tražene zra- 
koplove i drugi vojni materijal. Ciana je Kvaternik doživio kao 
uljudna i rezervirana gospodina, dok je posjeta Mussoliniju bila 
posve konvencionalna, s očitom suzdržanošću na obje strane. 
Ovaj rezervirani stav prema mojoj osobi meni je bio sasvim razumljiv, 
jer sam kod Iulijana zlo opisan još sa Soče iz prvog svjetskog rata, a sa- 
da pogotovo radi mog otpora svakom zgodom, naročito protiv talijanske 
Vojne misije, koju sam jednostavno onemogućio u njezinom radu... iz- 
javio je kasnije Kvaternik. Zanimljiva je i Kvaternikova napome- 
na o osobi poslanika NDH u Rimu, Stijepa Perića. Njega je proci- 
jenio kao čovjeka po uzoru starih dubrovačkih diplomata koji je - na- 
vodi Kvaternik - pročitao u tančine svu gipkost fašizma, ustanovio 
njegovo rapidno propadanje i očekivao konačnu malaksalost Italije. 

ODNOSI NEZAVISNE DRŽAVE HRVATSKE S 
NJEMAČKOM 


Razmjena diplomatskih predstavnika 


Za poslanika i opunomoćenog ministra Njemačkog Reicha u 
NDH Von Ribbentrop je Hitleru predložio SA Obergruppen- 
fiihrera Siegfrieda Kaschea, a kao savjetnika poslanstva neka- 
dašnjeg austrijskog generalnog konzula Herberta von Trol-Ober- 
fella, koji dobro poznaje prilike u Hrvatskoj, pa čak i govori hr- 
vatski. Fiihrer je dao svoj pristanak i zatražio da se poslanstvo u 
Zagrebu otvori što prije. 


Siegfried Kasche bio je istaknuti član Nacional-socijalističke 
stranke i njenih Jurišnih odreda (Strum-Abteilungen, skraćeno 
SA). Nije, dakle, bio diplomat po profesiji, ali je Von Ribbentrop 
smatrao da upravo takvog čovjeka iz stranačkih redova treba po- 
slati u Zagreb. Kasche je prije imenovanja za poslanika u NDH 
bio vođa Jurišnih odreda u Pomeraniji i Istočnom Brandenburgu, 
član Reichstaga od 1930., zamjenik gaulajtera Ostmarka (Austri- 
je), SA Obergruppenfiihrer od 1934., a u Zagrebu prvi puta ulazi 
u diplomatsku službu. Njegov politički odgoj i funkcije u stranci 
učinili su ga vrlo discipliniranim i poslušnim izvršiteljem direk- 
tiva, pa se tako ponašao i u svojoj novoj funkciji. Primao je i strik- 
tno izvršavao naloge nadležnog Ministarstva vanjskih poslova u 
Berlinu. Uz to zdušno je prihvatio Pavelića i nastojao je što jače 
utjecati na njegove odluke, to više što je Pavelić u Berlinu bio oz- 
načen kao čovjek Rima. 


Prema jednoj kasnijoj Kascheovoj izjavi (danoj na saslušanju 
1946.), on je uoči odlaska u Zagreb razgovarao s Ribbentropom i 
u tom razgovoru ministar mu je napomenuo da su Talijani naroči- 
to osjetljivi u pitanju Jadrana te da nastoje da u tom prostoru dobiju 
priznato pravo utjecaja, no da Njemačka to ne smije dopustiti, već da 
treba tim težnjama suprotstaviti princip suverenosti NDH. Napome- 
nuo je - nastavlja Kasche - da moram u svom djelovanju biti veoma 
oprezan i da pitanje NDH ne smije opteretiti odnose između Italije i 
Njemačke, pa da se zbog toga moram sustegnuti od svake političke akcije. 
Kasche se te direktive pridržavao, pa je svoju aktivnost osigu- 
ranja i promicanja njemačkih interesa u NDH provodio vrlo op- 

Njemački poslanik u NDH Siegfried Kasche 


rezno, ali konstantno. U tome mu je pomoglo i zadobivanje pov- 
jerenja samog poglavnika, pa je on sam postao takav Poglavni- 
kov zagovornik da se kasnije govorilo da je Kasche veći ustaša od 
samog Pavelića. Ta povezanost Kaschea i Pavelića naročito je došla 
do izražaja nakon kapitulacije Italije, u posljednje dvije godine 
postojanja NDH. Inače, Ribbentrop je Kascheu posebno napome- 
nuo kao veoma važnu stvar uspostavljanje što boljih gospodar- 
skih veza s NDH, jer su privredne veze Jugoslavije i Njemačke bile vr- 
lo dobre, pa se ne bi smjelo dopustiti da taj prostor ostane za Njemačku 
neiskorišten. Pri tome je Ribbentrop posebno istaknuo važnost 
boksitne rudače, koju su Nijemci doista obilno i iskorištavali. 


Kasche je stigao u Zagreb 20. travnja 1941. Na borongajskom 
aerodromu dočekali su ga ministar unutarnjih poslova Andrija 
Artuković, tadašnji tajnik u Ministarstvu vanjskih poslova Mla- 
den Lorković, i general Ivan Perčević. 


Za poslanika NDH u Berlinu poglavnik je imenovao dr. Bran- 
ka Benzona, liječnika i izrazitog germanofila. Pred odlazak u 
Berlin Benzon je posjetio vojskovođu Kvaternika, koji mu je sav- 
jetovao da mora posebno uvjeriti Nijemce kako je njihov interes 

postojanje i jačanje NDH, jer kroz Hrvatsku prolaze prometne li- 
nije od najveće gospodarske važnosti za Berlin i Bliski istok, koji- 
ma će se oni koristiti. Kvaternik je preporučio Benzonu da poli- 
tičkom vrhu u Berlinu NDH mora prikazati kao važnu prijatelj- 
sku državu i radi paraliziranja Italije. Osim toga, Benzon mora 
svratiti pozornost Nijemaca na povijesno prijateljstvo našeg naroda 
s njihovim - kako se izrazio Kvaternik. Međutim, liječnik Benzon, 
uza svu svoju pronjemačku orijentaciju, nije se snašao u diplo- 
maciji. Često je bio neodmjeren u izjavama i pojedinim postupci- 
ma, pa su u Zagreb stizali prigovori. Zato je poglavnik potkraj 
1941. odlučio da ga opozove i da u Berlin - za NDH posebno va- 
žan punkt - uputi novog čovjeka. Za novog poslanika u Berlinu 
imenovao je Milu Budaka, dotadašnjeg ministra nastave i bo- 
goštovlja. 


Prije Budakova imenovanja, iz Berlina su preko poslanstva u 
Zagrebu tražili podatke o njegovoj orijentaciji. Naime, u Berlinu 
je Budak bio označen kao čovjek protalijanske orijentacije, čak 
kao vođa Italiji sklone grupe unutar vlade NDH, koja teži najužem 0s- 
lanjanju na Vatikan. Kasche je, međutim, izvijestio da su to apsur- 





Pavelić i Von Ribbentrop, njemački ministar vanjskih poslova, u dvorcu Fuschl 
kraj Salzburga 1941. 

Pavelić odlikuje njemačkog časnika u nazočnosti generala Von Horstenaua 


dne glasine, da je Budak hrvatski nacionalist i književnik, pa kao 
književnik visoko cijeni kulturna dobra Italije. No, kao Hrvat ot- 
klanja talijansku politiku, a kao katolik ima pozitivan odnos pre- 
ma vjeri, Što ne znači i ovisnost o Vatikanu. Kasche - prema izvo- 
rima kojima raspolaže - opovrgava i glasine da je Budak slobod- 


168 Hrvoje Matković: POVIJEST NEZAVISNE DRŽAVE HRVATSKE 


ni zidar i smatra da će imati bolji odnos prema ministarstvu, 
nego dosadašnji poslanik Benzon. Upravo Kascheu treba pripi- 
sati zaslugu da je vlada Reicha dala svoj pristanak na imenova- 
nje Budaka, koji je stigao u Berlin i predao vjerodajnice 16. pro- 
sinca 1941. 


Njemački general u Zagrebu 


Prilikom uspostavljanja NDH Hitler je izjavio (bio je to od- 
govor na pitanje upućeno mu iz Zapovjedništva njemačke Druge 
armije) da se Njemačka ne želi miješati u hrvatske prilike, ali da 
namjerava tamo štititi svoje vojne interese. Da bi to ostvario ime- 
novao je za posebnog predstavnika njemačkih oružanih snaga u 
Zagrebu generala Glaisea von Horstenaua, inače Austrijanca ve- 
likonjemačke orijentacije, kojega je otprije dobro poznavao. Iako 
vojnik, Glaise je oduvijek pokazivao sklonost prema politici. Na- 
kon raspada Austro-Ugarske bio je dugo godina ravnatelj Rat- 
nog arhiva u Beču, a kako se zanimao za politiku, bio je neko 
vrijeme u Republici Austriji i ministar vojske. Uoči priključenja 
Austrije Njemačkoj (1938) bio je vicekancelar i ministar unutar- 
njih poslova u prijelaznoj vladi Seyss-Inquarta. Njegovu upući- 
vanju u NDH pridonijela je činjenica da je kao bivši austrougar- 
ski časnik bio dobro upoznat s grupom također bivših austrou- 
garskih časnika Hrvata, koji su na početku NDH preuzeli ključna 
mjesta u hrvatskom domobranstvu. 


Uoči odlaska u Zagreb, Hitler je 14. travnja 1941. primio Gla- 
isea von Horstenaua i u razgovoru ga upozorio da sve zemlje koje 
su južno od Mađarske i Rumunjske ulaze u talijansku interesnu 
sferu, a to znači i Hrvatska. Upravo zato je opći položaj Hrvatske 
zapleten i otežava odnose Njemačke s NDH uslijed savezništva 
Njemačke i Italije, a NDH s obje sile. Inače, Hrvati su - dodao je 
Hitler - rasno mnogo vrijedniji od Talijana. Glaise je Fiihrera uv- 
jeravao da su Hrvati više naklonjeni Nijemcima i da duboko mr- 
ze Talijane zbog Dalmacije, koju treba ostaviti NDH, a Talijanima 
prepustiti samo Boku kotorsku i crnogorsko-albanski prostor. 
Kad je došao u Zagreb, Glaise von Horstenau je odmah primljen 
kod Pavelića, koji se upravo vratio iz emigracije u Zagreb. Uočio 
je odmah da je pitanje Dalmacije teško opterećenje za novonasta- 
lu državu, pa je smatrao da ne bi ništa trebalo prejudicirati. (Raz- 





Banski dvori, prosinac 1942.: Predaja odlikovanja Velered krune kralja 
Zvonimira s hrastovim grančicama dr. Edmundu Weesenmayeru. Nazočni su 
njemački poslanik Kasche (prvi s desna) i general Von Horstenau (prvi slijeva), 

Weesenmayer u sredini 


govor se vodio mjesec dana prije potpisivanja Rimskih ugovora). 
Bilo je govora i o Međimurju i Srijemu, za koje je Pavelić tražio 
da se ne predaju Mađarima. 

Svoje mišljenje o Dalmaciji Glaise je još jedanput izrekao Hit- 
leru kad je nakon susreta s Pavelićem došao na usmeno referira- 
nje u Glavni stožer njemačke vojske (tada privremeno smješten 
južno od Beča). Zanimljiv je Hitlerov komentar na Glaiseovo iz- 
laganje. Upozorio je generala da u njemačko-talijanskim odnosi- 
ma vrijedi pravilo da u svemu što jejužno od Drave prevladava- 
ju talijanski interesi. Zatim je dodao da ulazak Talijana u Dalmaciju 
ima i dobru stranu, jer se time stvara područje sukoba Italije i ustaške 
Hrvatske, a Njemačka će pritom moći uvijek imati ulogu suca. 


Kao opunomoćeni njemački general u NDH, Glaise von Hor- 
stenau je imao zadatak da pomogne pri stvaranju hrvatskih oru- 

žanih snaga (u danoj jačini). U svojim izvješćima, upućivanim 
Glavnom stožeru, on često - uz vojne - daje i neke informacije iz 
gospodarske i političke sfere. Tako npr. prenosi pritužbu Hrvata 
iz Međimurja, kao i pripadnika njemačke manjine, na postupke 
Mađara. Njegovo budno praćenje političkih prilika u NDH i dis- 
kretno davanje sugestija, često suprotnih od onih njemačkog po- 
slanika Kaschea, dovodilo je do njihova neujednačenog i često 
suprotstavljenog djelovanja. 


U svojem nadleštvu Glaise von Horstenau imao je stožer, ko- 
ji je bio sastavljen uglavnom od Austrijanaca, nekadašnjih aus- 
trougarskih časnika, koji su također bili u prijateljskim odnosima 
s visokim domobranskim časnicima. Svi su oni prema tradiciji 
gajili neprijateljski stav prema talijanskoj vojsci. I po službenim 
pravima, i po bliskim vezama s domobranskim vrhom, oni su 
imali potpun uvid i kontrolu nad oružanim snagama NDH. 


Inače, njemačka vojska na području NDH nalazila se na dije- 
lu države sjeverno od demarkacijske linije s talijanskim snagama. 
Bile su to u početku jedinice 51. korpusa Druge njemačke armije, 
čiji je stožer bio do 8. svibnja 1941. u Zagrebu, a zatim u Lipiku. 
Zapovjednik 51. korpusa odobravao je i kontrolirao formiranje 
domobranskih jedinica. Potkraj svibnja i u prvoj polovici lipnja 
njemački 51. korpus napustio je teritorij NDH, a iz Austrije je u 
NDH prebačena 718. pješačka divizija. Osim te divizije, na terito- 
riju NDH nalazili su se i bataljuni za osiguranje, kojih je poglavi- 
ta zadaća bilo osiguranje željezničkih pruga i skladišta. Ujesen 
1941. iz Francuske je u NDH prebačena i njemačka 342. pješačka 
divizija dislocirana u istočnoj Slavoniji, Srijemu i sjeveroistočnoj 
Bosni. Na teritoriju NDH djelovala je i grupa operativnih odjela 
policije i službe sigurnosti, sastavljena od posebno obučavanih 
pripadnika za borbu protiv protivnika nacionalsocijalizma. Ta je 
grupa usmjeravala rad njemačke narodne skupine i obavljala 
obavještajne zadatke. Ona je prikupljala podatke o političkim 
zbivanjima u NDH, o funkcioniranju ustaškog režima i vlade. 
Hvatala je i odvodila osobe osumnjičene za aktivnu djelatnost pro- 
tiv Trećeg Reicha. 

Pavelić kod Hitlera. NDH u Trojnom paktu 


Početkom lipnja 1941. poglavnik Ante Pavelić zamolio je da 
ga primi Fiihrer Trećeg Reicha Adolf Hitler. Dobio je obavijest da 
će ga Hitler primiti 6. lipnja u Berchtesgađenu. Ministarstvo vanj- 
skih poslova izvršilo je sve pripreme za Pavelićev posjet. Sastav- 
ljen je popis točaka o kojima će Pavelić i Hitler razgovarati: gra- 
nična pitanja, politička pitanja (tu je i pristup NDH Trojnom pak- 
tu te pruezimanje 175.000 iseljenih Slovenaca iz Donje Štajerske), 
gospodarski odnosi, hrvatsko-talijanski odnosi. U pratnji pog- 
lavnika bili su dr. Andrija Artuković, dr. Mladen Lorković, gene- 
ral Vladimir Laxa, dr. Vladimir Košak, dr. Vjekoslav Vrančić, 
Ivan Werner, Mato Jagatić, Adolf Sabljak i još šest ustaša kao Pa- 
velićeva osobna pratnja. 


Dogovorenog dana Pavelić se najprije sastao s njemačkim 
ministrom vanjskih poslova Von Ribbentropom, a tek poslije pod- 
ne s Fiihrerom Adolfom Hitlerom. Odmah na početku razgovora 
Hitler je izjavio da ga je najnovija povijest učinila nehotičnim in- 
strumentom oslobođenja Hrvatske, jer on, zapravo nije namjeravao 
nastupiti protiv Jugoslavije. Njemačkoj je uvijek bio cilj - nasta- 
vio je - da balkanske zemlje učini svojim dobrim gospodarskim 
partnerima i nije imala zavojevačkih namjera prema njima. Nje- 
mačka nema nikakvih interesa koji bi bili u suprotnosti s onima 
balkanskih zemalja. Sada postoji snažna želja da se izgrade gos- 
podarski odnosi između Njemačke i Hrvatske. 


Pavelić je u objašnjavanju prilika u Hrvatskoj najprije govo- 
rio o njenom etničkom sastavu, pa je naglasio da su muslimani 
nacionalna svijest. Za srpsko pitanje je rekao da postoji tek šezdese- 
tak godina. Oni su zapravo Hrvati, koji su prešli na srpsko-pravo- 
slavnu vjeru i tako su pogrešno nazvani Srbima. 


U nastavku razgovora Hitler je govorio o planovima prese- 
ljenja Slovenaca u Hrvatsku, a Srba u Srbiju kao svrsishodnim 
potezima. Takva su preseljenja - rekao je - sigurno trenutno bol- 
na, ali su bolja od neprekidnog trpljenja. Uostalom - nastavio je - 
ako hrvatska država želi biti sasvim solidna, mora pedeset godina voditi 
nacionalno netolerantnu politiku, jer iz pretjerano velike tolerancije u 
tim pitanjima nastaju samo štete. 

Pavelić u posjetu Adolfu Hitleru 1941. 


Na kraju posjeta Pavelić je predao Hitleru darove hrvatske 
delegacije: jednu staru zastavu Friedricha Velikog i jednu staru 
umjetničku kutiju sa šahom, koja je, navodno, bila vlasništvo 
Friedricha Velikog, a oboje je u XVIII. stoljeću barun Trenk zaro- 
bio za vrijeme habsburškog nasljednog rata iz Friedrichova šatora. 


Pitanje pristupa NDH Trojnom paktu razmotrili su Hitler i 
Mussolini prilikom sastanka na Brenneru (2. lipnja), prije Paveli- 
ćeva posjeta Hitleru. Složili su se da za to nema prepreke. Kako 
je Hrvatska ulazila u talijansku sferu, odlučeno je da se potpisi- 
vanje dokumenta o pristupu obavi u nekom talijanskom gradu. 
Nakon Pavelićeva posjeta Hitleru, Ciano je javio Ribbentropu da 
je talijanska vlada odlučila da se pristup Hrvatske Trojnom pak- 
tu obavi u Veneciji 15. lipnja. Makar je u početku Pavelić odredio 
da osobno neće prisustvovati svečanosti, već da će ga zastupati 
vojskovođa Slavko Kvaternik, ipak je otišao u Veneciju. U njego- 
voj pratnji bio je i Kvaternik. Prilikom ceremonije u Duždevoj 
palači Pavelić je stavio svoj potpis na protokol, pa je tim činom 
Nezavisna Država Hrvatska pristupila Irojnom paktu. U Veneci- 
ju, međutim, nije stigao - kako se očekivalo - Benito Mussolini. 
Na povratku u Zagreb poglavnika je na zagrebačkom kolodvoru 

pozdravio potpredsjednik hrvatske vlade dr. Osman Kulenović, 
koji je između ostaloga rekao: Pristupom Nezavisne Države Hrvatke 
Trojnom paktu udaren je još jedan kamen temeljac vanjskoj politici naše 
države; tim činom NDH je stupila u red modernih i naprednih europ- 
skih država... A to je veliko djelo i značajan datum u razvoju naše drža- 
ve koja svakim danom, zahvaljujući Tvome odlučnom i mudrom vod- 
stvu postoje sve jača i uvaženija. 


Nedugo zatim vlada NDH je potvrdila svoju privrženost 
Trojnom paktu s nekoliko svojih vanjskopolitičkih poteza. 


Na dan napada Njemačke na SSSR, 22. lipnja 1941. vlada 
NDH je donijela odluku o zatvaranju prostorija Generalnog kon- 
zulata SAD u Zagrebu i obustavi njegove djelatnosti. Takvu je 
odluku tri dana prije donijela i njemačka vlada za američke kon- 
zulate u Njemačkoj, Norveškoj, Nizozemskoj, Belgiji, Luxembur- 
gu, Francuskoj, Srbiji, Grčkoj - dakle, u zemljama koje su do tada 
okupirale njemačke jedinice. Obrazloženje hrvatske vlade je bilo 
da NDH kao članica Trojnog pakta ne može dopustiti dalje djelo- 
vanje ustanove koja je na nedopušten način pomagala ratne protivni- 
ke sila Osovine. 


U listopadu 1941. Von Ribbentrop je pokrenuo pitanje pristu- 
pa NDH Paktu protiv Kominterne. Uz Njemačku, Italiju i Japan 
u tom su paktu do tada bile još Mađarska, španjolska i Mandžu- 
kuo. Sve pripreme su bile završne do druge polovice studenoga, 
pa je ceremonija potpisivanja obavljena prilikom proslave go- 
dišnjice pakta (tj. 25. studenoga 1941.) u Berlinu. U ime NDH 
protokol je potpisao ministar vanjskih poslova Mladen Lorković. 


Kada je Japan nakon napada na Pearl Harbour 7. prosinca 
1941. zaratio sa SAD, Njemačka i Italija su Sjedinjenim Država- 
ma objavile rat. Tada je njemačko Ministarstvo vanjskih poslova 
pozvalo sve članice Trojnog pakta da to također urade. Poglav- 
nik Pavelić je sazvao hitnu sjednicu Hrvatske državne vlade za 
14. prosinca. Toj su sjednici prisustvovali svi poslanici stranih dr- 
žava akreditirani pri NDH, te cijeli hrvatski generalitet. Pavelić je 
tada pročitao odluku kojom Nezavisna Država Hrvatska progla- 
šuje ratno stanje sa Sjedinjenim Američkim Državama i Velikom 
Britanijom. Na kraju te odluke se kaže: Hrvatski narod uzima na se 
svaku dužnost i svaku žrtvu, koja iz toga proizlazi, uvjeren, da će mu to 
po pobjedonosnom svršetku rata biti od najveće dobiti. 

Njemačka narodna skupina 


Svoje pozicije u NDH Treći Reich je osiguravao vojnom na- 
zočnošću te obavještajnim službama i njihovim opsežnim apara- 
tom. Poslije kapitulacije Italije (1943), ti su činitelji proširili svoju 
aktivnost na teritorij cijele Nezavisne Države Hrvatske. No, uz 
njih, važno mjesto u učvršćivanju njemačkog utjecaja imala je 
Njemačka narodna skupina. 


Još u vrijeme postojanja Kraljevine Jugoslavije djelovala je 
organizacija njemačke manjine - Kulturbund. lako osnovana kao 
kulturno-prosvjetna organizacija, ona je prelazila okvire svoje 
djelatnosti i pretvarala se u političku organizaciju, naročito posli- 
je dolaska Hitlera na vlast u Njemačkoj. Od tada u organizaciji 
prevladava nacionalsocijalistički duh. Uspostavom Banovine Hr- 
vatske Kulturbund je nastavio svojim djelovanjem. Tako je pojava 
NDH zatekla njemačku manjinu već dobro organiziranom. Ipak 
se pristupilo formiranju nove organizacije pod nazivom Nje- 
mačka narodna skupina u Nezavisnoj Državi Hrvatskoj (Die Deut- 
sche Volksgruppe in Kroatien) u kojoj su se aktivirali članovi biv- 
šeg Kulturbunda. Njemačka narodna skupina je osnovana već 13. 
travnja 1941. u Osijeku. U proglasu Skupine se kaže da će se njen 
voda odmah staviti u vezu s hrvatskom vladom u Zagrebu i definitivno 
urediti pitanje zastupanja narodne skupine kod vlade. Za vodu Skupi- 
ne najprije je izabran Josef Meier, ali ga je ubrzo na toj funkciji za- 
mijenio Branimir Altgayer, koji se već ranije istakao kao aktivni 
promicatelj nacionalsocijalističkih ideja. 


Položaj i prava Njemačke narodne skupine u NDH bili su re- 
gulirani zakonskim odredbama. Pripadnici Skupine u pravno-for- 
malnom pogledu imali su ravnopravan položaj s pripadnicima 
ustaške organizacije, ali su u praktičnom životu njihova prava 
bila znatno veća. Vođa Skupine bio je njezin vrhovni rukovodi- 
telj, a postavljen je od strane njemačke vlade. Za svoje postupke 
nije odgovarao hrvatskoj već njemačkoj vladi. On je postavljao 
rukovoditelje pojedinih ureda i ustanova Skupine. Vodstvo nje- 
mačke narodne skupine imalo je sjedište u Osijeku, ali i poslov- 
nicu u Zagrebu. 


Prema naseljenosti Nijemaca u NDH, područje skupine bilo 
je podijeljeno u pet okruga. U svakom od njih djelovale su mjes- 

ne skupine (osnovane u mjestima s najmanje 200 njemačkih obi- 
telji). Tijekom 1941. bilo je osnovano 309 mjesnih skupina. 


S obzirom da su u svakodnevnom životu NDH primjenjiva- 
ni zakoni te države i da su u njoj djelovali organi njezina držav- 
nog mehanizma, u odnosima između domaćih ustaša i pripadni- 
ka Skupine dolazilo je do nesporazuma, suprotnosti i ozbiljnijih 
teškoća, koje su morale rješavati više vlasti. 


POLITIKA NACIONALNE I RASNE 
ISKLJUČIVOSTI 


Zakonodavni akti 


Prema riječima poglavnika Ante Pavelića, hrvatska država bit 
će uređena naosnovama tradicija hrvatskog naroda i na najmodernijim 
načelima, koja su kod naših velikih prijatelja i saveznika pokazala, da su 
u današnje vrijeme u stanju stvoriti red, dati rada, pribaviti kruha i us- 
postaviti normalan život. U tako formuliranim obilježjima Nezavi- 
sne Države Hrvatske uočavaju se dvije osnovne odrednice njezine 
unutarnje izgradnje: vlastito povijesno nasljeđe, koje se oblikova- 
lo u ideji hrvatske nacionalne i državne posebnosti, i prihvaćanje 
ideoloških zasada njemačkog nacionalsocijalizma i talijanskog 
fašizma. Između te dvije odrednice nastojala se uspostaviti veza, 
stanovita uvjetovanost i prožetost, što se odrazilo u zakonodav- 
nim aktima i političkoj praksi. 

Prve zakonske odredbe donesene u NDH odnose se na oču- 
vanje čiste hrvatske nacije i čistog hrvatskog životnog prostora. Već 17. 
travnja 1941. objavljena je Zakonska odredba za obranu naroda i dr- 
žave u kojoj se povreda časti i životnih interesa hrvatskog naroda 
ili ugrožavanje opstanka NDH i državne vlasti kvalificira kao 
zločin veleizdaje za koji se predviđa kazna smrti. Ta je zakonska 
odredba stupila na snagu odmah. U odredbi nije konkretno ob- 
jašnjeno što je povreda časti i što su životni interesi hrvatskog naroda, 
već su općenito istaknuti hrvatski narod i njegova država, koje 


treba štititi i braniti svim sredstvima. 

Drugi aspekt unutarnjeg ustrojstva i političke prakse NDH 
ogleda se u zakonskim odredbama s izrazitim obilježjem rasne 
netrpeljivosti. Rasna politika se od početka izgrađivala u pravni 
sustav koji je u svom krajnjem ostvarenju trebao dovesti do čistog 
hrvatskog životnog prostora. Dva tjedna poslije objavljivanja nave- 
dene odredbe o obrani naroda i države (tj. 30. travnja) objavljene 
su dvije nove zakonske odredbe koje upotpunjuju, odnosno dog- 
rađuju formalno-pravno utemeljenje politike nacionalne isključi- 
vosti. Prva je Zakonska odredba o rasnoj pripadnosti, u kojoj se utvr- 
đuje pojam arijsko podrijetlo. Prema tekstu odredbe, arijskog je 
podrijetla osoba koja potječe od predaka, koji su pripadnici europske ra- 
sne zajednice ili potječu od potomaka te zajednice izvan Europe. Propi- 
suje se i postupak utvrđivanja arijskog podrijetla i detaljno preci- 
zira koje se osobe smatraju Zidovima. Druga je Zakonska odredba 
O zaštiti arijske krvi i Časti hrvatskog naroda, kojom se zabranjuje Ži- 
dovima da sudjeluju u izgradnji narodne i arijske kulture, a zab- 
ranjuje se i brak Židova s osobama koje su arijskog podrijetla. 
Nabrajaju se i slučajevi u kojima je potrebna posebna dozvola za 
sklapanje braka, a jednom točkom te zakonske odredbe zabran- 
juje se nearijcima izvješanje hrvatske državne i narodne zastave i isti- 
canje hrvatskih narodnih boja i amblema. Ujedno se stavljaju izvan 
snage sve promjene židovskih prezimena, koje su izvršene posli- 
je 1. prosinca 1918. s tim da se imaju zamijeniti s prvotnim prezi- 
menima. 


Navedene zakonske odredbe bile su usmjerene protiv Žido- 
va, a također i protiv Roma (Cigana). To su dvije rasne zajednice 
koje kao manjine žive na prostoru Hrvatske i koje su ustaške vla- 
sti ne samo isključile iz javnog života nove države, nego su prišle 
1 njihovu biološkom uništavanju. U tome su rasni zakoni NDH 
bili podudarni s onima nacionalsocijalističke Njemačke. Objav- 
ljene zakonske odredbe odmah su se počele primjenjivati. 


Izvanredni i prijeki sudovi 


Za provođenje zakonskih odredaba o nacionalnoj i rasnoj is- 
ključivosti osnovani su izvanredni narodni sudovi, koji su dobili 
široke ovlasti. Prvi takav sud uspostavljenje već 17. travnja 1941. 
u Zagrebu (a ubrzo još jedan), a zatim je uslijedila uspostava tak- 

Pavelić u pratnji najbližih suradnika (slijeva na desno) Ericha Lisaka, Ante 
Moškova i Eugena Dide Kvaternika 


vih sudova i u drugim većim mjestima (u Varaždinu, Bjelovaru, 
Osijeku, Gospiću, Banjaluci i Tuzli). 

Potkraj lipnja 1941. objavljena je Zakonska odredba o pokretnim 
prijekim sudovima. Njihova nadležnost nije bila određena teritori- 
jalno, već se protezala na cijelo područje NDH. Ministar pravo- 
suđa imao je pravo da pojedini prijeki sud premješta po potrebi, 
odnosno u svakom konkretnom slučaju u drugo mjesto. Prvi 
pokretni prijeki sud bio je osnovan u Zagrebu odmah nakon ob- 
javljivanja zakonske odredbe, a sredinom srpnja osnovan je isti 
takav sud u Sarajevu za područje Bosne i Hercegovine. Kasnije 
su osnovana još tri prijeka pokretna suda u Zagrebu, zatim po je- 
dan u Banjaluci, Bihaću, Brčkom, Derventi i Višegradu. 


Sredinom srpnja 1941. poglavnik je izdao posebnu odredbu 
o osnivanju velikih izvanrednih narodnih sudova, s posebnom 
svrhom da razmatraju rješenja (osude ili zaključke) bilo kojeg su- 
da ustanovljenog prethodnim odredbama. Tom poglavnikovom 
odredbom utvrđena su dva sjedišta navedenih sudova - Zagreb i 
Sarajevo, ali je ministar pravosuđa bio ovlašten da može odrediti 


178 Hrvoje Matković: POVIJEST NEZAVISNE DRŽAVE HRVATSKE 





Polaganju kamena temeljca za radničke kuće u Osijeku prisustvovali su 
visoki dužnosnici (slijeva na desno) Josip Milković, dr. Lovro Sušić i general 
Vilko Begić 


i drugo mjesto za raspravu. Veliki izvanredni narodni sudovi 
imali su u prvom redu zadatak da spriječe pojave oslobađajućih 
presuda do kojih je dolazio. Svaki je bio sastavljen od pet sudaca, 
od kojih su dva bili suci viših redovnih sudova, a tri ustaški 
dužnosnici. 


Uspostava prijekih i izvanrednih sudova značila je oblikova- 
nje specijalnog sudstva koje je trebalo ostvarivati zacrtanu politi- 
ku nacionalne isključivosti, a - s obzirom na pojavu ustaničkog 
pokreta - i otklanjati žarišta nestabilnosti NDH. Ti su sudovi ne- 
prestano proširivali svoju djelatnost. Svoju aktivnost u početku 
su usmjeravali prema Židovima i Srbima u svrhu zaštite časti i 
interesa hrvatskog naroda, ali su je vrlo brzo proširili i na sve one 
koji su izražavali nezadovoljstvo ustaškim režimom ili su bili 
osumnjičeni kao pripadnici komunističkih grupa. Već 5. srpnja 
Pavelić je podrobnije odredio nadležnosti prijekih sudova. Oni 
su dobili zadatak da kažnavaju lica koja ugrožavaju NDH pisa- 

njem, tiskanjem, izdavanjem ili širenjem knjiga, novina, proglasa, leta- 
ka ili slika ili na bilo koji drugi način vrše promidžbu protiv hrvatske 
države, zatim osobe koje rade da se neki dio NDH odcijepi iz cjeline 
ili rade da se promijeni današnje državno uređenje ili društveni pore- 
dak u državi, ili da se uguši ustaški pokret. Drugom odredbom (10. 
srpnja) Pavelić je odredio da se pred prijeki sud, odnosno pred 
pokretni prijeki sud trebaju izvesti i osobe koje slušaju i strane 
radio-postaje sa sjedištima u državama neprijateljskima NDH, 
kao i osobe koje u roku od tri dana ne učine propisanu prijavu svog 
boravka redarstvenoj oblasti u slučaju promjene svog boravka. Tako je 
sustav specijalnih sudova preuzeo nadzor nad širokim područjem 
ponašanja pučanstva. To će postati još obuhvatnije novom po- 
sebnom odredbom poglavnika (u rujnu 1941.) kojom se proširuje 
nadležnost prijekih sudova i na sva kažnjiva djela s područja 


Poglavnik s pratnjom u 
parku Maksimir u 
Zagrebu. Uz njegovo 
lijevo rame stoji Ante 
Vokić, a uz desno 
njemački poslanik Kasche 

proizvodnje i prodaje živežnih namirnica i drugih osnovnih ži- 
votnih potrepština. S obzirom na povećanje broja kažnjivih djela 
- osim do tada isključive kazne smrti strijeljanjem - uvedena je 
kazna tamnice najmanje tri godine za tzv. lakše slučajeve. Specijal- 
no sudstvo postalo je osnova cjelokupne sudske prakse u NDH, 
dok su redovni sudovi postali sporedne institucije sustava. Stal- 
no grananje posebnih sudova upozorava na porast neraspolože- 
nja prema ustaškoj vlasti, osobito na porast komunističke aktiv- 
nosti. 


Srpsko pitanje 


U granicama NDH gotovo trećina stanovništva bila je srpske 
nacionalnosti. No, ustaške vlasti nisu vodile računa o brojnosti 
srpskog pučanstva, već su različitim postupcima otvorile srpsko 
pitanje u NDH. Odmah po uspostavi NDH, u tisku je započela 
politička promidžba protiv Srba, a na javnim skupovima ustaški 
dužnosnici i članovi vlade, tumačeći politiku nove države u od- 
nosu na Srbe, poticali su netoleranciju. Tako je npr. Mile Budak u 
govoru u Slavonskom Brodu rekao: Mi imamo ne samo pravo, nego 
i dužnost tražiti od ovdašnjeg pravoslavnog življa, da taj živalj uvidi, 
što jest i da se prema tome snađe. Imamo zato pravo govoriti, ako je tko 
Srbin ima Srbiju, i to je njegova domovina. A ministar Žanić na us- 
taškom skupu u Novoj Gradiški izjavljuje: Ova država, ova naša 
domovina mora biti hrvatska i ničija više. I zato oni, koji su došli ova- 
mo, ti treba i da odu. No, nije se ostalo samo na verbalnim izjava- 
ma. Srbi su odmah od početka bili izloženi raznim mjerama kon- 
kretnih pritisaka i Šikaniranja. Zabranjena je upotreba ćirilice, 
ukinut je naziv srpsko-pravoslavna vjera (a uveden grčko-istočna), 
izdana je naredba o ograničavanju kretanja Srba u mjestima bo- 
ravka te naredba o promjeni naziva pojedinih mjesta koja su u 
imenu imala srpsko obilježje. U Zagrebu je redarstvo početkom 
svibnja 1941. zabranilo kretanje Srba noću, a istodobno je izdalo 
naredbu o iseljenju Srba iz stanova u sjevernom dijelu grada (tj. 
iz četvrti najvišeg standarda). U nekim mjestima građani pravos- 
lavne vjere morali su nositi plave trake s velikim slovom »P«. 
Svim tim mjerama pridružila su se i sve učestalija otpuštanja Sr- 
ba iz službe, hapšenja i oduzimanja njihove imovine. Hapšenja 
su posebno zahvatila Srbe koji su se isticali u javnom i poli- 

tičkom životu bivše Jugoslavije, intelektualce i pravoslavne sve- 
ćenike. 

U tom razdoblju ustaške su vlasti pristupile i prisilnom ma- 
sovnom iseljavanju Srba, čak i prije nego što su o tome donesene 
zakonske odredbe. U organizaciji iseljavanja vlasti NDH su na- 
išle na podršku i suradnju njemačkih vojnih vlasti. Kako su Ni- 
jemci odlučili iz Slovenije iseliti dio slovenskog stanovništva u 
Hrvatsku, dogovoreno je deportiranje istog broja Srba iz Hrvat- 
ske u Srbiju. Taj je zaključak bio donesen na sastanku Slavka 
Kvaternika i Mladena Lorkovića s njemačkim predstavnicima 
početkom lipnja 1941. Deportiranje je trebalo izvesti u tri etape, 
od 7. lipnja do 31. listopada 1941. U tu je svrhu bio osnovan po- 
sebni ured pod nazivom Državno ravnateljstvo za ponovu. Ono je 
osnovalo svoje ispostave po kotarevima, kojima je poslalo i upu- 
te o provođenju iseljavanja. Sakupljanje Srba obavljalo se u po- 
sebnim sabiralištima i pri tome je često dolazila do izražaja sa- 
movolja lokalnih ustaških dužnosnika. Međutim, iseljavanje sr- 
pskog stanovništa iz NDH nije bilo izvedeno kako je planirano. 
Naime, izbijanjem ustanka i partizanskih oružanih akcija izmije- 
nila se situacija u Srbiji, pa su nastale teškoće u prihvaćanju dose- 
ljenika. Nijemcima nije odgovaralo prihvaćanje velikog broja iz- 
bjeglica iz NDH, koji bi mogli postati novi pobunjenici. Zbog to- 
ga su određenim ograničenjima otežavali i sprečavali masovno 
iseljavanje srpskog stanovništva iz NDH u Srbiju. Broj preselje- 
nih, prema ustaškim i njemačkim izvještajima, prilično je različit. 
Njemački izvještaji navode veće brojeve. Prema njemačkim po- 
dacima, potkraj srpnja u Srbiji je bilo oko 137.000 bjegunaca. S 
obzirom da je bilo ilegalnih useljavanja u Srbiju (tj. bez prijavlji- 
vanja njemačkim vlastima) smatra se da je taj broj i veći (oko 
180.000). 


Već 3. svibnja 1941. bila je donesena Zakonska odredba o prela- 
zu s jedne vjere na drugu kao prvi zakonski akt o prekrštavanju Sr- 
ba. Tom su odredbom ukinuti svi raniji propisi o vjerskim prije- 
lazima s jedne vjere na drugu, a svi oni koji žele prijeći na kato- 
ličku vjeru moraju prethodno ishoditi odobrenje vlasti NDH. 
Tijekom svibnja u tisku NDH počeo se propagirati prijelaz pra- 
voslavaca u katoličku vjeru. Zbog različitih mjera represije i pri- 
jetnji fizičkim uništenjem ili iseljavanjem, mnogi su Srbi bili 
spremni na takav korak. No, za prijelaz na katoličku vjeru, zain- 

teresirane osobe su morale pribaviti potvrdu o osobnoj čestitosti. 
Takve su potvrde izdavale kotarske i općinske uprave. Pri tome 
su morale paziti da potvrde ne izdaju određenim kategorijama 
srpskog stanovništva kao što su učitelji, svećenici, bogati trgovci 
i obrtnici te posebno inteligencija (po tome su, zapravo, ostali sa- 
mo seljaci). Spomenute upute nisu vrijedile za velike župe Gora i 
Krbava i Psat, u kojima su tamošnji veliki župani u dogovoru s 
ustaškim stožernicima i logornicima mogli postupiti prema mjes- 
nim prilikama. U kolovozu 1941. akcija prekrštavanja poprimila je 
široke razmjere i sve više se izvodila uz mjere prisile. Ustaški 
dužnosnici u pojedinim područjima nisu se više obazirali na do- 
tadašnje upute, a i samo Ministarstvo unutrašnjih poslova (službe- 
ni naziv) u posebnoj okružnici, upućenoj u rujnu mjesecu, upo- 
zorava da poslove oko vjerozakonskih prijelaza treba završiti hitno i 
bez otezanja. U tu je svrhu u Ravnateljstvu za ponovu osnovan i 
Vjerski odsjek s nadležnošću za poslove prijelaza s pravoslavne 
na katoličku, protestantsku i islamsku vjeru. Tako se akcija prekr- 
štavanja pretvorila u institucionaliziranu državnu politiku. No, 
životna egzistencija Srba u NDH, unatoč prekrštavanju, ostajala 
je nesigurnom, jer su se i dalje provodila hapšenja, odvođenja u 
logore i masovne fizičke likvidacije. Srpsko pitanje se sve više 
zaoštravalo, što je stvaralo prikladnu klimu za rast četničkog i 
partizanskog pokreta. Zato je u vrhovima NDH sazrijevala mi- 
sao o ublažavanju dotadašnjeg terora nad srpskim stanovništvom, 
a i Nijemci su zagovarali bezbolnija rješenja. Tako je početkom 
1942. uslijedila akcija osnivanja Hrvatske pravoslavne crkve. 


Odnos prema Židovima i Romima 


Na području NDH bilo je oko 36.000 Židova (u Zagrebu ih je 
živjelo oko 12.000). Dijelili su se u tri skupine, od kojih je svaka 
imala svoju židovsku općinu. Najveća i najbrojnija bila je općina 
Aškenaza, a uz nju su djelovale još sefardska općina i općina or- 
todoksnih Židova, koje su okupljale manji broj članova. Židov- 
skoj etničkoj zajednici pripadali su i Židovi koji su zbog različitih 
razloga promijenili vjeru. U Hrvatskoj je bilo i Židova koji su 
emigrirali iz Njemačke i drugih od Nijemaca okupiranih država i 
koji su se sklonili od terora njemačkih vlasti. 

Židovska sinagoga u Praškoj ulici u Zagrebu koju su ustaše srušile 1941. 

Židovska vjerska i etnička zajednica dala je značajan dopri- 
nos gospodarskom, kulturnom i prosvjetnom razvoju hrvatsko- 
ga društva u prošlosti. Mnogi njeni članovi bili su uključeni i u 
politički život Hrvatske, djelujući u hrvatskim političkim stran- 
kama, sindikalnim organizacijama i raznim udrugama. No, poja- 
va NDH dovela je Židove u neravnopravan položaj. 


I prije uspostave NDH ustaški je pokret u svoje ideološke os- 
nove ugradio antisemitizam. Ustaški poglavnik Ante Pavelić u 
svom spisu Hrvatsko pitanje iz 1936. označio je židovstvo kao ne- 
prijatelje hrvatskog oslobodilačkog pokreta. Nakon uspostave 
NDH ustaške su vlasti ubrzo radile na donošenju rasnog zakono- 
davstva i drugih protužidovskih mjera s ciljem potpunog unište- 
nja Židova u Hrvatskoj. Takvo zakonodavstvo već je postojalo u 
nacističkoj Njemačkoj, pa ih je NDH prenosila u svoj zakonodav- 
ni sustav, primjenjujući ih djelomično i protiv drugih etničkih za- 
jednica (Roma i Srba). Radi se o dvadesetak zakonskih uredbi, 
medu kojima se posebno ističu one o čuvanju hrvatske narodne 
imovine, o državljanstvu, o zaštiti arijske krvi i časti hrvatskog 
naroda, te zaštiti hrvatske kulture. 


Rasne odredbe u prvom su se redu odnosile na uništavanje 
židovskih gospodarskih pozicija (oduzimanje poduzeća, kažnja- 
vanje zbog prikrivanja imetka). Ustaške vlasti su organiziranim 
akcijama od početka nastojale slomiti dotadašnju moć židovskog 
(također i srpskog) kapitala. Već potkraj travnja osnovan je Ured 
za obnovu privrede koji je jedini bio ovlašten za postavljanje povje- 
renika u židovska poduzeća i trgovanje židovskom imovinom. 
Poslije dva mjeseca, taj je ured ukinut, a uspostavljeno je Državno 
ravnateljstvo za gospodarsku obnovu, od rujna Državno ravnateljstvo 
za ponovu, koje je preuzelo sve ovlasti u vezi sa židovskom imo- 
vinom. Kada je potkraj 1941. i ono ukinuto, za židovsku imovinu 
bilo je nadležno Ministarstvo državne riznice, u kojem je osno- 
van Ured za podržavljeni imetak. 


U proljeće i ljeto 1941. ustaške su vlasti donijele brojne mjere 
protiv Židova, izvrgavajući ih neljudskim i ponižavajućim pos- 
tupcima. Tako je npr. naređeno njihovo obilježavanje uočljivim 
oznakama (svi su morali nositi žute trake sa židovskom zvijez- 
dom), ograničeno im je kretanje, zabranjeno posjećivanje kina i 
javnih kupališta. U Zagrebu su svi morali napustiti sjeverni dio 

grada i preseliti se u ostale gradske četvrti. Židovi su masovno 
otpuštani iz javnih službi i poduzeća, a zadržani su samo oni bez 
kojih se nisu mogle obavljati neke djelatnosti. 


Na osnovu jedne uredbe s početka lipnja 1941. svi su Židovi 
morali prijaviti svoju imovinu u roku od 20 dana. Uslijedila su 
zatim masovna hapšenja, internacije i strijeljanja. Židovi su uzi- 
mani kao taoci prilikom odmazda za razne akcije protiv ustaške 
države. Mnogi su pri tome bili pogubljeni. Pod optužbama za 
razne izgrede, s kojima u stvari nisu imali nikakve veze, ili samo 
zato što su Židovi, upućivani su u koncentracijske logore, od ko- 
jih su neki za njih bili posebno osnovani. Mnogi Židovi su bili 
predani Nijemcima, koji su ih odvodili u njemačke logore. Tek ih 
je vrlo mali broj uspio emigrirati. 


Ustaški tisak stalno je podržavao protužidovske mjere i uda- 
ljavanje Židova iz javnog života. Zagrebački Narodni list u lipnju 
1941. između ostalog piše: Za Židove je Hrvatska bila predmet izrab- 
ljivanja, pa su tako i udesili svoje držanje prema hrvatskom narodu... 
Niiko objektivan ne može prigovoriti mjerama, koje se moraju poduzeti, 
da se Židove na gospodarskom polju stjera u njihove prirodne granice, 
te da Hrvat bude gospodar i na gospodarskom polju u svojoj zemlji. A 
ustaški povjerenik Radničke komore Vjekoslav Blaškov javno je 
zahtijevao da se NDH »očisti« od stranaca, pa za Židove kaže: 
Židovi su bili oni, koji su od vajkada smatrani neprijateljima ljudskog 
društva. 


I sam poglavnik je nastojao opravdati mjere protiv Židova, 
pa je potkraj lipnja 1941. donio izvanrednu zakonsku odredbu i 
zapovjed u kojoj je Židove kolektivno optužio za širenje glasina i 
kao glavne krivce u otežavanju opskrbe stanovništva. 

Surove mjere protiv Židova izazivale su uznemirenost među 
građanima NDH i protivljenje ustaškim postupcima. Mnogi po- 
jedinci i skupine Hrvata zalagale su se za spas pojedinih Židova i 
njihovih obitelji, pa je poglavnik Pavelić 27. lipnja 1941. zabranio 
bilo kome dolazak u Poglavnikov ured s ciljem intervencije za 
Židove. 

U Zagrebu je bila osnovana posebna ispostava Ustaškog re- 
darstva za nadzor nad Židovima. U Sarajevu je bila izdana na- 
redba da svi Židovi moraju odmah predati radio-prijemnike i te- 
lefone iz svojih stanova, a bilo im je zabranjeno i posjećivanje kina. 

Pojedine židovske općine ulagale su velike napore kako bi 
pomogle svojim ugroženim članovima. Zanimljivo je da se ži- 
dovska općina u Zagrebu uspjela održati za cijelo vrijeme NDH. 
Ta je židovska asocijacija pomagala židovskim obiteljima i ilegal- 
no primala pomoć izvana preko švicarskog konzulata u Zagre- 
bu. Međutim, progoni Židova su s vremenom poprimali sve ve- 
će razmjere, pa su mogućnosti pomaganja i njihova spašavanja 
bile vrlo male. Eventualni prijelaz Židova na katoličku vjeru nije 
nipošto mogao promijeniti njihov položaj, jer je on bio određen 
odredbom o rasnoj pripadnosti. 

Mada je židovska imovina (privredna poduzeća, zgrade, ima- 
nja) na temelju posebnih zakonskih odredbi, kvalificirana kao 
državno vlasništvo, ipak je najvećim dijelom dolazila u ruke po- 
jedinih ustaških dužnosnika i članova ustaške organizacije. To 
prisvajanje židovske imovine smatralo se nezakonitim, ali se u 
praksi toleriralo. Tek u listopadu 1942. donesena je odredba o 
podržavljenju, kojom je izvršen pokušaj zaustavljanja tog proce- 
sa ili bar njegova obuzdavanja u korist države. Ipak, pljačka ži- 
dovske imovine se nastavila, a u njoj su sudjelovali i pojedini vi- 
soki ustaški dužnosnici. U prisvajanju židovske imovine sudjelo- 
vali su i pojedini savezi i društva (npr. Hrvatski radnički savez, 
Hrvatski radiša). U cijelom tom poslu dolazila je do izražaja sa- 
movolja pojedinaca mimo ikakva utjecaja ministarstva. Pri tome 
se malo vodilo računa o unapređivanju djelatnosti pojedinih po- 
duzeća. To je naročito došlo do izražaja u Zagrebu, gdje je bilo 
najviše židovskog kapitala. 

Ustaški režim okomio se i na Rome (Cigane), prema kojima 
je naročito drastično istupio 1942. Glavnina te skupine stradala je 
u logoru Jasenovac. S obzirom na brojno stanje skupine prije pos- 
tanka NDH, Romi su, zapravo, najviše stradali: spasiti se uspio 
samo neznatan broj. 


Koncentracijski logori 


Politika nacionalne i rasne netrpeljivosti u NDH rezultirala 
je osnivanjem koncentracijskih logora, koji su bili mjesta zatočen- 
ja i likvidacije Židova, Srba i Roma, ali i Hrvata neprijateljski ras- 
položenih prema ustaškom režimu. Osnivanje i nadzor nad logo- 
rima bili su u nadležnosti Ustaške nadzorne službe (UNS), kojoj 

je na čelu bio Eugen Dido Kvaternik. Onje bio i ravnatelj Ravna- 
teljstva za javni red i sigurnost (RAVSIGUR), osnovanog počet- 
kom svibnja 1941. kao posebni odjel ministarstva unutarnjih pos- 
lova. UNS i RAVSIGUR imali su pravo osnivanja logora i slanja 
uhićenika u njih. Kada je početkom 1943. ukinuta Ustaška nad- 
zorna služba, RAVSIGUR je ostao jedini s tim nadležnostima. 


Osnivanje sustava logora započelo je osnivanjem tzv. sabira- 
lišta, koja su nosila različite nazive (sabirni logori, zbirališta, ise- 
ljenički logori), a bila su mjesta privremenog boravka uhićenika. 
Najpoznatija sabirališta bila su u Capragu kraj Siska, u Bjelovaru 


: a Luburić, 

i Požegi. Iz sabirališta su uhapšenici upućivani u koncentracijske 
logore, od kojih je prvi bio logor Danica kod Koprivnice. Prvi za- 
točenici (Židovi, Srbi i stanovit broj Hrvata) upućeni su u taj lo- 
gor već 29. travnja 1941. Kad je ujesen 1941. logor ukinut, Židovi 
i Srbi iz tog logora prebačeni su u logor Jadovno kraj Gospića. 
Zatočeni Hrvati bili su otpremljeni u Staru Gradišku i Jasenovac. 
U ljeto 1941. postojao je i koncentracijski logor na otoku Pagu. 
Postojali su još i logori u Kruščici kraj Travnika, u Loborgradu u 
Hrvatskom zagorju, u Đakovu, Tenji kraj Osijeka. U Staroj Gra- 
diški formiran je logor na mjestu dotadašnjeg kaznenog zavoda. 


Potkraj studenoga 1941. objavljena je Zakonska odredba o upu- 
ćivanju nepoćudnih i pogibeljnih osoba na prisilni boravak u sabirne i 
radne logore, pa je na taj način naknadno stvorena i zakonska os- 
nova za uhićenja ne samo Židova i Srba, nego i Hrvata - protiv- 
nika ustaškog režima. 


Glavni i najveći logor u NDH bio je u Jasenovcu, osnovan 
ljeti 1941. U idućoj godini logor je bio znatno povećan. U njemu 
su se vršile i masovne likvidacije zatočenika, kojih se broj popeo 
na desetke tisuća ljudi. Jasenovac je bio likvidacijski logor u koje- 
mu su zatočenici nakon mučenja doživljavali tragični završetak. 
Točan broj stradalih u jasenovačkom logoru nije utvrđen, a vjero- 
jatno ga točno nije ni moguće utvrditi. (Dok neki autori smatraju 
da se radi o preko 200 tisuća stradalih, istraživanja drugih upu- 
ćuju da ih je bilo 70-80.000, ali više nacionalnosti, uključujući i 
Hrvate.) Utvrđivanje dimenzija te velike ljudske tragedije često 
su onemogućavale manipulacije u političke svrhe. 

SNAGE UGROŽAVANJA NEZAVISNE DRŽAVE 
HRVATSKE 


Pojava antifašističkog pokreta 


Uspostava Nezavisne Države Hrvatske označila je realizaci- 
ju one varijante hrvatskog pitanja koja se temeljila na rasformira- 
nju Jugoslavije. No, ona je istodobno značila i vezivanje Hrvat- 
ske uz fašističke sile i prenošenje fašističkog modela organizacije 
vlasti i političke prakse Njemačke i Italije u Hrvatsku, uz na- 
zočnost njemačkih i talijanskih vojnih snaga. One su od ustaške 
vlade smatrane saveznicima, a u širim slojevima stanovništva bi- 
le su doživljene kao okupatorske. Cijeli teritorij NDH bio je podi- 
jeljen tako da je u sjevernom podurčju Hrvatske bila stacionirana 
njemačka, a u južnom talijanska vojska. Dijelila ih je linija koja je 
išla od Karlovca preko Bosanskog Novog, Jajca, Bugojna, južno 
od Sarajeva do Goražda. Ustrojavanje totalitarnog modela drža- 
ve i postupci ustaških vlasti te nazočnost njemačkih i talijanskih 
jedinica u NDH, izazvali su negodovanje stanovništva i jačali an- 
tifašističko raspoloženje. To je išlo u prilog Komunističkoj partiji 
Jugoslavije (odnosno njezinom dijelu u Hrvatskoj - Komunis- 
tičkoj partiji Hrvatske), koja je počela smišljeno organizirati otpor i 
ustaškoj vlasti i njemačko-talijanskim vojnim snagama, nastupa- 
jući s programom obnove Jugoslavije, dakako, uz najavu temelji- 
tih izmjena njezina političkog uređenja. Tako se i u Hrvatskoj 
(kao i u ostalim dijelovima bivše Jugoslavije) počeo razvijati anti- 
fašistički pokret koji su predvodili komunisti. 


S obzirom na značenje i težinu nacionalnog pitanja i među- 
nacionalnih odnosa u bivšoj Jugoslaviji, posebno s obzirom na 
položaj Hrvatske u toj državi, komunisti - kao predvodnici na- 
rodnooslobodilačkog pokreta (NOP-a, kako su pokret nazvali) - 
istupali su s naglašenim programom ravnopravnosti svih naroda 
(što je bilo izraženo parolom bratstvo i jedinstvo) i programom za- 
jedničke borbe Hrvata i Srba protiv okupatora. Komunisti su i u 
Hrvatskoj počeli organizirati oružane akcije i partizanske jedini- 
ce. Širenju antifašističkih raspoloženja pridonosili su mnogo i hr- 
vatski intelektualci privrženi demokratskim shvaćanjima. Prvi 
partizanski odred u Hrvatskoj (i uopće na području bivše Jugos- 

lavije) osnovan je u okolici Siska 22. lipnja 1941. Bio je to Sisački 
partizanski odred. Sekretar sisačke partijske organizacije (koja je 
brojila oko 150 članova) Vlado Janić-Capo, željeznički radnik, već 
je prije navedenog datuma organizirao izvlačenje pušaka i mitra- 

Sisački partizanski odred prelazi Savul941. (Ilustracija Drage Irumbetaša iz 
knjige Mala ilustrirana hrvatska povijest, Zagreb, 2001.) 


ljeza iz vagona vojnog transporta na željezničkoj stanici u Sisku i 
sklonio ih na sigurno mjesto. Napad Njemačke na SSSR sisački 
su komunisti shvatili kao signal za početak antifašističke borbe. 
Okupili su se u šumi Brezovica kraj Siska, formirali partizanski 
odred i već sutradan izveli prvi napad na željezničkoj pruzi iz- 
među Siska i Blinjskog Kuta. Uskoro su stupile u akciju i druge 
oružane skupine na Baniji i Kordunu te u Lici i Dalmaciji, a onda 
i u drugim dijelovima NDH. 

Partizanske jedinice naročito su se množile u hrvatskim kra- 
jevima sa srpskim stanovništvom. Naime, znatan dio tog stanov- 
ništva nije se mirio s uspostavom hrvatske države i nije ju prih- 
vaćao bez obzira na ustaštvo. Kad su k tome uslijedili ustaški 
progoni srpskog pučanstva, ono je bilo suočeno s neposrednom 
opasnošću uništenja, što je pojačalo neprijateljstvo prema NDH i 
bitno utjecalo na okupljanje pobunjenika i njihovo organiziranje. 
Zbog nezadovoljstva s praksom ustaške vladavine i zbog postu- 
paka okupatorskih vojski, u partizanske jedinice uključivali su se 
i Hrvati (npr. Sisački partizanski odred bio je sastavljen od Hrva- 
ta), ali se pokazalo da je zbog navedenih razloga komunistima 
lakše organizirati ih u srpskim, nego u hrvatskim krajevima. Par- 
tijsko rukovodstvo Hrvatske moralo je ulagati veće napore u pri- 
vlačenju hrvatskog pučanstva u partizanske odrede. Razloge za 
to djelomično treba tražiti i u prethodnom opredjeljivanju hrvat- 
skog stanovništva za HSS (posebno onog na selu), čijeje vodstvo 
odbijalo suradnju s komunistima, kao što je odbijalo i suradnju s 
ustašama. Jači priljev Hrvata u partizanske redove zabilježen je 
tek u 1942., pa je antifašistički pokret u Hrvatskoj od tada bilježio 
stalan uspon. 


Četnički pokret 


Četnička organizacija postojala je u jugoslavenskoj državi iz- 
među dva rata kao izrazita velikosrpska organizacija. Njezin os- 
novni program bio je podržavanje monarhije i centralističkog 
uređenja države. Uz to je bila i izrazito antihrvatska i antikomu- 
nistička. Po unutarnjem ustrojstvu četnici su bili poluvojnička or- 
ganizacija s određenim naoružanjem. Pred rat na čelu organiza- 
cije bio je Košta Milovanović Pećanac. U času sloma jugoslaven- 
ske države Pećanac se sa svojim odredima nalazio u dolini rijeke 
Toplice (Južna Srbija), gdje je ostao i nakon njemačke okupacije. 
No, tada slijedi novo okupljanje četnika, koje je predvodio pu- 
kovnik jugoslavenske vojske Draža Mihailović. On je kao načel- 
nik štaba Druge armije, locirane u istočnoj Bosni, odbio priznati 
kapitulaciju jugoslavenske vojske te je započeo okupljati oficire, 
podoficire i vojnike razbijenih jedinica. Nakon određenog vre- 
mena odvodi ih u zapadnu Srbiju, na Ravnu goru, gdje udara 
sjedište svog stožera. Oružane jedinice pod svojim zapovjed- 

Četnička vizija buduće Jugoslavije prema četničkoj brošuri iz 1941. 


ništvom Mihailović je nazvao Četnički odredi jugoslavenske vojske, 
čime je označen kontinuitet s oružanom silom razorene države i 
veza s njezinim organima u emigraciji (vlada, kralj). Osnovni 
program Draže Mihailovića bio je obnova Jugoslavije pod dinas- 
tijom Karadordevića i ponovna uspostava velikosrpske hegemo- 
nije. 

U listopadu 1941. godine stožer Draže Mihailovića usposta- 
vio je radio-vezu s Britancima, a preko njih i semigrantskom vla- 
dom. Četnici su dobili podršku emigrantske vlade, koja ih smat- 
ra jugoslavenskom vojskom u domovini, pa sredinom siječnja pro- 
miče Dražu Mihailovića u čin generala i imenuje ga ministrom 
vojske i mornarice u emigrantskoj vladi i zamjenikom vrhovnog 
zapovjednika (a to je bio kralj). 

Velika Britanija postaje sve više zainteresirana za balkanski 
prostor i daje inicijative za politiku prema Jugoslaviji u sklopu 
svoje globalne ratne strategije. A četnici Draže Mihailovića, na 
koje se Britanci u svojoj politici oslanjaju, istodobno se povezuju 
s Talijanima i Nijemcima protiv kojih su upereni saveznički topo- 
vi. 


Četničke su grupe djelovale najprije na području uže Srbije, 
a zatim su se organizirale i u Bosni i Hercegovini, Crnoj Gori, 
Dalmaciji (oko Knina) i u južnoj Lici, te na Kordunu i Banovini. 
To znači da je četnička akcija zahvatila i znatan dio NDH. Na 
prostorima četničke aktivnosti djelovao je i partizanski pokret. U 
prvo vrijeme četnici su u mnogim krajevima bili u istim jedinica- 
ma s partizanima, a zatim je u ustaničkim redovima započela di- 
ferencijacija. Sve jasnije su se podvajale partizanske i četničke je- 
dinice, pri čemu su partizani uspijevali više proširiti svoj utjecaj i 
organizirati nove partizanske jedinice. 


Prvim četničkim skupinama rukovodili su domaći ljudi - tr- 
govci, popovi, učitelji. U listopadu 1941. iz Srbije je stigao u Split 
četnički vojvoda Ilija Trifunović Birčanin, s instrukcijama iz sto- 
žera Draže Mihailovića. Pod Birčaninovim vodstvom u Splitu je 
ustrojen Četnički centar za Dalmaciju, Liku, Kordun i zapadnu 
Bosnu i Hercegovinu. Taj je Centar u pojedine dijelove Hrvatske, 
gdje je bilo četničkih grupa, slao instruktore regrutirane iz redo- 
va oficira bivše jugoslavenske vojske. Jako četničko uporište bilo 
je organizirano u Kninu i okolici, gdje su - po ovlaštenju Birčani- 
na - na čelu Četnika bili pop Momčilo Dujić i Pajo Popović. Uz 
pomoć oficira-instruktora, oni su formirali najprije seoske čete, a 
zatim i četničke pukove sastavljene po teritorijalnom principu. 
Zakletvu su polagali kralju Petru II. Pop Momčilo Dujić potpisao 
je potkraj listopada 1941. ugovor s talijanskim zapovjedništvom, 
prema kojemu Talijani priznaju četnicima pravo da formiraju 
svoje postrojbe. 


Brojne četničke grupe djelovale su i u Bosanskoj krajini (oko 
Glamoča i Bosanskog Grahova). Kako je istodobno tekla i komu- 
nistička akcija stvaranja partizanskih jedinica na tom prostoru, 
razvila se borba za mase, koja je mjestimično poprimila oštre ob- 
like. Tako se na području Mrkonjić-Grada jedan ustanički batal- 
jun proglasio četničkim pod imenom Petar Kočić i okrenuo oružje 

protiv partizana. Slično je bilo i na području oko Banja Luke. Ubr- 
zo su četnici na teritoriju od Banja Luke do Grahova uspostavili 
nadzor i formirali četnički odred. U istočnoj Bosni organizirane 
su formacije pod zapovjedništvom majora Jezdimira Dangića. 
Tamo se formiralo čak šest četničkih odreda. Posebno jaku čet- 
ničku aktivnost četnici su razvili u istočnoj Hercegovini. Na čelu 
im je bila grupa bivših jugoslavenskih oficira koje je predvodio 
major Boško Todorović. On je sklopio sporazum o nenapadanju i 
suradnji s Talijanima. Općenito se pokazalo da je četnički pokret 
na teritoriju NDH spreman na kolaboraciju s okupacijskim sna- 
gama. Njegova je osnovna parola bila: mir i suradnja s okupato- 
rom, a istrebljenje hrvatskog i muslimanskog stanovništva. Poto- 
nji zadatak četnici su zdušno izvršavali i pobili, često na zvjerski 
način, desetke i desetke tisuća ljudi, najviše Muslimana i Hrvata. 
Upravo uz pomoć talijanskih vojnih zapovjednika, četnici u pr- 
voj polovici 1942. postižu određene uspjehe u Hercegovini, is- 
točnoj i srednjoj, a djelomično i u zapadnoj Bosni te u Lici i Dal- 
maciji. Međutim, i rukovodstvo NOP-a nastoji ojačati svoje sna- 
ge i proširiti područje pod svojom kontrolom. Ono je od početka 
nastojalo ostvariti suradnju između partizana i četnika (valja se 
prisjetiti dva susreta komunističkog vođe Josipa Broza Tita i čet- 
ničkog vođe Draže Mihailovića u Struganiku i Brajićima u Srbiji 
tijekom rujna i listopada 1941.). U nekim područjima do te je su- 
radnje i dolazilo, ali je ona bila povremena i privremena. 


Ustaške vlasti budno su pratile razvoj ustaničkog pokreta i 
njegovo raslojavanje na partizansku i četničku komponentu. Vla- 
da NDH sa sumnjom i nepovjerenjem je gledala na stav talijan- 
skih vlasti u Hrvatskoj. Već sredinom 1941. poslanstvo NDH u 
Rimu notom upozorava talijansko Ministarstvo vanjskih poslova 
da srpski odmetnici oko Knina organiziraju ustaničku aktivnost 
pred očima pojedinih organa talijanskih vlasti te da talijanske 
vlasti općenito zaštićuju Srbe na teritoriju hrvatske države, kada 
ih hrvatske vlasti pozivaju na odgovornost za djela protiv hrvat- 
ske države i naroda. U noti se navodi i to da se talijanske vojne 
vlasti miješaju i sprečavaju djelatnost hrvatskih vlasti na hrvatskom te- 
ritoriju, što nije ništa drugo, nego povreda hrvatske suverenosti. Daka- 
ko da je službeni Rim takve optužbe negirao i isticao nepristra- 
nost i korektnost talijanskih snaga na tlu NDH, u nastojanju da 
kod vlade NDH postigne što više poena za sebe. Ipak, stvarna si- 

tuacija na terenu u svezi s pojavom dvostrukog ustaničkog pok- 
reta, za ustaški vrh u NDH postajala je sve teža i nepovoljnija, a u 
kompleks ustaničkog pitanja nesporno je bio upleten talijanski 
politički interes koji je pojačavao njegovu složenost. 


Dvije koncepcije o obnovi Jugoslavije 


U danima sloma jugoslavenske države i raspada građanskih 
političkih stranaka, KPJ je bila jedina politička grupacija koja je 
imala svoje organizacije na teritoriju cijele bivše Jugoslavije. Broj- 
nost Članova u tim organizacijama nije bila velika (oko 8.000 čla- 
nova KP) i 30.000 članova Saveza komunističke omladine Jugos- 
lavije), ali su njihovi pripadnici bili čvrsto povezani. KPJ je od- 
mah istaknula da će nastaviti borbu za slobodnu i nezavisnu Ju- 
goslaviju. Vrh partije je procijenio da je najpodesniji oblik borbe, 
u uvjetima brojčane i tehničke nadmoći okpacijskih snaga, parti- 
zanski rat. CK KP) i Ti- 
to prelaze iz Zagreba u 
Beograd, pretpostavlja- 
jući da će odatle lakše 
rukovoditi oružanim 
borbama. U rujnu 1941. 
Tito prelazi na teritorij 
pod kontrolom partiza- 
na u Zapadnoj Srbiji. 
Međutim, KPJ nije vo- 
dila borbu samo za os- 
lobođenje zemlje i po- 
novnu uspostavu jugo- 
slavenske države, već 
ona započetu borbu na- 
stoji iskoristiti i za us- 
postavu socijalističkog 
modela društvenih i 
gospodarskih odnosa u 
obnovljenoj državi. U 
političkom pogledu ona 
formulira program rav- 
nopravnosti svih naro- Drago Trumbetaš: Josip Broz 

da u jugoslavenskoj državi i istupa protiv velikosrpske hegemo- 
nije. U obnovljenoj državi, koju treba urediti kao federaciju, ne bi 
trebalo obnoviti i monarhiju. Svakako da je takav program bio 
privlačan za narode koji su trpjeli i teško podnosili velikosrpsku 
prevlast u bivšoj državi. 


Obnova jugoslavenske države bio je osnovni program i emi- 
grantske vlade i snaga koje su se uz nju nalazile. Pri tome su ra- 
čunale i na povratak kralja u zemlju i obnovu prijašnjeg poli- 
tičkog i društvenog sustava. Tijekom druge polovice 1941. (kao i 
idućih godina) međunarodni činitelji pokazivali su pojačano za- 
nimanje za prilike na tlu bivše Jugoslavije. Stupanjem u rat 
SSSR-a, pa zatim i SAD-a, formirala se snažna antifašistička koa- 
licija, a ratje ulazio u novu fazu kada se kalkuliralo i s bojištem 
na Balkanu. Velika Britanija i SAD zastupale su stajalište da pos- 
lije pobjede u ratu, obnove Jugoslaviju i vrate kralja u zemlju. To 
je, dakako, bilo suprotno ciljevima NOP-a koji je uživao potporu 
SSSR-a. No, pri tome je bilo važno što je SSSR bio vezan vojnim 
savezništvom za Veliku Britaniju i SAD, zaštitnicima kralja i emi- 
grantske vlade. Situacija je postojala sve složenijom pojavom 
dvaju pokreta na tlu bivše Jugoslavije - partizanskog (pod vod- 
stvom komunista) i četničkog. Svaka je strana nastojala podrup- 
rijeti onu koncepciju obnove Jugoslavije koja je odgovarala njezi- 
nim globalnim interesima. 


Rast NOP-a i njegovih predstavničkih tijela 


NOP se razvijao kao jedinstveni proces na teritoriju cijele 
bivše Jugoslavije. U mnogim njenim dijelovima bili su formirani 
slobodni teritoriji kao područja pod punom kontrolom partizan- 
skih jedinica. Najprije osnovani Glavni štab partizanskih snaga već 
u jesen 1941. bio je pretvoren u Vrhovni Štab, a u pojedinim dijelo- 
vima bivše države djelovali su glavni štabovi. Tako je sredinom 
listopada 1941. formiran i Glavni štab Hrvatske kao središnji ruko- 
vodeći organ oružane antifašističke borbe u Hrvatskoj. Za za- 
povjednika Glavnog Štaba Hrvatske bio je postavljen Ivan Rukavi- 
na. Kako je Komunistička partija nastojala održati punu kontrolu 
nad organiziranim vojnim jedinicama i na njih politički utjecati, 
u svim je jedinicama uz zapovjednika postavljen i politički ko- 
mesar. Tako je i Glavni štab Hrvatske imao svog političkog kome- 

sara. Na tu je funkciju bio postavljen Marko Orešković. Glavni je 
štab stalno mijenjao svoje sjedište zbog stalnih borbi s njemačkim, 
talijanskim, četničkim i ustaškim snagama. Iako je Glavni štab 
bio povezan s Vrhovnim štabom i vrhovnim zapovjednikom Ti- 
tom, ipak je samostalno planirao i vodio ratne operacije u Hrvat- 
skoj. 

U jesen 1942. NOP je već bio poprimio široke razmjere, držeći 
pod kontrolom znatne prostore. Tada je vrh KPJ odlučio formira- 
ti najviše političko tijelo jugoslavenskih zemalja. Potkraj stude- 
noga 1942. u Bihaću je osnovano Antifašističko vijeće narodnog 0s- 
lobođenja Jugoslavije (AVNOJ). U skladu s najavljenim progra- 
mom stvaranja zajednice ravnopravnih naroda pristupilo se zatim 
i formiranju predstavničkih tijela pojedinih naroda, odnosno po- 
jedinih zemalja u kojima ti narodi žive. Tako je u lipnju 1943. os- 
novano i najviše predstavničko tijelo hrvatskog naroda i narod- 
nih skupina u Hrvatskoj, nazva- 
no Zemaljsko antifašističko vijeće 
narodnog = oslobođenja = Hrvatske 
(ZAVNOH). Za predsjednika 
ZAVNOH-a bio je izabran knji- 
ževnik Vladimir Nazor. Osni- 
vanje ZAVNOH-a označilo je 
konstituiranje najvišeg organa 
antifašističke Hrvatske, koja po- 
staje dio jugoslavenske zajedni- 
ce. No, i Hrvatska, i ostalejugo- 
slavenske jedinice, zapravo su 
bile strogo usmjeravane od po- 
litičkog vrha Komunističke par- 
tije Jugoslavije i njena Politbi- 
roa s Josipom Brozom Titom na 
čelu. 





Stalni rast NOP-a ogledao Drago Trumbetaš: Vladimir Nazor, 
se u vojnim pobjedama nad pro- predsjednik ZAVNOH-a 
tivnicima i Širenju teritorija pod 
kontrolom partizana. To je navelo rukovodstvo NOP-a da pot- 
kraj studenoga 1943. sazove AVNOJ na drugo zasjedanje u Jajcu. 
Na tom je zasjedanju AVNOJ proglašen vrhovnim zakonodav- 
nim i predstavničkim tijelom Jugoslavije. Donesena je i odluka o 


NE 

uređenju nove Jugoslavije na federativnoj osnovi. Uz to je i zab- 
ranjen povratak u zemlju kralju Petru. Novoosnovani Nacionalni 
komitet oslobođenja Jugoslavije (NKOJ) preuzeo je ulogu vlade. Ju- 
goslavenska država u nastajanju nazvana je Demokratska Fede- 
rativna Jugoslavija. Kada se u svibnju 1944. sastao ZAVNOH u 
Topuskom, proglašena je Federalna Država Hrvatska kao dio 
Demokratske Federativne Jugoslavije. 

Sva ta postignuća NOP-a potiskivala su četnički pokret, ali i 
sve jače ugrožavala NDH. Vlada i upravni aparat NDH kontroli- 
rali su sve manji teritorij, a vojne postrojbe nisu bile u mogućnos- 
ti obuzdati napredovanje partizana. 

HRVATSKA SELJAČKA STRANKA U NDH 


Maček i HSS poslije proglašenja NDH 


Napad osovinskih sila na Jugoslaviju HSS je dočekala kao 
stranka na vlasti, ali su munjeviti događaji u prvoj polovici trav- 
nja 1941. bitno promijenili njezin položaj i utjecali na držanje nje- 
zina vodstva. U Hrvatskoj je vlast preuzeo Ante Pavelić i uspos- 
tavio ustaški režim. U nastojanju da novu vlast učvrsti, Pavelić je 
zabranio sve političke stranke i pojedine organizacije koje su mo- 
gle smetati širenju utjecaja ustaškog pokreta. No, pozornost us- 
taškog režima prema do tada vodećoj hrvatskoj političkoj forma- 
ciji nije oslabila. Dapače, ustaške su vlasti usmjerile svoje napore 
na privlačenje članova i pristaša HSS-a u ustašku organizaciju. 


Već za Banovine Hrvatske HSS je bila zahvaćena procesom 
diferencijacije (raslojavanje na desno i lijevo krilo te umjereni 
centar). Ipak to nije znatnije pridonijelo ostvarivanju ustaške za- 
misli o uključivanju pristaša HSS-a u ustaške redove. Pristaše 
HSS-a u velikoj su većini slijedile svoje vodstvo, a tek je vrlo og- 
raničeni broj prišao ustaškoj organizaciji. Vladko Maček i ostalo 
vodstvo HSS-a bilo je i dalje orijentirano prema nastavljanju do- 
tadašnje politike koja je našla svoj izraz u sudjelovanju njezinih 
predstavnika u jugoslavenskoj izbjegličkoj vladi (Juraj Krnjević 
je bio potpredsjednik te vlade, a Juraj šutej ministar financija; u 
SAD je djelovao Ivan Šubašić, bivši ban Banovine Hrvatske). Kao 
Mačekov osobni opunomoćenik, Krnjević je 14. kolovoza 1941. 
predao britanskom ministru vanjskih poslova Anthonyju Edenu 
poruku Vladka Mačeka za britanskog predsjednika vlade Win- 
stona Churchilla, u kojoj Maček ističe da je ostao sa svojim naro- 
dom, što smatra svojom prvom dužnošću. Hrvatska je ostala de- 
mokratska - nastavlja Maček - kao što je uvijek bila; bila bi velika 
pogreška izjednačavati Pavelićevu marionetsku vladu s hrvat- 
skim narodom; nadalje, želi izraziti svoje osobno divljenje svim 
slojevima britanskog naroda, njegovom prvom ministru Chur- 
chillu, ministru vanjskih poslova Edenu i drugim članovima vla- 
de, kao i svoju odanost britanskoj stvari, koja je i stvar hrvatskog 
naroda; izražava i nadu da će on osobno i hrvatski narod biti od 

koristi savezničkoj stvari, vodeći politiku nesuradnje s nametnu- 
tim poretkom i otpora prema njemu. 


Mačekova izjava podrške HSS-a novoj ustaškoj vlasti 10. 
travnja bila je očito suprotna toj izjavi, te se pokazuje kao stvar 
taktike koja ima drugi cilj. Trebalo je utjecati na članove i organi- 
zacije HSS-a da se održe kao cjelina, kako bi stranka mogla izbje- 
ći veće potrese i oštriju unutarnju političku diferencijaciju. Tome 
je trebala pridonijeti i politička pasivizacija samog Mačeka, kako 
bi svojim vlastitim primjerom upozorio članove stranke na pot- 
rebu čekanja pogodnog trenutka za akciju. 


Takvo Mačekovo stajalište nije odgovaralo ustaškom vod- 
stvu. Pasivizacija članstva i nižih organizacija HSS-a nije omogu- 
ćavala širenje i jačanje ustaškog pokreta, odnosno učvršćivanje 
ustaškog režima. Struja u HSS-u, koja se priklonila ustaškom 
pokretu, nije činila ni veliku ni utjecajnu grupaciju u stranci. Bila 
je to, zapravo, skupina funkcionara stranke koji su i prije 10. 
travnja bili izrazito desno orijentirani (Janko Tortić, Lovro Sušić, 
Stjepan Hefer, Josip Berković). Pridružujući se ustaškom režimu, 
oni su postavljeni i na visoke dužnosti u ustaškom aparatu vlas- 
H: 


Napori ustaškog vodstva na privlačenju članova HSS-a 


U akciji privlačenja pristaša HSS-a ustaški je vrh pokušao or- 
ganizirati neposredno pristupanje cijelih organizacija HSS-a na 
terenu u ustaški pokret. Međutim, unatoč široko pripremljenim 
mjerama, ta akcija nije dala rezultate. Politička pasivizacija hrvat- 
skog sela pokazala se kao nedvojbena činjenica. Zato je u kolovo- 
zu 1941. bio poduzet novi korak. Organizirana je politička mani- 
festacija na kojoj je veća grupa viđenih i poznatijih ljudi iz HSS-a 
(dakako, izuzev Mačeka i njegova najužeg kruga) trebala dati 
javnu podršku ustaškom režimu. 


Politički skup je održan 10. kolovoza 1941. u Zagrebu. Na 
skupu su bili nazočni ponajprije niži dužnosnici stranke (pred- 
sjednici seoskih i mjesnih organizacija) te stanovit broj narodnih 
zastupnika i njihovih zamjenika. Na skupu je Janko Tortić pred 
Pavelićem pročitao izjavu s potpisima 120 osoba, koje su bile oz- 
načene kao zastupnici ifunkcionari HSS i ostalih organizacija Hrvat- 
skog seljačkog pokreta. Mnogi potpisnici te izjave uradili su to svje- 

sno, ali je bilo svakako i onih na koje je izvršen pritisak da se 
priključe toj akciji. Izjavom se njeni potpisnici deklarativno iz- 
jašnjavaju za ustaški pokret i poglavnika Pavelića, pa je ona - na 
neki način - bila i prisega kojom se potpisnici izjašnjavaju za pu- 
nu podršku i pomoć ustaškom vodstvu. Izjava sadrži izjašnjava- 
nje protiv članova vodstva HSS-a, koji sudjeluju u izbjegličkoj 
vladi u Londonu. Međutim, grupa potpisnika izjave očito nije 
predstavljala HSS. Većina stranke ostala je po strani, pa je odmah 
nakon zagrebačkog skupa uslijedila kampanja naknadnog potpi- 
sivanja izjave. Ta akcija nije naišla na odaziv, što je bio vidljiv 
znak utjecaja Vladka Mačeka, unatoč njegovoj izolaciji. Maček se 
poslije 10. travnja 1941. povukao na svoj posjed u Kupinec (neda- 
leko Jastrebarskog), gdje je bio čuvan od ustaša koji su mu spre- 
čavali svaki kontakt s javnošću i članovima stranke. No, on je 
ipak na razne načine dolazio u vezu sa svojim ljudima, posebno 
onima iz najužeg kruga, koji su mu prenosili informacije o poli- 
tičkim događanjima u zemlji. 


Kako se pokazalo da je Mačekov autoritet kao vođe najjače 
hrvatske političke stranke još vrlo djelotvoran, a to nije odgova- 
ralo ustaškom vodstvu, ono je odlučilo da ga potpuno izolira. 
Početkom listopada 1941. Maček je bio uhićen i zatočen u jase- 
novcu. Kada je, kako već rekosmo, skupina bivših narodnih za- 
sutpnika HSS-a, uključenih u rad Hrvatskog državnog sabora, 
na zasjedanju u veljači 1942. postavila pitanje Mačekova hapšen- 
ja i protuzakonitog držanja u zatočenju, dobila je odgovor od sa- 
mog Pavelića da je Maček upućen na prisilni boravak da ne bi do- 
lazio u dodir s ljudima koji održavaju vezu s inozemstvom, tj. s 
predstavnicima HSS-a u emigrantskoj vladi. Maček je ostao u Ja- 
senovcu do sredine ožujka 1942., kada je ponovno interniran u 
Kupincu. 


Novo raslojavanje HSS-a. Pregovori s ustaškim vrhom 


Opća situacija u NDH navodila je mnoge niže dužnosnike 
HSS-a na jasnije distanciranje od ustaškog režima, ali i od vod- 
stva vlastite stranke, koje je ostajalo u stavu iščekivanja. Od jese- 
ni 1942. uznapredovao je proces uključivanja hrvatskih seljaka i 
pristaša HSS-a u NOP. To je značilo novo raslojavanje HSS-a, ko- 
jemu je podstrek dao NOP. Komunistička partija Hrvatske (od- 

nosno KPJ) intenzivno je radila na privlačenju pristaša HSS-a u 
NOP i pri tome je pokazivala veliku upornost, koristeći se svim 
raspoloživim mogućnostima. Razvijala je veliku propagandu u 
redovima HSS-a, pokušavajući iznaći mogućnosti za uspostav- 
ljanje suradnje s vodećim ljudima te stranke. Čak se nastojalo 
stupiti u dodir i sa samim Mačekom, kako bi se upoznala njego- 
va gledišta. 

Predvodnik NOP-a Josip Broz intenzivno je pratio situaciju u 
Hrvatskoj i upućivao komunističkom vodstvu Hrvatske smjerni- 
ce za omasovljenje partizanskih jedinica ponajprije privlačenjem 
pristaša HSS-a. U jednoj od poruka KPH - razmatrajući razvoj 
NOP-a u Hrvatskoj - Broz kaže: Pristalice HSS moraju biti uvučene 
u tu borbu protiv okupatora i tiranije talijanskog jarma. Pitanje zajed- 
ničkog Narodnog oslobodilačkog fronta svih demokratskih i rodoljubivih 
elemenata u Hrvatskoj, bez obzira na političku i vjersku pripadnost, jes- 
te najvažniji zadatak koji danas stoji pred naprednim borcima Hrvatske. 
Intenzitet procesa pristupanja hrvatskog stanovništva NOP-u 
mjerio se, prije svega, upravo rezultatima u privlačenju pristaša 
HSS-a, posebno seljačkih masa, jer se oružana borba u obliku 
partizanskog rata vodila u prvom redu na selu. I privlačenju po- 
jedinih dužnosnika HSS-a, odnosno uspostavljanju veza s njima, 
posvećivala se sve veća pozornost, pa KPH u tome i ostvaruje 
određene rezultate. Tako se NOP-u doista i priključila skupina 
funkcionara HSS-a (Božidar Magovac, Franjo Gaži, Frane Frol, 
Zlatan Sremac, Aleksandar Koharević). Na teritoriju pod parti- 
zanskom kontrolom osnovan je i Izvršni odbor HSS-a, a pred- 
stavnici HSS-a ulaze i u ZAVNOH prilikom njegova osnivanja. 


Hrvatska seljačka stranka zapravo se raslojila u tri smjera: 
jedna je skupina prišla ustaškom pokretu, druga NOP-u, a treća s 
glavninom vodstva i s Mačekom na čelu ostala je na pozicijama 
dotadašnje politike, sa svojim predstavnicima u emigrantskoj 
vladi, očekujući pobjedu Zapada. Ipak, razvoj prilika (situacija 
na svjetskim ratištima, rast NOP-a) silio je ljude iz užeg vodstva 
HSS-a na određenu aktivnost. Sam Maček, zbog izolacije, nije se 
uključivao u tu aktivnost. No, ostali vodeći ljudi stranke, uspos- 
tavljali su veze s domobranskim generalima. Naime, domobran- 
stvo su smatrali regularnom hrvatskom vojskom i pridavali su 
mu posebno značenje u odlučujućim momentima završetka rata. 
Akcija je bila ilegalnog karaktera i bila je jedna od komponenata 


Akcija 203 


šire strategije HSS-a. S druge strane, došlo je i do legalnih konta- 
kata predstavnika HSS-a i ustaškog vrha, kao posljedica pritisa- 
ka njemačkih vojnih činitelja u Hrvatskoj. Naime, ti su činitelji 
krajem ljeta 1943. postajali sve nezadovoljniji s ustaškim vod- 
stvom u NDH te su oživljavali ideju o uključivanju HSS-a u poli- 
tičko vodstvo NDH. 


Kada je kapitulacija Italije stvorila realne mogućnosti invazi- 
je saveznika na Balkan, vodstvo HSS-a je procijenilo da mora osi- 
gurati vlastiti udio u budućim događajima. Ustaški vrh je prih- 
vatio njemačku inicijativu oko stanovite podjele vlasti u NDH, 
što opet znači da su pojedinci u ustaškom vodstvu počeli računa- 
ti is mogućnošću pobjede saveznika u ratu. Glavni Čovjek iz us- 
taškog vrha, koji je stupio u vezu s HSS-om, i to s Augustom Ko- 
šutičem, potpredsjednikom HSS-a, bio je Mladen Lorković. U 
tim razgovorima predstavnici HSS-a su predlagali uspostavljanje 
činovničke vlade i raspisivanje izbora za Hrvatski sabor. Prijedlog 
o izborima Lorković je ocijenio neprihvatljivim: zbog rata i pot- 
rebnog opreza pred Nijemcima. Sto se tiče vlade, predlagao je 
ulazak predstavnika HSS-a u postojeću vladu, a ne formiranje či- 
novničke vlade. 


Početkom rujna 1943. Pavelić je za predsjednika vlade ime- 
novao dr. Nikolu Mandića (do tada je Pavelić bio šef države i 
predsjednik vlade). Po kapitulaciji Italije, Mandić je zajedno s 
Lorkovićem radio na formiranju koalicijske vlade i s HSS-om, ali 
su predstavnici HSS-a i dalje isticali potrebu stvaranja tzv. nad- 
stranačke vlade u kojoj ne bi bilo ni ustaša ni predstavnika HSS-a. 
Košutić i Torbar su upozoravali Mandića da je ulazak HSS-a u 
koalicijsku vladu pravno i logički neprovediv, jer je HSS raspuštena 
po postojećoj vladi. Košutićev prijedlog o nadstranačkoj vladi 
odražavao je mjeru opreza. Naime, on nije želio kompromitiranje 
HSS-a javnom suradnjom s ustašama, već je tražio vladu koja bi 
bila podržana od HSS-a kao priprema za konačnicu rata. 


Pregovori između HSS-a i ustaša pokazali su gledišta i takti- 
ku obiju strana. Predstavnici HSS-a, kolikogod su željeli bolju 
poziciju u odlučivanju o sudbini Hrvatske, nisu htjeli pristati na 
javni savez s ustašama, a ustašama je ideja o nadstranačkoj vladi 
značila odstupanje s vlasti. Ta je ideja pogađala i samog Pavelića. 
Pregovori su vođeni s njegovom suglasnošću, ali je on naglo od- 

lučio da se prekinu. Nakon toga imenovao je novu vladu NDH 
(11. listopada 1943.), koja se po svom sastavu nije bitno razliko- 
vala od prethodne. Predsjednik vlade i dalje je bio Nikola Man- 
će. 


Misija pukovnika Ivana Babica 


Oružane snage NDH sastojale su se od Hrvatskog domobran- 
stva kao redovne vojske i Ustaške vojnice kao stranačke vojske. Ta 
dvojnost vojnih postrojbi nije ostala bez posljedica. Ustaška voj- 
nica bila je manjinski, ali u svemu privilegirani, dio oružanih 
snaga. K tome pripadnici jedinica ustaške vojnice - podjednako 
časnici i momčad - bili su nacionalno radikalizirani, dok se za 
domobranstvo to ne može reći. Ono je bilo stalno popunjavano 
novim vojacima i predvođeno časništvom različitog sastava. Čas- 
nici su bili pripadnici bivše austrougarske vojske, bivše jugosla- 
venske vojske i mobilizirani priučuvnici, pretežno intelektualci 
raznih profesija. Uz »maćehinski« odnos državne vlasti, to je ut- 
jecalo ne samo na borbenu sposobnost domobranstva, nego i na 
pojavu kritičkog odnosa prema beskompromisnoj proosovinskoj 
politici državnog vrha. Mnogi časnici gubili su povjerenje u dr- 
žavni vrh i pribojavali su se za sudbinu Hrvatske, ako ona ostane 
do kraja uz osovinske sile. Neki su prelazili u redove antifašis- 
tičkog pokreta, dok su drugi upirali poglede prema zapadnim 
saveznicima. 


Novopridošli intelektualci u redovima pričuvnih časnika, bo- 
lje upućeni u opće prilike i s vlastitim iskustvima u hrvatskoj sre- 
dini, pridonijeli su dubljem prosuđivanju političke situacije i raz- 
matranju mogućih posljedica. Neprekidnom izmjenom misli i 
podataka s glavnih ratišta, te zajedničkom analizom stanja stva- 
rala se određena klima. Časnici domobranstva počeli su se sve 
više interesirati za politiku. Mnogi od njih iz samog domobran- 
skog vrha u Zagrebu imali su osobne prijateljske veze s časnici- 
ma u unutrašnjosti i na borbenim položajima, pa su njihova raz- 
mišljanja i ideje strujale odozgo prema dolje i obrnuto, stvarajući 
tako specifičnu atmosferu nesigurnosti i iščekivanja. Neki viši 
domobranski časnici uspostavljali su potajne veze s članovima 
vodstva HSS-a u nastojanju da pokrenu određenu akciju u slože- 
noj hrvatskoj političkoj situaciji. Znatan dio Časnika Hrvatskog 

domobranstva smatrao je HSS legitimnim predstavnikom hrvat- 
skog naroda, unatoč tome što stranka nije bila na vlasti. Mada je 
dr. Vladko Maček bio izoliran, a većina stranačkih prvaka (ing. 
A. Košutić, dr. J. Torbar, dr. 1. Pernar, dr. B. Smoljan i dr.) pod 
nadzorom i povremeno pritvarana, domobranski vrh je smatrao 
da upravo HSS može odigrati značajnu ulogu u završnici rata. 
Smatrali su da treba uspostaviti veze s prvacima HSS-a u Londo- 
nu i preko njih s budućim pobjednicima - saveznicima. Upravo 
u tom smjeru bila je početkom 1944. poduzeta akcija domobran- 
skog pukovnika Ivana Babica. 


Po povratku s istočnog bojišta sredinom 1943. pukovnik Ba- 
bić je stupio u vezu s prvakom HSS Ivankom Farolfijem, a potom 
i s prof. Ljudevitom Tomašićem i ing. Augustom Košutićem. Sta- 
nje na bojištima i slabljenje osovinskih sila poticali su na traženje 
novih rješenja. Uvažavajući realnost na terenu Hrvatske, gdje je 
antifašistički pokret uzimao maha, Babić je - sa znanjem vodstva 
HSS-a - i u dogovoru s nekim domobranskim časnicima - prih- 
vatio ponudu partizanskih vođa za razgovore. U drugoj polovici 
1943. on je (s dužim i kraćim prekidima do početka prosinca) 
razgovarao s predstavnicima partizanskog Glavnog štaba Hrvat- 
ske o modalitetima suradnje Hrvatskog domobranstva s NO- 
P-om. No, kako partizansko vodstvo nije prihvaćalo postavljene 
uvjete o suradnji na ravnopravnoj osnovi (prijedlog da domob- 
ranstvo tvori posebne jedinice pod svojim časnicima i hrvatskim 
znakovima), daljnji razgovori su bili prekinuti. 


Istodobno vodstvo HSS-a pokušava upoznati odgovarajuće 
čimbenike u Londonu sa svojim položajem, pogledima i planovi- 
ma i ispitati mougćnost savezničke pomoći. Naime, još u ljetu 
1943. iz Londona je preko Carigrada u Zagreb stigla poruka Hu- 
gha Seatona Watsona prof. Ljudevitu Tomašiću u kojoj je stajalo 
da netko od HSS-a i jedan ili više domobranskih časnika trebaju 
doći u Veliku Britaniju da upoznaju saveznike sa stvarnim stan- 
jem u Hrvatskoj i da stupe u vezu s tamošnjim hrvatskim prvaci- 
ma, te da se potom organizira suradnja Hrvatskog domobran- 
stva u borbi protiv fašizma. Ta je poruka primljena sa zadovolj- 
stvom i u HSS-u i u redovima domobranskih časnika. 


Nedugo zatim uslijedila je kapitulacija Italije. Nijemci su na 
području NDH bili oslabljeni, a njihove snage raštrkane, što bi - 

po procjeni vodećih ljudi HSS-a - olakšalo nastup hrvatskih pos- 
trojbi, koje bi uz pomoć saveznika mogle slomiti otpor njemačkih 
jedinica. Pretpostavljalo se da bi ta akcija utjecala na nekomunis- 
tičke elemente u redovima partizana, te bi oni prišli HSS-u i Hr- 
vatskom domobranstvu. Izgledalo je da poruka iz Londona zna- 
či ozbiljnu namjeru Engleza da uspostave suradnju. U HSS-u su 
najprije odlučili da k saveznicima upute prof. Tomašića i uz nje- 
ga iz Hrvatskog domobranstva pukovnika Babica, koji je dobro 
govorio francuski, njemački, talijanski i donekle engleski. Tije- 
kom priprema za odlazak, koje su bile završene već u listopadu 
1943., odustalo se od upućivanja prof. Tomašića, pa je u misiju na 
Zapad trebao poći samo pukovnik Babić. 


Odlazak se u nekoliko navrata odgađao. Najzad je 9. siječnja 
1944. pukovnik Babić odletio zrakoplovom u Bari u Italiji i spus- 
tio se na američki aerodrom. Sa sobom je nosio i neke dokumen- 
te, koji su mogli zanimati Engleze. Budući da je sa sobom imao i 
pismo za feldmaršala Montgomeryja, Amerikanci su ga predali 
engleskom vojnom uredu. Na preslušavanju Babić je izjavio da je 
stigao kao predstavnik domobranskih Časnika i vodstva HSS-a 
da objasni saveznicima opću situaciju u Hrvatskoj i da dogovori 
suradnju stavljajući se potpuno na raspolaganje saveznicima. Ba- 
bić je pokušao uvjeriti Engleze o potrebi organiziranja široke ak- 
cije domobranstva i HSS-a, te o stupanju u suradnju domobran- 
stva sa savezničkom vojskom da se ubrza slom sila Osovine. On 
je isticao da postoji stalni dodir između domobranstva i vođa Hrvatske 
seljačke stranke, te da će sve političke odluke HSS-a u odlučnom 
trenutku biti poduprte od strane domobranstva. 


Već od 10. siječnja pukovnik Babić je bio stalno preslušavan, 
a ispitivali su ga razni engleski Časnici. On je odmah spomenuo 
pismo Hugha Seatona Watsona i njegovo traženje da se u Lon- 
don odašalju hrvatski predstavnici, ali su mu engleski časnici od- 
govorili da se u međuvremenu politička situacija promijenila i 
da su osobe, koje su pismo slale, smijenjene. Babić je bio prive- 
den i u ured brigadira McLeana, koji je smatrao Tita jedinim 
predstavnikom antifašističke borbe, te je preporučivao izravno, 
bezuvjetno uključivanje Hrvatskog domobranstva u NOV. 


Hrvatski predstavnici u Londonu dugo nisu znali za dola- 
zak pukovnika Ivana Babića u Bari. Prošlo je nekoliko mjeseci u 

stalnim preslušavanjima, a nikakvog rezultata nije bilo. Iz Lon- 
dona su čak javili da mu ne mogu dopustiti sastanak s Krnjevi- 
ćem. Ostao je u zarobljeništvu. U međuvremenu Babić se i razbo- 
lio i neko je vrijeme proveo u bolnici, a početkom lipnja je saznao 
za dolazak dr. Ivana Šubašića u Južnu Italiju (on je odlazio na Vis 
na razgovore s Titom). Tada je zatražio susret sa Šubašićem. Po 
povratku šubašića s Visa Babić se, nakon mnogih peripetija, us- 
pio sastati s njim. Objasnio mu je svrhu svog dolaska: uspostav- 
ljanje veze sa saveznicima i organiziranje kooperacije savezničkog 
zapovjedništva za Sredozemlje s domobranstvom, što mu do ta- 
dajoš nije uspjelo. Naprotiv, Englezi su ga internirali. Mada mu 
je Šubašić obećao da će zahtijevati njegovo trenutačno otpuštanje 
iz internacije, pukovnik Babić je ostao i dalje engleski zarobljenik 
i držanje u vojnom logoru sve do 5. listopada 1945. Njegova pla- 
nirana misija ostala je bez rezultata, jer Englezi su tada radili na 
obnovi Jugoslavije uz dogovaranje izbjegličke vlade i partizan- 
skog vođe Tita. S uključivanjem HSS-a i Hrvatskog domobran- 
stva nisu računali, jer u svojim planovima nisu predvidjeli iskr- 
cavanje na jadransku obalu. 


Pokušaji suradnje HSS-a s NOP-om 


Stalno širenje NOP-a imalo je za posljedicu neprekidno suža- 
vanje osnovice HSS-a. To je vodstvo HSS-a, okupljeno oko Košu- 
tića, moralo uzeti u obzir i u svoje političke akcije uključiti tu čin- 
jenicu. Zato je ono u svoju taktiku uvrstilo i kontakte s NOP-om 
u nastojanju da na toj strani pokuša izgraditi svoj politički utjecaj 
i pripremati teren za odlučnije sudjelovanje u odlučivanju o bu- 
dućnosti Hrvatske poslije završetka rata. Pri tome valja upozoriti 
da je Juraj Krnjević u jednom govoru na londonskom radiju (u 
srpnju 1943.) pozitivno ocijenio narodnooslobodilačku borbu i 
preporučio da treba podržati sve one koji se bore. Osim toga, 
vodstvo HSS-a je moralo voditi računa i o tome da se jedna sku- 
pina uglednijih pristaša HSS-a već nalazi na teritoriju pod kon- 
trolom partizana, da je ta grupa pristupila NOP-u, pa čak i osno- 
vala Izvršni odbor HSS-a na partizanskom području. 

Uspostavljanje veze s NOP-om Košutić je pokušao ostvariti 


u proljeće godine 1944. Svoje uvjete za suradnju s NOP-om on je 
formulirao u dokumentu pod nazivom Temeljna načela i konstata- 

cije. Dokumenat je sadržavao deset točaka. Osnovno polazište 
tog spisa jest: Hrvatska seljačka stranka je legitimni predstavnik hr- 
vatskog naroda. Zatim se ističe da je program HSS-a nerazorivi du- 
hovni temelj političkog mišljenja i težnje hrvatskog naroda. Zato se 
kao uvjet za sporazumijevanje s drugom stranom (tj. s partizan- 
skim vodstvom) traži prihvaćanje osnovnih načela HSS-a. Traži 
se potpuna ravnopravnost sudionika u dogadajima i pregovori- 
ma te suradnja u zajedničkom sudjelovanju i zastupanju u Vrhovnom 
vijeću Republike Hrvatske. Komunističko vodstvo NOP-a u cijelos- 
ti je odbilo tako formulirane Košutićeve zahtjeve i prijedloge. 

Događaji tijekom proljeća i ljeta 1944. poticali su dalju aktivi- 
zaciju vodstva HSS-a, ali tada u ponovnom pregovaranju s us- 
taškim vrhom u traženju izlaza iz nepovoljne situacije. 





Slavko Kvatemik Eugen Dido Kvatemik, poslijeratni 
snimak 

Udaljavanje Slavka Kvaternika i Eugena Dide 
Kvaternika 


Poslije razgovora s poglavnikom rujna 1942. njemački posla- 
nik Kasche javio je u Berlin da je Pavelić nezadovoljan Kvaterni- 
kovim vođenjem resora oružanih snaga NDH i da se mora raču- 
nati s njegovim smjenjivanjem. Pavelić ima rezerve - javlja Kasche 
- i prema Eugenu, sinu Slavka Kvaternika. Sa Slavkom Kvaterni- 
kom bili su nezadovoljni i Nijemci. Vojskovođa je, naime, u pos- 
ljednje vrijeme djelovao sve nervoznije i u svojim postupcima 
prevrtljivo. Ti su se navještaji ubrzo pretvorili u djelo. Početkom 
listopada Pavelić je Slavka Kvaternika uputio na dopust, a sam je 
preuzeo resor domobranstva. Šef Glavnog stožera postao je ge- 
neral Ivan Prpić. Na preporuku poglavnika, Slavko Kvaternik je 
otišao na oporavak u Slovačku. Svojom odredbom od 13. listopada 
1942., Pavelić je razriješio dužnosti i Eugena Didu Kvaternika, 
ravnatelja Ravnateljstva za javni red i sigurnost, i na to mjesto 
imenovao dr. Ljudevita Zimmermanna, čovjeka koji je slovio kao 
energičan i prikladan za čelnika ustaške policije. 


Izvršene promjene u vrhu NDH Pavelić je nešto kasnije obja- 
snio Kascheu željom da postigne čvršće vođenje državne uprave 
i intenzivniji radni učinak ministarstva oružanih snaga. Poglav- 
nik je tvrdio da se hrvatske oružane snage pod Kvaternikovim 
vodstvom nisu dovoljno razvijale planski i s dostatnom udar- 
nom snagom. Slavko Kvaternik je, navodno, iskazivao osobnu 
samovolju, što se loše odražavalo na resor oružanih snaga. Kao 
razlog za smjenjivanje Eugena Dide Kvaternika poglavnik je na- 
vodio raspojasano ponašanje ustaškog redarstva pod njegovom 
upravom, koje je kod stanovništva duboko srozalo ugled svih 
ustaša bez razlike. 


Istodobno Pavelić je izvršio i neke izmjene u vladi, pa su mi- 
nistri Puk, Frković, Dumandžić i Sušić otišli na druge dužnosti. 

Mile Budak, poslanik NDH u Berlinu, objasnio je u tamoš- 
njem Ministarstvu vanjskih poslova sve promjene u hrvatskoj 
vladi. Naveo je da je vojskovođa Kvaternik potpuno zakazao u 
vođenju oružanih snaga, pa je i na vrlo visoka mjesta dovodio i 

Mile Budak s kćeri 
Grozdom 





unapređivao potpuno nesposobne ljude. Za mlađeg Kvaternika 
ustvrdio je da se pretvorio u suštu protivnost onome što je bio u 
emigraciji, pa je počinio surova djela koja se jednostavno više ne 
mogu označiti normalnima. Njegovo uklanjanje bit će blagodat 
za zemlju - izjavio je Budak. Ostale promjene u vladi - nastavio 
je - dijelom su organizacijske prirode, a dijelom posljedica toga 
što se dosadašnji ministri nisu pokazali dorasli povjerenoj zada- 
ći. 

Udaljavanje dvojice Kvaternika nije zabrinjavalo njemačku 
stranu. U njemačkim izvješćima iz Zagreba, posebno onima Glai- 
sea von Horstenaua, često se govorilo o djelima nasilja, pljačke, 
prisilnog iseljavanja i terorističkih mjera, što ih vrše ustaški duž- 
nosnici, unatoč svim intervencijama s njemačke strane i obećanji- 
ma vlade NDH da će ih spriječiti. Sve te činjenice kvare uzajamnu 
suradnju, pa njemačka strana prihvaća sve mjere kojima je cilj 
plansko uklanjanje nedostataka. 

Slavko Kvaternik vratio se iz Bratislave u Zagreb uoči Božića 
1942. Na sam Badnjak sastao se s Pavelićem, koji mu je priopćio 
da on (poglavnik) ne može više s njim surađivati u javnim poslo- 
vima. Kvaternik je zatim umirovljen, i napustio je NDH. Zadr- 
žavši titulu vojskovođe, boravio je na Semmeringu (kraj Beča). 
Udaljavanje oca i sina Kvaternika mnogi su u NDH ocijenili kao 
kraj vladavine dinastije Kvaternik, a posebno je s izvjesnim olakšan- 
jem dočekana vijest o silasku Dide Kvaternika. Međutim, Glaise 
je nekoliko tjedana poslije ustanovio da se ta Pavelićeva mjera 
sve više pokazuje kao vanjska iformalna. Do radikalne promjene 
moglo bi doći samo s pomoću političkog preokreta - smatrao je 
Glaise von Horstenau. 


Muslimanska akcija za autonomiju Bosne 
i Hercegovine 


Nakon uspostave NDH neki muslimanski političari, i to iz 
redova onih koji su se u nacionalnom pogledu osjećali Hrvatima, 
prišli su ustaškom pokretu (dr. Džafer i dr. Osman Kulenović, 
Ademaga Mešić, Hakija Hadžić). Oni su smatrali da se u NDH 
neće ponoviti netrpeljivost i druge slabosti prema muslimanima, 
koje su se iskazale u bivšoj Jugoslaviji, a za to su nalazili potvrdu 
u blagonaklonom stavu i izjavama ustaških dužnosnika, poseb- 
no samog poglavnika Pavelića. Drugi, prije svega ranije pristaše 
Samostalne demokratske stranke, od početka su iskazivali pro- 
tuustaško i protunjemačko raspoloženje (dr. Zaim Šarac, Smail 
Ćemalović). Oni pak koji su se isticali svojom naglašenom jugoo- 
rijentacijom, mahom su se povukli i pasivizirali. 


Međutim, među onim muslimanima koji su prihvatili NDH, 
ubrzo su se pojavile rezerve prema ustaškom pokretu, pa je jed- 
na grupa pokrenula pitanje statusa Bosne i Hercegovine u smislu 
dobivanja samostalnosti (autonomije). Pri tome su smatrali da se 
muslimani trebaju vezati neposredno za Njemačku, a bilo je raz- 
mišljanja i o izdvajanju Bosne i Hercegovine iz NDH. Teritorij 
Bosne i Hercegovine bio je podijeljen na njemačku i talijansku 
zonu vojne nazočnosti, a gibanja među muslimanima javila su se 
prvenstveno u njemačkoj zoni. Tome su pridonijeli i četnički zlo- 
čini nad muslimanskim pučanstvom u istočnoj Bosni, koje us- 
taške vlasti i postrojbe nisu uspjele zaštititi. Nezadovoljstvo s 

Dr. Džafer Kulenović, potpredsjednik vlade NDH 


NDH izraženo je u protuustaškim rezolucijama već ujesen 1941. 
Potpisivali su ih muslimanski javni djelatnici, među kojima i 
predstavnici pojedinih tijela Islamske vjerske zajednice. U tim se 
rezolucijama osuđuje ubijanje, pljačke i deportacije, uz ograđiva- 
nje od zločina koje su počinili pojedini muslimani. 

Kada se početkom 1942. u Bosnu prebacila glavnina snaga 
NOP-a i kada su se rasplamsale borbe suprotstavljenih snaga, u 
dijelu muslimana sazrijevala je ideja o novoj akciji i stvaranju 
muslimanskih oružanih snaga. Akciju su vodili ugledni musli- 
mani - poslovni ljudi, intelektualci i vjerski dužnosnici - među 
kojima se ističu Uzeir Hadžihasanović, Muhamed Panda, Musta- 
fa Softić, Šefkija Belić, Ahmed Karabeg, Suljaga Salihagić i dr. 

Vodeću ulogu u toj akciji preuzima društvo El-Hidaje. Na go- 
dišnjoj skupštini tog društva polovicom kolovoza 1942. zaključe- 
no je da se pošalje delegacija poglavniku i da mu se prikaže te- 
žak položaj muslimana i traži poboljšanje. Delegacija muslimana 
je doista posjetila poglavnika početkom studenoga, ali je bila ne- 
zadovoljna onim što im je poglavnik obećao. Zato su se okrenuli 
Trećem Reichu, dakako, pretpostavljajući njemačku pobjedu. 


Akcija 2:13 


Oni su 1. studenoga 1942. uputili Hitleru memorandum u ko- 
jem ga upozoravaju na neželjeni razvoj događaja u Bosni i Her- 
cegovini i na njen specifični položaj. Potpisnici memoranduma 
podvlače da Pavelić nije uspio stvoriti pravnu državu, a zamjera- 
ju mu i uvođenje strogog centralizma i popustljivost prema Ka- 
toličkoj crkvi. Zbog svega toga u memorandumu se predlaže os- 
nivanje posebne političko-administrativne jedinice pod nazivom 
Župa Bosna, sa sjedištem u Sarajevu, čijeg šefa bi imenovao sam 
Fiihrer. Nadalje, traže osnivanje bosansko-muslimanske legije 
pod nazivom Bosanska straža, s tim da se iz ustaških i domobran- 
skih postrojbi izdvoje muslimani i uključe u Bosansku stražu. Na 
teritoriju Župe Bosne traži se obustavljanje svake djelatnosti us- 
taškog pokreta i njegovih jedinica. Poslije rata Bosnu treba uvr- 
stiti u red ostalih europskih zemalja pod zaštitom Trećeg Reicha uživa- 
jući samostalnost koju će imati i njeni susjedi - navodi se u memo- 
randumu. 


Glede teritorija, memorandum predviđa podjelu Bosne i Her- 
cegovine po etničkom, ekonomskom i geopolitičkom kriteriju. 
Teritorij kotareva Livno, Duvno (Tomislavgrad), Ljubuški, zatim 





U srpnju 1942. četnici su spalili Goražde 

dijelovi kotareva Mostar, Bugojno i Prozor s etnički hrvatskom 
većinom ustupili bi se NDH, a kotarevi Nevesinje, Gacko, Bileća 
i Ljubinja, te polovina trebinjskog i stolačkog kotara Crnoj Gori 
(odnosno Italiji). Ostali, najveći dio Bosne i Hercegovine činio bi 
teritorij autonomne Bosne, ali s izlazom na more dolinom Neret- 
ve, preko Metkovića i luke Ploče. Autori memoranduma predvi- 
đaju i preseljavanje stanovništva, kako bi se u autonomnoj Bosni 
postigla apsolutna muslimanska većina. Usporedo s upućivan- 
jem memoranduma osnovan je i muslimanski odbor Narodni spas 
s ciljem naoružavanja muslimana, a uz obrazloženje da im hrvat- 
ske vlasti u praksi ne garantiraju osobnu i imovinsku sigurnost. Poseb- 
no se isticala opasnost od četnika. Naime, zahtjev za separatni sta- 
tus Bosne i Hercegovine uslijedio je nakon što su četnici izvršili 
velike pokolje muslimana u Bosni, posebno u njenim istočnim 
dijelovima. Inače su upozoravali i na ustaške zločine i loše fun- 
kcioniranje ustaške vlasti, pa se zato i žele naoružati neovisno 
oružanim snagama NDH. 


U odnosu na rezoluciju iz 1941. memorandum je znatno ra- 
dikalniji: njegov sadržaj znači aktivno suprotstavljanje ustaškom 
poretku i ustaškoj politici. Njime, zapravo, grupa muslimanskih 
vođa pokušava doći do dominantne pozicije u Bosni i Hercego- 
vini. Nijemci, međutim, nisu poklonili veću pažnju memorandu- 
mu, ali su u njemu nalazili elemente za ostvarivanje svojih voj- 
no-strateških ciljeva. Smatrali su da uspostava autonomije u Bosni 
i Hercegovini ne može biti rješenje u datim okolnostima, ponaj- 
više zato što nema političkog jedinstva muslimana (dijelom su u 
ustaškoj vladi, dijelom u partizanima, a dijelom izvan tih grupa- 
cija). Zanemarivši političke zahtjeve memoranduma, Nijemci su 
se orijentirali na vojnu komponentu. Heinrich Himmler je uputio 
u Sarajevo pukovnika SS Wernera Fromma, da pripremi osniva- 
nje SS-divizije s djelomičnim muslimanskim sastavom, ali s nje- 
mačkim časničkim kadrom. O tome je Kasche obavijestio poglav- 
nika i ministra Lorkovića. Pavelić je pristajao na osnivanje divizi- 
je, ali da u njoj budu i Hrvati i da joj u nazivu bude riječ ustaška. 
No, Himmler je to odbio, pa se Pavelić složio s njemačkim pla- 
nom. Tako je u svibnju 1943. osnovana 13. SS dobrovoljačka bo- 
sansko-hercegovačka brdska divizija, koja je od svibnja 1944. 
nazvana Handžar-divizija. U njenom sastavu bilo je oko 60 posto 
muslimana i 40 posto Nijemaca (pretežno pripadnika Njemačke 

narodne skupine u NDH). Časničke položaje zauzeli su većinom 
Nijemci. Handžar-divizija je upotrebljena za borbu protiv partiza- 
na. Uvođenje posebne uprave u Bosni i Hercegovini odgođeno je 
za budućnost. 


Glavni cilj Nijemaca bio je smirivanje Bosne i Hercegovine i 
uništenje NOP-a. Za to su se koristili ustaškim i domobranskim 
postrojbama te četničkim jedinicama (tražeći i njihovu međusob- 
nu, ustaško-četničku suradnju), pa su sada u svoje vojne planove 
uključili i muslimane. Stvaranje muslimanske autonomije nisu 
prihvaćali, jer bi to moglo potaknuti Srbe u Bosni da se jače uk- 
ljučuju u NOP, a k tome bi zasigurno izazvalo i neprilike s Talija- 
nima koji drže svoje snage južno od demarkacijske linije. U Her- 
cegovini, kao i u preostalom dijelu Bosne, koji su zaposjele tali- 
janske vojne jedinice, separatističke tendencije gotovo da i nisu 
došle do izražaja. Jedna akcija muslimanskih vođa u Mostaru za 
poboljšanje položaja muslimanskog stanovništva nije imala tak- 
va obilježja. Inače, Talijani su od rujna 1942. osnivali Dobrovo- 
ljačku antikomunističku miliciju sastavljenu od Hrvata i muslima- 





Zvornik, most preko Drine: (slijeva) Eugen Dido Kvaternik, Jure Francetić i 
dr. Mladen Lorković 

na. Muslimansko pučanstvo u većini nije bilo upoznato s planom 
autonomije. Za njih je najvažnije bilo da se naoružaju i tako zašti- 
te od četničke opasnosti. 


Kapitulacija Italije i granice NDH 


Tijekom dramatične sjednice Velikog fašističkog vijeća 24. sr- 
pnja 1943. došlo je do glasanja o povjerenju Mussoliniju, pa je on 
ostao u manjini. Sutradan (25. srpnja) Mussolini je u audijenciji 
kod kralja bio zamoljen da dade ostavku, što je i uradio, a zatim 
je, odmah pred kraljevskim dvorom, bio uhićen. Nova talijanska 
vlada, koju je formirao maršal Pietro Badoglio, uvjeravala je svog 
dotadašnjeg savzenika - Njemački Reich - da Italija i dalje ostaje 
lojalno uz njega. Potajno je, pak, stupila u vezu sa zapadnim sa- 
veznicima i s njima pregovarala o primirju, pa je 8. rujna 1943. 
došlo do kapitulacije Italije. Kada je to bilo službeno priopćeno 
Fiihrerovom političkom predstavniku u Rimu, Rahnu, on je taj 
čin nazvao izdajom zadane riječi. Ipak, kapitulacija Italije nije izne- 
nadila njemačku stranu: i ranije su iz Italije stizala pouzdana 
obavještenja o poljuljanoj vjeri u pobjedu i skepsi talijanskih voj- 
nih i političkih krugova prema ishodu rata. Takvi stavovi još više 
su dolazili do izražaja nakon pada Mussolinija, pa su se u nje- 
mačkom vrhu i vršile određene pripreme. 


Ustaški vrh je također pažljivo pratio raspadanje fašističkog 
režima u Italiji. Odmah po padu Mussolinija, Pavelić je dugo raz- 
govarao s njemačkim poslanikom Kascheom o nastaloj situaciji. 
S jedne strane očekivao je otklanjanje talijanskog pritiska na NDH 
i mogućnost vraćanja Dalmacije Hrvatskoj, a s druge strane ga je 
mučila briga da se savezničke snage nakon raspleta u Italiji ne is- 
krcaju na jadranskoj obali i stvore novu opasnost. Zbog toga se 
tijekom kolovoza, u kontaktima s njemačkim vojnim zapovjedni- 
cima u NDH, razmatraju mjere za slučaj ispadanja Italije iz rata, 
tj. razmatra se zaposjedanje talijanske vojne zone u NDH nje- 
mačkim i hrvatskim vojnim snagama. Razmišljao se, dakako, i o 
granicama prema Italiji i to ne samo o onima u Dalmaciji, nego i 
o uključivanju Rijeke i dijela Istre u NDH. Tako je poglavnik već 
početkom kolovoza najavio dr. Oskaru Turini da će biti poglavar 
uprave u tom području. Međutim, kada je 8. rujna doista došlo 
do kapitulacije Italije, inicijativa za poduzimanje vojnih i poli- 

tičkih mjera bila je potpuno u rukama Nijemaca, i vrh NDH je 
postupao onako kako su mu Nijemci sugerirali. Ne može se reći 
da ustaška vlada nije bila spremna iskoristiti situaciju i anulirati 
ne samo granice utanačene Rimskim ugovorom iz godine 1941. ne- 
go i one utvrđene u Rapallu 1920. No, Nijemci su imali svoje pla- 
nove, a odnosi između Trećeg Reicha i NDH bili su takvi da su 
njemačke sugestije vladi u Zagrebu, zapravo, bile naredba. 


Njemački poslanik u Zagrebu Kasche saznao je za kapitula- 
ciju Italije istoga dana u 20 sati iz emisije američkog i britanskog 
radija. Oko 21,30 već je održan sastanak članova poslanstva i 
skupine visokih njemačkih časnika, kojemu je prisustvovao i Mla- 
den Lorković. Tijekom sastanka dogovorene su pojedinosti o za- 
posjedanju talijanskih nadleštava i razoružanju talijanskih jedini- 
ca. Kasche je u dva navrata telefonski razgovarao s Berlinom, 
odakle je dobio upute za postupanje u nastaloj situaciji. Sat kas- 
nije Kasche je posjetio poglavnika i u nazočnosti Lorkovića, Bu- 
daka, Bulata i Navratila predao mu izjavu Fiihrera i njemačkog 
ministra vanjskih poslova, prema kojoj Njemački Reich jamči neog- 
raničenu nezavisnost Hrvatske, uključujući tu cijelu hrvatsku jadran- 
sku obalu. Dogovoreno je da se poglavnik odmah obrati hrvat- 
skom narodu proglasom. Pavelić je doista to i uradio, pa je u je- 
dan sat po ponoći (dakle 9. rujna) preko zagrebačke radio-stanice 
pročitao proglas u kojem kaže: Himbeni saveznik bio je nametnuo 
hrvatskom narodu u času uskrsnuća Nezavisne Države Hrvatske ugo- 
vore i granice, kojima je velik dio hrvatske jadranske obale bio otrgnut 
od tiela Hrvatske. Kroz dvije i pol godine hrvatski je narod s najdubljom 
boli u duši trpio nasilje, a napose Hrvati tih krajeva pretrpili su na slo- 
bodi, na Životima i na imovini najveće patnje. Današnjim danom sama 
je talijanska vlada svojim postupkom riešila hrvatski narod i hrvatsku 
državu obveze proiztekle iz nametnutih ugovora. 


Pavelićeve riječi odnosile su se samo na one krajeve koje je 
Italija priključila na temelju Rimskih ugovora iz 1941., ali ne i na Is- 
tru i Rijeku. Naime, Istra i Rijeka nisu bile oduzete hrvatskoj dr- 
žavi (tj. NDH) Rimskim ugovorima, pa iz formulacije proglasa jas- 
no proizlazi da se to ne odnosi na njih. To je na sastanku kod po- 
glavnika potvrdio i Kasche na izričito postavljeno pitanje od 
strane ustaškog vrha o proširenju tog akta na Istru, koju je NDH 
smatrala hrvatskim etničkim područjem. Kasche je to otklonio, 
objašnjavajući da se hrvatska akcija odnosi na prostor između gra- 

nice južno od Dubrovnika i uključivši Sušak i otoke pred obalom. Hit- 
ler je za Istru i Rijeku, kako će se to ubrzo pokazati, imao druga- 
čije rješenje. 

Sutradan, 10. rujna, Pavelić je potpisao državnopravnu izja- 
vu o raskidanju Rimskih ugovora, stavljajući izvan snage samo 
ugovore sklopljene s Italijom godine 1941. To znači da je NDH - 
iako to nije izrijekom navedeno - ipak službeno prihvaćala gra- 
nicu prema Italiji uspostavljenu prije 1941. Poglavnik je, naime, 
objavio odluku u skladu s Hitlerovom porukom. Istoga dana Pa- 
velić je potpisao i izjavu o ništavnosti označenja talijanskog prin- 
ca za kralja Hrvatske. Toga jutra na trgu Stjepana Radića ispred 
Sabornice priređen je manifestacijski zbor na kojemu je govorio 
poglavnik. U ime jadranskih Hrvata pozdravio ga je opunomo- 
ćeni ministar Edo Bulat. U govoru je Pavelić zahvalio Fiihrern, 
koji je omogućio odluku da NDH dobije istočnojadranska pod- 
ručja (brzojav takva sadržaja Pavelić je uputio i Hitleru). 


lako se poglavnikov proglas i državopravna izjava nisu od- 
nosili na Istru, ipak ustaški vrh nije zanemario taj dio od Talijana 
prisvojenog hrvatskog prostora. Učinjeni su napori da se hrvat- 
ska državna vlast protegne i na to područje, ali ne na cijelu Istru, 
nego samo na njezin sjeveroistočni dio. Naime, 13. rujna 1943. 
poglavnik - shvaćajući dobro Kascheovo objašnjenje Hitlerove 
poruke od 8. rujna navečer - šalje Fiihrerubrzojav u kojem traži i 
istočnu Istru (ne cijelu). U istom brzojavu Pavelić moli da se 
NDH dade i tadašnja Rijeka. Prije upućivanja tog brzojava, pog- 
lavnik je (10. rujna) - očito očekujući potvrdan odgovor - imeno- 
vao Oskara Turinu glavarom Građanske uprave NDH za pod- 
ručje Gorskog kotara, Hrvatskog primorja i Istre te velike župe 
Modruš, Vinodol i Podgorje, Gacka i Lika sa sjedištem u Suša- 
ku-Rijeci. (To je postavljanje bilo pripremano od početka kolovo- 
za). Međutim, sva nastojanja ustaškog vrha da dobije istočnu Is- 
tru i Rijeku ostala su bez rezultata. 


Kascheova intervencija 8. rujna navečer, da se u Pavelićevu 
proglasu ne spomene Istra, nije bila slučajna, jer je Hitler nakon 
kapitulacije Italije u tajnosti pripremio precizni plan kojim će se 
dio do tada talijanskog teritorija ustupiti NDH, a koji će doći pod 
njemačku upravu. Naime, već 10. rujna Fiihrer je potpisao od- 
redbu o osnivanju operativne zone pod nazivom jadransko pri- 

David Sinčić, veliki Župan u Kninu i Vjekoslav Vrančić bio je u misiji kod 
povjerenik pri zapovjedništvu zapadnih saveznika u svibnju 1945. 
Talijanske vojske u Sušaku (poslijeratni snimak) 


morje, sa sjedištem u Trstu. Ta je zona obuhvaćala talijansku pok- 
rajinu Furlaniju, Goricu, Trst, Istru, Rijeku, Kvarner i Ljubljanu. 
Vrhovnim poglavarom te zone imenovao je Friedricha Aloisa Ra- 
inera. Pokušaj Turine da sa svojom ekipom stigne do Rijeke i tamo 
uspostavi hrvatsku upravu završio je neuspjehom. Onemogućili 
su ga Nijemci, pa se s puta prema Rijeci morao vratiti u Zagreb. 
U pozadini Hitlerova diktata dijelom su stajale stare njemačke 
težnje, još iz XIX. stoljeća, da se njemački životni prostor proširi i 
na obale Mediterana (tj. na sjevernojadransko obalno područje). 
S druge strane, oružane snage NDH nisu bile kadre zaštititi obal- 
no područje i ispuniti Nijemcima data obećanja. Osim toga, Ni- 
jemci su vodili računa i o Mussoliniju, svom još uvijek prihvaće- 
nom savezniku, kojemu su nakon spektakularnog oslobađanja 
pomogli da u sjevernoj Italiji uspostavi Talijansku Socijalnu Re- 
publiku. Mussolini se nije ni tada odricao istočnojadranskog po- 
dručja, pa je odbio da u Zagreb pošalje svog poslanika. 

POKUŠAJ SPAŠAVANJA 
NEZAVISNE DRŽAVE HRVATSKE 


Povezivanje ustaških dužnosnika s vodstvom HSS-a 


Nezavisna Država Hrvatska od svog nastanka bila je čvrsto 
povezana s osovinskim silama. Nakon kapitulacije Italije nastav- 
lja se Čvrsta povezanost s Njemačkom. Dapače, glavna osnovica 
službene ustaške politike bila je održanje NDH isključivo s us- 
taškom vlašću i s osloncem na Njemačku. Međutim, razvoj doga- 
đaja i stanje na bojištima upućivali su sve više na bezizglednost 
njemačke pobjede. Tada se u vodstvu ustaškog pokreta javlja 
struja koja smatra da je bitno sačuvati NDH bez obzira na to ho- 
će li Njemačka u ratu pobijediti ili ne i bez obzira na to tko će biti 
na čelu hrvatske države. To je, zapravo, značilo da opstanak 
NDH ne treba vezivati uz ustaštvo i Pavelića, niti uz Njemački 
Reich. Kako je postajalo sve očitije da će rat završiti pobjedom sa- 
veznika i da će oni krojiti političku kartu Europe, NDH bi se na 
vrijeme trebala naći na njihovoj strani. Tako bi se sačuvala hrvat- 
ska država. No, to je zahtijevalo promjene u dotadašnjoj politici 
NDH, ponajprije u sastavu njenih čelnih ljudi i najvišeg vrha. 

Razmišljanja o prevođenju Nezavisne Države Hrvatske na 
stranu saveznika bila su nazočna u onih ustaških dužnosnika, 
koji su još u jesen 1943. podržavali sporazumijevanje s HSS-om. 
Oni su već tada mnoge poteze Pavelićeve politike smatrali pog- 
rešnima i promašenima. No, poglavnik nije dopuštao nikakvu 
kritiku i čvrsto je držao svu vlast u svojim rukama. Nije pristajao 
na uvjete vodstva HSS-a i naredio je prekid pregovora. Sada, u 
ljeto 1944. ponovno oživljava akcija pregovaranja s HSS-om o 
traženju izlaza za spašavanje hrvatske države. Glavni zagovor- 
nik te akcije, kojoj je krajnji cilj bio prijelaz NDH u drugi tabor, tj. 
na stranu zapadnih saveznika, bio je Mladen Lorković, ministar 
unutarnjih poslova. Njemu se u toj akciji pridružio i Ante Vokić, 
tada na dužnosti ministra oružanih snaga u vladi NDH. 


Oko Lorkovića i Vokića okupio se krug istomišljenika ma- 
hom antinjemačkog raspoloženja. Takva su raspoloženja bila u 
stalnom porastu, ne samo zbog njemačkih vojnih poraza, nego i 
zbog uspostave potpune kontrole Nijemaca nad svim važnijim 

točkama političke i vojne djelatnosti u NDH. U taj krug se uklju- 
čila i grupa političara iz vodstva Hrvatske seljačke stranke - 
Ivanko Farolfi, Ljudevit Tomašić, Josip Torbar, Ivan Pernar i dru- 
gi, te dio domobranskog vrha s kojim su prvaci HSS-a već ranije 
računali. I sam potpredsjednik HSS-a August Košutić održavao 
je kontakte s Mladenom Lorkovićem. Glavni posrednik u pove- 
zivanju Košutića i Lorkovića bio je David Sinčić, prije veliki žu- 
pan u Kninu, a zatim upravni povjerenik pri Višem zapovjed- 
ništvu Talijanskih oružanih snaga u Sušaku (do talijanske kapi- 
tulacije). Lorković je već u svibnju 1944. u povjerljivom razgovoru 
sa Sinčićem procijenio da je njemačka pozicija na bojištima loša i 
da ima vijesti po kojima Englezi pripremaju iz Taranta akciju na 
Balkan. Smatrao je da upravo u tom trenutku HSS treba stupiti u 
akciju i pripremiti se da što više uradi za hrvatski narod. On 
(Lorković) je uvijek stajao na stajalištu da će doći čas za HSS i za- 
to upućuje Sinčića da pripremi razgovor s Košutićem, da ga in- 
formira o položaju, kako bi mogli nastaviti dogovaranje iz 1943. 
Košutić je prihvatio Lorkovićev prijedlog za sastanak, pa je sas- 
tanak i održan u Lorkovićevu stanu, uz nazočnost Farolfija i Sin- 
čića. Razgovori između ustaških dužnosnika (povjerljivog kruga 
oko Lorkovića i Vokića) i prvaka HSS-a bili su zatim nastavljeni, a 
uključili su se i neki domobranski časnici, 





Mladen Lorković Ivanko Farolfi 

Plan djelovanja 


Uspostavljanjem veze ustaških nezadovoljnika s prvacima 
HSS-a i domobranskim časnicima formirana je zavjerenička gru- 
pa, koja je pripremila plan akcije. Plan je predviđao razoružanje 
njemačke vojske, odstup Pavelića s funkcije šefa države, usposta- 
vu nove vlade sastavljene od predstavnika HSS-a te poziv savez- 
nicima da se iskrcaju na jadransku obalu. Kontakte sa saveznici- 
ma trebalo je uspostaviti preko Barija, pa su u tome poduzeti i 
neki konkretniji koraci. Prema nekim naznakama, političari iz 
HSS-a uspostavili su određene veze i s Jurjem Krnjevićem u Lon- 
donu te je i on djelomice utjecao na tu akciju (ali nije bio njezin 
inicijator). 

Prema kasnijem Sinčićevu svjedočenju, u tom je planu po- 
sebnu ulogu imao Vokić kao ministar oružanih snaga. Naime, 
njegova je uloga bila čisto vojničke prirode, tj on je s domobran- 
skim jedinicama trebao izvršiti razoružavanje Nijemaca i nepo- 
kornih ustaša. Jezgra akcije bila je u tome da se njemačke trupe 
na području NDH opkole, razoružaju i zarobe. U tu svrhu Vokić 
je s nekoliko časnika u svom stožeru organizirao određene pok- 
rete i razmještaj domobranskih jedinica, pa su ti pokreti hrvat- 
skih oružanih snaga već bili i započeli negdje potkraj srpnja i po- 
četkom kolovoza 1944. Što se tiče Nijemaca, čini se daje u Lorko- 
vićeve i Vokićeve namjere do izvjesne granice bio upućen i 
njemački opunomoćeni general Glaise von Horstenau, koji je već 
ranije u diskretnim razgovorima s Lorkovićem izjavljivao svoje 
mišljenje da će Njemačka izgubiti rat. O tomeje dao podatke po- 
slanik NDH u Berlinu Vladimir Košak, koji je u svojim iskazima 
govorio i o vezama zavjerenika s inozemstvom, odnosno s En- 
glezima. Te su veze išle preko Švicarske, konkretno preko trgo- 
vinskog predstavnika NDH u Ziirichu Josipa Cabasa, činovnika 
u Ministarstvu trgovine Davorina Mikšića, a navodno i preko ki- 
para Ivana Meštrovića. Dr. Mikšić je imao ulogu kurira između 
Zagreba i Ziricha. Primljene poruke upućivale su se u London 
preko britanskog poslanstva u Bernu, preko kojega su stizali i 
odgovori. Zanimljiv je podatak da je Vokić preko punkta u švi- 
carskoj javio Englezima točan raspored i naoružanje oružanih 
snaga kojima raspolaže, našto su mu oni odgovorili da im je to 
bilo vrlo dobro i točno poznato i prije njegove poruke! 

O svojim gledanjima na ratnu situaciju i o namjeravanoj ak- 
ciji spašavanja NDH, Lorković i Vokić su upoznali i Pavelića. Na- 
ime, oni su od samog početka nastojali Pavelića pridobiti za tu 
akciju, očekujući njegovo puno razumijevanje općeg stanja i ne- 
izbježnog poraza Njemačke. Ima nekoliko potvrda da je Pavelić 
bio informiran o pripremama za spašavanje NDH i da se akciji 
nije protivio. Jedna od njih je i iskaz zapovjednika Poglavnikova 
tjelesnog zdruga Ante Moškova, koji je (pred komunističkim vla- 
stima) izjavio da je posve sigurno da su o svim etapama pregovora 
s prvacima HSS-a Lorković i Vokić obavještavali Pavelića. No, 
najdirektniju potvrdu dao je sam Lorković u pismu upućenom 
poglavniku iz kućnog pritvora (poslije otkrivanja zavjere), u ko- 
jem izričito piše: Vi najbolje znadete da (u zadnjim tjednima) nikada 
nisam ni koraka činio bez Vašeg (i prethodnog i naknadnog) znanja i 
odobrenja. 


Pavelićev udar protiv zavjerenika 


Budući da je znao o cijeloj akciji Lorkovića i Vokića, Pavelić 
je ubrzo o tome obavijestio Nijemce. U razgovoru što ga je 21. 
kolovoza 1944. vodio s njemačkim poslanikom u NDH Kasche- 
om, povjerio mu je namjere grupe. On je Kascheu izjavio kako je 
ustanovio da neki njegovi ministri ne vjeruju u konačnu pobjedu, apo- 
strofirajući naročito ministra Lorkovića koji mu je tijekom pos- 
ljednje dvije nedjelje izražavao takva mišljenja. Lorković je, nai- 
me, došao do uvjerenja da će Njemačka izgubiti rat, pa je raz- 
mišljao o tome kako bi se Hrvatska mogla pravovremeno osigurati na 
drugoj strani. Pavelić je Kaschea upozorio da je Lorković uspos- 
tavljao veze s predstavnicima HSS-a, kako bi preko njih pripre- 
mio vezu s neprijateljem. Izvijestio ga je da je Lorković u svoje 
planove upleo i Vokića. Pavelić je Kascheu također tvrdio da se 
sam tome nije suprotstavljao, jer je htio dobiti zaokruženu sliku o 
svemu, o namjerama pokretača akcije i o onome što je već podu- 
zeto. Slijedećih dana Pavelić je (u razgovoru s M. Frkovićem i Vj. 
Servatzyjem) rekao i to da je htio vidjeti kako daleko će gospoda ići. 


Skupina ustaških dužnosnika i ljudi iz vodstva HSS-a neos- 
porno su pripremali akciju spašavanja NDH (odnosno hrvatske 
države) napuštanjem oslonca na Njemačku. No, Pavelić je - ot- 
krivši u jednom trenutku Nijemcima cijeli pothvat - akciju one- 

mogućio i poduzeo energične mjere protiv zavjerenika. Na sjed- 
nici vlade NDH (30. kolovoza 1944), kojoj su bili nazočni i minis- 
tri Lorković i Vokić, Pavelić je obavijestio ostale ministre o akciji 
dvojice članova vlade i tražio njihove ostavke. Sutradan je objav- 
ljeno da su Lorković i Vokić razriješeni svojih funkcija i da su 
mjesto njih imenovani novi funkcioneri (Lorkovića je kao minis- 
tar unutarnjih poslova zamijenio ustaški pukovnik dr. Mate Fr- 
ković, a Vokića kao ministra oružanih snaga doadmiral Nikola 
Steinfl). Uslijedila su zatim hapšenja svih umiješanih u akciju: 
ustaških dužnosnika, domobranskih časnika i istaknutih prvaka 
HSS-a. Iz kruga HSS-a bili su uhapšeni, između ostalih: Ivanko 
Farolfi, Ljudevit Tomašić, Josip Torbar, Ivan Pernar, Bariša Smo- 
ljan, Josip Reberski - sve prvaci stranke iz najužeg njezina vod- 
stva i bliski suradnici Vladka Mačeka od ranije. (Sam Maček 
zbog izolacije nije sudjelovao u akciji.) U vrijeme tih hapšenja 
prebjegao je August Košutić na teritorij pod kontrolom partiza- 
na, bojeći se da i on ne bude zatvoren. 


Premda se čitavoj aferi nije želio dati veći publicitet, ipak se 
u javnosti za hapšenje znalo, Što je izazvalo napetu atmosferu. O 
uhićenju Lorkovića i Vokića objavljena je u tisku kratka vijest uz 
obrazloženje da je ta odluka uslijedila zato što su obojica u pos- 
ljednje vrijeme politički djelovali protivno njihovom službenom 
djelokrugu i njihovim ustaškim obvezama i dužnostima. Neki 
od uhapšenika bili su poslije izvjesnog vremena i provedene is- 
trage pušteni, a stanovit broj je zadržan u zatvoru. Lorković i Vo- 
kić bili su zatvoreni u Lepoglavi. Iz Lepoglave Vokić je svojoj su- 
pruzi Dragici uputio nekoliko pisama. U jednom od njih (datir- 
nom 10. travnja 1945.) rezignirano piše: ... Želim, da Vas nikada u 
Životu ne snađe ono stanje, u kome se ja nažalost sada nalazim... Prema 
onome što vidim o ratnoj situaciji, kraj rata nije puno dalje od ljeta, a 
tada je valjda, ako ne prije, i kraj mojim mukama pa bilo na koji način. 
Ne vjerujem da ću to preživjeti, jer nemam nikakvih iluzija o budućnos- 
ti... Suvišno je da tebi naglašujem, kako sam krvavo nepravedno ogla- 
šen izdajicom, da me najzad svrstaju u red najgorih zločinaca i pravih 
neprijatelja naroda, jer Ti najbolje znaš mene već godinama. Ali, neka i 
ove muke i patnja budu moj doprinos slobodi i sreći hrvatskoga naroda, 
koga sam uvijek volio i za koga sam sve bio spreman dati. Znam da će 
doći vrieme, koje će drugi sud o mome radu dati. 

Prilikom povlačenja ustaške vlade i Pavelića u proljeće 1945. 
Lorković i Vokić bili su ubijeni pod okolnostima koje još nisu 
potpuno razjašnjene (očito po Pavelićevoj naredbi). Ubijeni su i 
prvaci HSS-a Farolfi i Tomašić (ostali prvaci HSS-a tada su oslo- 
bođeni). 





Na samom kraju rata u zagrebačkim kinima pojavili su se i američki filmovi 





POSLJEDNJI DANI I PROPAST NEZAVISNE 
DRŽAVE HRVATSKE 


Opća situacija početkom 1945. i položaj NDH 


= a južnom, zapadnom i istočnom bojištu početkom 1945. 
njemačke snage su uzmicale. Bilo je očito da se Drugi 
| svjetski rat bliži kraju. 1 na Balkanu je njemačka voj- 
ska bila u povlačenju. Titove partizanske jedinice bile 
su u stalnom brojčanom porastu, pa su od ljeta 1944. organizira- 
ne u četiri armije, koje su uz izdašnu vojnu pomoć zapadnih sa- 
veznika sve uspješnije djelovale, izvodeći sve zamašnije ofenziv- 
ne operacije. Oslobađanje Srbije i Beograda (bio je oslobođen od 
Nijemaca u listopadu 1944.) bili su potvrda njihove sve veće sna- 
ge. K tome je NOP bilježio uspjehe i na političko-diplomatskom 
polju. Sporazumi Tito-Šubašić (zaključeni sredinom lipnja na oto- 
ku Visu i u oslobođenom Beogradu početkom studenoga 1944.) 
otvorili su put međunarodnom priznanju obnovljene Jugoslavi- 
je, a da nisu ugrozili bitne rezultate partizanskog pokreta i oslo- 
bodilačke borbe, prije svega komunističku prevlast. 





Ubacivanom političara iz emigrantske vlade u zemlju i for- 
miranjem jedinstvene jugoslavenske vlade s komunistima (ta je 
vlada bila formirana u Beogradu početkom ožujka, a na čelu joj 
je bio maršal Tito; Šubašić je u toj vladi bio ministar vanjskih pos- 
lova), britanska je politika nastojala spriječiti potpunu dominaci- 
ju komunista u poslijeratnoj Jugoslaviji i barem donekle osigura- 
ti svoj utjecaj i zaštititi svoje interese. Međutim, prevaga komuni- 
sta zbog uspješnog ratovanja protiv okupacijskih snaga bila je 

takva da je ishod toga poteza bio prilično neizvjestan. Tada se u 
antikomunističkim krugovima na tlu Jugoslavije počelo sve više 
kalkulirati s rascjepom u antihitlerovskoj koaliciji, tj. sa sukobom 
između zapadnih demokracija i boljševičke Rusije, što je u izvjes- 
noj mjeri pothranjivala i sama njemačka promidžba. Stvaralo se 
uvjerenje da Zapad neće dopustiti pojavu jedne socijalističke (ko- 
munističke) jugoslavenske države na Jadranu, koja bi kao privje- 
sak Sovjetskog Saveza ugrožavala britanske interese na Medite- 
ranu. Na toj pretpostavci zasnivale su se kombinacije o povezi- 
vanju antikomunističkih snaga na tlu nekadašnje Jugoslavije u 
jedinstven front koji bi uz pomoć Zapada onemogućio konačnu 
pobjedu Titova NOP-a. 


Poslije oslobođenja Srbije od okupacijskih snaga, borbe Jugo- 
slavenske armije s njoj neprijateljskim jedinicama sve više su se 
prenosile na teritorij Hrvatske. Kako su glavni putovi za povla- 
čenje Nijemaca vodili upravo preko NDH, to su se razne kombi- 
nacije za obračun s NOP-om kojega predvode komunisti vezivale 
za hrvatski prostor i vlast u NDH. U Zagreb su dolazili predstav- 
nici različitih antikomunističkih grupacija, da s ustaškim vođa- 
ma i ostalim hrvatskim političkim činiteljima pregovaraju o za- 
jedničkom otporu NOP-u. Ustaško vodstvo je prihvaćalo razgo- 
vore s njima, ali je u isto vrijeme razmišljalo i o samostalnoj akciji 
spašavanja hrvatske države prijelazom na stranu saveznika, ma- 
kar i u posljednjem trenutku. 


Planovi i dogovaranja 


Ustaški vrh pružio je u Zagrebu gostoprimstvo crnogorskom 
federalistu Sekuli Drljeviću. Upravo uz podršku i pomoć us- 
taških vlasti, on je u ljetu 1944. osnovao Crnogorsko državno vijeće 
kao vrhovni organ samostalne crnogorske države. Početkom trav- 
nja 1945. Sekula Drljević je poduzeo akciju osnivanja Crnogorske 
narodne vojske u koju je namjeravao okupiti Crnogorce koji su 
živjeli u NDH, zatim one koji su se povlačili iz Crne Gore (to su 
bili ostaci poraženih četnika Pavla Đurišića) i onih koji su bili na 
radu u Njemačkoj. Ustake su vlasti podupirale tu akciju, jer je 
ona mogla oslabiti NOP i partizane, čiji su uspjesi prijetili unište- 
njem NDH. No, taje akcija bila i suviše zakašnjela da bi dala neki 
rezultat. 

Preuzvišenosti, 


Preplavivši Srbiju 1 druge srpske pokrajine, 
Komunistički Vag od nekogs vremena zapljuskuje 1 one po- 
krejine,Koje nastanjuje hrvatski varod. On se sve više 
širi 1, naročito poslednjih dana. preti da preplavi 1 

te krajeve, ovako isto kako je to bilo slučaj u ainuloj 
godini sa srpskis krajevina. Prilikoo i sudijencije, 
kojom ste donosiocu ovoga pisaa učinili čast, saao je on 
prilike da obavesti Vašu Preuzvišenost o svima nevolja 
na i patnjana,što iL je kosunizav prouzrokovan srpskome 
narodu u toku peraliko sinulih zesaci. 


Ozećajući u ovia časovina potrebu da.pored 
ostalit, 1 Vašoj Preurvišenosti, kac duhovnome vodji hr- 
vetskoga naroda, skrenes pažnju ca wve strabota eventu- 
&lnog komunističkog osvajanja hrvatskoga prostora. zoni 

a čast ds u prilogu ioslasvir Vašoj Preuzvičenosti je - 

mepoar u kome su izložena moja gledišta na sadašnji 
. £ politički položaj. Donosilac ovoga plesa biće 
Vašoj Exselenciji na rasvoloženju za eventualna dalia 
shtaveštenja. 


Bez obtira na sve one monente 1 okolnosti, 
kojs su nas ili koji bi nas eogli deliti, ja anatran za 
svoju dužnost, d8 zamolim 1 Vašu Preuzvišenost, da ulo- 
ži zev svoj uticaj 1 sve svoje ospore u cilju aktivira- 
bja svih nacionalnih snaga hrvatskoga naroda u torbi prc 
tivu boljševizua. mje Vam ovu molbu, ja želis da 
verujen,đa će Vaša Preuzvišenost, idući stopama svojih 
Velikih prethodnica, odgovoriti svin onim istorijskim 
dužnostima 1 zadatcima,koji se pređ Vašu Preusvišenost 
postavljaju u današnjim teškim vremenima. Jer, od pra- 
vilnoga shvatanja tih dužnosti 1 zadatake sa strane Va 
Še Preuzvišenosti zavisiće | mesto, Šta će ga istorija 
hrišćanstva,a napose hrvatskoga naroda, Vašoj Preuzviše- 
nosti *dođeliti. 

G tom verovsnju 1 nađ1* ja Pog rjta Vašoj blago- 
tulonoj pažnji donosioca vvogn pisma 1 molim Vašu 7 ču 
višenost, da 1 ovom prilikom prici izraza moga osobitoga 
poštovaja. 


Vrnovuas Komanda. 15 aprila 1945. 
«rai 


aki gtutral ž 
Kjegovoj Preuzvičenosti 


đ-ru ALOJZIJU SZFEPINCU, 
nadbiskupu zagrebačkom 1 netro- 
politi hrvatskom 


žŽaxretb 


Pismo Dragoljuba Draže Mihailovića zagrebačkom nadbiskupu Alojziju Stepincu 
od 15. travnja 1945. 

Sporazumi Tito-Šubašić i saveznička pomoć Titovim partiza- 
nima doveli su Dražu Mihailovića u nezavidan položaj. Ipak, on 
ne odustaje od svojih planova, a za njihovu realizaciju najprije 
treba razbiti komuniste i onemogućiti njihovo osvajanje vlasti u 
jugoslavenskom prostoru. Zato poduzima akciju povezivanja svih 
antikomunističkih snaga u završnici rata, da bi zajednički sprije- 
čili pobjedu komunista. Još u ljeto 1944. Draža Mihailović je upu- 
tio svoje emisare u Hrvatsku, i to predsjedniku HSS-a Vladku 
Mačeku, predlažući mu zajedničko istupanje protiv NOP-a. Pre- 
ko njega (Mačeka) on se nastojao povezati s hrvatskim domob- 
ranstvom. Međutim, Maček nije pokazao interes za Mihailovićev 
prijedlog. Potkraj travnja 1945. u Hrvatskoj su se ponovno poja- 
vili emisari Draže Mihailovića (bili su to general Svetomir Đukić 
i odvjetnik Ranko Brašić). Oni su tada u Zagrebu posjetili Mače- 
ka i nadbiskupa Alojzija Stepinca, a obratili su se i ustaškoj vladi. 
Njihov prijedlog je bio da Srbi, Hrvati i Slovenci stvore antikomu- 
nistički blok i upute zajedničku izjavu Anglo-Amerikancima. Čet- 
nici bi priznali Nezavisnu Državu Hrvatsku s time da se poslije 
rata izvrši korekcija granica u istočnoj Bosni. Četnici su zastupali 
stajalište da se zemlja ne smije nikako napustiti jer bi je time pre- 
pustili partizanima, a to ne odgovara ne samo Srbima i Hrvati- 
ma, nego ni Englezima. 


Prema svjedočenju ustaškog ministra vanjskih poslova dr. 
Mehmeda Alajbegovića (datog u iskazu komunističkim vlastima 
poslije završetka rata), četnički emisari bili su i kod Pavelića. O 
tom susretu Alajbegović je izjavio: Pavelić mije rekao da je te četni- 
ke primio i da im je ispripovijedao da ako su dva čovjeka zatvorena u is- 
tu ćeliju, oni se s vremenom počinju svađati i mrziti. No, ako su u dvije 
odvojene ćelije, počnu kucati jedan drugome na zid, pa s vremenom pos- 
tanu i prijatelji. Pavelić mi je nadalje rekao da četnici imaju mogućnost 
kontakta s Englezima... 


Potkraj travnja 1945. situacija za NDH bila je vrlo tmurna i 
poraz ustaške države bio je neizbježan. Nijemci su se užurbano 
povlačili, a partizanske snage su zauzimale sve više hrvatskog 
teritorija i približavale su se Zagrebu. Zajednički borbeni front 
protiv komunista i NOP-a mogao se formirati samo zanemariva- 
njem razlika, netrpeljivosti i dotadašnjih neprijateljstava, kako bi 
se dobila podrška saveznika, u koju su još uvijek naivno vjerova- 
li. Za tu podršku sada je bio zainteresiran i Pavelić, pa je zato i 

razgovarao s četničkim emisarima, ali nikakav konkretan dogo- 
vor nije postignut. Za neku zajedničku akciju očito više nije bilo 
vremena. Četnički emisari su posjetili i nadbiskupa Stepinca. Taj 
je posjet bio sračunat u prvom redu na nadbiskupovu posred- 
ničku ulogu i utjecaj na Mačeka, a vjerojatno i na Pavelića. 

U tom razdoblju (dakle, pred sam kraj rata) politički vrh 
NDH, a to u prvom redu znači sam poglavnik, uspostavljao je 
kontakt i s generalom Leom Rupnikom, koji je u Sloveniji pod 
njemačkim okriljem predvodio slovensko domobranstvo. Po- 
mišljalo se i na povlačenje svih hrvatskih i slovenskih vojnih sna- 
ga prema Istri, što bi - pretpostavljalo se - potaknulo iskrcavanje 
Anglo-Amerikanaca na tlo Istre. General Rupnik i ljubljanski bi- 
skup Gregor Rožman uputili su 21. travnja 1945. Paveliću, Mače- 
ku i nadbiskupu Stepincu zajednički memorandum u kojem zago- 
varaju okupljanje svih postojećih snaga u zemlji kako bi se stvo- 
rila antikomunistička koalicija. Ta bi se koalicija suprotstavila 
NOP-u i zadobila naklonost saveznika koji bi tada uspješno in- 
tervenirali u korist nacionalnih snaga. U memorandumu se pre- 
dlaže osnivanje zajedničkog reprezentativnog tijela - Komiteta 
nacionalnog otpora Srba, Hrvata i Slovenaca. Autori memoran- 
duma računali su na oružane snage NDH. Računajući na osjetlji- 
vost Hrvata prema jugoslavenskom rješenju, Rupnik i Rožman 
zalažu se u memorandumu za kompromis dvaju gledišta i najav- 
ljuju mogućnost konfederativnog rješenja koje bi odgovaralo Ve- 
likoj Britaniji i SAD. Naime, oni polaze od činjenice da su se za- 
padni saveznici i Sovjetski Savez već složili o obnovi Jugoslavije. 
Memorandum je tražio uključivanje u akciju i Vladka Mačeka 
koji u inozemstvu uživa određeni ugled. Zato se od Pavelića tra- 
žilo da potpisnicima memoranduma omogući kontakt s Mače- 
kom. 

Zaglavlje posljednjeg broja dnevnika Hrvatski narod, koji je objavljen 
u nedjelju, 6. svibnja 1945. 

Sve kombinacije o zajedničkoj borbi antikomunističkih sna- 
ga poništavalo je nezadrživo napredovanje Jugoslavenske armi- 
je, izdašno potpomognute od onih istih saveznika, od kojih su te 
snage očekivale pomoć. 


Sovjetski prijedlozi poglavniku Paveliću* 


Ujesen 1944. poglavnik Pavelić primio je povjerljivo izvješće 
od glavara stalnog trgovačkog predstavništva NDH u Ziirichu 
(švicarska) Josipa Milkovića. U tom izvješću Milković javlja pog- 
lavniku da ruska strana traži »dodir« za zaključenje eventualnog 
sporazuma. Ta sovjetska ponuda u svom izvornom obliku glasi: 
Vi trebate hrvatsku državu. Mi nemamo ništa protivno. Ako pristanete 
na naš prijedlog, mi ćemo priznati hrvatsku državu i nećemo ništa pro- 
tiv nje poduzimati. Vaš režim ne zanima nas, i vi ćete imati našu potpo- 
ru. Mi trebamo prilaz k jadranskom moru i zato i prolaz za naše čete 
kroz vaše područje i to tako, da za vrijeme prolaza naših četa ne padne 
protiv njih niti jedan hitac s vaše strane. 


Sovjetska ponuda stigla je u vrijeme kad su saveznici tijekom 
ljeta 1944. na europskim bojištima sve uspješnije lomili njemačku 
vojnu silu (iskrcavanje saveznika u Normandiji i njihovo napre- 
dovanje na zapadu, te sovjetska ofenziva na istoku) i kad su se 
sovjetske snage preko Mađarske postupno približavale granica- 
ma NDH. Namjere sovjetskog vodstva bile su posve jasne: sov- 
jetske vojne snage treba dovesti što prije do jadranske obale, i to 
prije anglo-amerikanskih, i tako ih preteći u zauzimanju Trsta. 
Raspoloživa dokumentacija pokazuje da je Pavelić tu rusku po- 
nudu odbio. Njemački zapovjednik na Jadranu admiral Joachim 
Lietzmann Pavelićevu odluku popratio je napomenom:... jer vje- 
ran vjekovnoj tradiciji svoje zemlje i njenoj zapadnjačkoj misiji, nije 
mogao raditi protiv svoga protukomunističkog uvjerenja, niti se ogrije- 
šiti o svoju političku prošlost, koja je već od 1918. stajala u znaku pro- 
tukomunističke borbe. 


O ovoj epizodi posljednjih mjeseci NDH pisao je Jere Jareb u Časopisu za suv- 
remenu povijest br. 1/1995. Prilog je naslovio »Sovjetski dodiri s dr. Antom Pa- 
velićem od rujna 1944. do veljače 1945«. Autor priloga pretpostavlja s razlo- 
gom da ćemo o svemu sigurno više saznati kada nam budu pristupačni i 
sovjetski izvori. 

Međutim, sovjetska strana nije odustala od pokušaja da od 
Pavelića izbori prolaz Crvene armije preko NDH do istočne oba- 
le Jadrana. U ožujku 1945. Pavelić je primio pismo ruskog diplo- 
mata Aleksandra Efremovića Bogomolova (sovjetski veleposla- 
nik kod francuske vlade u Parizu), koji u ime Sovjetskog Saveza 
obavještava Pavelića, da bi SSSR priznao Nezavisnu Državu Hr- 
vatsku uz stanovite uvjete. To su: prvo, NDH će propustiti sov- 
jetske trupe do svoje jadranske obale; drugo, NDH će dozvoliti 
slobodu rada Komunističkoj stranci; i treće, NDH će se obvezati, 
da neće nikada pristupiti nikakvom antisovjetskom savezu. Pa- 
velić je ponovno sovjetski prijedlog odbio. 


Upoznavajući dr. Stijepu Perića (bivšeg ministra vanjskih 
poslova NDH) sa sadržajem sovjetske poruke, Pavelić je svoje 
odbijanje popratio objašnjenjem, da bi ga komunisti prevarili, te 
da bi mu prvom prilikom zakrenuli vratom. 


Da je vodstvo SSSR-a (a to znači Staljin) uputilo poglavniku 
Paveliću navedene prijedloge, postoji nekoliko potvrda od razli- 
čitih osoba, koje je Pavelić o tome informirao.* 


I sam je kasnije u emigraciji o tome javno progovorio. Uradio 
je to u razgovoru s talijanskim novinarom, objavljenom u listu 
Epoca (Milano) u listopadu 1952. (Taj je razgovor u hrvatskom 
prijevodu Pavelić tiskao u studenom iste godine u svom listu Hr- 
vatska, koji je izlazio u Buenos Airesu.) Pavelić najprije potvrđuje 
podatak da su mu Sovjeti svoj prijedlog prvi put dostavili preko 
hrvatske trgovačke delegacije u Zirichu, pa dodaje da su mu po- 
tom ponudu donijela i dva časnika ruske vojske, koja se tada na- 
lazila na mađarskoj granici, a koji su prešli preko borbene linije 
kao parlamentarci. Prema dostavljenom prijedlogu - piše Pavelić 
- Sovjetski Savez traži prolaz svojih trupa do Jadranskog mora, a 
za uzvrat bi garantirao hrvatsku neovisnost, pa bi poglavnik os- 
tao na vlasti. Pavelić je talijanskom novinaru izjavio da bi prihva- 
ćanje sovjetskog prijedloga značilo izdaju Hrvatske. Dodao je: 
Moj hrvatski duh i duboka katolička vjera spriječili su, da pregovaram 
sa Sovjetima, koje sam uvijek držao neprijateljima broj 1. Povrh toga 
nisam bio tako naivan, da bih povjerovao, da će Rusi zaista obećanje od- 


* U navedenom prilogu Jere Jareb donosi redom sva do sada poznata svjedo- 
čanstva. 

ržati. Nije trebalo biti osobito mudar za predvidjeti, kakva bi bila sudbi- 
na Hrvatske, a i moja, da sam otvorio vrata kuće. Kasnije je bilo jasno, 
što su htjeli Rusi. Htjeli su, prešavši preko Hrvatske stići u Trst prije 
nego saveznici. 


Posve je, dakle, sigurno da su Sovjeti potkraj 1944. i počet- 
kom 1945. u više navrata Paveliću dostavili prijedloge u kojima 
je glavna točka bila dozvola sovjetskim trupama da iz južne Ma- 
đarske prijeđu preko hrvatskog teritorija do istočne jadranske 
obale i do Trsta. Pavelić je to odbijao pozivajući se na svoja čvrsta 
antikomunistička uvjerenja. Uz to je izrazio i sumnju u iskrenost 
sovjetskih garancija. Očito nije vjerovao u mogućnost održanja 
NDH u sferi sovjetskog utjecaja. Nije vjerovao da bi ga Sovjeti 
zadržali na vlasti, koju je toliko volio, izrazivši se figurativno da 
bi mu prvom prilikom zakrenuli vratom. 


Sovjetski prodor do Jadrana preko Hrvatske omogućio bi 
eventualnu sovjetsku invaziju u Sjevernu Italiju, a to bi pak ima- 
lo teške posljedice ne samo za Italiju, nego i za Francusku, gdje je 
Komunistička partija bila prilično jaka. U danim okolnostima op- 
ćeg stanja na bojištima potkraj 1944. Staljinov prijedlog bio je ne 
samo vojno-strateški potez sračunat na što brže slamanje Hitle- 
rove Njemačke, nego i dio sovjetskih planova za učvršćivanje 
poslijeratnog utjecaja u jugoistočnoj Europi. Nadmetanje SSSR-a 
s druga dva partnera u antihitlerovskoj koaliciji - Velikom Brita- 
nijom i Sjedinjenim Američkim Državama - za sfere utjecaja bila 
je konstanta u njihovim odnosima u cijelom ratnom razdoblju. U 
traženju odgovora na pitanje u kojoj su mjeri ponuđena sovjet- 
ska jamstva za daljnji opstanak hrvatske države doista bila iskre- 
na, valja podsjetiti na sovjetsku podršku Titovim partizanima i 
sovjetsku bezrezervnu opredjeljenost obnovi Jugoslavije. To je 
SSSR već utvrdio sa svojim saveznicima na Zapadu. 


Uostalom, sovjetski prijedlog Paveliću umnogome podsjeća 
na sličan prijedlog rumunjskom kralju 1944., a njegov završetak 
je poznat. Ratne operacije saveznika tekle su pobjedonosnim tije- 
kom, a sudbina Nezavisne Države Hrvatske i nakon Staljinove 
ponude ostala je čvrsto vezana za sudbinu Njemačke. 

Memorandum vlade NDH 


Iako je poglavnik Pavelić u ljeto 1944. energičnom akcijom 
spriječio zavjerenike da prevedu NDH u tabor zapadnih savez- 
nika, uoči kraja rata i sam je to pokušao uraditi. Usporedo s kon- 
taktima koji su se nizali u nastojanju da se stvori antikomunis- 
tička koalicija i zajedničkog obraćanja saveznicima, ustaški vrh je 
poduzimao i vlastite akcije za spašavanje NDH u dodiru sa sa- 
veznicima .Iražila se veza sa saveznicima preko Vatikana, a pos- 
lanik NDH u Berlinu Vladimir Košak stupio je u vezu sa savez- 
ničkim zapovjedništvom u Njemačkoj preko stožera admirala 
Karla Donitza (poslije Hitlerova samoubojstva bio je kratkotrajni 
šef Trećeg Reicha), koji je i sam razgovarao sa saveznicima o po- 
laganju oružja. Košak je kod saveznika pokušao izboriti opsta- 
nak NDH, ali bez rezultata. 


Posljednji pokušaj spašavanja Nezavisne Države Hrvatske (i 
to u posljednji čas) izvršen je upućivanjem memoranduma hrvatske 
vlade Anglo-Amerikancima. Memorandum je sastavljen samo ne- 
koliko dana prije povlačenja 
ustaške vlade i poglavnika iz 
Zagreba. Sastavljanje teksta 
memoranduma bilo je povje- 
reno Ivi Bogdanu, glavnom 
ravnatelju za promidžbu, a u 
tome su mu trebali pomoći 
Edo Bulat i Mehmed Alajbe- 
gović. Hrvatski original je bio 
dovršen 3. svibnja u večernjim 
satima. Nakon što je hrvatski 
tekst odobrio poglavnik Pave- 
lić, dokument je preveden na 
engleski jezik. Rano u zoru, 4. 
svibnja 1945., sastala se us- 
taška vlada, da bi svi ministri 
potpisali memorandum koji je 
zatim zrakoplovom  otprem- 
ljen saveznicima, u stožer fel- 





=" 
dmaršala Harolda Alexanđera Vladimir Košak, posljednji poslanik 
u Južnoj Italiji Memorandum NDH u Berlinu 

je trebao predati ministar Vjekoslav Vrančić, koji je iz Zagreba 
otišao posebnim zrakoplovom u pratnji trojice zarobljenih savez- 
ničkih avijatičara. 

U memorandumu se posebno isticala potreba daljeg održa- 
vanja Nezavisne Države Hrvatske. Naglašavalo se da ta država 
ne pripada fašističkom bloku i da se ne bori za fašističku ideolo- 
giju, već da je vodila hrvatski nacionalni obrambeni rat. Kad se 
očekivalo savezničko iskrcavanje, u ljeto 1944. na obale Dalmaci- 
je, hrvatska vlada - kaže se u memorandumu - izdala je zapovi- 
jed da se hrvatske oružane snage ne suprotstavljaju saveznicima. 
Sada se vlada NDH - navodi se dalje - želi staviti pod okrilje sa- 
veznika i spremna je prihvatiti arbitražu Velike Britanije i SAD. 
Ističe se mogućnost borbe protiv NOP-a koji ne ugrožava samo 
Hrvate, nego i druge narode iz njihova susjedstva. 


Misija Vjekoslava Vrančića nije uspjela. Odgovor Anglo-A- 
merikanaca nije nikada stigao. Za neuspjeli odlazak Vrančića hr- 
vatska javnost nije ništa znala. U pozitivan rezultat očito nije vje- 
rovao ni sam poglavnik: samo dva dana poslije upućivanja me- 
moranduma, tj. 6. svibnja 1945., s vladom i ostacima ustaških i 
domobranskih jedinica napustio je Zagreb, povlačeći se prema 
austrijskoj granici. 


Povlačenje. Blajburška tragedija 


Napuštanje Zagreba i Hrvatske bilo je izvršeno bez valjane 
vojničke i političke pripreme. Uz glavninu hrvatske vojske (činile 
su je ustaške i domobranske postrojbe), išlo je mnoštvo civila - 
žene, djeca, starci - koji su bježali, bojeći se partizana. Prilikom 
povlačenja Pavelić je zastao u Rogaškoj Slatini, gdje je donio od- 
luku da se vojska i dalje povlači prema Koruškoj i da se s oružjem 
preda Englezima, a nipošto partizanima. Sam je s oružanom 
pratnjom krenuo u unutrašnjost Austrije, prema pokrajini Sal- 
zburg u američkoj zoni, a zapovjedništvo nad kolonama u povla- 
čenju imali su pojedini generali. Smjer kretanja bio je Celje-Slo- 
venj Gradec-Dravograd, a onda prema Bleiburgu, malom austrij- 
skom gradiću uz slovensko-austrijsku granicu. 

Napuštajući Hrvatsku i bježeći prema zapadu, svi su se na- 
dali da će ih u Austriji prihvatiti savezničke (anglo-američke) 
snage. No, na poljima ispred Bleiburga zaustavila ih je engleska 

Povlačenje hrvatske vojske i civila u svibnju 1945. 


vojska i ubrzo opkolile postrojbe Jugoslavenske armije. Tada su 
(a bilo je to 15. svibnja 1945.) general Ivo Herenčić i ustaški pu- 
kovnik Danijel Crljen kao hrvatski pregovarači otišli u blajburški 
dvorac, gdje ih je primio britanski brigadni general Patrick Scott. 
Engleski general im je kratko izjavio da hrvatska vojska mora 
položiti oružje pred partizanima. Pri tome se pozivao na upute 
feldmaršala Alexandera. Pregovarači su generalu Scottu objašnja- 
vali da se ne radi o vojsci, nego o narodu koji napušta zemlju, da 
bi se spasio od komunista. Crljen je naglasio da po običajima 
svih kulturnih naroda, politički emigranti uživaju zaštitu, no ge- 
neral je uzvratio da je to politika, a da je on vojnik i da ne može 
ulaziti u politiku. Zatim je zatražio da se vojne postrojbe i nago- 
milani narod predaju partizanima u roku od jednog sata. Kad je 
minuo rok za predaju, bile su istaknute bijele zastave. Vojnici su 





Drago Trumbetaš: Križni put sa spomenikom žrtvama kod Bleiburga 


odbacivali oružje, a pojedine manje skupine uspjele su odbjeći u 
obližnje šume. Golemo mnoštvo, vojnike i građane, Englezi su 
tada tenkovima natjerali u redove. Potom su se povukli pre- 
puštajući ih na milost i nemilost partizanima, koji su ih tjerali na- 
trag u Titovu Jugoslaviju. Tek je mali broj izbjegao partizansko 
zarobljavanje i dospio u engleske zarobljeničke logore u Italiji. 


Tisuće zarobljenika u dugim kolonama krenule su prema do- 
movini. Čim su prešli austrijsko-slovensku granicu, nad njima su 
izvršeni masovni masakri kod Dravograda i Maribora, a pojedi- 
ne skupine hrvatskih vojnika okrutno su pogubljene i u nekim 
slovenskim mjestima zajedno sa slovenskim domobranima, cr- 
nogorskim jedinicama i četničkim skupinama, koje su se također 
povlačile kroz Sloveniju i koje su Englezi predali partizanima. 


Svi oni koji su preživjeli ubijanje kod Dravograda i Maribo- 
ra, kao i na drugim mjestima, morali su poći na križni put na koje- 

mu su bili izloženi strahovitim mukama. Izručeni zarobljenici 
kretali su se u zemlju na razne načine, a najviše ih je išlo pješice. 
U dugim kolonama pješice su se kretali od logora do logora (čak 
do Makedonije), iscrpljivani glađu i žeđu, a k tome izvrgnuti i 
surovom maltretiranju vojne pratnje, koja je ubijala iznemogle ili 
one koji su pokušavali pobjeći. Zato se brojno stanje zarobljenika 
u kolonama stalno smanjivalo, pa je to dugotrajno, iscrpljujuće 
kretanje zarobljenog ljudstva nazvano i marševima smrti. 


Teško je utvrditi broj žrtava pokolja nakon zarobljavanja kod 
Bleiburga uz slovensko-austrijsku granicu ili onih na križnom pu- 
tu. Približne procjene govore o desecima tisuća ljudi. 


Kada je započelo povlačenje ustaških i domobranskih jedini- 
ca i ustaške vlade, Zagreb je napustio i Vladko Maček. Ustaške 
vlasti su mu omogućile odlazak iz Hrvatske, pa se Maček sa svo- 
jom obitelji i najbližim suradnicima povukao najprije u Austriju 
(u američku zonu), a zatim se prebacio dalje na Zapad. Najprije 
je boravio u Parizu, a onda je otišao u SAD, gdje je u emigraciji 
proveo ostatak života (umro je u Washingtonu 1964.). 


Sudbina zlata i novca NDH 


Poglavnikovom odredbom, objavljenom potkraj listopada 
1941., sav novac i vrijednosti koje su bile vlasništvo bivše Jugos- 
lavije, kao i sav novac i dragocjenosti zaplijenjene od privatnika, 
morali su se predati najbližim državnim poreznim uredima ili 
državnoj banci i njezinim podružnicama. Izvršenjem te odredbe 
NDH je došla do određene imovine, koja se sastojala od različitih 
vrijednosnih elemenata (zlatne šipke, zlatnici, nakit, strana valu- 
ta), a koja je bila pohranjena u trezorima Hrvatske državne ban- 
ke i Državne riznice. 


NDH je 1941. iz trezora Narodne banke Kraljevine Jugoslavi- 
je u Sarajevu dobila oko 1200 kg zlata i to je bila glavna imovina 
Hrvatske državne banke. U svibnju 1944. Njemačka je Hrvatskoj 
državnoj banci za plaćanje tranzitnog prometa preko područja 
NDH prodala 358 kg zlata, koje je bilo legalno izneseno u švicar- 
sku i pohranjeno u švicarskoj narodnoj banci. Početkom kolovo- 
za 1944., bez švicarske dozvole, Hrvatska državna banka je ile- 
galno uvezla u švicarsku 980 kg zlata i pohranila ga u Švicarskoj 
narodnoj banci. Tu drugu pošiljku hrvatske su vlasti već u rujnu 

1944. nastojale vratiti natrag u Hrvatsku, ali - upravo zbog ile- 
galnog uvoza - nastale su teškoće. Sva nastojanja hrvatske vlade 
da taj polog vrati u domovinu nisu uspjela, švicarska je vlada 
blokirala hrvatsku imovinu i nakon sloma NDH, točnije 10. sr- 
pnja 1945., predala je Narodnoj banci Jugoslavije. 


O zlatu i novcu NDH prenijetom u izbjeglištvo u vrijeme slo- 
ma NDH i o njegovoj sudbini kolala su različita nagađanja, pa i 
ono da je hrvatsko zlato, izvezeno iz domovine početkom svib- 
nja 1945., pohranjeno u Vatikanu. Međutim, dokumentacija Hr- 
vatske državne banke i Državne riznice te OZNE i UDB-e (poh- 
ranjena u Hrvatskom državnom arhivu u Zagrebu) omogućila je 
rekonstrukciju događanja i uvid u stvarnu sudbinu hrvatskog 
zlata. Pri tome su osvijetljene uloga i aktivnost pojedinih visokih 
ustaških dužnosnika, odnosno časnika ustaške vojnice, u tim zbi- 
vanjima. Prebacivanje zlata u Austriju, raspodjela i prisvajanje 
dijelova prenijetih količina od strane pojedinaca izazvali su me- 
đusobna sumnjičenja i sukobe sudionika toga pothvata.“ 


Posljednjih dana postojanja NDH povjerenik Hrvatske dr- 
žavne banke dr. Mirko Puk preuzeo je iz njenog trezora pohran- 
jene poluge zlata te zbirku zlatnog, srebrnog i bakrenog novca, 
kao i izvjesnu količinu strane valute te različitog nakita i satova. 
Sve su te vrijednosti bile spakirane u 46 sanduka, od kojih su 32 
pohranjena u franjevačkom samostanu na Kaptolu u Zagrebu, a 
za ostalih 14 je određeno da se odnesu u izbjeglištvo. Uz zlato u 
šipkama i zlatnike bila je još i filatelistička zbirka Ravnateljstva 
pošta u Zagrebu. Te vrijednosti iznesene su iz domovine 7. svib- 
nja 1945. u vrijeme kada su ustaške vlasti napuštale Zagreb i Hr- 
vatsku. Prema naknadnoj provjeri, izneseno je oko 290 kg zlata 
(u toj količini je zlato iz Hrvatske državne banke i 47 kg zlata iz 
Državne riznice). Zlato i zlatnici bili su spakirani u 13 sanduka, 
dok su u jednom sanduku bile razne valute, najviše njemačke 
marke i talijanske lire, te jedna kaseta dragulja. 


* 


Problematiku hrvatskog zlata u posjedu NDH istraživao je dr. Jere Jareb, pa 
je svoje rezultate objavio u knjizi Zlato i novac NDH izneseni u inozemstvo 1944. 
1 1945., Zagreb 1997. 

Zlato i ostale dragocjenosti pohranjene na Kaptolu predane 
su kasnije Narodnoj banci Jugoslavije, centrali u Zagrebu. 


Sanduci sa zlatom i ostalim vrijednostima, namijenjeni da se 
ponesu u izbjeglištvo, bili su utovareni u dva kamiona i u auto- 
mobil dr. Mirka Puka. Kamioni i Pukov automobil (kojim je i on 
sam napuštao Hrvatsku) krenuli su iz dvorišta zgrade Hrvatske 
državne banke u Jurišićevoj ulici u Zagrebu prema Krapini s 
namjerom da se pridruže koloni Glavnog ustaškog stana na čelu 
s poglavnikom. 


Pred Krapinom kamion u kojem je bila uz druge različite vri- 
jednosti i filatelistička zbirka zastao je u kvaru, pa je zbirka po 
nalogu generala Vilka Pečnikara prenesena u drugi kamion. Ka- 
da je taj kamion s kolonom stigao u Austriju, zbog vijesti o blizi- 
ni Rusa, nastala je panika i rasulo, pa je kamion s filatelističkom 
zbirkom napušten (10. svibnja 1945.) i o njemu i zbirci se više 
ništa ne zna. 


Sanduci sa zlatom i automobil s Pukom stigli su do Rogaške 
Slatine. Tu je Puk u svoj automobil uzeo još jedan sanduk zlata i 
torbu strane valute, pa je s dva sanduka zlata nastavio put prema 
Austriji. No, prije prelaska granice upao je u partizansku zasje- 
du. Dva sanduka zlata pala su u partizanske ruke, a sam Puk se 
bijegom uspio spasiti. Međutim, nekoliko dana kasnije uhvaćen 
je i od Engleza izručen jugoslavenskoj vojsci. 


U kamionu, koji je dalje krenuo bilo je 12 sanduka zlata, va- 
lute i dragulja. Uz velike peripetije sanduci su stigli do blizine 
mjesta Wolfsberga. Tu je ustaški bojnik Josip Tomljenović uspio 
razbiti jedan sanduk i podijeliti zlatnike nazočnim časnicima i 
vojnicima. Ostalih 11 sanduka smješteno je 18. svibnja u franje- 
vačkom samostanu u VVolfsbergu, u kojem je tada boravio dub- 
rovački franjevac i sociolog dr. fra Bonifacije Perović. Najodgo- 
vorniju ulogu pri spašavanju i smještanju zlata u tom trenutku 
imao je visoki ustaški dužnosnik Božidar Kavran. 


Početkom srpnja 1945. došao je iz Rima u Wolfsberg sveće- 
nik dr. Krunoslav Draganović i za potrebe emigranata u Italiji 
uzeo dva sanduka zlata (u jednom su bile samo zlatne šipke) te 
ih otpremio u Rim. Pošto je manji dio potrošio za pomoć u Italiju 
prispjelim hrvatskim emigrantima, zlato mu je oduzeo general 
Pečnikar, koji je njime samovoljno raspolagao i trošio ga bez 

ikakva obračuna. Podatke o ut- 
rošku tog zlata nije uspio do- 
biti ni tročlani odbor, koji je bio 
formiran kao nadzorni organ 
od strane visokih ustaških duž- 
nosnika koji su se nalazili u 
Italiji. 

Poslije boravka Krunosla- 
va Draganovića u samostanu 
u Wolfsbergu ostalo je devet 
sanduka zlata. Njih je sredi- 
nom srpnja 1945., po naredbi 
poglavnika Pavelića (koji je 
konspirativno boravio u blizi- 
ni Salzburga), preuzeo ustaški 
dopukovnik Frane šarić i dop- 
remio u Radstadt (pokrajina 





Krunoslav Draganović Salzburg). Jedan od navede- 
nih sanduka sadržavao je va- 
lute i kasetu dragulja. Uz dopukovnika Šarića u premještanju 
sanduka iz Wolfsberga u Radstadt sudjelovao je i general Ante 
Moškov, koji je kontaktirao s dobro skrivenim Pavelićem. Šarić i 
Moškov su zlato izvadili iz sanduka i stavili u benzinsku bačvu, 
koju su zakopali u blizini Radstadta. Valute nisu zakopali, već su 
ih podijelili. Međutim, nakon nekoliko dana zakopano zlato su 
izvadili, podijelili u tri dijela i zakopali odvojeno na druga mjes- 
ta, također u okolici Radstadta. Za ta mjesta - osim njih - znao je 
još samo ustaški bojnik Marko Čavić, u blizini Čijeg prebivališta 
(i uz njegovu pomo“) je zlato i bilo zakopano. Premještanje zlata 
je uslijedilo s namjerom da mu se zamete trag, a zbog gubitka 
povjerenja u Pavelića i razočaranja aktera cijele akcije u njegovo 
vođenje hrvatske politike. 


Razlog koji je Moškova naveo na razočaranje u Pavelića bilo 
je opće rasulo hrvatske vojske, stradanje vojnika i civila u povla- 
čenju, zarobljavanje i vraćanje u domovinu, kao i izručenje dijela 
hrvatske vlade partizanima. Naime, prije povlačenja iz Zagreba 
Pavelić je pokazivao Moškovu (i još nekim ustaškim dužnosnici- 
ma) navodno pismo Engleza o njihovu prihvaćanju hrvatske voj- 
ske i političara koji neće biti izručeni jugoslavenskoj vojsci i vlas- 

tima. Moškov je sada zaključio da je to bilo samo Pavelićevo za- 
varavanje i da nikakvog pisma s engleskim jamstvima nije bilo, 
pa je Pavelića optuživao kao najodgovornijeg za tragična doga- 
đanja nakon napuštanja domovine, kao i za mnoge poteze u vri- 
jeme postojanja NDH. Prosudbama Moškova pridružio se i Ša- 
rič, koji također nije vjerovao u priču o engleskom pismu, pa su 
zajedno odlučili da zlato ne dođe u Pavelićeve ruke. 


Poslije prijenosa zlata iz VVolfsberga u Radstadt, MoŠkov i 
šarić su se još jednom sastali s Paveličem u drugoj polovici sr- 
pnja 1945. Tom prigodom Moškov je otvoreno predbacio Paveli- 
ću pogrešno vođenje hrvatske politike, pa je tada došlo do pot- 
punog razlaza Moškova i Šarića s poglavnikom. 


Od 13 sanduka zlata, iznesenih iz Zagreba, ostalo ih je osam 
(dva su propala u autu dr. Mirka Puka, jedan je bio razdijeljen 
kraj VVoltsberga, a dva je dr. Draganović odnio u Rim). Svaki je 
sanduk sadržavao približno oko 22 kg zlata, što znači da je od 
prvobitne količine ponesene iz Zagreba u okolici Radstadta bilo 
zakopano oko 180 kg zlata i jedna kaseta dragulja. 


O sudbini zlata i dragulja, koji su bili zakopani u okolici 
Radstadta, postoje određeni podaci u svjedočenjima pojedinaca 











Karta skrivenog zlata u Austriji koju je nacrtao dopukovnik Frane Šarić 

koji ili su sudjelovali u trošenju zlata ili su o tome nešto saznavali 
(iskazi Moškova komunističkim vlastima 1947., svjedočanstva 
dr. Lovre Sušica i drugih). Na temelju niza dokumenata utvrđe- 
no je da su se Marko Čavić i Josip Tomljenović u rujnu 1945. pre- 
selili iz Austrije u Italiju. U međuvremenu, Moškov i šarić bili su 
u ilegalnom posjetu Hrvatskoj s ciljem da provjere vijesti o veli- 
koj aktivnosti hrvatske gerile protiv komunističke vlasti. Za bo- 
ravka u sjevernoj Hrvatskoj vidjeli da su te vijesti neistinite. Mo- 
škov i šarić su se vratili u Austriju, pa potom prešli u Italiju, gdje 
su boravili od listopada 1945. do srpnja 1946. Pred odlazak iz 
Austrije Moškov je iskopao i prenio u Italiju dio zlatnika (850), 
tamo ih promijenio u lire i kupio auto, a ostatak (760 zlatnika) 
pohranio u sef banke Conigliano. Moškov je dio zlatnika (1037) u 
kolovozu 1946. predao Božidaru Kavranu, koji je trebao sredstva 
za organiziranje poznate akcije upada ustaške grupe u Jugoslavi- 
ju, nazvane »operacija gvardijan«. 


Moškov je u Italiji saznao da se Čavić i Tomljenović s obitelji- 
ma nalaze u okolici Padove, pa se tamo s njima i sastao. Kad su 
Englezi uhapsili Moškova i Šarića, Čavić i Tomljenović su otišli u 
Argentinu (smjestili su se u gradu Cordobi). Njihov odlazak u 
Argentinu uslijedio je prije izručenja Moškova jugoslavenskim 
vlastima, dakle, prije ožujka 1947. Dok su Moškov i Šarić čekali 
na izručenje, Marko Čavić je prešao u Argentinu i sa sobom po- 
nio znatan dio hrvatskog zlata iznesenog iz domovine. 


Arhivska građa je omogućila pouzdanu rekonstrukciju bur- 
nih događanja oko zlata NDH iznesenog u izbjeglištvo. Iz te gra- 
đe proizlazi da ništa nije pohranjeno u Vatikanskoj banci, već da 
su zlato, dragulji i strana valuta, zakopani u Austriji, dospjeli u 
ruke nekolicine ustaških emigranata, koji su ih trošili po svom 
nahođenju. Jedino je filatelistička zbirka Ravnateljstva pošta u 
Zagrebu očito završila u rukama stranaca. 

Pavelić ponovno u emigraciji 


U vrijeme sloma NDH krajem Drugog svjetskog rata, domo- 
vinu je napustio znatan broj političkih djelatnika vezanih za us- 
taški pokret i ustašku vlast, ali i pripadnika drugih orijentacija 
(pristaše HSS-a, katolički intelektualci, kulturni i javni djelatnici), 
koji su se pribojavali komunističke represije. U emigraciji se po 
drugi put našao Ante Pavelić, s kojim se iz Hrvatske povukla i 
hrvatska vlada na čelu s predsjednikom Nikolom Mandićem. 
Dio vlade uspio se prebaciti dalje na Zapad, a druge hrvatske mi- 
nistre saveznici su izručili Titovoj Jugoslavenskoj armiji. Bili su 
to Nikola Mandić, Muhamed Alajbegović, Julije Makanec, Pavao 
Canki, Živan Kuveždić, Nikola Steinfl i nekadašnji ministar Mile 
Budak. Njih su komunističke vlasti osudile na smrt i pogubile. 
Sam Pavelić s najužom pratnjom uspio je stići do američke zone i 
smjestiti se u malom mjestu u Leingreithu. No, na vijest o izruče- 
nju dijela ustaške vlade, izgubio mu se trag. Pavelić je prešao u 





Ministri vlade NDH u dvorištu zatvora u Đorđićevoj ulici u Zagrebu poslije 
izručenja u svibnju 1945. 

duboku konspiraciju. Savez- 
ničke vlasti su nastojale ot- 
kriti njegovo skrovište, ali u 
tome nisu uspjele. U dubo- 
koj ilegali Pavelić je ostao 
sve dok nije pripremljen nje- 
gov prijelaz u Italiju. Ujesen 
1946. Pavelić je napustio 
Austriju: prerušen u fratra i 
s peruanskom putovnicom 
prelazi u Italiju. Preko Vene- 
cije i Firenze stigaoje u Rim, 
gdje je počeo okupljati svoje 
suradnike. Tu je formirao 
Hrvatski državni odbor, koje- 
mu su na čelu bili Lovro Su- 
šić, Mate Frković i Božidar 
Kavran. 





Nakon nekog vremena, 
Pavelić se preko Atlantika 
prebacio u Južnu Ameriku 
u Buenos Aires u Argentini. 
Tu je od prije rata djelovala ekspozitura ustaške organizacije Hr- 
vatski domobran. Oko te organizacije Pavelić je počeo okupljati 
hrvatske emigrante s programom borbe protiv jugoslavenske dr- 
žave. Na vlasti u Argentini tada je bio general Juan Peron, koji je 
Paveliću pružio utočište i zaštitu. 


Ante Pavelić u vrijeme dolaska u 
Buenos Aires 


Novo organiziranje i pojačano djelovanje 


U povodu proslave desete godišnjice proglašenja Nezavisne 
Države Hrvatske 1951. Pavelić je objavio popunjavanje Hrvatske 
državne vlade. Naime, kako rekosmo, dio vlade je pri povlačenju 
bio zarobljen, izručen JA i pogubljen. Vladu su sada sačinjavali 
istaknuti ustaški prvaci: Džaferbeg Kulenović, Andrija Artuko- 
vić (ministar unutarnjih poslova), grof Petar Pejačević (ministar 
vanjskih poslova), Vjekoslav Vrančić (potpredsjednik vlade), An- 
drija Ilić (ministar prosvjete), Rafael Boban (ministar oružanih 
snaga), Jozo Dumandžić (ministar pošta, telefona i telegrafa), Ivi- 

ca Frković (ministar šuma i ruda), te Stjepan Hefer, Himlija Bešla- 
gić i Jozo Turina kao ministri bez resora. U Argentinu su tada 
pristizali i drugi ustaški emigranti, koji se okupljaju pod Paveli- 
ćevim vodstvom i razvijaju sve veću političku aktivnost. I sam 
Pavelić je vrlo aktivan. U emigrantskom tisku objavljuje razne iz- 
jave, članke i govore i u njima oštro napada jugoslavenski komu- 
nistički režim pod čijim plaštem se provodi velikosrpska hege- 
monija. 

U ljeto 1954. Pavelić se u Buenos Airesu sastao s Milanom 
Stojadinovićem (također nastanjenim u tom gradu). Prema pisa- 
nju hrvatskog i srpskog emigrantskog tiska, cilj njihova sastanka 
je bio da se ispita mogućnost zajedničkog nastupa Hrvata i Srba 
u izbjeglištvu protiv zajedničkog neprijatelja - komunističkog re- 
žima u Jugoslaviji. Radilo se, naime, o planu stvaranja posebnih 
država Hrvatske i Srbije poslije razbijanja Jugoslavije i o uspos- 
tavljanju dobrosusjedskih odnosa među njima.Vijest je kasnije 
potvrđena s jedne i s druge strane. O pregovorima je Stojadino- 
vić izjavio: Ja sam dr. Pavelića smatrao najvećim i najsposobnijim hr- 
vatskim državnikom, koji je znao što hoće i bio spreman podnijeti odgo- 
vornost za svoje političke poteze. Držim da iza njegove politike stoji ve- 
ćina hrvatskog naroda i zato sam smatrao umjesnim i korisnim da se s 
njime sporazumim. Pregovori su toliko uznapredovali da je već 
bio pripremljen i tekst sporazuma, ali je njegovo potpisivanje od- 
gođeno. 

Pavelić je nastavio akciju okupljanja svojih pristaša u emig- 
raciji, pa je Argentina, odnosno Buenos Aires, bio glavno stjecište 
ustaških emigranata. Nova akcija Ante Pavelića bila je osnivanje 
Hrvatske državotvorne stranke. Zapravo, bilo je to novo ime za us- 
taški pokret: ono je bilo primjerenije poratnom razdoblju poslije 
poraza fašizma i nacizma s kojima je ustaški pokret bio povezan. 
No, uskoro (1956) Pavelić nastoji proširiti svoju emigrantsku po- 
litičku aktivnost pretvaranjem stranke u Hrvatski oslobodilački pok- 
ret (HOP). Djelatnost HOP-a zasnivala se na načelima iz prve us- 
taške emigracije. Središnjica HOP-a nalazila se u Buenos Airesu, 
a imala je ogranke u zemljama Zapadne Europe, SAD-a, Kanade 
i Australije. 

Podjele i programi 


Na šesnaestu obljetnicu uspostave NDH (10. travnja 1957.) 
izvršen je atentat na Antu Pavelića. Te je večeri u Lomas del Pa- 
lomar, predgrađu argentinskog glavnog grada, u blizini kuće u 
kojoj je stanovao, Pavelić iz neposredne blizine zadobio dva hitca 
(u leđa i ključnu kost). Napadačje uspio iščeznuti u tami, a Pave- 
lić je prevezen u sirijsko-libanonsku bolnicu. Tamo se ustanovilo 
da je ranjeni inženjer Pablo Aranjos, građevinski poduzetnik, za- 
pravo poglavnik Ante Pavelić. Okolnosti koje su zatim nastale 
bile su nepovoljne za Pavelića: padom Perona izgubio je izravnu 
podršku službenih argentinskih krugova u času kad je jugosla- 
venska vlada ponovno tražila njegovo izručenje. Poslije izvjes- 
nog oporavka, Pavelić je napustio Argentinu i prešao u Čile. Če- 
tiri mjeseca je boravio u Santiagu, a zatim se prebacio u Francovu 
Španjolsku. U Madrid je stigao 29. studenoga 1957. 


Pavelić je tada iz Madrida uspostavio veze sa svim organiza- 
cijama HOP-a diljem europskih država. U Madrid su k njemu 
dolazili suradnici iz raznih krajeva: ne samo Europe, nego i iz 
prekomorskih država. Makar su mu pružile utočište, španjolske 
vlasti nisu Paveliću dopuštale da javno nastupa. Ipak se u ljeto 
1958. javio, ali ne u Španjolskoj. Iz Madrida je u Miinchen uputio 
Poruku Saboru hrvatskih društava, koji se tamo održavao. U po- 
ruci je apelirao za zajednički rad i borbu, da se čim skorije izpuni 
obća želja cielog Hrvatskog Naroda za oslobođenje i za ponovnu uspos- 
tavu Nezavisne Države Hrvatske. No, već tada su se javljale emig- 
rantske grupe koje su se distancirale od Pavelića, a taj će se pro- 
ces nastaviti i dalje, naročito poslije Pavelićeve smrti, 28. prosinca 
1959. u Madridu. 


Poslije Pavelićeve smrti - prema njegovu testamentu - vr- 
hovni starješina HOP-a postao je Stjepan Hefer, bivši narodni za- 
stupnik Hrvatske seljačke stranke (njega je poslije smrti naslije- 
dio Ante Bonifačić). To je izazvalo nezadovoljstvo u redovima 
starih ustaša, pa se tada jedna skupina ustaških emigranata od- 
vojila u posebnu organizaciju pod istim imenom, a na čelu joj je 
bio Vjekoslav Vrančić. Dok je ustaški pokret u doba prve emigra- 
cije (1929-1941) bio jedinstvena i čvrsto povezana organizacija, 
sada je bio zahvaćen procesom podjele u nekoliko skupina. 

Proces, započet za Pave- 
lićeva života, nastavio se po- 
slije njegove smrti ubrzanim 
ritmom. Iz matične organi- 
zacije Hrvatskog oslobodi- 
lačkog pokreta nastalo je vi- 
še ustaških grupacija pod 
raznim imenima: Ujedinjeni 
Hrvati, Hrvatski — Domobran, 
društva Dr. Ante Pavelić, Dr. 
Ante Starčević, Jure Francetić 
i dr. lako razjedinjene, sve 
organizacije proizašle iz 
HOP-a ipak su imale jedin- 
stven politički program: po- 
novna uspostava Nezavisne 
Države Hrvatske u njezinim 
povijesnim granicama. Dr. Stjepan Hefer; nasljednik poglavnika 

Nakon što je 1955. do- Pavelića u vodstvu Hrvatskog 
šao u sukob s Pavelićem, Vje- BRAM Mo E 
koslav Maks Luburić (neka- 
dašnji zapovjednik logora Jasenovac) osnovao je u španjolskoj 
organizaciju pod nazivom Hrvatski narodni odpor (HNO). Organi- 
zacija je izdavala i svoje glasilo - Drina. 





Od Pavelića se odvojio i Branko Jelić, prisni Pavelićev surad- 
nik iz doba prve emigracije. Izjavljujući da nije vezan apsolut- 
nom vjernošću poglavniku, Jelić je u Zapadnoj Njemačkoj formi- 
rao organizaciju pod nazivom Hrvatski narodni odbor (HNO) koja 
je u svom programu imala stvaranje NDH uz podršku svih na- 
cionalno svjesnih Hrvata i uređenje hrvatske države na načelima 
ustaštva i zapadne demokracije. Uz Jelića, središnje ličnosti Od- 
bora bili su Stjepan Buć i Mate Frković. Ta je grupacija bila vrlo 
aktivna u osnivanju novih podružnica, a 1957. vođe odbora os- 
novale su pol u vojničku organizaciju Hrvatska obrana, sa zadaćom 
da oružanom silom i intervencijom oslobodi hrvatski narod od 
komunističke tiranije i uspostavi samostalnu hrvatsku državu na 
cjelokupnom hrvatskom etničkom i povijesnom teritoriju. Glavni 
centri organizacije HNO nalazili su se u Berlinu i Miinchenu. 
Odbor je izdavao i svoj list Hrvatska država. No, u toj je organiza- 


2bi2 Hrvoje Matković: POVIJEST NEZAVISNE DRŽAVE HRVATSKE 


ciji ubrzo došlo do rascjepa, pa se iz nje 1960. izdvojila grupa pod 
vodstvom Ante Cilige. Nešto kasnije otcijepili su se Stjepan Bući 
Mate Frković sa svojim pristašama. 


Godine 1960. u Australiji je osnovano Hrvatsko revolucionarno 
bratstvo koje je (poput »luburićevaca«) propovijedalo borbu na 
diverzantsko-terorističkoj osnovi. Organizaciji su pristupili emi- 
granti koji su poslije sloma NDH našli utočište u Australiji i Italiji. 

U emigraciji je djelovala još jedna ustaška grupacija pod na- 
zivom Hrvatska republikanska stranka. Bila je osnovana 1951. (dak- 
le, za Pavelićeva života) u Buenos Airesu pod predsjedništvom 
Ivana Oršanića. Uz njega, najvažnija ličnost stranke bio je Ivo 
Korsky. Stranka je izdavala svoj časopis, Republika Hrvatska (koji 
se po uspostavi Republike Hrvatske seli u Zagreb). Njezini vode- 
ći članovi održavali su medu emigrantima predavanja i rasprave 
iz suvremene hrvatske problematike. 


U djelovanju hrvatske političke emigracije važno mjesto ima 
Vinko Nikolić koji je 40 godina izdavao i uređivao kulturno-poli- 
tički časopis Hrvatska revija. Časopis je izlazio najprije u Buenos 
Airesu, a zatim u Barceloni (španjolska). (Danas Hrvatska revija, 
kao časopis Matice hrvatske, izlazi u Zagrebu. Časopis je do svo- 
je smrti 1997. uređivao Vinko Nikolić, koji se poslije uspostave 
suverene i samostalne Republike Hrvatske vratio u domovinu.) 


Da bi se prevladala rascjepkanost emigrantskih organizacija 
i povezala njihova aktivnost, učinjeni su pokušaji da se osnuje re- 
prezentativno predstavništvo hrvatske emigracije. (Prvi takav 
pokušaj učinjen je još 1962., ali bez rezultata). Tek je 1974. u To- 
rontu osnovano Hrvatsko narodno vijeće (HNV) kao političko tijelo 
osnovano od hrvatskih skupina i ustanova, koje stoje na načelu hrvatske 
državne samostalnosti. Djelatnost HNV-a temeljila se na dva nače- 
la: 1. država Hrvatska mora obuhvatiti sav etnički i povijesni 
prostor hrvatskog naroda; 2. u državi Hrvatskoj bit će suveren je- 
dino hrvatski narod. Vijeću su odmah osporili legitimitet HOP 
(frakcija Stjepana Hefera) i Hrvatska seljačka stranka koju je u 
emigraciji poslije Mačekove smrti predvodio Juraj Krnjević. 


POLITIČKI ŽIVOTOPISI 
GLAVNIH LIČNOSTI U NDH 

Mehmed Alajbegović 


Rođen je 7. svibnja 1906. u Bihaću u begovskoj obitelji. Kao i 
njegovi preci uvijek se smatrao Hrvatom. Studirao je i diplomi- 
rao pravo na Sveučilištu u Zagrebu. Nakon uspostave NDH na- 
pušta sudsku struku, za koju se bio opredijelio po završetku stu- 
dija, i prelazi u diplomatsku službu hrvatske države. 


U siječnju 1942. imenovan je konzulom NDH u Miinchenu. 
U tom svojstvu razvio je veliku djelatnost među hrvatskim rad- 
nicima na radu u Njemačkoj. U listopadu 1943. postavljen je za 
ministra skrbi za postradale krajeve. To novo ministarstvo mora- 
lo se brinuti za preko 300 tisuća izbjeglica iz raznih dijelova 
NDH, među kojima je bio i velik broj Hrvata-Muslimana iz is- 
točne Bosne, Hercegovine i Sandžaka, izbjeglih pred četničkim 
pokoljima. Alajbegović je organizirao izbjegličke kuhinje, nabav- 
ljanje hrane i odjeće, te sklanjanje izbjeglica u sigurnije predjele. 
Početkom svibnja 1944. imenovan je ministrom vanjskih poslova 
u vladi NDH na mjesto smijenjenog dr. Stijepa Perića. Na toj 
dužnosti je ostao do kraja postojanja NDH. Pred slom NDH, 
Alajbegović je sudjelovao u pokušajima povezivanja vlasti NDH 
sa slovenskim (L. Rupnik) i crnogorskim (S. Drljević) nacionalis- 
tima te srbijanskim monarhistima (D. Mihailović), a sa svrhom 
stvaranja antikomunističkog bloka protiv Titove jugoslavenske 
armije. 


Zajedno s ostalim članovima hrvatske vlade napustio je Zag- 
reb 6. svibnja 1945. i povlačio se u Austriju. Nakon kraćeg borav- 
ka u Krumpendorfu sklonio se u Salzburg, gdje su ga ubrzo uhi- 
tile američke okupacijske snage i uputile u zatočenički logor 
Marcus W'Orr (Glasenbach) kod Salzburga. Tu je ostao do 8. ruj- 
na 1946. kad su ga Amerikanci izručili komunističkim vlastima u 
Jugoslaviji. Alajbegović je bio jedini hrvatski ministar kojega su 
izručili Amerikanci (ostale su izručili Englezi). Potkraj svibnja 
1947. izveden je pred Vijeće Vrhovnog suda NR Hrvatske (zajed- 
no s vojskovođom Slavkom Kvaternikom i ministrima dr. Vladi- 
mirom Košakom, dr. Osmanom Kulenovićem, generalima Miro- 
slavom Navratilom i Ivanom Perčevićem te njemačkim poslani- 
kom Siegfriedom Kascheom). 


Osuđen je na smrt, a pogubljenje je izvršeno 7. lipnja 1947. 

Andrija Artuković 


Rođen je 19. studenoga 1899. u Klobuku kraj Ljubuškog. Se- 
dam razreda gimnazije završio je u širokom Brijegu, a osmi raz- 
red i maturu položio je u mostarskoj gimnaziji 1920. Studirao je i 
diplomirao na Pravnom fakultetu u Zagrebu. Od 1924. radi kao 
sudski pripravnik u Zagrebu, a 1926. otvara odvjetničku kance- 
lariju u Gospiću. 

Čim je osnovana ustaška organizacija u Italiji, Artuković stu- 
pa s njom u vezu. Godine 1932. sudjelovao je u organiziranju 
Ličkog ili Velebitskog ustanka, a zatim odlazi u emigraciju i sura- 
đuje s Antom Pavelićem u ustaškom vodstvu. Neko vrijeme bo- 
ravi u Beču, a zatim u Londonu. Osumnjičivši ga za sudjelovanje 
u pripremanju atentata u Marseilleu, Englezi su ga u listopadu 
1934. uhitili i predali Francuzima. 

Oni ga pak u siječnju 1935. izručuju Jugoslaviji. Poslije osam- 
naest mjeseci zatvora Artuković je izveden pred sud u Beogradu, 
ali je sudskom presudom oslobođen optužbe. Tada ponovo odla- 
zi u emigraciju i ostaje izvan zemlje do travnja 1941. Po usposta- 
vi NDH imenovan je ministrom unutarnjih poslova u prvoj Hr- 
vatskoj državnoj vladi. Od listopada 1942. do sredine 1943. bio je 
ministar pravosuđa i bogoštovlja, a zatim ponovno preuzima re- 
sor unutarnjih poslova. Na kraju postaje ministar-državni prabi- 
lježnik (čuvar državnog pečata), koju dužnost obnaša do sloma 
NDH. U svibnju 1945. Artuković napušta Hrvatsku i povlači se u 
Austriju. Nakon nekog vremena, sa švicarskim ispravama (pod 
imenom Alois Anich), odlazi u Irsku, a 1948. u SAD. 


Nastanjuje se u Kaliforniji, gdje pod pravim imenom radi u 
bratovu poduzeću. Jugoslavenske komunističke vlasti u više su 
navrata tražile njegovo izručenje, ali bez rezultata. U SAD-u je 
ostao 38 godina, ali tada je ipak izručen. Premda teško bolestan, 
bio je uhićen 14. studenoga 1984. i nakon višemjesečnog zatvora 
predan jugoslavenskim vlastima na njujorškom uzletištu u noći 
između 11. i 12. veljače 1986. 


Dva mjeseca poslije pred Okružnim sudom u Zagrebu odr- 
žan je proces u kojem je Artuković optužen kao ratni zločinac i 
osuđen na smrt. Međutim, zbog visoke životne dobi i teškog 
zdravstvenog stanja presuda nije izvršena. Umro je u siječnju 
1988. u bolnici Kaznenog doma u Zagrebu. 

Mile Budak 


Rođen je 30. kolovoza 1889. u Sv. Roku kraj Lovinca (Lika). 
Nakon što je završio srednju školu, studirao je na Pravnom fa- 
kultetu Sveučilišta u Zagrebu, na kojemu je diplomirao i doktori- 
rao. Kao student bio je među najistaknutijim članovima pravaške 
skupine oko Mlade Hrvatske. 


Početkom prvog svjetskog rata 1914. bio je mobiliziran u au- 
strijsku vojsku i upućen na srpsko bojište, gdje je ranjen i zarob- 
ljen. Sa srpskom je vojskom prešao Albaniju, a zatim je kao za- 
robljenik odveden u Italiju, gdje je ostao do kolovoza 1919. Od 
1923. Budak je odvjetnik u Zagrebu. 


Djeluje u Hrvatskoj stranci prava i ubrzo se ističe kao jedan 
od njenih viđenijih mlađih ljudi. Radio je i u Hrvatskom sokolu, a 
bio je i gradski zastupnik grada Zagreba. Godine 1932. na Buda- 
ka su plaćenici jugoslavenskih vlasti pokušali atentat, poslije ko- 
jeg je napustio zemlju i priključio se ustaškoj emigraciji u Italiji. 
U emigraciji ostaje do 1938., a po povratku u domovinu djeluje u 
javnom političkom životu i smatran je predvodnikom domovin- 
skog ustaškog pokreta. Tada je u Zagrebu pokrenuo i tjednik Hr- 
vatski narod koji će u NDH postati dnevnik. 


Nakon što je uspostavljena Nezavisna Država Hrvatska pos- 
tao je član Državnog vijeća i ministar bogoštovlja i nastave, a za- 
tim poslanik NDH u Berlinu i ministar vanjskih poslova. U us- 
taškoj organizaciji i državi bio je jedan od doglavnika. Kada je 
početkom studenog 1943. smijenjen s dužnosti ministra vanjskih 
poslova, završava političku karijeru, te u posljednjem razdoblju 
NDH nije imao nikakvu funkciju u državnom aparatu. Budak je 
bio ne samo političar nego i književnik. Njegovo opsežno djelo 
predstavlja visoki domet u literarnom stvaralaštvu. Pisao je pri- 
povijetke (zbirku Pod gorom, Opanci dida Vidurine, Na Veliki Petak), 
i romane (Ognjište, Rascvjetana trešnja, San o sreći, Na vulkanima, 
Direktor Križanić). Doživljaje iz zarobljeništva u srpskoj vojsci 
opisao je u memoarskoj knjizi Ratno roblje. U svojim pripovijetka- 
ma i romanima izrazio je svoj osobiti epski stil i svoj jezik, jedno- 
stavan i sočan, prožet elementima ličke ikavštine. 


Poslije sloma Nezavisne Države Hrvatske 1945., povlačio se 
prema Austriji, gdje su ga Englezi zarobili i izručili komunis- 

tičkim vlastima koje su ga sa skupinom hrvatskih ministara i us- 
taških dužnosnika objesile na periferiji Zagreba. 


Edo Bulat 


Rodio se 17. veljače 1901. u Splitu u uglednoj hrvatskoj obite- 
lji, iz koje je potekao i hrvatski preporoditelj u Dalmaciji dr. Gajo 
Bulat. Nakon završene srednje škole studirao je pravo u Zagre- 
bu, Parizu i Berlinu. Poslije diplome postigao je i doktorat prava. 
Nakon stvaranja jugoslavenske države, ponesen idejom jugosla- 
venskog jedinstva, Bulat se u mladosti priključio Organizaciji ju- 
goslavenskih nacionalista (ORJUNA), koja je 1921. bila osnovana 
upravo u njegovu rodnom Splitu. No, nakon izvjesnog vremena 
prevladao je u njemu hrvatski nacionalni osjećaj, pa pristupa u 
redove Hrvatske seljačke stranke i postaje jedan od njenih prva- 
ka u Splitu. Svoju već naglašenu hrvatsku orijentaciju potvrdio je 
u vrijeme šestosiječanjske diktature kada je režim 1930. izveo 
pred sud u Beogradu predsjednika HSS-a dr. Vladka Mačeka. 
Edo Bulat, tada mladi splitski odvjetnik, bio je jedan od branitelja 
dr. Mačeka, koje je predvodio dr. Ante Trumbić. U drugoj polovi- 
ci 30-ih XX. stoljeća godina radikalizira svoje političke poglede i 
sve više se orijentira prema ustaškoj grupaciji. 


U Nezavisnoj Državi Hrvatskoj najprije je u diplomatskoj 
službi. Poglavnik ga je imenovao poslanikom NDH u Bukureštu. 
Zatim postaje ravnatelj Hrvatskog nakladnog zavoda u Zagrebu, 
a poslije kapitulacije Italije (1943) član je Hrvatske državne vlade 
kao ministar za oslobođene krajeve. Pri kraju postojanja NDH 
bio je državni vijećnik. U svibnju 1945. napustio je Hrvatsku i pri 
tome je dobio zadatak da pri povlačenju prati dr. Mačeka i njego- 
vu obitelj u bijegu prema Zapadu. Od 1947. živio je u Argentini. 
Umro je u Buenos Airesu 28. lipnja 1984. 


Eugen Dido Kvaternik 


Rođen je 29. ožujka 1910. u Zagrebu. Sin je Slavka Kvaterni- 
ka i Olge rod. Frank (kći hrvatskog političara dr. Josipa Franka, 
koji se 1895. izdvojio iz Stranke prava i osnovao novu Čistu 
stranku prava). Pohađao je Drugu klasičnu gimnaziju u Zagre- 
bu, a po završetku srednje škole upisao se 1928. na Pravni fakul- 

tet Zagrebačkog sveučilišta. Odgojen u obitelji s hrvatskom dr- 
žavotvornom orijentacijom, već tijekom školovanja iskazuje svo- 
je naglašeno hrvatstvo i priključuje se pravaškoj grupaciji. U 
vrijeme Šestosiječanjske diktature kao student djeluje u konspira- 
tivnoj skupini sveučilištaraca, koju je predvodio Vlado Singer. 
Da izbjegne policijski progon napušta zemlju (u prosincu 1933.) i 
nastavlja studije u Berlinu. Povremeno boravi u Francuskoj i Ve- 
likoj Britaniji zbog usavršavanja jezika. Pridružuje se ustaškoj or- 
ganizaciji u Italiji i ulazi u vodeću grupu hrvatskih emigranata. 


Iskazujući organizatorske sposobnosti i svoju superiornu in- 
telektualnu ličnost, uz poznavanje više stranih jezika, Eugen Di- 
do Kvaternik postaje najbliži Pavelićev suradnik u emigraciji. 
Imao je važnu ulogu u pripremanju i organiziranju marsejskog 
atentata na kralja Aleksandra. On priprema i prebacuje atentato- 
re u Francusku nadomak Marseillea pa se nakon atentata vraća u 
Italiju, gdje je zajedno s Pavelićem uhićen i utamničen do ožujka 
1936. U veljači 1937. Pavelić ga postavlja za zapovjednika us- 
taškog logora na Liparima. U svojim mladim danima kao nacio- 
nalni fanatik bio je nekritički privrženik Pavelića. Poslije uspos- 
tave Nezavisne Države Hrvatske, pri organiziranju aparata vlas- 
ti, Pavelić mu povjerava dužnost šefa Ustaške nadzorne službe 
(UNS), policijske ustanove s velikim ovlastima. Njemu su bili 
podredeni svi organi redarstva i oružništva. Kada je uz UNS us- 
postavljeno i Ravnateljstvo za javni red i sigurnost, Dido Kvater- 
nik imenovan je i za ravnatelja tog Ravnateljstva. Tako je postao 
najodgovornija ličnost za policijske poslove, ali i za sustav pro- 
gona u NDH, uključujući i logore. 


U listopadu 1942. odlukom poglavnika uklonjen je sa svih 
funkcija i do kraja postojanja NDH više ne djeluje u državnom i 
javnom životu. Poslije 1945. ponovno je u emigraciji (u Argenti- 
ni). Tada se javlja u emigrantskom tisku, iznoseći mnoge zanim- 
ljive pojedinosti iz političkog djelovanja ustaške organizacije i 
njezinih prvaka prije i za vrijeme Nezavisne Države Hrvatske. 
Poginuo je u automobilskoj nesreći 10. ožujka 1961. nedaleko od 
grada Rio Cuarto u Argentini. Tom je prilikom poginula i njego- 
va jedanaestogodišnja kći Olga, a ranjeni su njegova supruga 
Marija (rod. Cvitković) i sinovi Slavko i Davor. 

Stjepan Hefer 


Rođen je 18. kolovoza 1897. u selu Čepin blizu Osijeka u se- 
ljačkoj obitelji. Gimnaziju je pohađao u Osijeku, a nakon završe- 
ne srednje Škole odlazi na studije u Zagreb. Upisao se na Pravni 
fakultet na kojemu je diplomirao i doktorirao. Potom se vraća u 
Osijek, gdje je otvorio odvjetničku kancelariju i djelovao u hrvat- 
skim kulturnim društvima (Kuhač, Lipa, Frankopan). Prišao je Hr- 
vatskoj seljačkoj stranci i s vremenom postao njezin predvodnik 
u istočnoj Slavoniji i Baranji. Na izborima za Narodnu skupštinu 
1935. i 1938. izabran je za narodnog zastupnika HSS-a. Nakon 
uspostave Nezavisne Države Hrvatske priklanja se ustaškom re- 
žimu i sudjeluje u akciji uključivanja pristaša HSS-a u ustaški pok- 
ret (zajedno s Jankom Tortićem, Lovrom Šušićem, Josipom Ber- 
kovićem, Dragutinom Tothom, Vjekoslavom Blaškovom). Prili- 
kom postavljanja velikih župana poglavnik je imenovao Stjepana 
Hefera za velikog župana Velike župe Baranja sa sjedištem u Osi- 
jeku. Na toj je dužnosti ostao do 1943. kada postaje član Hrvatske 
državne vlade kao ministar seljačkog gospodarstva. Tu je dužno- 
st obavljao do sloma NDH. U svibnju 1945. s ostalim hrvatskim 
ministrima napušta Hrvatsku, uspijeva izbjeći zarobljavanje i od- 
lazi u emigraciju u Južnu Ameriku. 


Kada je Pavelić 1951. u izbjeglištvu obnovio Hrvatsku držav- 
nu vladu, Stjepan Hefer je naveden kao njen član, ali bez resora. 
Nakon Pavelićeve smrti (1959) njegovom usmenom oporukom 
Hefer je imenovan nasljednikom poglavnika kao predsjednik Hr- 
vatskog oslobodilačkog pokreta (HOP). Na tom položaju ostaje 
do svoje smrti. Umro je 31. srpnja 1973. u Buenos Airesu. 


August Košutić 


Rođen je 5. srpnja 1893. u selu Radoboju kod Krapine u Hr- 
vatskom zagorju. Po završenoj osnovnoj školi odlazi u Zagreb i 
nastavlja školovanje u gornjogradskoj gimnaziji. Kao srednjoško- 
lac naučio je stenografiju, pa je bio pozivan u Hrvatski sabor da 
bilježi izlaganja saborskih zastupnika. U Saboru je često susretao 
Stjepana Radića, kojega je već ranije upoznao u roditeljskoj kući i 
koji jena njega snažno utjecao. Tako je njegovo političko opredje- 
ljenje od rane mladosti bilo usmjereno prema hrvatskom seljač- 
kom pokretu braće Radića. Pošto je završio srednju školu, Košu- 

tić se upisao na Pravni fakultet u Zagrebu. No, zbog izbijanja Pr- 
vog svjetskog rata, morao je prekinuti studij i odazvati se pozivu 
u vojsku. Kao časnik austrougarske vojske bio je na bojištima Ga- 
licije i Soče. Po završetku rata ne nastavlja studij prava, već se 
upisuje na Visoku tehničku školu u Pragu. Nakon uspješno polo- 
ženih ispita promoviran je u inženjera. 


Neko je vrijeme ostao u Pragu kao asistent katedre za opću 
nauku o strojevima, ali se ubrzo vraća u domovinu. Tu se uklju- 
čuje u redove Hrvatske republikanske seljačke stranke i tijesno 
surađuje sa Stjepanom Radićem. God. 1921. oženio se Radiće- 
vom kćerkom Mirom. To ga je još jače vezalo uz Stjepana Radića 
i njegovu stranku. Bio je biran za narodnog zastupnika HRSS-a, a 
1923./24. prati Radića na putu u London i Moskvu. U vrijeme 
Obznane nad HRSS-om bio je zatvoren s ostalim članovima vod- 
stva stranke. Nakon Radićeva zaključivanja sporazuma s radika- 
lima Košutić je neko vrijeme podtajnik u Ministarstvu prometa, a 
krajem 1926. postaje ministar građevine. Kada HSS prelazi u 
oporbu, on uz Radića nastavlja borbu protiv centralizma. 


Poslije Radićeve smrti u najužem je vodstvu stranke i postaje 
njenim potpredsjednikom. U vrijeme šestosiječanjske diktature 
odlazi u emigraciju (u kolovozu 1929.). Boravio je u Londonu, 
Beču i Berlinu, a neko vrijeme i u SAD-u. U Hrvatsku se vratio u 
ljeto 1938. Poslije zaključenja sporazuma Cvetković-Maček Ko- 
šutić je trebao postati banom Banovine Hrvatske, ali je knez Pav- 
le taj Mačekov prijedlog odbio, pa je za bana imenovan dr. Ivan 
Šubašić. Za vrijeme NDH Košutić je boravio u Zagrebu. U ime 
HSS-a pregovarao je s ustaškim dužnosnicima o mogućim prom- 
jenama u Hrvatskoj. Stupao je u vezu i s partizanima tražeći mje- 
sto HSS-a u antifašističkoj borbi. 


U ljetu 1944. bio je jedan od ključnih ljudi u pripremanom 
puču Lorković-Vokić. No, kad je cijela akcija otkrivena i kad je 
Pavelić poduzeo represivne mjere protiv zavjerenika, da izbjegne 
hapšenje, prešao je na teritorij pod nadzorom partizana. No, ta- 
mo je bio uhićen i držan u zatvoru. Nakon završetka rata vratio 
se u Zagreb, ali su mu komunističke vlasti onemogućile političko 
djelovanje. Bio je određen za rad u tvornici »Rade Končar«, ali je 
neprestano bio pod policijskim nadzorom. Košutić je umro u Za- 
grebu 12. rujna 1964. 

Džaferbeg Kulenović 


Rođen je 1889. u selu Rajnovici kod Kulen Vakufa u jednoj 
od najuglednijih begovskih obitelji u Bosni. Gimnaziju je završio 
u Sarajevu. Nakon srednje škole polazi na studij medicine u Beč, 
ali ga prekida i upisuje se na Pravni fakultet u Zagrebu. Po zavr- 
šetku studija promoviran je u doktora prava. 


Kao sveučilištarac Džaferbeg Kulenović se priklonio hrvat- 
skoj pravaškoj omladini. Tada, kao i kasnije do kraja života, u na- 
cionalnom pogledu uvijek se osjećao Hrvatom. Nakon stvaranja 
jugoslavenske države i formiranje Jugoslavenske muslimanske 
organizacije (JMO) postaje član te stranke. Na svim skupštinskim 
izborima između dva rata bio je biran za narodnog zastupnika 
kotara Brčko. Bio je među rijetkim zastupnicima JMO-a koji su 
1921. glasovali protiv Vidovdanskog ustava, iako je vodstvo stran- 
ke dalo suprotnu uputu. Kao predstavnik JMO-a bio je član Sto- 
jadinovićeve i Cvetkovićeve vlade, te nakon zaključenja sporazu- 
ma 1939. i uspostave Banovine Hrvatske i član Cvetković-Mače- 
kove vlade. Ministar je i u pučističkoj vladi generala Simovića 
1941. 


Njegov ugled u stranci bio je u stalnom porastu, pa je nakon 
smrti dr. Mehmeda Spahe (u lipnju 1939.) izabran za predsjednika 
JMO-a. U javnim nastupima iskazivao je svoju hrvatsku pripad- 
nost, što je izazivalo negodovanje velikosrpskih krugova. Nakon 
sloma Kraljevine Jugoslavije Džaferbeg Kulenović prelazi u Zag- 
reb i kao predstavnik Hrvata-muslimana ulazi u politički vrh 
Nezavisne Države Hrvatske, pa u studenom 1941. postaje pot- 
predsjednik Hrvatske državne vlade (umjesto brata Osmana, do- 
tadašnjeg potpredsjednika). Na toj funkciji ostaje do kraja NDH, 
kada napušta Hrvatsku i odlazi u emigraciju. Neko vrijeme kao 
emigrant živi u Austriji, a zatim prelazi u Siriju, gdje ostaje do 
smrti. 


U emigraciji njegova se djelatnost uglavnom očitovala samo 
publicistički. U svojim Člancima zagovarao je jedinstveni hrvat- 
ski nastup u bitnim problemima, a prije svega u radu na ponov- 
noj uspostavi hrvatske države. Kada je dr. Ante Pavelić 1951. o 
desetgodišnjici proglašenja NDH objavio popunjavanje Hrvat- 
ske državne vlade, Džaferbeg Kulenović je bio u popisu hrvat- 

skih ministara ponovno kao potpredsjednik vlade. I dalje je živio 
u Damasku, gdje je umro 3. listopada 1956. 


Slavko Kvaternik 


Rođen je 25. kolovoza 1878. u selu Vučinići, kotar Vrbovsko. 
U mladosti se opredijelio za vojničko zvanje u austrougarskoj 
vojsci. Do sloma Dvojne Monarhije u toj je vojsci postigao čin 
potpukovnika. Između dva svjetska rata, kao civilna osoba, živi 
u Zagrebu i pridružuje se Hrvatskoj stranci prava koja ističe kao 
svoj program stvaranje samostalne hrvatske države. Njegova ak- 
tivnost dolazi jače do izražaja u drugoj polovici tridesetih godi- 
na, kada se 1938. poslije povratka Mile Budaka iz emigracije, ak- 
tivira domovinska ustaška skupina. Kvaternikovim djelovanjem 
u Uzdanici, pomoćno-štednoj zadruzi, i Hrvatskom radiši, gospo- 
darskoj organizaciji za pomoć mladom naraštaju, stvaraju se sre- 
dišta okupljanja pristaša ustaške orijentacije u Hrvatskoj. Kvater- 
nik je imao važnu ulogu u danima sloma Kraljevine Jugoslavije i 
pripremanja proglašenja Nezavisne Države Hrvatske. 


Upravo je on 10. travnja 1941. na zagrebačkoj radio-postaji 
pročitao proglas o uspostavi NDH. Po povratku Ante Pavelića u 
Zagreb, prilikom formiranja prve Hrvatske državne vlade, Kva- 
ternik je imenovan ministrom hrvatskog domobranstva. Tada je 
dobio titulu vojskovođe, a 12. lipnja 1941. imenovan je i doglavni- 
kom u vodstvu ustaškog pokreta. Potkraj 1942., na traženje pog- 
lavnika Pavelića, morao se povući s vojnih i državnih funkcija, 
pa je do kraja postojanja NDH kao umirovljenik živio u Austriji. 
Po slomu NDH Englezi su ga izručili jugoslavenskim komunis- 
tičkim vlastima, koje su ga osudile na smrt i 1947. pogubile. 


Mladen Lorković 


Rođen je u Zagrebu 1909. Po svršetku srednje škole studirao 
je pravo u Zagrebu. Studije je nastavio u Berlinu, gdje je doktori- 
rao. Od mladosti je zastupao naglašenu hrvatsku nacionalističku 
orijentaciju, pa je već 1929., poslije uvođenja šestosiječanjske dik- 
tature, napustio zemlju i otišao u emigraciju, gdje je ostao do kra- 
ja 1939. U emigraciji se priključuje Anti Paveliću i postaje jedan 
od njegovih najbližih suradnika u ustaškoj organizaciji. Ustašku 

prisegu položio je 4. listopada 1934. Uz političko djelovanje, Lor- 
ković se bavio i znanstvenim radom. U svojoj knjizi Narod i zem- 
lja Hrvata (objavila ju je Matica hrvatska 1939.) analizirao je pos- 
tojanje hrvatskog življa u svim povijesnim hrvatskim pokrajina- 
ma. 

Uspostavom Nezavisne Države Hrvatske, kao Pavelićev bli- 
zak suradnik, ulazi u najuži krug vodećih političkih ličnosti i 
preuzima važne resore u vladi. Najprije je imenovan državnim 
tajnikom u Ministarstvu vanjskih poslova, a ubrzo zatim u lipnju 
1941. i ministrom vanjskih poslova na kojoj dužnosti ostaje do 
proljeća 1943. Nakon toga je ministar unutarnjih poslova. Kada 
je, na kraju rata, procijenio da se Nezavisna Država Hrvatska kao 
saveznica Njemačke nalazi u teškom položaju, poduzeo je - za- 
jedno s ministrom vojske Antom Vokićem - akciju spašavanja hr- 
vatske države, s planom napuštanja njemačkog saveznika. U to- 
me je spriječen, smijenjen s položaja ministra i zatvoren (potkraj 
kolovoza 1944.). Uoči sloma NDH ubijen je u Lepoglavi od us- 
taške ruke. 


Vladko Maček 


Rođen je 20. srpnja 1879. u Jastrebarskom. Završivši gimna- 
ziju, nastavio je sveučilišne studije na Pravnom fakultetu Sve- 
učilišta u Zagrebu, na kojemu je 1903. promoviran za doktora 
prava. Do 1905. bio je u sudskoj službi u Zagrebu, Petrinji, Samo- 
boru i Ivancu. Nakon toga neko vrijeme je odvjetnički pripravnik 
u Krapini kod dr. Josipa Majcena, a zatim otvara odvjetničku 
kancelariju u Sv. Ivanu Zelini. Tu ostaje do početka Prvog svjet- 
skog rata. 


Od osnivanja Hrvatske pučke seljačke stranke koncem 1904. 
Maček je član njenog Glavnog odbora. Kandidirao se na listi te 
stranke za Hrvatski sabor, ali nije bio izabran. U vrijeme Prvog 
svjetskog rata bio je mobiliziran i upućen na bojište, najprije u Sr- 
biju, a zatim na Soču prema Italiji. Po završetku rata otvorio je 
odvjetničku kancelariju u Zagrebu. I dalje je politički aktivan u 
vodstvu Hrvatske pučke seljačke stranke (poslije preimenovane 
u Hrvatsku republikansku seljačku stranku i napokon u Hrvat- 
sku seljačku stranku). Kao jedan od najbližih suradnika Stjepana 
Radića biran je za narodnog zastupnika u Narodnu skupštinu 


Politički životopisi glavnih ličnosti u NDH 265 


Kraljevine Srba, Hrvata i Slovenaca. Godine 1924. bio je izabran 
za prvog potpredsjednika Skupštine, ali je ona uskoro raspušte- 
na. Početkom 1925., u vrijeme primjene Obznane na HRSS, Maček 
je - s ostalim vodstvom stranke - neko vrijeme bio zatvoren. U 
veljači 1927. postao je predsjednik Oblasnog odbora Zagrebačke 
oblasne skupštine. 


Uz Josipa Predavca, Juru Valečića i Dragutina Karlu Ko- 
vačevića Maček je tada potpredsjednik HSS-a. Kada je 1928. ubi- 
jen Stjepan Radić, Maček - na prijedlog Josipa Predavca - postaje 
predsjednikom HSS-a i ujedno jedan od dvojice predsjednika Se- 
ljačko-demokratske koalicije (drugi predsjednik bio je Svetozar 
Pribićević). 

U vrijeme šestosiječanjske diktature, zbog potpisivanja Za- 
grebačkih punktacija, Maček je bio osuđen na tri godine zatvora. 
Kada je nakon ubojstva kralja Aleksandra (1934) uspostavljeno 
namjesništvo i počelo oživljavanje stranačko-političkog života u 
državi, Maček postaje istaknuta oporbena ličnost. Dva puta je 
bio nositelj zemaljske opozicijske liste na izborima za Narodnu 
skupštinu (1935. i 1938.). Kada je u ljeto 1939. s Dragišom Cvet- 
kovićem zaključio sporazum o uspostavi Banovine Hrvatske, Ma- 
ček ulazi u beogradsku vladu kao njezin potpredsjednik (vlada 
Cvetković-MaČek). Nakon što je uspostavljena Nezavisna Drža- 
va Hrvatska, ustaške vlasti ga potpuno izoliraju od javnosti (u 
Kupincu i Zagrebu, a nekoliko mjeseci i u Jasenovcu). Početkom 
svibnja 1945., u danima sloma NDH, Maček se preko Austrije 
povlači u Sjedinjene Američke Države, gdje živi do kraja života. 
Nastanjuje se u Washingtonu, gdje je i umro 15. svibnja 1964. U 
emigraciji Maček je 1957., na engleskom jeziku, objavio knjigu 
svojih političkih uspomena (In the Struggle for Freedom). Ta je knji- 
ga u hrvatskom prijevodu, pod naslovom Memoari, objavljena u 
Zagrebu 1991. 


Nikola Mandić 


Rođen je 15. siječnja 1869. u Travniku. Gimnaziju je završio u 
Sarajevu, a pravne studije u Beču, gdjeje i doktorirao. Najprije je 
sudbeni pristav, a nakon položenog odvjetničkog ispita odvjet- 
nik u Sarajevu. Jedan je od viđenijih hrvatskih političara u Bosni 
i Hercegovini prije Prvog svjetskog rata. Kada je 1908. u Sarajevu 

osnovana politička stranka Hrvatska narodna zajednica, Mandić 
- uz Ivu Pilara i Jozu Sunarića - vrlo aktivno sudjeluje u njezinu 
organiziranju i postaje njen predsjednik. Kao vodeća ličnost nove 
stranke između 1909. i 1918. bio je biran u Bosansko-hercego- 
vački zemaljski sabor kojemu je i predsjedao. U tom razdoblju je 
i donačelnik Sarajeva. Godine 1914. imenovan je zamjenikom po- 
glavara Bosne i Hercegovine. Na izborima za Ustavotvornu skup- 
štinu Kraljevine Srba, Hrvata i Slovenaca 1920. Mandić je izabran 
za narodnog zastupnika na listi Hrvatske pučke stranke. Između 
dva svjetska rata, u prvoj Jugoslaviji, iskazivao je izrazitu hrvat- 
sku političku orijentaciju. 


U prve dvije godine Nezavisne Države Hrvatske nije se poli- 
tički angažirao, a onda ga početkom rujna 1943. poglavnik Ante 
Pavelić poziva na suradnju i imenuje predsjednikom Hrvatske 
državne vlade. Na čelu vlade ostaje do kraja postojanja NDH. Pri 
povlačenju u svibnju 1945. zarobljenje u Austriji od Engleza, koji 
su ga sa skupinom hrvatskih ministara izručili Titovim partiza- 
nima. Osuđen je na smrt i obješen u okolici Zagreba. 


Ivan Oršanić 


Rođen je 2. srpnja 1904. u Županji. Kao student matematike 
uključio se u rad hrvatskog katoličkog pokreta, koji je osnovao 
krčki biskup Antun Mahnić. Poslije je sudjelovao u radu vodstva 
Hrvatskog orlovskog saveza. Kad je u vrijeme šestosiječanjske 
diktature ta organizacija bila zabranjena, osnovana je nova kato- 
lička organizacija, Veliko križarsko bratstvo, u kojoj Oršanić nas- 
tavlja rad kao već izgrađeni katolički intelektualac. Tridesetih go- 
dina XX. stoljeća profesor je matematike na Nadbiskupskoj gim- 
naziji u Zagrebu. U to je vrijeme i glavni urednik Hrvatske smotre, 
a surađuje i u isusovačkom časopisu Život. Uz svoju katoličku 
orijentaciju, Oršanić je osvjedočeni hrvatski rodoljub koji se prik- 
lanja ustaškoj domovinskoj skupini. 


U Nezavisnoj Državi Hrvatskoj svrstava se u vodeće ustaške 
dužnosnike i postaje zapovjednik Ustaške mladeži. U svibnju 
1944. imenovan je državnim savezničarom u Glavnom savezu 
staleških postrojbi. Početkom svibnja 1945., u vrijeme sloma NDH, 
napušta domovinu i odlazi u emigraciju. Nastanjuje se u Buenos 
Airesu (Argentina) i okupljajući istomišljenike nastavlja političko 

djelovanje. Pri tome se razišao s poglavnikom Antom Pavelićem. 
Smatrao je da je Pavelićevo vrijeme prošlo i da u borbi za državu 
Hrvatsku novo vrijeme traži nove ideje i nove ljude. Zato pristu- 
pa osnivanju nove političke formacije odvojene od Pavelićeve 
Hrvatske državotvorne stranke. Kada je 9. siječnja 1951. njego- 
vim nastojanjem osnovana Hrvatska republikanska stranka, 
Oršanić postaje njenim predsjednikom. Uz njega, najistaknutija 
ličnost stranke je dr. Ivo Korsky. Stranka je pokrenula i časopis 
Republika Hrvatska, u kojemu i Oršanič surađuje. Na čelu Hrvat- 
ske republikanske stranke ostao je do svoje smrti 17. prosinca 
1968. Umro je u Buenos Airesu. Poslije sloma komunističke Jugo- 
slavije i uspostave suverene Hrvatske, stranka prof. Oršanića 
prenijela je svoje sjedište u domovinu, gdje nastavlja rad pod na- 
zivom Hrvatska republikanska zajednica. I dalje izdaje svoj časo- 


pis. 


Ante Pavelić 


Rođen je 14. srpnja 1889. u Bradini kraj Konjica. Gimnaziju je 
pohađao u Senju. Završio je Pravni fakultet u Zagrebu. U mlado- 
sti se priklonio pravašima, pa je 1919. na listi Hrvatske stranke 
prava izabran za gradskog zastupnika u Zagrebu. Aktivirajući se 
u vodstvu stranke, postaje jedan od stranačkih prvaka, sa sve iz- 
razitijim utjecajem na mlađe članove. Na izborima za Narodnu 
skupštinu u Beogradu 1927. Pavelić je izabran za narodnog zas- 
tupnika na listi Hrvatskog bloka (sačinjavali su ga Hrvatska 
stranka prava i Hrvatska federalistička seljačka stranka). 


U beogradskom se parlamentu isticao protujugoslavenskim 
govorima u kojima je ustajao protiv velikosrpske hegemonije i 
branio pravo Hrvata na vlastitu samostalnu državu. Poslije aten- 
tata u Narodnoj skupštini na hrvatske zastupnike u lipnju 1928., 
podržao je rezoluciju Seljačko-demokratske koalicije (1. kolovo- 
za) i pristupio zastupničkom klubu Hrvatske seljačke stranke, 
odnosno Seljačko-demokratske koalicije. Nakon što je kralj Alek- 
sandar 6. siječnja 1929. uveo diktaturu, Pavelić napušta zemlju i 
od tada djeluje u emigraciji. U ljeto 1929. (17. srpnja) na procesu 
u Beogradu osuđen je u odsutnosti na smrt zbog potpisivanja S5o- 
fijske deklaracije, kojom se traži rasformiranje Jugoslavije, a koju je 
za vrijeme boravka u Sofiji Pavelić potpisao kao zajednički doku- 

ment s vodom makedonske revolucionarne organizacije Vančom 
Mihailovim. 


U Italiji, uz potporu fašističkih vlasti, Pavelić organizira us- 
tašku organizaciju s ciljem uspostavljanja nezavisne hrvatske dr- 
žave. Poslije atentata na kralja Aleksandra u Marseilleu, koji je 
pod Pavelićevim vodstvom organizirala i izvela ustaška emigra- 
cija, Pavelić je bio zatvoren u Torinu (od 15. listopada 1934. do 
20. travnja 1936.). Po izlasku iz zatvora tri je godine bio interni- 
ran: najprije u Salernu, a onda u Sieni. Kad je bio oslobođen nas- 
tanjuje se u Firenzi, gdje pod policijskim nadzorom boravi do po- 
vratka u domovinu u travnju 1941., kada kao poglavnik stupa na 
čelo Nezavisne Države Hrvatske. 


Poslije sloma i propasti hrvatske države u svibnju 1945. Pa- 
velić napušta Hrvatsku i po drugi put odlazi u izbjeglištvo. U 
Argentini djeluje na okupljanju i aktiviranju ustaških emigranata 
u borbi za obnovu hrvatske države, ali mu ne uspijeva povezati 
razjedinjene ustaške skupine. Godine 1957. na Pavelića je u Bue- 
nos Airesu izvršen atentat. Napustivši Argentinu (u srpnju 1957.), 
nakratko se sklanja u Čile, a zatim se vraća u Europu i nastanjuje 
u Madridu, gdje je od posljedica ranjavanja umro 28. prosinca 
1959. Pokopan je na madridskom groblju. Pavelić je napisao knji- 
gu Strahote zabluda (objavljena 1941.) u kojoj se razračunava s teo- 
rijom i praksom boljševizma te roman Lijepa plavka (1935.). U 
drugoj se emigraciji Pavelić s prilozima političkog sadržaja jav- 
ljao u emigrantskom tisku, a napisao je i objavio uspomene pod 
naslovom Doživljaji. 


Stijepo Perić 


Rođenje 12. listopada 1896. u Brocama kod Stona. Gimnazi- 
ju je pohađao u Dubrovniku, Kotoru i Splitu. Nakon završene 
srednje škole studirao je na Pravnom fakultetu u Zagrebu, kao 
doktor prava odlazi u Dubrovnik, gdje otvara odvjetničku kan- 
celariju. Od mladosti je bio izrazito hrvatski orijentiran, pa je 
ušao u borbu protiv jugounitarizma i centralističkog Vidovdan- 
skog ustava. Prilikom izbora za Narodnu skupštinu 1927. kandi- 
diran je u dubrovačkoj izbornoj jedinici na listi Hrvatskog bloka, 
kojega su tada sačinjavale Hrvatske federalistička seljačka stran- 

ka i Hrvatska stranka prava. No, nije bio izabran za narodnog 
zastupnika, jer je u južnoj Dalmaciji pobijedila HSS. 


Nakon uspostave šestosiječanjske diktature Stijepo Perić sve 
više radikalizira svoje političke stavove i najzad 1933. odlazi u 
emigraciju, gdje se priključuje ustaškoj organizaciji pod vodstvom 
dr. Ante Pavelića. Bio je aktivan u akciji uključivanja hrvatskih 
ekonomskih emigranata u Belgiji i Francuskoj u ustašku organi- 
zaciju i njihovo prebacivanje u Italiju. Neko je vrijeme boravio i u 
Berlinu, gdje je djelovao zajedno s dr. Brankom Jelićem. U domo- 
vinu se vratio 1938. zajedno s dr. Milom Budakom i tada nastav- 
lja političko djelovanje u ustaškoj domovinskoj grupi. 


Po uspostavi Nezavisne Države Hrvatske jedan je od vo- 
dećih ustaških dužnosnika. Nakon potpisivanja Rimskih ugovora 
Perić je imenovan prvim hrvatskim poslanikom u Rimu, pa od 
tada djeluje u hrvatskoj diplomaciji. Na dužnosti u Rimu je do 
travnja 1943., kada je odreden za poslanika NDH u Madridu, ali 
tamo nije otišao jer je ubrzo preimenovan za poslanika u Sofiji. 
No, u Bugarskoj nije dugo ostao. Po kapitulaciji Italije postao je 
ministar vanjskih poslova NDH (imenovan je 5. studenoga 1943.) 
Na toj je dužnosti do kraja travnja 1944., kada je na zahtjev nje- 
mačke vlade uklonjen zbog oštrog prosvjeda protiv nasilja nje- 
mačke vojske izvršenih u Dalmaciji. Napustivši domovinu u svib- 
nju 1945. živioje u Buenos Airesu, gdjeje umro 12. lipnja 1954. 


Alojzije Stepinac 


Rođen je 8. svibnja 1898. u Krašiću nedaleko od Zagreba. Po 
završetku osnovne škole nastavio je školovanje na gornjograd- 
skoj gimnaziji u Zagrebu. Već u petom razredu učlanjuje se u or- 
ganizaciju katoličkih đaka, a u šestom razredu stupa u nadbis- 
kupsko sjemenište na zagrebačkom Kaptolu. Navršivši osamna- 
estu godinu i položivši ispit zrelosti, Stepinac odlazi u vojsku. 
Upućen je u časničku školu u Rijeku. Kao mladi zastavnik, godi- 
ne 1917. raspoređen je na talijansko bojište. U borbama na Piavi 
početkom srpnja 1918. bio je ranjen u nogu, a zatim i zarobljen. 
Slom Austro-Ugarske Monarhije dočekao je u talijanskom zarob- 
ljeništvu (u Noceri, pokrajina Umbrija), odakle se u prosincu 
1918. dobrovoljno prebacio u Solun i prijavio u jugoslavensku 

dobrovoljačku legiju. U proljeće 1919. Stepinac je bio demobilizi- 
ran. 


Na nagovor oca upisuje se na studij agronomije, ali ga brzo 
napušta i prelazi na bogosloviju. Kao student bogoslovije sedam 
se godina pripremao za svećeničko zvanje u papinskom zavodu 
Germanicum u Rimu. Završivši studije, zaređen je za svećenika 
u listopadu 1930. u Crkvi Sv. Petra Kanizija u Rimu. Potom se 
vraća u domovinu, gdje ga zagrebački nadbiskup Antun Bauer 
imenuje ceremonijarom (voditeljem obreda). U svibnju 1934. Ste- 
pinac je imenovan nadbiskupom-koadjutorom s pravom nasljed- 
stva, pa je poslije smrti nadbiskupa Bauera u prosincu 1937. pre- 
uzeo službu i naslov zagrebačkog nadbiskupa. Od tada Stepinac 
je na čelu Katoličke crkve u Hrvatskoj. 


U NDH Stepinac brani kršćanska načela i kritički se odnosi 
prema rasističkim zakonima i progonima Židova, kao i prema 
progonima pripadnika pravoslavlja. Osuđivao je i komunističku 
ideologiju. Nakon što je uspostavljena komunistička vlast, zbog 
svojih religijskih i nacionalnih stavova i neospornog autoriteta u 
hrvatskom narodu, bio je uhićen i izveden pred sud u jesen 1946. 
Osuđen je na 16 godina zatvora. U lepoglavskoj kaznionici pro- 
veo je vrijeme od 19. listopada 1946. do 5. prosinca 1951., kada je 
upućen na prisilni boravak u rodno mjesto Krašić. Tu ostaje kao 
zatočenik do smrti, 10. veljače 1960. Dana 12. siječnja 1953. papa 
Pio XII. imenovao je Alojzija Stepinca kardinalom, a papa Ivan 
Pavao II. proglasio ga je 5. listopada 1998. blaženikom. 


Mile Starčević 


Rođen je 15. rujna 1904. u Gospiću, gdje pohađa osnovnu i 
srednju školu. Studirao je na Filozofskom fakultetu u Zagrebu, 
na kojemu je postigao i doktorat obranom disertacije »Postanak 
Hrvatske stranke prava 1861. godine«. Od mladosti bio je izrazi- 
to hrvatski orijentiran, pa je kao hrvatski borac zbog svojih poli- 
tičkih uvjerenja i djelatnosti bio hapšen i zatvaran. Za vrijeme 
šestosječanjske diktature suđen je u procesu Javor-Hranilović-Sol- 
din na dvije i pol godine tamnice. Ponovno je zatvoren u prosin- 
cu 1933. prilikom pokušaja atentata na kralja Aleksandra (iako 
nije bio u grupi atentatora). Bio je zatvoren s ustaškom grupom i 
u vrijeme Banovine Hrvatske. Posebno je 1930. u zatvoru bio 

izvrgnut surovim postupcima i mučenju, od čega je do kraja 
života trpio teške posljedice i nikada se nije potpuno oporavio. 

U predratnom razdoblju bio je upravitelj Gradske knjižnice 
u Zagrebu. No, njegovo glavno javno djelovanje bilo je u Matici 
hrvatskoj u kojoj je neko vrijeme bio gospodarski tajnik. Mnogo 
je radio na organiziranju matičinih pododbora diljem Hrvatske. 
U doba šestosječanjske diktature ti su pododbori vršili ne samo 
kulturnu misiju, već su bili i mjesta političkog okupljanja protu- 
režimskih snaga. Kao hrvatski kulturni djelatnik Mile Starčević 
je uređivao i neke hrvatske časopise (Hrvatska mladica, Nastavni 
vjesnik i Omladina), te pripremio i uredio zbirku pjesama Lirika 
grude (1934). 

Napisao je velik broj članaka kulturnog i političkog sadržaja, 
a objavio je i studiju Dr. Ante Starčević i Srbi (1936). Za vrijeme 
NDH nastavio je svoju kulturnu djelatnost, a bio je i visoki 
dužnosnik u Ministarstvu nastave i bogoštovlja (kasnije Minis- 
tarstvu narodne prosvjete), najprije kao predstojnik Odjela za 
promicanje prosvjete i potom ministar nakon prijelaza dr. M. Bu- 
daka na novu dužnost. Ministrom narodne prosvjete imenovan 
je 10. listopada 1942. i na toj dužnosti ostaje do 11. studenoga 
1943. (naslijedio ga je dr. Julije Makanec). Od svibnja 1945. živio 
je u emigraciji, najprije u Austriji i Italiji, a od veljače 1947. u Ar- 
gentini. Umro je u Buenos Airesu 9. ožujka 1953. 


Lovro Sušić 


Rođen je 9. kolovoza 1891. u Mrkoplju (Gorski Kotar). Os- 
novnu školu pohađao je u rodnom mjestu, a zatim gimnaziju u 
Senju. Završne razrede polazio je u Klasičnoj gimnaziji u Zagre- 
bu, u kojoj je i maturirao. Pravne nauke studirao je i diplomirao 
u Zagrebu. Već u srednjoj školi prihvatio je pravašku ideju. U 
tom je smjeru uređivao i jedan učenički list. Po završetku studija 
odlazi u Ogulin, gdje otvara odvjetničku kancelariju. U novom 
prebivalištu razvija političku djelatnost kao ugledni pristaša Hr- 
vatske stranke prava. 


Kada je šestosiječanjski režim izveo Mačeka pred Sud za 
zaštitu države, Sušić je među mnogobrojnim odvjetnicima koji 
su se prijavili da ga brane. Iako je bio pravaški orijentiran, na 
skupštinskim izborima 1935. bio je kandidiran na listi HSS-a i 

izabran za narodnog zastupnika u slunjskom kotaru. To se pono- 
vilo i na izborima 1938. Sušić tada pristupa HSS-u. Poslije osni- 
vanja Banovine Hrvatske udaljuje se od Mačeka i približava us- 
taškoj domovinskoj skupini, pa nakon uspostave NDH postaje 
ministar narodnog gospodarstva u prvoj državnoj vladi. Posljed- 
nja dužnost u NDH bila mu je ministar-postrojnik Ustaškog pok- 
reta. U toj funkciji bio je i član doglavničkog vijeća, kojemu je po- 
vremeno i predsjedao. 


Napustivši Hrvatsku u svibnju 1945., neko vrijeme boravi u 
Austriji i sudjeluje u organiziranju Kavranove akcije ubacivanja 
ustaške skupine u Jugoslaviju, koja je tragično završila ujesen go- 
dine 1948. Nakon toga preko Rima odlazi u Španjolsku. Smatra- 
jući da ličnosti koje su predvodile NDH ne mogu više imati vo- 
deću ulogu u hrvatskoj politici (ne isključuje ni sebe), distancira 
se od Pavelića. Godine 1951. dolazi u Caracas (Venezuela), gdje 
pomaže maloj skupini hrvatskih emigranata, ali izbjegava javne 
nastupe. Ipak, zagovarajući složni rad emigracije, odazvao se po- 
zivu da sudjeluje na Hrvatskom kongresu u New Yorku u kolo- 
vozu 1962. Kao poklonik hrvatske suradnje, iskoristio je boravak 
u SAD-u da posjeti dr. Mačeka u Washingtonu. Do kraja života 
ostaje u Venezueli i radi u jednom trgovačkom poduzeću. Umro 
je 8. siječnja 1971. u Caracasu. 


Ante Vokić 


Rođen je 23. kolovoza 1909. u Mostaru. Osnovnu školu i 
gimnaziju polazio je u Sarajevu. Poslije završene gimnazije upi- 
sao se na Pravni fakultet u Zagrebu. Kao sveučilištarac prihvaća 
hrvatsku državnu ideju i priključuje se grupaciji radikalno hrvat- 
ski orijentirane mladeži. Sudjelovao je u osnivanju Akademskog 
kluba Kranjčević u Sarajevu i pri pokretanju lista Svijest. God. 
1929. stupio je u željezničku službu u Sarajevu, gdje je vrlo akti- 
van u zadruzi željezničara. Radio je i u Hrvatskom kulturnom 
društvu Napredak. 

Zbog svojeg rodoljubnog rada često je premještan, najprije u 
Bosanski Brod, zatim u Slavonski Brod, Karlovac, te najzad u Za- 
greb, gdje se uključuje u djelovanje domovinske ustaške skupine. 
U Zagrebu je dočekao proglašenje NDH, pa je odmah imenovan 
ravnateljem željeznica u Sarajevu. Uz Juru Francetića vrlo je akti- 

van prilikom osnivanja Crne legije - posebne ustaške formacije za 
borbu protiv pobunjenika. Kad su poglavnikovom odredbom 
uspostavljeni ustaški prometni sdrugovi za zaštitu i nadzor pro- 
metnica, Vokić je postavljen za njihova zapovjednika. Bio je una- 
prijeđen u čin ustaškog krilnika. Za vrijeme rada u Sarajevu Hit- 
ler ga je odlikovao ordenom Njemačkog orla za brigu oko nes- 
metanog željezničkog prometa i zasluge koje je učinio njemačkim 
oružanim snagama. Dana 11. listopada 1943. postaje član vlade 
NDH kao ministar prometa, a od 29. siječnja 1944. preuzima mi- 
nistarstvo oružanih snaga (zadržavši ujedno i ministarstvo pro- 
meta). 


Uz Mladena Lorkovića, Vokić je bio ključna osoba u pripre- 
manju puča 1944., pa je 30. kolovoza razriješen dužnosti ministra 
u oba resora (ministar oružanih snaga postaje tada doadmiral 
Nikola Steinfel, a ministar prometa dr. Jozo Dumandžić). Vokić je 
poslije 30. kolovoza 1944. uhićen i zajedno s Lorkovićem otprem- 
ljen u Lepoglavu. Uoči sloma NDH ubijen je od ustaške ruke. 


Vjekoslav Vrančić 


Rođen je 26. ožujka 1904. u Ljubuškom. Političku djelatnost 
započeo je kao pristaša Radićeve Hrvatske seljačke stranke, pa 
vrlo mlad postaje Članom Mjesnog odbora te stranke u Mostaru 
(1925-1929). U vrijeme šestosiječanjske diktature radikalizira 
svoja politička gledanja i pridružuje se domovinskoj ustaškoj 
grupi. Od proglašenja NDH vršio je razne dužnosti u državnom 
vrhu. Među ostalim, bio je pomoćnik ministra vanjskih poslova 
(1941-1942), povjerenik kod Druge talijanske armije (1942), dr- 
žavni tajnik u predsjedništvu vlade (1942-1943), pomoćnik mini- 
stra vanjskih poslova (1943-1944) te ministar obrta, veleobrta i tr- 
govine od 3. travnja 1944. do kraja rata. 


Posljednjih dana NDH povjerena mu je misija za pregovore 
hrvatske valde sa savezničkim zapovjedništvom za Sredozemlje 
o predaji hrvatskih oružanih snaga saveznicima. Poslije rata 
Vrančić živi u emigraciji u Argentini. Najprije surađuje s poglav- 
nikom Pavelićem i radi na okupljanju i aktiviranju ustaške emig- 
racije u novim prilikama. Kada je Pavelić 1951. objavio popunja- 
vanje Hrvatske državne vlade, Vrančića je imenovao potpred- 
sjednikom Vlade. Međutim, 1958. razilazi se s Pavelićem i povlači 

se s vodećih mjesta u Hrvatskom oslobodilačkom pokretu i orga- 
nizaciji Hrvatski domobran. Poslije Pavelićeve smrti ponovno se 
politički aktivira i početkom 1960. staje na čelo reformiranog kri- 
la HOP-a, koje ga bira za predsjednika. Sudjelovao je i u radu 
Hrvatskog narodnog vijeća (obnovljenog 1974.). Napisao je i ob- 
javio svoje uspomene na NDH. Knjigu je naslovio Branili smo Dr- 
žavu. Donošenjem mnogih nepoznatih podataka ona predstavlja 
povijesni izvor, kao i njegova druga knjiga U službi domovine. 
Umro je u Poliklinici Eve Peron u Ramos Mejia u Provinciji Bue- 
nos Aires 25. rujna 1990. u 87. godini života, kao posljednji živući 
minstar vlade Nezavisne Države Hrvatske. 


Dušan Zanko 


Rodio se 10. studenoga 1904. u Sinju. Srednju Školu je poha- 
đao u Sinju i Širokom Brijegu. Poslije završenog studija na Filo- 
zofskom fakultetu u Zagrebu, od 1928. profesor je u Nadbiskup- 
skom sjemeništu u Zagrebu, gdje predaje opću povijest i povijest 
umjetnosti. Već u mladosti sudjelovao je u radu Saveza hrvatskih 
orlova, kasnije Velikog križarskog bratstva. Surađivao je u Hrvat- 
skoj smotri kao kazališni kritičar i esejist, a kratko vrijeme bio je i 
urednik tog časopisa. Kao intelektualac katoličke orijentacije su- 
rađivao je i u drugim publikacijama katoličkog smjera (Franje- 
vački vjesnik, Katolički tjednik, Križ, Život i dr.). Godine 1935. obja- 
vio je antologiju Hrvatska marijanska lirika. Dušan Žanko je bio 
veliki poklonik francuske kulture i književnosti, pa je mnogo 
prevodio s francuskog. 


U predratnom političkom gibanju Žanko se uključuje u redo- 
ve hrvatskih nacionalista i s oduševljenjem dočekuje uspostavu 
Nezavisne Države Hrvatske. Njegov široki kulturni horizont uči- 
nio ga je jednim od najistaknutijih kulturnih djelatnika u hrvat- 
skoj državi. Od 1941. do 1943. bio je intendant Hrvatskog narod- 
nog kazališta. Za to je vrijeme kazališni život podigao do zamjer- 
ne visine, te pod njegovim vodstvom Hrvatska opera uspješno 
gostuje u Rimu, Firenzi, Veneciji i Beču. No, 1943. napušta kaza- 
lište i prelazi u diplomaciju. Upućen je u Francusku kao izvan- 
redni hrvatski diplomatski predstavnik i tu ostaje do kraja rata. 
Nakon završetka rata Žanko je izbjegao u Italiju i dospio u sa- 
veznički zarobljenički logor u Fermu. Tu je izabran za predsjed- 

nika hrvatskih izbjeglica. Nakon izvjesnog vremena prebačen je 
u rimsku tamnicu »Regina Elena« odakle je uspio pobjeći i otplo- 
viti u Argentinu. Tamo je radio u isusovačkom koledžu u San 
Miguelu kao knjižničar. 

Godine 1954. Žanko iz Argentine prelazi u Caracas u Vene- 
zueli. I tu je knjižničar na katoličkom sveučilištu, a od 1961. pro- 
fesor Centralnog sveučilišta Venezuele. Predavao je predmete bi- 
bliografske dokumentacije i tehničke komunikacije. U emigraciji 
Žanko surađuje u emigrantskim časopisima (Hrvatska revija, Novi 
Život, Republika Hrvatska, Studia Croatia i dr.), a glavne su mu teme 
hrvatske ličnosti i njihova povijesna, književna i filozofska djela. 
U Venezueli je jedno vrijeme predsjednik starog Društva Hrvata, 
a potom suosnivač i do smrti član Hrvatskog odbora u Venezueli 
i član Mjesnog odbora Hrvatskog narodnog vijeća. U književ- 
nom radu Dušana Žanka dolaze do izražaja njegova zamjerna 
osobna kultura i duboka ljubav za Hrvatsku. Njegovi članci, eseji 
i predavanja o književnim, filozofskim, estetskim i povijesnim te- 
mama potvrđuju intelektualce široke erudicije i istančana stila. U 
rukopisu je ostavio knjigu Svjedoci. Umro je u Caracasu 23. si- 
ječnja 1980. 


DOKUMENTI 

Ante Pavelić 


STRAHOTE ZABLUDA* 


FAŠIZAM I BOLJŠEVIZAM 
(Posljednje poglavlje) 


Fašizam nije danas više samo jedna forma vladavine kakva je 
uvedena u Italiji, nego je tim imenom označena jedna izvorna ideja 
novog narodnjačtvenog uređenja države, pa i družtva, te je danas to 
već stvar svjetskog značenja. Fašizam nije »antiteza demokraciji«, 
kako se to obično krivo tvrdi, nego je njezin nasljednik kao »antiteza 
komunizma« odnosno boljševizma. Komunizam se je »paktički« po- 
javio na Iztoku, u Rusiji, mimo demokracije i izravno na ruševini sa- 
movlada (autokracije), jer je demokracija zakasnila i promašila pravi 
čas, da se vremenski umetne između njih. Fašizam je nikao na Zapa- 
du na razvalinama demokracije, koja se nije bila kadra suprotstaviti 
boljševizmu, kada je htio iz Rusije prodrieti na Zapad. Njezin sustav, 
njezini načini rada i njezina sredstva, kojima ona može razpolagati, 
nisu bila kadra mjeriti se a još manje suzbiti i potući načine rada 
boljševizma i njegova sredstva borbe, baš kao što se ribarska lađa ne 
može suprotstaviti ratnoj oklopnjači. Trebalo je doći nešto novo, 
nešto jače i sposobnije za borbu proti boljševizmu, sposobno da ga 
porazi. A to je našlo svoj izhod u fašizmu. Naravno, fašizam je mo- 
rao najprije odstraniti demokraciju, koja se je pokazala nedoraslom i 
nesposobnom za tu borbu, da mu se ne plete oko nogu, dok se rve s 
boljševizmom, i da si na taj način načini čisto i ravno tlo za rvanje. 
Da mu bude moguće razviti u toj borbi svu svoju snagu, morao je 
fašizam naravno odstraniti sve ono, Što je demokracija bila uvela, u 
koliko je god to moglo smetati borbi ili bi što više neprijatelja jačalo 
ili mu pomagalo. To je u prvom redu slobodarstvo (liberalizam), na- 
ravno, slobodarstvo tako zvanih zapadnih demokracija, odnosno 
ona, što se u njima slobodarstvom naziva, a u stvari nije ništa drugo 
nego podpuni nehaj za narodne vriednosti, jer se po tom slobodar- 
stvu mora svakome putnom i namirnom dopustiti, da te vriednosti 
uništava i razara, a narodno ime, čast i ponos naroda vuče po blatu i 
gazi, sve to podpuno nekažnjivo, a često i uz nagradu. Sa slobodar- 


* Dr. Ante Pavelić, Strahote zabluda, Komunizam i boljševizam u Rusiji i u svijetu, 

stvom se ne može boriti proti boljševicima, koji ga na svom tlu ne 
poznaju i ne trpe, a na protivničkom se tlu baš s njim služe kao naj- 
jačim oružjem u stvaranju protivničke slabosti, baš kao što se ne 
može pobijati zločinačtvo (kriminal) pjevanjem »litanija«, nego kaz- 
nenim zakonom i tamnicama. 


Demokracija sa svoje strane ne će priznati svoje slabosti i ne- 
moći te svoje podpune nesposobnosti, da se ozbiljno suprotstavi 
boljševizmu, nego se nastoji opravdati time, što niječe njegovu pogi- 
beljnost i odvratnost. Da tomu dade vidna izražaja, sklapa ona s ko- 
munizmom sporazum (kompromis), a po tom se pomalo u njemu i 
utapa. 


Lažne su i neiskrene stoga suze onih, Što plaču nad razvalinama 
demokracije i što nepravedno kunu fašizam, da je on uzrokom pro- 
pasti demokracije, jer da je on navlaš ruši. Naprotiv, ona se ruši jer 
ne može odoljeti novoj »dinamici« borbe, baš kao što se same od se- 
be ruše zapuštene srednjovjeke ratne tvrđave, koje nisu više bile ka- 
dre odolievati novim težkim topovima, pa nije nitko više imao ni- 
kakva razloga, da ih uzdržava. Najbolje to znadu sami boljševici, i 
radi toga oni zajedno s velikim svećenicima demokracije licemjerno 
liju suze nad razvalinama demokratskog Jeruzalema, te u jednom 
zboru s njima dižu zaglušnu viku proti fašizmu kao proti najvećem 
zlu na svietu. 


Boljševici su proti fašizmu izmislili najuvjerljiviji dokazni razlog 
u krilatici, da fašizam znači pogibelj za mir. Taj je razlog kod naroda 
zapadnih demokracija najuvjerljiviji. Sada, poslije svjetskog rata, u 
kome su se države zapadnih demokracija napljačkale do prezasi- 
ćenosti, nemaju one druge želje ni težnje, nego da se stanje stvoreno 
mirovnim »diktatom« nikada više ne promieni. Do te promjene na- 
ravno ne može doći nego ratom, jer je one po dobru ne dozvoljavaju, 
i za to do rata ne smije nikada više doći. Već dakle radi toga, a i bez 
obzira na strahote rata kao takova, tko može biti u očima naroda za- 
padnih demokracija omraženiji od onoga, tko ugrožava mir i spre- 
ma rat? Eto za to boljševici u svojoj promičbi među narodima zapad- 
ne demokracije trajno i uzko vežu ime fašizma s imenom rata. Odat- 
le također po cielome svietu organiziranje »Kongresa proti ratu i 
fašizmu«, odatle postavljanje »Komiteta proti ratu i fašizmu«, a 
odatle i ime cielome protu fašističkom pokretu »Amsterdamski pok- 
ret proti ratu i fašizmu«, što ga vode boljševici. 


Čitav je taj boljševički protufašistički rad jedna velika napuha 
(montatura), praćena svakodnevnom vikom slobodarskog (liberal- 

nog) tiska, jerje potrebno, da se svakoj staroj usidjelici, svakome po- 
sjedniku dionica velikiih petrolejskih i rudarskih poduzeća, te sva- 
kome velikom i malom »rentieru« po državama zapadnih demokra- 
cija nakostruše kose i naježi koža svakog jutra, kada za vrieme 
tečnog i obilnog zajutarka uzme u ruke novine i čita o fašističkoj rat- 
noj pogibelji, koja naravno ugrožava mimo uživanje plodova »ver- 
saljskog diktata«. Treba na taj način pod svaku cijenu staviti u pok- 
retno stanje (mobilizirati) cieli sviet u rat proti fašizmu, jer fašizam 
znači - ratnu pogibelj. Treba njega uništiti, a onda će boljševizmu bi- 
ti lako svršiti s demokracijom. Ona je i tako postala već igračkom u 
njegovim rukama. Taj je obračun s demokracijom tim lakši, što ona 
već dugo nije stroj u rukama naroda, tako da bi se on za nju kao za 
svoju stvar borio, nego je sredstvo u rukama tajnih osnova i glavnica 
(kapitala) neodredene narodnosti i sumnjivih izvora. A fašizam, 
onaj pravi, kako su ga dale Italija i Njemačka, jest odraz volje naro- 
da, njegovih najširih slojeva, koji treba razlikovati od proračunanih 
smišljenosti (špekulativnih kombinacija), što služe samo za održa- 
vanje izvjesnih vladavina na vlasti u demokracijama na umoru, i od 
»pseudofašizma« vlada, koje nisu proiztekle ni iz demokracije ni iz 
fašizma, nego su tek prigodne (okazionalne) i proiztekle iz naročitih 
prilika i u naročite svrhe, a u glavnom su stvarno i nehotice najbolje 
i najpodesnije predteče boljševizma, jer mu radi svoje omraženosti u 
narodu pospješno uravnavaju put. 


Demokracije narod raztočuju, baš kako to žele boljševici, a fa- 
šizam je moguć samo u u jednom narodu, jedinstvenom po krvi, po 
osjećaju i po jedinstvenoj volji, pa je stoga on tvrđava, koje boljševi- 
zam ne može osvojiti, i sila, pred kojom on mora uzmaknuti. Faši- 
zam se ne može stvarati odozgora, sa vlade, kao što se stvaraju iz- 
vjesne stranke izvjesnih vladavina u poludemokraciji i u pseudo- 
fašizmu, nego on nastaje odozdo, iz naroda, te dolazi s prirodnom 
snagom, što je crpi iz širokih narodnih slojeva, dočim one druge 
spomenute vlade drže državnu vlast u rukama do prve sliedeće no- 
ve »kombinacije« ili »koalicije«, koja je zvana da uvede novu zbrku i 
nove daljnje »kombinacije« i »permutacije« u narodnom i državnom 
životu. 


To je polje, na kome cvate nesmetano i nekažnjivo boljševička 
rabota na pripremanju svjetskog boljševičkog prevrata. 


Dok ova dva velika pokreta, s jedne strane fašizam kao pokret 
ideja i naroda, a s druge strane boljševizam kao sljub (sinteza) bar- 
barstva i razaranja, diele među sobom veliki dvoboj, dotle je demok- 

racija osuđena na ulogu mirnog promatrača ili vlasnika polja, na ko- 
jem se taj dvoboj dieli, a kad se ta borba završi, ne će na polju ostati 
ni zelene trave od »demokratske ideologije« i demokratskog družtve- 
nog poredka. 


Nije moguće nastaviti dalje u tom razmatranju, jer to ne spada u 
ovaj uzki okvir, već je predmet posebnog većeg razmatranja. Ovdje 
nam se je dotać tek u nekoliko rieči nosioca pokreta, kome je provid- 
nost namienila, da izvrši ulogu spasitelja čovječanstva u ovom raz- 
doblju od najveće pogibelji, što je za čovječanstvo i za njegove naj- 
veće tekovine predstavlja boljševizam po svom sadržaju, po svojim 
načinima i po značaju onih, koji su ga stvorili, koji ga vode, i koji 
hoće da ga nametnu cielome svietu. 

Nije bilo moguće, da se ne pojavi odpor na marksističke zablu- 
de i na luđačko provođenje u život tih zabluda otvoreno i u punoj 
mjeri na onom tlu, na kome se je pred preko dvadeset stoljeća rodilo 
ne samo veliko rimsko carstvo, nego i nova kultura i uljudba, što je 
dala životu ciele Evrope a i preko njezinih granica sasvim nov pra- 
vac, a najznatnijem razdoblju poviesti svoje obilježje. Razdoblju, što 
još nije prestalo, a s kojim će obilježjem biti povjesnica obilježavana 
još dugo, neizračunljivo i nepredvidljivo dugo vrieme. Zemlja Kato- 
na, Cicerona i Cezara, morala je dati i Mussolinia. 

PRIZNAVANJE NEZAVISNE DRŽAVE 
HRVATSKE“ 


Iz Berlina je 15. travnja 1941. godine stigla brzojavka slje- 
dećeg sadržaja: 


»DR. ANTE PAVELIĆ, Zagreb 


Zahvaljujem Vam na brzojavci i brzojavci generala Kvaternika, 
u kojima mi dajete do znanja proklamaciju Nezavisne Države Hr- 
vatske i u skladu s voljom hrvatskoga naroda, te u kojima molite, da 
Njemački Reich prizna Nezavisnu Hrvatsku. Za mene je posve oso- 
bita radost i zadovoljstvo, što Vam mogu izraziti da Njemački Reich 
priznaje Nezavisnu Državu Hrvatsku u času, kada je hrvatski narod 
našao svoju dugo željenu slobodu kroz pobjedonosno prodiranje 
četa sila osovine. 


Njemačka vlada će se radovati, da će se o granicama nove dr- 
žave sporazumjeti s hrvatskom narodnom vladom u slobodnoj iz- 
mjeni misli. Svoje najbolje želje upravljam Vama i budućnosti hrvat- 
skoga naroda. 


ADOLF HITLER.« 
Iz Rima je, istoga dana, stigla ovakova brzojavka: 


»DR. ANTE PAVELIĆ, Zagreb. 


Primio sam brzojavku, kojom mi javljate proglašenje Nezavisne 
Države Hrvatske u skladu s voljom hrvatskog naroda, te u kojoj me 
molite za priznanje Nezavisne Države Hrvatske od strane fašističke 
Italije. S najvećim zadovoljstvom pozdravljam novu Hrvatsku, koja 
je danas izvojštila dugo žudenu slobodu, kada su sile osovine uništi- 
le umjetno stvorenu Jugoslaviju. Raduje me, što Vam mogu izraziti, 
da fašistička vlada priznaje nezavisnost Države Hrvatske. Fašistička 
Italija radovat će se, što će se s narodnom hrvatskom vladom u slo- 
bodnoj razmjeni misli sporazumjeti o određivanju granica nove Dr- 
žave, kojoj talijanski narod želi svu sreću. BENITO MUSSOLINI.« 


* Hrvatski narod, Zagreb, 16. travnja 1941. 

PRISTUP NEZAVISNE DRŽAVE HRVATSKE 
TROJNOM PAKTU* 


ZAPISNIK 


Vlade Italije, Japana i Njemačke s jedne strane i 


Vlada Hrvatske s druge strane ugovaraju putem svojih podpi- 
sanih opunomoćenika kako sliedi: 


Članak 1. 


Hrvatska pristupa Trojnom Paktu, podpisanom u Berlinu 27. 
rujna 1940. između Italije, Japana i Njemačke. 


Članak 2. 
Kada mješovite tehničke komisije, predviđene u čl. 4. Trojnog 
Pakta, budu razpravljale pitanja, koja se tiču Hrvatske, bit će pozva- 
ni da sudjeluju razpravama i predstavnici Hrvatske. 


Članak 3. 

Tekst Trojnog Pakta je priložen nazočnom zapisniku. 

Ovaj zapisnik je sastavljen na talijanskom, japanskom, nje- 
mačkom i hrvatskom jeziku, i svaki od tih tekstova je jednako vjero- 
dostojan. Zapisnik stupa na snagu na dan njegovog podpisa. 

U dokaz toga podpisani, valjano ovlašteni od odnosnih vlada, 
podpisali su ovaj zapisnik i stavili na isti svoje pečate. 

Sastavljeno u četiri primjerka u Veneciji 15. lipnja 1941-XIX. go- 
dine fašističke vladavine, koja odgovara 15-tom danu 6. mjeseca 
XVI. godine vladavine Syowa. 


Dr. ANTE PAVELIČ CIANO 
VON RIBBENTROP 
ZEMBEI HORIKIRI 


* > Narodne novine, br. 53 od 17. lipnja 1941. 

PRISTUP NEZAVISNE DRŽAVE HRVATSKE 
SPORAZUMU PROTIV KOMUNISTIČKE 
INTERNACIONALES 


Prigodom podpisivanja zapisnika o produženju vriednosti 
sporazuma protiv Komunističke internacionale (Berlin, 25. 
studenoga 1941.) pristupila je ovom sporazumu i Nezavisna 
Država Hrvatska. Hrvatski ministar vanjskih poslova 
pročitao je sliedeću izjavu o pristupu: 


IZJAVA 


hrvatskog ministra vanjskih poslova Dra. Mladena Lorkovića 
prigodom pristupa Nezavisne Države Hrvatske sporazumu protiv 
Komunističke internacionale u Berlinu, dne 25. studenoga 1941. 


»Preuzvišenosti! 


Time što se vlada Nezavisne Države Hrvatske priključuje Zapi- 
sniku protiv Komunističke internacionale, ne izpunjava ona samo 
obvezu prema najvišim vriednostima ljudske uljudbe, nego također 
nastavlja staru predaju hrvatskoga naroda, koja se osjeća kao po- 
slanje, da bude prezide zapadnjačke uljuđenosti. 

U pravoj spoznaji smrtne opasnosti, koja prieti svim narodima 
od komunističkog raztvaranja, hrvatski narod se jejoš u vrieme, kad 
je morao živjeti pod tuđinskim gospodstvom, naoružao protiv ko- 
munizma narodnom sviešću i unutarnjom povezanošću. 

Jedva što je uzkrsao kao nezavisna država, hrvatski narod se je 
prihvatio borbe protiv boljševizma svim sredstvima, koja mu stoje 
na razpolaganju, i to kako unutar vlastitih granica, gdje treba od- 
straniti nezdravo nasljeđe, tako i na velikoj europskoj fronti protiv 
komunističkog barbarstva i uništavanja. 


Ponosna, što može stupati i boriti se na strani velevlasti novoga 
poredka, Njemačke, Italije i Japana, Ustaška Hrvatska izpunit će 
svoju dužnost.« 


* MEĐUNARODNI UGOVORI 1941., Zagreb. 

ZAKONSKA ODREDBA ZA OBRANU 
NARODA I DRŽAVE* 


. Tko bilo na koji način povrijedi ili je povrijedio čast i životne interese 


hrvatskog naroda ili bilo na koji način ugrozi opstanak Nezavisne 
Države Hrvatske ili državne vlasti, pa makar djelo i ostalo samo u 
pokušaju, čini se krivcem zločinstva veleizdaje. 


. Tko se učini krivcem zločina u točki 1. navedenoga ima ga stići kazna 


smrti. 


. Za sudovanje po ovoj zakonskoj odredbi, postavlja ministar za pra- 


vosuđe po potrebi izvanredne narodne sudove od tri osobe, koji ima- 
du suditi hitnim postupkom po propisima ukinutog hrvatskog kaz- 
nenog postupnika o prijekom sudu. 


. Ministar pravosuđa imade imenovati članove suda. 


Ova zakonska odredba stupa odmah na snagu. 
Zagrebu, dne 17. travnja 1941. 


Poglavnik: 
Dr. Ante Pavelić, v. r. 


Na prijedlog Ministra pravosuđa propisujem i proglašujem 
ZAKONSKU ODREDBU** 


o sačuvanju hrvatske narodne imovine 


Svi pravni poslovi između Židova međusobno i između Židova i 
trećih osoba sklopljeni unutar dva mjeseca prije proglašenja Ne- 
zavisne Države Hrvatske proglašuju se ništavima, ako vrijednost 
pravnoga posla prelazi iznos od 100.000 dinara, i ako ih naknad- 
no ne odobri ministar pravosuđa, kome se imaju podnijeti na 
odobrenje u roku od deset dana nakon proglašenja ove Zakonske 
odredbe. 


Narodne novine, br. 4 od 17. travnja 1941. 


** Narodne novine, br. 6 od 19. travnja 1941. 

2. Kotarski sudovi imaju odmah provesti zabilježbu ništavosti prav- 
noga posla u zemljišnim knjigama, u kojima su upisane otuđene 
nekretnine pozivom na ovu Zakonsku odredbu, a isto tako imaju 
i sve druge vlasti, koje vode kakve javne knjige u pogledu otuđe- 
ne imovine upisati u tim knjigama ništavost pravnoga posla. 

3. Provedenje ove Zakonske odredbe povjerava se ministru pravo- 
suđa. 

4. Ova Zakonska odredba stupa na snagu danom proglašenja u Na- 
rodnim Novinama. 

Zagreb, 18. travnja 1941. 
Poglavnik Države Hrvatske: 
Dr. ANTE PAVELIĆ, v. r. 


Na prijedlog ministra unutarnjih poslova propisujem 
i proglašujem 


ZAKONSKU ODREDBU* 


o državljanstvu 


Točka 1. 


Državni pripadnik je osoba, koja stoji pod zaštitom Nezavisne 
Države Hrvatske. 

Državno pripadništvo stiče se po propisima zakonske odredbe 
o državnom pripadništvu. 

Točka 2. 

Državljanin je državni pripadnik arijskog porijetla, koji je svo- 
jim držanjem dokazao, da nije radio protiv oslobodilačkih težnja 
hrvatskog naroda i koji je voljan spremno i vjerno služiti hrvatskom 
narodu i Nezavisnoj Državi Hrvatskoj. 


Točka 3. 
Državljanin je nosilac političkih prava prema odredbama zakona. 


* > Narodne novine, br. 16 od 30. travnja 1941. 

Točka 4. 


Ministarstvo unutarnjih poslova izdati će naredbe potrebne za 
provedbu i nadopunu ove zakonske odredbe. 


Točka 5. 
Ova zakonska odredba stupa na snagu danom proglašenja u 
Narodnim novinama. 
U Zagrebu, 30. travnja 1941. 
Poglavnik: 
Dr. Ante Pavelić, v. r. 


Na prijedlog ministra unutarnjih poslova propisujem 
i proglašujem 


ZAKONSKU ODREDBU* 


o rasnoj pripadnosti 


Točka 1. 
Arijskog porijetla je osoba, koja potječe od predaka, koji su pri- 
padnici europske rasne zajednice ili koji potječu od potomaka te za- 
jednice izvan Europe. 


U koliko za stanovite službe ne postoje druge odredbe, arijsko 
se porijetlo dokazuje krsnim (rodnim) i vjenčanim listom predaka 
prvog i drugog koljena (roditelja te djedova i baka). Kod pripadnika 
islamske vjerske zajednice, koji ne mogu pridonijeti navedene ispra- 
ve, potrebno je pismeno posvjedočenje dvojice vjerodostojnih svje- 
doka, koji su poznavali njihove predke, da među njima nema osoba 
nearijskog porijetla. 


U dvojbenim slučajevima donosi odluku ministarstvo unutar- 
njih poslova na prijedlog rasnopolitičkog povjerenstva. 


Točka 2. 


Osobe, koje pored arijskih predaka imaju jednog predka drugog 
koljena Židova ili drugog europskog nearijca po rasi izjednačuju se 
obzirom na sticanje državljanstva s osobama arijskog porijetla. 


* > Narodne novine, br. 16 od 30. travnja 1941. 

Osobe sa dva predka drugog koljena Židova po rasi također 
mogu biti obzirom na državljanstvo izjednačene s osobama arijskog 
porijetla, u koliko to u točki 3. nije drugačije određeno. 


Točka 3. 

Kao Židovi u smislu ove zakonske odredbe vrijede: 

1. Osobe, koje potječu barem od troje predaka drugog koljena 
(djedova i baka), koji su Zidovi po rasi. Djedovi i bake vrijede kao 
Zidovi, ako su mojsijeve vjere ili su se u toj vjeri rodili. 

2. Osobe, koje imaju dva predka drugog koljena, koji su Židovi 
po rasi, i to u ovim slučajevima: 

a) ako su bile 10. travnja 1941. pripadnici mojsijeve vjere ili ako 
su kasnije na tu vjeru prešli; 

b) ako imaju bračnog druga, koji vrijedi kao Židov u smislu 1.; 

c) ako su poslije stupanja na snagu ove zakonske odredbe sklo- 
pili brak s osobom, koja ima dvoje ili više predaka drugog koljena 

Zidova po rasi, i potomci iz takvog braka; 

d) ako su nezakonita djeca sa Židovom u smislu 1.; a rode se po- 
slije 31. siječnja 1942. 

e) ako ministarstvo za unutarnje poslove na obrazloženi prije- 
dlog rasnopolitičkog povjerenstva odluči, da vrijede kao Židovi. 

3. Osobe, rođene izvan teritorija Nezavisne Države Hrvatske od 
roditelja, koji ne potječu iz Nezavisne Države Hrvatske ako su bile 
10. travnja 1941. mojsijeve vjere ili imaju najmanje dvoje predaka 
dugog koljena Židova po rasi, ili vrijede kao Židovi u smislu zakona 
zemlje, iz koje potječu. 

4. Osobe, koje su poslije stupanja na snagu ove zakonske odred- 
be sklopile obilaženjem zakonske odredbe o zaštiti arijske krvi brak, 
koji je zabranjen i njihovi potomci. 

5. Osobe, koja su nezakonita djeca Židovki u smislu 1. 


Točka 4. 
Kao Ciganin u smislu ove zakonske odredbe vrijedi osoba, koja 
potječe od dvaju ili više predaka drugog koljena, koji su Cigani po 
rasi. 


Točka 5. 


Kod ministarstva unutarnjih poslova osniva se rasnopolitičko 
povjerenstvo, koje donaša mnijenja i prijedloge u svim dvojbenim 
slučajevima rasne pripadnosti. 

Konačno rješenje o dvojbenim slučajevima rasne pripadnosti 
donaša ministarstvo unutarnjih poslova. 


Propise o ustrojstvu i djelokrugu rada toga povjerenstva izdat 
će ministarstvo unutarnjih poslova posebnom naredbom. 


Točka 6. 


Osobama, koje su se prije 10. travnja 1941. iskazale zaslužnima 
za Hrvatski narod, napose za njegovo oslobođenje, kao i njihovim 
bračnim drugovima, s kojima su sklopile brak prije stupanja na sna- 
gu ove zakonske odredbe i potomcima iz takvog braka, u koliko bi 
se na te osobe mogla odnositi ova naredba, može poglavar države 
izvan propisa ove naredbe priznati sva prava, koja pripadaju osoba- 
ma arijskog porijetla. 


Točka 7. 
Provedba ove naredbe povjerava se ministru unutarnjih poslova. 


Točka 8. 


Ova zakonska odredba stupa na snagu danom proglašenja u 
Narodnim novinama. 


U Zagrebu, 30. travnja 1941. 
Poglavnik: 
Dr. Ante Pavelić, v. r. 


Na prijedlog ministra unutarnjih poslova propisujem 
i proglašujem 


ZAKONSKU ODREDBU* 


o zaštiti arijske krvi i časti Hrvatskog naroda 


Točka 1. 


Brak Židova i inih osoba, koje nisu arijskog porijetla s osobama 
arijskog porijetla, je zabranjen. Isto tako je zabranjen brak osobe, ko- 
ja pored arijskih predaka ima jednog predka drugog koljena po rasi 


* > Narodne novine, br. 16 od 30. travnja 1941. 

Židova ili drugog europskog nearijca s osobom, koja je po rasi jed- 
nakog porijetla. 

Koje osobe vrijede kao Židovi ili nearijci određuje zakonska od- 
redba o rasnoj pripadnosti. 


Točka 2. 


Posebna dozvola za sklapanje braka potrebna je u slijedećim 
slučajevima: 

1. za brak osobe sa dva predka drugog koljena Židova po rasi s 
osobom, koja imade jednog predka drugog koljena europskog nea- 
rijca po rasi, ili s osobom, koja je arijskog porijetla; 

2. za brak osobe, koja imade medu predcima pripadnike drugih 
neeruopskih rasa s osobama isto takvog porijetla, ili s osobom, koja 
imade jednog ili dva predka drugog koljena Zidova po rasi ili jed- 
nog predka drugog koljena Ciganina po rasi, ili s osobom arijskog 
porijetla; 

3. za brak između državljana i državnih pripadnika, ukoliko ni- 
je po točki 1. zabranjen. 


Dozvolu za takav brak izdaje ministarstvo unutarnjih poslova 
po saslušanju rasnopolitičkog povjerenstva. 


Točka 3. 
Izvanbračno spolno općenje Židova ili ine osobe, koja nije arij- 
ske krvi, sa ženskom osobom arijskog porijetla je zabranjeno. 


Muška nearijska osoba, koja se ogriješi protiv ove zabrane po- 
činja zločin oskvrnuća rase, te se kažnjava sa zatvorom ili tamnicom. 
U naročito teškim slučajevima, napose ako se radi o silovanju nevine 
djevojke, može se izreći smrtna kazna. 


Točka 4. 

Židovi ili ine osobe, koje nisu arijskog porijetla, ne smiju zapo- 
sliti u kućanstvu ženske osobe arijskog porijetla ispod 45 godina sta- 
rosti. 

Nearijcima i državnim pripadnicima je zabranjeno izvješanje 
hrvatske državne i narodne zastave i isticanje hrvatskih narodnih 
boja i emblema. 

Sve promjene židovskih prezimena koje su izvršene poslije 1. 
prosinca 1918. stavljaju se izvan krijeposti, te se imaju zamijeniti sa 
prvotnim prezimenima. 

Točka 5. 
Tko je Židov određuje zakonska odredba o rasnoj pripadnosti. 


Točka 6. 


Ministar za unutarnje poslove izdat će naredbe o provedbi ove 
zakonske odredbe. 


Točka 7. 
Ova zakonska odredba stupa na snagu danom proglašenja u 
Narodnim novinama. 
U Zagreb, 30. travnja 1941. 
Poglavnik: 
Dr. Ante Pavelić, v. r. 


Na prijedlog ministra bogoštovlja i nastave propisujem 
i proglašujem 


ZAKONSKU ODREDBU* 


o prelazu s jedne vjere na drugu 


Si. 

Do donošenja zakona o vjeroispovjednim odnosima ukidaju se 
svi dosadašnji zakonski propisi o načinu prelaza s jedne vjere na 
drugu. Za valjanost prelaza potrebno je, da stranka, koja mijenja vje- 
ru podnese pismenu prijavu upravnoj vlasti prve molbe (kotarskoj 
oblasti odnosno gradskom poglavarstvu) o svojoj odluci i da dobije 
potvrdu o toj svojoj prijavi, te da se ispune vjerski propisi one priz- 
nate vjeroispovijesti, na koju SEIIKA prelazi. 


Ova zakonska odredba stupa na snagu danom proglašenja u 
Narodnim novinama. Tim danom prestaju vrijediti svi zakonski i 
naredbeni propisi, koji su s ovom zakonskom odredbom u protivu- 
riječju. 


* > Narodne novine, br. 19 od 5. svibnja 1941. 

Provedba ove zakonske odredbe povjerava se ministru bo- 
goštovlja i nastave. 
U Zagrebu dne 3. svibnja 1941. 
Poglavnik: 
Dr. Ante Pavelić, v. r. 


ZAKONSKA ODREDBA* 


o upućivanju nepoćudnih i pogibeljnih osoba na prisilni 
boravak u sabirne i radne logore 


DI 
Nepoćudne osobe, koje su pogibeljne za javni red i sigurnost, ili 
koje bi mogle ugroziti mir i spokojnost hrvatskoga naroda ili tekovi- 
ne oslobodilačke borbe hrvatskog ustaškog pokreta, mogu se uputiti 
na prisilni boravak u sabirne i radne logore. Ove logore ovlaštena je 
osnivati u pojedinim mjestima Nezavisne Države Hrvatske Ustaška 
nadzorna služba. 


82. 
Trajanje boravka u sabirnim i radnim logorima ne može biti 
kraće od tri mjeseca ni duže od tri godine. 


Ustaški nadzorni zapovjednik može u svako vrieme po slobod- 
noj razsudi pojedinoj osobi smanjiti trajanje boravka i ublažiti ste- 
pen opreza i pazke. 


S3. 
Odluka o upućivanju osobe na prisilni boravak u sabirne i rad- 
ne logore, o vremenu trajanja boravka i o stepenu opreza i pazke, a 
prema propisima ove zakonske odredbe, donosi ustaško redarstvo 
kao grana ustaške nadzorne službe. 


Sve upravne i samoupravne oblasti, kao i ustanove ustaškog 
pokreta dužne su ustaškom redarstvu preko župskog redarstva svo- 
ga područja prijaviti osobe, navedene u 8 1. ove zakonske odredbe. 


* Narodne novine, br. 188 od 26. studenoga 1941. 

Proti odluci ustaškog redarstva o upućivanju na prisilni bora- 
vak u sabirne i radne logore nema pravnog lieka ni tužbe na upravni 
sud. 


s4. 

Donošenju odluke o upućivanju osoba na prisilni boravak u sa- 
birne i radne logore ima predhoditi postupak, predviđen za uprav- 
no kazneno postupanje. Postupak provodi ustaško redarstvo nepo- 
sredno ili posredno preko upravnih oblasti prve molbe. 


S5. 

Vrieme, provedeno u pritvoru upravnih oblasti i redarstva do 
donošenja odluke o upućivanju osobe na prisilni boravak u sabirne i 
radne logore, uračunava se u vrieme trajanja prisilnog boravka u lo- 
gorima. 


S6. 
Ustaški nadzorni zapovjednik izdat će propisnik o ustrojstvu, 
poslovanju i stepenu opreza i pazke u sabirnim i radnim logorima, 
te o uzdržavanju osoba, upućenih u ove logore. 


S7- 
Ova zakonska odredba zadobiva pravnu moć danom progla- 
šenja u Narodnim novinama, a provedba se povjerava ustaškom 
nadzornom zapovjedniku. 


U Zagrebu, 25. studenoga 1941. 


Poglavnik Nezavisne Države Hrvatske: 
Dr. Ante Pavelić, v. r. 

ZAKONSKA ODREDBA O IZJEDNAČENJU 
PRIPADNIKA NDH S OBZIROM NA RASNU 
PRIPADNOST* 


81. 


Od dana, kada ova zakonska odredba zadobije pravnu moć, 
prestaje medu pripadnicima Nezavisne Države Hrvatske svako raz- 
likovanje prema rasnoj pripadnosti. 

Sve zakonske odredbe, prema kojima se pripadnici Nezavisne 
Države Hrvatske razlikuju s obzirom na rasnu pripadnost, kao i svi 
ostali propisi, izdani na temelju tih zakonskih odredaba, gube prav- 
nu moć. 


82. 

Svi imovinsko-pravni odnosi pripadnika Nezavisne Države Hr- 
vatske, nastali uslied razlikovanja rasne pripadnosti, ne podpadaju 
pod propise ove zakonske odredbe, nego će se riešiti posebnim za- 
konskim odredbama. 


83. 
Ova zakonska odredba zadobiva pravnu moć danom progla- 
šenja u Narodnim novinama. 


U Zagrebu, dne 3. svibnja 1945. 


Poglavnik Nezavisne Države Hrvatske 
Dr. Ante Pavelić, v. r. 
Državni prabilježnik - 
čuvar državnog pečata: 
Dr. Andrija Artuković, v. r. 


* Hrvatski narod, br. 1352, Zagreb, 5. svibnja 1945. 

MEMORANDUM 


hrvatske vlade za feldmaršala HAROLDA ALEXANDERA, 
savezničkog generala, glavnokomandujućeg na Sredozemlju, 
otposlan 4. svibnja 1945. 


U prijevodu s engleskog u konačnoj redakciji glasio je ovako*: 


U ovo vrijeme kada će se sudbina svih europskih naroda kao i 
onih Čitavog svijeta odrediti za dugo historijsko razdoblje potrebno 
je da se također uredi i položaj Nezavisne Države Hrvatske. Praved- 
na odluka za koju se zalažu Velika Britanija i Sjedinjene Američke 
Države ne može se donijeti ako se pri tome ne uzmu u obzir i slje- 
deći momenti: 


Hrvatski narod došao je na područje koje pokriva Nezavisna 
Država Hrvatska u srednjem vijeku za vrijeme velikih seoba naroda 
i osnovao svoju državu. Prije 800 godina ušli smo s Ugarskom u per- 
sonalnu a kasnije u realnu uniju. God. 1918. (protivno volji hrvat- 
skog naroda) bio je protupravno prekinut tisućugodišnji kontinuitet 
hrvatske suverenosti. Stotinama godina Hrvatska se trudila da os- 
tvari svoju punu državnu nezavisnost a dvadeset godina (1918-1941) 
borila se za svoj suverenitet. Tek 1941. god. pružila se prilika da 
hrvatski narod pomoću revolucije - iskoristivši prednost sukoba iz- 
među Italije i Njemačke u borbi za interesne sfere na Jadranu i u Po- 
dunavlju - uspostavi Nezavisnu Državu Hrvatsku. Hrvatska dr- 
žava ponikla je iz volje i borbe hrvatskog naroda, doduše, za vrijeme 
rata, ali ona nije rezultat rata. 


Bila je uspostavljena u jednoj povoljnoj vanjskopolitičkoj kon- 
stelaciji, no nije tuđinska tvorevina. Hrvatski narod iskoristio je sa- 
mo danu priliku da ostvari svoj cilj za koji se aktivno borio više od 
dvadeset godina, a kojem cilju je težio stotinama godina. Nezavisna 
Država Hrvatska već postoji četiri godine i djeluje sa svim atributi- 
ma moderne države. Hrvatsku državu su u prvoj godini opstanka 
priznale defacto i de iure tri velesile (Italija, Njemačka i Japan) i mno- 
ge druge (Španjolska, Finska, Mađarska, Rumunjska, Slovačka, Bu- 


* Tekst memoranduma na engleskom jeziku objavili su: dr Jere Jareb i Ivo 


Omrčan, Croatian Government's Memorandum to the Allied Headquarteres 
Mediterranean, May 4, 1945. - Journal of Croatian Studies, New York, 1980. 
Vol. 21, str. 120-143. Prijevod s engleskog uzet je iz Ustaše i Treći Reich B. Kriz- 
mana Zagreb, 1983, sv. 2, str. 289-294. 

garska, Tajland, Mandžuko, itd.). Čak Sjedinjene Države i Argentina 
održavale su odnose s hrvatskom državom početkom 1941. god. a 
do danas imaju svoje predstavnike u Hrvatskoj: švicarska (konzu- 
lat), Švedska (konzulat), Francuska (konzulat) i Sveta Stolica (apo- 
stolskog delegata). Hrvatska država članica je Međunarodne po- 
štanske unije i Međunarodnog Crvenog križa. U ratu se hrvatska 
država pridržava odredaba međunarodnog prava i drži logore ratnih 
zarobljenika za državljane Sjedinjenih Država, Engleske, SSSR-a itd. 


Nezavisna Država Hrvatska dokazala je u svakom pogledu spo- 
sobnost hrvatskog naroda u pogledu postignutoga nezavisnog poli- 
tičkog života. Hrvatski narod predstavlja potpuno razvijen narod u 
modemom europskom smislu. Hrvatski narod je svjestan svog pra- 
va na političku nezavisnost i prožet je uvjerenjem da je samo ona u 
stanju da osigura njegov opstanak i napredak. 


Hrvatski narod je to dokazao posebno tokom posljednjih četiri- 
ju godina. Hrvatskoj vladi kao i hrvatskom parlamentu (saboru) 
uspjelo je - usprkos raznovrsnim protestima - održati političku ne- 
zavisnost i izgraditi moćnu vojsku s izvrsnim oficirskim kadrom. 
Usprkos neprekidnim, često teškim i vrlo krvavim gubicima i uspr- 
kos vanjskim međunarodnim protivljenjima i to upravo od onih koji 
su kroz to vrijeme htjeli u tom pogledu imati odlučnu riječ, hrvatska 
vojska pokazala je svoju izvanrednu sposobnost da se uspješno bori. 
Na taj način je hrvatski narod izdržao najveću kušnju koja se stavlja 
na pojedine narode i države. Više stotina tisuća hrvatskih boraca, od 
toga najvećim dijelom novačenih na temelju dobrovoljnog stupnja u 
vojsku, koji su dali više destaka tisuća ranjenika i koji su i danas 
spremni poginuti za hrvatsku državu - trajan su i najeklatantniji 
plebiscit koji svjedoči o volji i sposobnosti hrvatskog naroda da bu- 
de nezavisan u svojoj vlastitoj državi, a sve to usprkos izvanredno 
nepovoljnim vanjskim okolnostima. 

Usprkos činjenici što posljednje četiri godine nismo čak imali ni 
najpotrebnije industrije, za rat neophodne, mi smo na vojnom i pri- 
vrednom planu odolijevali, tako da se može reći da se posebno na 
onim područjima kojima je neprekidno upravljala hrvatska vlada u 
znatnoj mjeri poboljšalo blagostanje naroda. Usprkos činjenici što je 
mnoštvo vojski prešlo Hrvatskom i tu boravilo, privredni život zem- 
lje nije uopće pružao sliku siromašne države i njene prezaduženosti, 
kao što se to moglo primijetiti za vrijeme Jugoslavije u ponekim tzv. 
pasivnim krajevima čak u doba mira kad su uslijed loše uprave Beo- 
grada pojedini hrvatski krajevi skapavali od gladi. 

Hrvatska ima dovoljno resursa za opstanak; raspolaže znatnim 
rudnim bogatstvom; posjeduje bezbroj šuma od kojih su znamenite 
one s hrastom; nadalje raspolaže dugom i vrlo razvijenom morskom 
obalom sa stanovništvom izvanredno sposobnim i poduzetnim za 
plovidbu. Hrvatska je također dobro poznata po mogućnostima ko- 
je pruža međunarodnom turizmu. U kulturnom pogledu hrvatski je 
narod priznat kao najnapredniji narod balkansko-jadranskog po- 
dručja. Velik niz imena umjetničkih i znanstvenih stvaralaca koje 
svojataju druge zemlje pripada hrvatskoj naciji. Hrvatska je u pot- 
punosti podigla vodeće slojeve sposobne da vode poslove političke, 
upravne, vojne, privredne i tehničke izgradnje i uprave zemlje. U 
tom pravcu mi smo bez sumnje najuspješniji od svih naroda balkan- 
skog područja. 


Hrvatska kao zemlja, ponikla na obalama Jadrana, upućena je 
na Jadransko more kao uvjet svog opstanka, a hrvatski narod pored 
Grka jedini je pomorski narod Balkana i ima posebno stare prirodne 
veze s V. Britanijom, dok s druge strane Hrvatska ne može opstojati 
bez oslonca na V. Britaniju dok s druge strane opstanak Hrvatske 
može biti V. Britaniji od posebne koristi budući da je hrvatski narod 
Po prirodi istovremeno čuvar istočne obale Jadranskog mora. 


Da je hrvatski narod vezan za anglo-američki svijet, tome u pri- 
log govori činjenica što jedna petina hrvatskog naroda, tj. više od 
milijun Hrvata živi u Sjedinjenim Državama i u raznim dijelovima 
Britanskog Carstva (Australija, Kanada, Novi Zeland, Južna Afrika). 
Ta brojna emigracija najbolja je i najjača kopča između Hrvatske i 
spomenutih zemalja. Ta emigracija uvijek je aktivno podržavala pri- 
vredni razvoj i političku borbu hrvatskog naroda u domovini. Možda 
danas i nije u pojedinostima obaviještena o prilikama u Hrvatskoj, 
ali je činjenica da gotovo svaki iseljenik u anglo-američkom svijetu 
ima najmanje po jednog člana svoje obitelji koji je poginuo ili bio 
ranjen u sadašnjoj borbi hrvatskog naroda protiv svog neprijatelja, u 
borbi za opstanak hrvatske države. Duhovne veze između »starog 
kraja« i iseljenika posebno su snažne, čak i kod onih njihovih poto- 
maka već naturaliziranih u zemlji useljenja roditelja kojoj su svi do- 
seljeni Hrvati bez iznimke odani državljani. Sa stajališta V. Britanije i 
Sjedinjenih Država potrebno je izbjeći razvoj situacije kojim bi tako 
brojno hrvatsko pučanstvo tih zemalja moglo biti dovedeno do toga 
da osudi politiku njegovih novih zemalja prema domovini s kojom 
je vezano osjećajem najdublje simpatije i u kojoj ima rođake. U ovom 
su ratu tako brojne hrvatske obitelji trpjele da se za velik broj može 
reći da ih je neprijatelj u Hrvatskoj u potpunosti istrijebio i da njiho- 

vi preživjeli rođaci postoje samo u redovima hrvatskih iseljenika u 
Sjedinjenim Državama i Britanskom Carstvu. 


Kao narod sposobnih pomoraca, Hrvati su upoznali Britansko 
Carstvo i Sjedinjene Države. Najveći dio nekadašnje jugoslavenske 
trgovačke mornarice, čak i u ovom ratu, plovio je i još plovi u intere- 
su zapadnih sila. Potrebno je napomenuti da su svi ti brodovi isklju- 
čivo hrvatsko vlasništvo i da su njihovi kapetani i mornari isključivo 
Hrvati. 


Trgovački odnosi vrlo su se dobro razvijali između Hrvatske i, 
posebice, V. Britanije koja predstavlja odabrano tržište, između osta- 
log, za proizvode naše poljoprivrede i posebno našeg šumarstva. U 
posljednje je vrijeme bio zabilježen porast broja engleskih turista na 
našoj hrvatskoj obali i kopnu. Mnogi umjetnici i naučenjaci hrvat- 
skog porijekla djeluju posebno u Sjedinjenim Državama. Njihova 
djela krase umjetničke zbirke i galerije Engleske i Sjedinjenih Država. 


Izložbe tzv. jugoslavenske umjetnosti koje su bile priređene u 
Engleskoj i Sjedinjenim Državama sadrže prvenstveno izložena dje- 
la hrvatskih umjetnika (na primjer Meštrovića). 


Hrvatski narod nije nikada promatrao svoju političku borbu sa 
stajališta velikih ideoloških sukoba. Hrvatski vojnik u svojoj borbi 
mario je i još uvijek mari za rat za Hrvatsku, za borbu u obrani 
hrvatske nezavisnosti a u velikom broju slučajeva također za borbu 
da očuva vlastiti dom i život svoje obitelji pred napadom neprijate- 
lja. U stvari, hrvatska država sudjeluje u velikom svjetskom ratu 
isključivo narodnog obrambenog rata. Hrvatski narod zna vrlo do- 
bro da osovinske sile u njihovom programu ratnih ciljeva nisu plani- 
rale osnivanje hrvatske države. Berlin i Rim vjerovali su čak krajem 
ožujka 1941. god. da će se Jugoslavija pristupajući Trojnom paktu 
uključiti u njihov ratno-politički sistem. No, pomoću vlastite revolu- 
cije hrvatski je narod stvorio gotov čin postojeće hrvatske države, 
čemu su Njemačka i Italija morale prilagoditi svoje stavove, a Čime 
je Hrvatskoj pošlo za rukom da iskoristi sebi u prilog njihovo supar- 
ništvo na našem teritoriju i da održi hrvatsku državu usprkos dobro 
poznatoj činjenici da je Italija sistemski nastojala da je slomi, što je 
otvoreno izjavio general Roatta prilikom talijanske kapitulacije. 


Da bismo upotpunili sliku međunarodno-političke situacije u 
godini 1941. potrebno je utvrditi činjenicu da se Komunistička parti- 
ja Jugoslavije, za vrijeme stvaranja hrvatske države, nije aktivno bo- 
rila protiv nje sve dotle dok je Sovjetski Savez održavao odnose s 
Trećim Reichom na temelju poznatog ugovora o uzajamnom nena- 
padanju. S otpočinjanjem rata na Istoku, otpočele su snažnije parti- 

zanske akcije protiv hrvatske države, u početku isključivo od strane 
članova Komunističke partije Jugoslavije. Poslije sloma Jugoslavije 
Moskva je na najdrastičniji način otpustila bivšeg jugoslavenskog 
ambasadora u SSSR-u dr. Milana Gavrilovića. 


Borba partizana nije nikada naišla na odobravanje u širim kru- 
govima hrvatskog naroda koji nije nikad prihvaćao stajalište da je 
Hrvatska jednako tako okupirano područje kao srpski i slovenski 
krajevi. Usprkos činjenici što je hrvatski narod teško podnosio pri- 
sutnost stranih vojski na svom području, ipak se držanje hrvatskih 
masa prema njima razlikovalo od odnosa, primjerice, srpskih masa 
prema njemačkom, talijanskom i bugarskom okupatoru. 


Hrvatski narod vidi prvenstveno u borbi partizana za uništen- 
jem hrvatske države radi stvaranja boljševičke Jugoslavije prijetnju 
hrvatskom narodu i državi, dalje pokušaj Sovjetskog Saveza da for- 
mira Širu teritorijalnu zajednicu i izgradi po mogućnosti što veće po- 
dručje za vlastiti utjecaj i da se omogući posredno Širenje njegove 
moći sve do Jadranskog mora na potezu od Kotora do Trsta. 


Prema tome, borba hrvatskog naroda protiv partizana ili patrio- 
ta - kako se oni obično nazivaju - samo je obrambena borba. Popri- 
mila je ogorčena i surova obilježja usljed ideološkog, političkog su- 
stava kao tendencije diktature od komunističkog vodstva partizana. 
Komunisti žele vidjeti u svakom pojedinom hrvatskom nacionali- 
stičkom konzervativcu, bez obzira na njegovu stranačku orijentaci- 
ju, »fašistu« i »ratnog zločinca« koji je skroz na skroz rđav i ne za- 
služuje pažnju Saveznika. 

Zbog toga su, na primjer, poubijali na surov način velik broj 
predstavnika Hrvatske seljačke stranke i znatan broj svećenika svih 
vjeroispovijedi, naročito katolike. 


Takav oblik vođenja rata opravdavale su zapadne velesile kao 
potrebu da se veže i uništi što je moguće veći broj njemačkih vojni- 
ka. Takav oblik ratovanja, međutim, poprimio je svojstvo rata istreb- 
ljenja, okrutnog ubijanja i besmislenog rušenja škola, crkava, javnih 
zgrada, nezaštićenih seljačkih domova itd. Takvo gorko iskustvo bi- 
lo je razlog što je hrvatski narod ustao kao jedan čovjek da brani svo- 
ju imovinu, život i narodni opstanak. Ireba pripisati čudnovatom 
lancu okolnosti činjenicu što je do oživljavanja hrvatske suverenosti 
došlo u jednoj međunarodnoj situaciji koja se pretvorila u paradoks. 
Želimo reći da je - koliko god to izgledalo čudnovato - hrvatska 
država, čiju uspostavu treba prvenstveno pripisati poticanju hrvat- 
skih nacionalističkih krugova, najvećim dijelom sljedbenika najve- 
ćega hrvatskog liberala i demokrata dr. Antuna Starčevića, poprimi- 

la vanjske značajke jedne autoritativne države! To se tako zbilo usljed 
vanjskog pritiska koji se jasno odražava u činjenici što čak ni spise 
»Oca domovine« (popularno ime za A. Starčevića) nije bilo moguće 
objaviti u njihovom originalnom obliku za vrijeme rata, iako je to bi- 
la želja Hrvata, nego se dopuštalo da se izdavač ograniči samo na iz- 
vode ispuštajući najvažnije političke poglede dr. Starčevića koji je 
bio najveći protivnik pruskog imperijalizma i najvatreniji pobornik 
zapadne demokracije. 


Neprekidno stremljenje hrvatskog naroda bilo je u tome da se 
postigne rješenje nacionalnog pitanja u suglasju sa starim hrvatskim 
konstitucionalizmom i parlamentarizmom. Hrvatski sabor predstav- 
lja jednu od najstarijih institucija te vrste. Pojavio se u ranom sred- 
njem vijeku; ima tisućugodišnji kontinuitet i po tome stoji uz bok 
engleskom i ugarskom parlamentu. U skladu s tom tradicijom bio je 
ponovno sazvan hrvatski parlament (Sabor) i njegov suvereni konti- 
nuitet živjeli su hrvatski zastupnici izabrani na izborima 1914. i 
1938. godine jer je bilo prekinuto njegovo djelovanje u razdoblju od 
1918. do 1941. godine. Spomenuti zastupnici su upravo oni koje spo- 
minje odluka Krimske konferencije. 


Hrvati su stoljećima vodili borbu za ustavna prava i Hrvatska je 
u stvari jedna od onih zemalja koje su prožete osjećajem za ustav- 
nost, iako Hrvati nemaju pisanog ustava - slučaj poput onog u 
Engleskoj i Ugarskoj. U novoj situaciji nastaloj nakon iščeznuća pri- 
tiska velikih totalitarističkih susjeda, Hrvatska će s najvećom ra- 
došću pozdraviti demokratsku i ustavnu vladu. Hrvatski narod u 
svojoj ukupnosti prožet je idejom svog velikog vode, učitelja i na- 
rodnog tribuna Stjepana Radića koji je umro kao žrtva hrvatske 
državne ideje. Na čelu hrvatske države ima biti predsjednik hrvat- 
ske republike. Njega treba izabrati narod pomoću općeg i tajnog 
prava glasa. Hrvatska ima biti parlamentarna država u posjedu svih 
političkih sloboda (slobode tiska, sastajanja, udruživanja i suradnje). 
Ona ima iskoristiti sve mogućnosti stranačkog opredjeljivanja, od 
krajnje ljevice do krajnje desnice. Četiri temeljne slobode kako su ih 
objavili veliki Saveznici imaju biti zagarantirane u Hrvatskoj. Jedan 
od razloga što su Hrvati vodili borbu protiv jugoslavenske države 
bila je, između ostalog, odsutnost takvih sloboda i one u stvari i ne 
mogu postojati u državi u kojoj većina stanovništva ima centrifugal- 
ne težnje zbog čega središnja državna vlast (u jugoslavenskom slu- 
čaju vlast Srba) mora neizbježivo suzbijati svaku vrstu slobodnog iz- 
ražavanja volje ljudi i mora pristupati nedemokratskim metodama u 
naizmjenično više ili manje nagjašenoj formi. 

Zbog navedenog razloga obnovljena Jugoslavije ne bi nikako 
mogla biti demokratska. 

Na temelju svih izloženih činjenica hrvatski narod ima puno 
pravo tražiti od svih međunarodnih čimbenika, koji načelno prizna- 
ju pravo samoopredjeljenja svim kulturnim europskim narodima, 
da se to pravo prizna i hrvatskom narodu na temelju postojećeg čin- 
jeničnog stanja hrvatske države. 


Na slobodnom teritoriju Nezavisne Države Hrvatske, a napose 
u glavnom gradu Zagrebu nalazi se danas više od milijun izbjeglica 
iz svih krajeva Hrvatske, kao i iz Srbije, Crne Gore, Albanije i Bugar- 
ske i oni su osvjedočeni prijatelji Engleske i Sjedinjenih Država. U 
Hrvatskoj se nalazi više visokih crkvenih dostojanstvenika sa svojim 
klerom, među ostalim arhiepiskop crnogorski i velik broj njegovog 
klera. 

Svi oni strahuju od nasilja partizana čiji su kriminalni čini ope- 
tovano bili potvrđeni. Na hrvatskom području nalazi se više stotina 
tisuća vojnika hrvatskih oružanih snaga kao i znatan broj nacional- 
nih boraca iz Srbije i Crne Gore, koji u suradnji sa slovenskim nacio- 
nalnim borcima odbijaju razarajuće napade partizanskih snaga. Us- 
prkos činjenici što se njemačke snage povlače, pretežno bez borbe, 
same ove hrvatske snage u stanju su da se suprotstave dugo vreme- 
na svim napadajima, čak i da unište neprijatelja. Međutim, u sa- 
dašnjim okolnostima borba hrvatske vojske ne može dugo potrajati i 
stoga zbog međunarodne pravde, dužnosti da se spasi srž hrvat- 
skog naroda i drugih već spomenutih naroda, kao i brige za velik 
broj izbjeglica - potrebno je pružiti pomoć hrvatskom narodu. 


Vlada hrvatske države želi i moli da što prije uputite vojnu 
misiju u Hrvatsku kako bi se u potpunosti upoznala sa stanjem 
stvari. Ujedno molimo da pošaljete Vaše oružane snage na teritorij 
naše države da biste olakšali ovo teško stanje. Na taj se način 
hrvatski narod u hrvatskoj državi stavlja pod Vašu moćnu zaštitu. 

Velika Britanija i Sjedinjene Države priznaju pravo da imaju vla- 
stitu državu čak i narodima koji su bili poraženi u sadašnjem ratu. 
Zašto bi samo Hrvatska koja, k tome, nije nikoga napadala, nego se 
jedino branila od napadaja, imala strepiti da bi mogla izgubiti i ono 
najmanje na što svaki narod ima pravo, tj. svoju državu. Svakoj voj- 
sci priznaje se pravo na predaju, ali samo bi hrvatska vojska imala 
biti jednostavno poklana in capite et in membris, makar ta vojska - bu- 
dući branitelj svog naroda i države - nije nikada imala nikakvih za- 
vojevačkih težnji. 

Zagreb, 4. svibnja 1945. 

ska županija, priručnik za zavičajnu nastavu, Zagreb 1995.; Povijest 

Grb Nezavisne Države 
Hrvatske (rekonstrukcija) 








Zastava Nezavisne Države Hrvatske 

Državnu g ustava 
NDH koja se Čuva 
u Hrvatskom 
povijesnom muzeju 
u Zagrebu 








Zastava Hrvatske ratne mornarice 

Novčanica od 5000 kuna izdana 1. rujna 1943. 

Niz poštanskih maraka objavljen 1. VII. 1943. s doplatom za hrvatske 
legionare koji su se borili na Azovu (mornar), kod Sevastopolja (zrakoplovac), 
kod Staljingrada (pješak) i na Donu (motorizirane postrojbe) 

Zagreb, Sarajevo i Zemun u 
najpoznatijem nizu redovitih maraka 
koje su tiskane u velikim nakladama od 
1941. do 1944. 

rr prppererprreretrrner 


Ikonografija 







U povodu 700. obljetnice Zagreba 
objavljena je 21. III. 1943. 
poštanska marka s gradskim 
grbom Zagreba i sa smotanom 
bulom kralja Bele IV. 

Iz niza maraka objavljenih 20. VIII. 1944. s doplatom u korist Državne radne 
službe 


328 Hrvoje Matković: POVIJEST NEZAVISNE DRŽAVE HRVATSKE 


x i RAC 7 


-21 uv 


go 
PITAZA VIII TRE 
RSGGEGEGBENI 


TOMB DOTA DAVI NOVINA, ZAGREB 





Kotarski sud u Bjelovaru: poništeni bilježi tiskani u doba Banovine Hrvatske 
(1939 - 1941) s pretiskom NDH iz 1941. 

Red za zasluge 3. stupnja, za kršćane (lijevo) i muslimane (desno) 





a) Srebrna kolajna krune kralja Zvonimira za zasluge u 
iru i ratu; b) Red krune kralja Zvonimira 1. stupnja sa 
ijezdom i hrastovim grančicama osiguravao je nositelju 
ivo na naslov viteza, c) Pozlaćena ranjenička kolajna s 
tri plave pruge, koja se dodjeljivala za višekratno 
ranjavanje s trajnim posljedicama; d) Velebitska kolajna 
za hrabrost koja je izrađena 1932. u Italiji i podijeljena 
sudionicima tzv. Ličkog ili Velebitskog ustanka, zapravo 
napada ustaške skupine na oružničku postaju u ličkom 
selu Brušani u noći 6. i 7. rujna 1932. 





Odlikovanja su prikazana prema knjizi Hrvatska odlikovanja, 
II. izd., Narodne novine, Zagreb. 1997) 

Vojnički red željeznog trolista 1. stupnja s hrastovim grančicama, najviše 
odlikovanje NDH koje je odlikovanima osiguravalo pravo na naslov viteza. 

Za nošenje odlikovanja na vojničkim cdorama uvedene su 

O prvom izdanju Povijesti NDH 


Riječ je o vrlo zanimljivom i informativnom štivu, primjere- 
nome studentima povijesti, hrvatskih studija, politologije, 
prava i drugih društvenih znanosti. Korisna će biti i svima 
onima koji se bave politikom, a i običnom čitatelju, da shvati 
logiku suvremenih političkih procesa. 

Slobodna Dalmacija, 13. IX. 1994. 

Knjiga je, kao kratak pregled prošlosti NDH ... u potpunosti 
ispunila svoju ulogu. 

